
AZ ÉSZAKI PÓLUSIG. 



íólkBi : Áz északi polasig. — Á ki a szívét 1^ . 

ELŐSZÓ. 



AZ OTTPELEDETT MATEOZ. 

Valamelyikén ama nevezetes banketteknek, melyek hír- 
hedett északi utazóink tiszteletére a kettős monarchia két 
fővárosában adattak, egyike a megtisztelt hajósoknak, a 
kebleket megnyitó szőlőnedv befolyása alatt sub rosa 
őszintén megvallá, hogy ők bizony egy pajtást ott felej- 
tettek a Tegethoffon. Egy Pietro Galiba nevű dalmatiai 
születésű magyar fiút. 

A dolog úgy történt, hogy a matróz fagydaganatban 
szenvedő kezeit és lábait oly nagy mértékben betalálta 
dörzsölni dr. Képes hazánkfia fagybalzsamával, hogy attól 
nemcsak a kezei és lábai, de ő saját maga is elaludt. 

Szerencsétlenségére még a hajózászlótartónak nem volt 
gyertyája, mikor az útrakelendők neveit összeirta s téve- 
désből Pietro Galiba neve kimaradt a lajstromból s midőn 
másnap reggel felolvasták a névsort, egy «itt vagyok » -kai 
kevesebb hangzott a rendesnél. 

Csak később, mikor már öt nap múlva reggeledni kez- 
dett, jött rá a hajóskapitány, hogy egy embernek hiányozni 
kell. A mit így számítottak ki. 

Voltak egy méter hosszúságú füstölt kolbászok, a mik 
akként osztattak fel, hogy minden ember harapott belőlük 
egy darabot. Huszonöt emberre voltak számítva. Egy em- 
ber szájába négy czentiméter kolbásznál több be nem fér, 
és így épen ki kellett ütni az egy méternek. Azonban a 
csónakrakelés óta a kapitány úgy tapasztala, hogy négy 

1* 

c^entiméter kolbász mindig fönmarad. E négy czenti- 
méter kolbásznyi plus kiderítette az egy embernyi minust. 

Visszatérni az otthagyottért egészen hiábavaló munka 
lett volna, miután az alatt ennek okvetlenül meg kellett 
már halnia éhen és szomjan : semmi ét- és it-szer a hajón 
nem hagyatván. 

Ekként maradt le a vonatról a jámbor Hetro Galiba, a 
mi megtörtént már elég emberen, a ki vasúton, gőzhajón 
utazott s elaludta az időt. 

Itthon azt mondták rá, hogy meghalt s a feleségének 
penziót adtak, a mivel az nagyon meg volt elégedve. 

A KITALÁLHATATLAN IRAT. 

Mint nagyon tisztelt barátom, dr. Képes törzsorvos 
egyik érdekes felolvasásában bizonyítja, a vadludak azon 
utazási szenvedélylyel megáldott madarak, melyek a vilá- 
gon mindenfelé eltekintenek, úgy hogy nem ritkán talál- 
kozhatni ugyanazon vadludakkal a jeges tenger partjain, 
melyeket a Balaton mellől valami koczapuskás elriasztott. 
Eljárnak azok még Amerikába is, túlrepülve lúdbátorsággal 
az északi póluson. 

Ezelőtt mintegy hat héttel Quebek tartományban egy 
vadludat lőtt meg egy buconier, ki, a mint azt koppasztani 
kezdé, bámulattal tapasztala, hogy a lud farka tollainak 
mindegyikére rá volt húzva egy másik tollnak levágott^ 
üres hengere s mikor egy ilyen tollburkot lehúzott a má- 
sik tollról, abból egy vékony összegöngyölt hártya bujt elő, 
a minek valami sajátszerű barna piszkos színe volt. 

A bucanier felvitte a ludat Quebekbe s megajándékozta 
vele dr. Smollist, a hírhedett természetbúvárt. 

Dr. Smollis mindjárt tudta, hogy mivel van dolga. Ez a 
vadlúd egy galambposta. Helyesebben lúdposta. És azok a 
piszkosnak látszó összegöngyölődött hártyácskák ott a két 
tollüreg közé szorítva, nem egyebek, mint vékony collo- 
diumlapok, a mik photographia segélyével megkicsinyített 
iratok másolatát viselik. 

A tudós természetbúvárnak semmi sem volt könnyebb, 
mint ezen coUodiumlapokat egy kétezerszer nagyító nap- 
microscop segélyével egy szemközt álló fehér lepedőre le- 
másoltatni, mely eljárás után azoknak betűszerinti tar- 
talma olvashatóan kitűnt. 

Nagy volt azonban a tudós professor kétségbeesése, mi- 
dőn az olvasott sorokban semmiféle ismeretes nemzet 
idiomájára rá nem talált. 

A kezdő sor igy szólt : 

•Garbalirbibarba Perbetirbi jérbég arbalarbattirbi nar- 
baplorbojarba.» 

Ez csak indus nyelven lehet irva ! Ilyen hosszú szava- 
kat csak Keletindiában eresztenek. 

Dr. SmoUis nagy fáradtsággal lemásoltatá egymás után 
a kitalálhatatlan nyelvű jegyzeteket s megküldé azokat a 
Calcuttái tudóstársaságnak s a mexikói és rio-janeirói nyel- 
vészeti társulatoknak. Azok nem tudtak velük elbánni s 
áthelyezték a jeddoi és pekingi akadémiákhoz. Azok is 
beletörték a késüket s egyik sanscrit nyelvnek, másik 
ladino j argonnak nyüvánítá a megfejthetetlent. A szent- 
pétervári akadémia a bisbariba nyelvet vélte benne fel- 
ismerni s utasítá a helsingfjördi akadémiához, onnan a 
finn rokonság révén átszármaztak a budapesti magyar 
tudóstársasághoz, a hol ott hevertek három esztendeig. 
(Igaz, hogy csak három hete, hogy odajutottak, de a 
három hét alatt hevertek három esztendőre valót.) Végre 
megoldás végett a nyelvtani osztálylyal közöltetvén, a mi 
kezünkbe jutottak s a «Hon» szerkesztőségében közszem- 
lére kitétettek. 

A Hon szerkesztősége, mint tudva van, az universalis 
karaván-szerailja az « ambuláns-szerkesztőségeknek)). Egy 
szegletben szövik az Igazmondót, amott irják az Üstököst, 
A Bolond Miska, ha a pusztából megérkezik, itt pakolja 
ki a málháit. Ha a Figyelőnek sietős czikke van, itt irja 
meg. Néha Vadnay is megir itt egy újdonságot. Ha Gyulai 
el akar késni a Budapesti Szemlével, idejön disputálni ; a 
Magyar Polgárnak itt irják a pesti dolgokat, Egyessy itt 
stenographiázza a gyors hireit, a Vasárnapi üjság fele itt 
terem. Egy szóval, itt vagyunk mindig sokan. És a kik 
vagyunk, mind értünk valamihez. 

Hegedűs tud angolul, Száthmáry Gy. francziául, Tors 

lengyelül, György Aladár olaszul, Bakcsi székelyül, Mol- 
dován oláhul, Mudrony ért a chiffrekhez, Precskai a kot- 
tákat ismeri, Beksics tud spanyolul, Visy görögül, Erődy 
mester a török és perzsa nyelvekben, Szatmáry K. érti az 
ékirást, Jakab Elek az ódon Írásmódot, magam meg tudok 
a fehér sorok között olvasni, de ezt a rejtelmes nyelvet 
egyikünk sem birta megérteni. 

Szerencsére van egy életrevaló ember a szerkesztősé- 
günkben, a kit úgy hivunk, hogy «A Sándor*. Legszük- 
ségesebb tagja az uj ságcsináló irodának : a ki a legtöbb 
kéziratot szolgáltatja lapunkhoz. A míg ő meg nem érke- 
zik, addig hozzá nem foghatunk a szerkesztéshez. 

Egyszóval életrevaló ember «A Sándor ». (Csak olyan 
sok pénzt ne kéme gyertyára, fára !) 

A míg ott vesződünk a megoldhatatlan rejtélylyel, ő 
belepillant s elneveti magát. 

— Enyje urak ! Hisz ez madárnyelven van irva ! Úgy 
kell olvasni, hogy « Galiba Peti jég alatti naplója*. 

íme ! felfedeztük ! A mi a világ minden tudós akadé- 
miájának nem sikerült. 

De már most, ha mi fedeztük fel a rejtélyt, nem is ad- 
juk azt ki kezünkből ; hanem az egész jégalatti naplóját a 
Tegethoffon ottfeledt tengerésznek magunk fogjuk közölni 
az Üstökös hasábjain.* 



A JEGESMEDVÉK KAEEYJE. 

Mikor fölébredtem, egyesegyedül találtam magamat a 
hajón. 

Kiabáltam társaim után, a doktor után, a kapitány 
után : semmi viszhang. 

Engem ittfelejtettek. 

Összejártam a hajó egész üregét kétségbeesetten. Sehol 

^ Idegen nyelvre fordítás jogát fentartjnk magunknak. 

Digitized by VjOOQIC 



egy haiapás kétszersült nem maradt hátra, sem egy do- 
boz gulyáshús conserve ; de bár egy palaczk tokajit felej- 
tettek volna itten abból a Jálicsféléből. Az a kettős vesze- 
delem állt előttem, hogy ha nem eszem, meghalok éhen s 
ha tokajit nem iszom rá, skorbutot kapok. 

Még azonfölül a puskákat is úgy elvitték magukkal, 
hogy nekem egyet sem hagytak, a mivel magamat a vadak 
ellen védelmezzem s a mivel magamnak valami pecsenyét 
lőjek. Agyúval csak nem lőhetek medvét. 

Az ágyúról egy mentő gondolatom támadt. Az ágyukat 
csak itt hagyták ! Megyek s kisütögetem őket egyenkint. 
Talán nem mentek el nagyon messze. Itt e helyen az 
ágyúlövés napijáratra elhallik. Talán megneszelik a segély- 
lövéseimet s visszatérnek értem. 

Ezzel a szándékkal léptem át a tüzér-kamarába. 

Ott várt rám a legnagyobb ijedelem. 

A mint kinyitám az ajtót, egyszerre nekem rohan egy 
óriási medve. 

Az ágyuablakon bújt be bizonyosan. 

És én ráismertem a jegesmedvére. 

Anyamedve volt, tegnapelőtt lőttem el a kis fiát s 
ugyanakkor, a midőn a maezkót elejté a golyó, az égő 
fojtás az anyja hátára esett s kiperzselt egy foltot a bun- 
dájából. Erről a perzselésfoltról ismertem rá. 

És én megettem ennek az asszonyságnak a fiát. Most 
ez fog megenni engem. 

Védtelen voltam. Eémültömben átrohantam a chemi- 
cáliák és naturáliák kabinetébe s annak az ajtaját berete- 
szeltem. 

Csakhogy ez vajmi gyönge ellenállásra számított aka- 
dály. 

A medve puszta tenyerével képes lesz a deszkából egy 
táblát beütni s azon bejön. 

Veszve vagyok. Nem tehetek semmit a védelmemre. 
Legalább megkönnyítem magamnak a rám váró legiszo- 
nyúbb kínhalált. Hogyan ? Hát azzal a szerrel, a mivel a 

doktorok szokták a kínos operatiók alatt a patienst el- 
altatni. Chloroformot szívok be. Az van itt egy nagy 
üveggel. 

Már tele volt a szivacs a kezemben a veszedelmes alta- 
tóval, midőn a jegesmedve betörve az ajtó felső tábláját 
azon bedugta rettenetes fejét, borzasztó fogait felém vi- 
csorgatva. 

— Ejh ! gondolám akkor magamban, mért szívjam én 
fel ezt a hangyhalvagot ? szídd fel te medve ! 

S ezzel odacsaptam a pofájához a szivacsot. 

A jegesmedve abban a perczben elbódult s ott maradt 
az ajtónyílásban kétrét hajolva. Feje és első lábai benn 
voltak a szobában. Tökéletesen elaludt s hogy édes álmai 
lehettek, azt arczának mosolygó kifejezéséből s talpainak 
czirógatásra idomult mozdulataiból kivehettem. 

— Lásd, mondám neki, én most neked levághatnám a 
nyakadat, lehúzhatnám a bőrödet s a húsoddal beérhet- 
ném két hónapig. De én azt nem teszem opportunitási 
szempontokból. Magyar vagyok: hozzá szoktam a ki- 
béküléshez. Itt rekedtem (pedig nem is Árpád apám ho- 
zott ide), már most honfitársak lettünk : együtt kell lak- 
nunk a Ferencz- József földön. Ha én téged most meg- 
ennélek, ellenem jönne az egész aiyafiságod ; nagy mino- 
ritásban vagyok : ők megennének engem. Lépjünk alkura. 
Te ne bánts engem. Én nem bántalak téged. Aztán keres- 
sünk egy harmadikat, a kivel jól lakjunk mind a ketten. 

A híres lószelidítő Eareynek volt egy titka, a mely 
most már nem titok. A legvadabb lovat tíz perez alatt 
engedelmes, szelíd báránynyá alakította át s az egész 
mestersége abból állt, hogy chloroformot szívatott fel 
vele. Ettől az állat elbódult s mire felocsúdott, egészen át 
volt változva 8 azontúl, a mint megszelidítője ruháin vagy 
kezén megérezte a hangyhalvag szagát, hagyott magával 
mindent tenni. 

Ez volt a világhírű Earey titka. 

Most én azt medvén kísérlettem meg. 

Hanem annyi elővigyázattal mégis voltam, hogy a ká- 
bultság ideje alatt a két első lábára két hatalmas matróz 
téli keztyüt húztam fel, a mi körmeinek gyakorlatba véte- 
lét lehetetlenné tette. 

Kisérletem tökéletesen sikerült. 

A mint a chloroformozott jegesmedve kábultából fel- 
ocsúdott, nem volt az a fenevad többé, a ki az elébb. 
Elkezdett gyöngéden nyihogni, mint az ajtón bekérezkedő 
kutya s mikor közel mentem hozzá, szépen megnyalta a 
kezemet, a tenyerével pacscsot adott, mint a kis kutya s 
az orrát oda dörzsölte a térdemhez. 

En ezen még csak nem is csodálkoztam. Ha lehetett a 
rettenetes vadkanból szelid disznót idomítani, miért ne 
lehetne a vad medvéből szelid medvét ? Már látom előre, 
hogy fog e vívmányom tért foglalni az egész világon? Hogy 
fognak nyáj számra legelni ezek a szép medvék az erdő- 
ben s ügetni hazafelé a faluba a medvepásztor dob és 
tilinkó szava mellett. Nyáron gyapjút fog róluk nyírni 
a gazda, télen kukoriczára fogják, kihizlalják. Milyen per- 
manens rovat lesz a Pester Lloydban: einschurige 
BárenwoUe: steigend; Bárenfett: starke Nachfrage; — 
Bárenháute : in ministeriellen Bureaus sehr gesucht ! — 
Aztán kocsi elejébe is lehet őket majd fogni. Az lesz az 
igazi földes úr, a ki majd ilyen négyes fehér medvefogat- 
tal rukkol be a karczagi vásárra ! A gazdasszonyok pedig 
medvetejet fognak fejni. 

Megfejni a medvét ? És miért ne ? Ha őseink ihattak 
lótejet ! Hát aztán a szamár valami szép állat ? Még is meg- 
iszszák a iejét Genovévának a fiát, pedig princz volt, egy 
szarvas dajkálta az erdőben s Ugolinot, mikor éh-halálra 
volt ítélve, alattomban a menyecske leánya táplálta tejével, 
le is festette azt Eafael. Hát engem mért ne táplálhatna, 
a jégsivatagban éhhalálra elhagyottat egy anyamedve ! 

Megpróbáltam és sikerült. Csak az a kár, hogy nem 
látta ezt a jelenetet Rafael, hogy mindjárt lephotographiáz- 
hatta volna ! 

Most már tehát a fehér-medve még űának is fogadott ; 
amiyira megszelídült Earey mester titkos rendszerétől. 

Ez azonban csak egy medve. De hát a többi ? Künn a 
hajó körül már hangzik rettentő ordításuk. Perez múlva 
ellepik a hajót, fenn vannak a födélzetén s dörömböznek 
a csapóajtókon. Az én szelíd fehér-medvém remeg. Eesz- 
ket az én életemért. 

— Ne félj Bábi ! (Ezt a nevet adtam neki.) Én beszélni 
fogok a te hazádfiaíval. 

Bábi érzékeny szemmel tekínte fel rám, mintha szána- 
koznék rajtam. 

Oh, tudom én annak a módját. Minden embert meg 
lehet vesztegetni, még a fehér medvét is. 

A természeti ritkaságok kabinetjében ott álltak sorba 
rakva széles szájú üvegekben azok a mindenféle ritkasá- 
gok és csodák, a miket tudósaink az európai muzeumok 
számára spiritusba tettek, aztán itt hagytak, még a sokat 
emlegetett rózsaszínű tengeri kutyát is. 

Azokat én beleraktam két háti kosárba s a két kosarat 
a Bábi hátára nyergeltem. Magam pedig felvettem egy 
fehér-medve bundát (sí fueris Eomae, romano vivito 
more), azt befecskedeztem köröskörül chloroformmal. 
A mellett orromat, saámat átkötöttem eczetbe mártott 
kendővel, nehogy a chloroformtól magam is megszelídül- 
jek s ekként Bábit bocsátván elő, felnyitám a födélzetre 
vezető ajtót. 

Akként okoskodtam, hogy a medvék rögtön neki fognak 
esni a háti kosaraknak s akkor megtudom, hogy meljdk 
közülök a király? Az fogja elvenni a legnagyobb cseme- 
gét : a spirituszba tett rózsaszínű fókát. Akkor aztán csak 
annak a barátságát kell megnyernem. 

A hogy psychologíce kiszámítottam, úgy lett. A lépcsőn 
felkapaszkodó Bábi kosarai egy perez alatt ki voltak 
ürítve. Egy hatalmas, nyolczadfélláb magas medve-óriás 
volt az első, a ki a küldött ajándékokból a medverészt 
magához ragadta, a többiek valószínűleg miniszterei vol- 

tak; azok is kikeresték a javát; a legapróbbak, holmi 
spirituszba tett egerek, már csak a velük jött kék rókák- 
nak jutottak. Néhány fehérmedve protestált nagy böm- 
bölve s a karfákra és árboczokra mászott, képezvén az 
ellenzéket. Ezek csak a fejeikhez vagdalt üres üvegeket 
kapták. 

Mikor aztán el volt költve minden csemege s kiszür- 
csölve minden spiritusz : akkor a medveóriás elkezdett 
lassú mormogás hangján beszélgetni az én megszeliditett 
medvémmd ; a ki viszont félreérthetlen gyöngédséggel 
nyalogatá meg a medve fejedelem pofáját s a fogaival 
gyöngéden beleharapdált a nyaka szőrébe. 

Ez a medvenagymogul felesége ! 

Hüh! Lánczos milliom! A fehérmedvék királynéja 
maga volt az, a kitől én — tejet kölcsönöztem ! 



AZ ÉJSAEK ÉLÉSTÁRHÁZA. 

A medvefőnök előtt, úgy látszik, nagyon gyanúsak a 
téli keztyük, a mik Bábi első lábaira voltak húzva. Ezekre 
morgott legjobban. Bábi elővette az engesztelés minden 
asszonyi praktikáját, végre midőn semmi sem használt : 
odafutott hozzám s fejével intett, hogy jöjjek elő a 
lyukból. 

Csak akkor léptem ki a födélzetre. Biztosan éreztem 
magamat a chloroformozott bundában. 

Minden oldalról rohantak rám a fenevadak, de a mint 
közel értek hozzám, egyszerre elbódultan dülöngéltek erre 
arra s nem bántottak. 

A medveherczeg elszörnyedve udvarának e szolgalelkü- 
ségén, saját legmagasabb fogaival indult nekem, hogy 
összetépjen, hanem aztán ő is úgy tántorodott hanyatt, 
hogy ha hitvese karjai föl nem fogják, a födélzetre esik. 
Egy tekercs hajókötél feküdt az árbocz mellett, arra 

hanyatlott, mint egy trónusra s fejét aztán Bábi ölébe 
nyugtatta. 

Én pedig hirtelen előránték bundám zsebéből egy tilin- 
kót s jól tudva, hogy ennek a hangját szokták a medvék 
megérteni, rákezdtem egy keserves nótára. A tilinkó- 
hangra a megjámborult medvék kezdtek ébredezni, a 
fejedelem, a kinek én Marczipán nevet adtam, eleinte 
csak lábait rángatta, majd a füleivel billegett a nóta után, 
végre felugrott a helyéből s maga kezdé el a tánczot, két 
lábon állva s a tenyereit lelógatva, míg utóbb, a példán 
felbuzdulva, egész udvara belevegyült a polkába s tánczol- 
tak mindaddig, a míg csak én fújtam. Akkor odajöttek 
hozzám gratulálni mindannyian s csóválták volna a far- 
kukat, ha lett volna. A medvefőnök épen oly kegyes volt, 
hogy megölelt; csakúgy ropogtak bele az oldalbordáim 
(már akkor elpárolgott a chloroform a bundámról) s oda 
ültetett a kötéltrónra maga és Bábi közé. 

De nem a gratulatiókra s kitüntetésekre volt én nekem 
szükségem, hanem egy nagyon praktikus eszme létesítésén 
törtem ugyanakkor a fejemet. 

(Az anyám olasz volt : innen van a véremben a speku- 
láczió I) 

így okoskodtam. Ez az ezer meg ezer fehér-medve itt a 
jégsark alatt csak nem élhet a levegőből I Olyan állat 
pedig, a mivel az éhséget elverje, ide csak ritkán vetődik. 
Az esztendőnek három hónapján át ugyan van szüretje ; 
akkor a czethalászok itt hagyják számára a fogott czet- 
halaknak minden húsát, a mi csak medvének való. De mit 
esznek a többi kilencz hónap alatt ? 

KeU, hogy a mindenről gondoskodó természet állított 
fel légyen a számukra egy-egy kifogyhatatlan tárházat: 
ögy"ögy nagyszerű jégbarlangot, a hol az özönvízelőtti 
állatok vannak eltéve jég közé bőröstől, húsostól, mind e 
mai napig épen megtartva. Van rá élő példa : a szent- 
pétervári természettani múzeum nagy mammuthcsont- 
váza. Annak a gazdáját ép hússal megtartva lelték meg — 

épen a fehér-medvék — a sibériai jégbarlangok egyiké- 
ben s felét meg is ették, mire az emberi szem ráakadt s a 
mammuth-hus még akkor is friss volt. 

Tehát én oda spekuláltam, hogy ha én ezeket a fehér- 
medvéket úgy megszelidíthetném, hogy ezek elvezetnének 
engem ahhoz a jégbarlanghoz, a honnan ők és őseik élde- 
géltek eddig, keservesen kaparva fel a jeget az eltemetett 
húskincsek fölül, hát majd csinálnék én nekik csákány és 
puskapor segélyével olyan nagyszerű államkölcsönt, hogy 
mindennap karácsonjuk lenne tőle s még nekem is ma- 
radna öreg napjaimra. Az éhhalál minden félelme meg- 
szűnne az egész Ferencz-József földön örök időkre (nem 
úgy, mint azon a másikon a Duna-Tisza között), ha ez az 
özönvízidei husbánya embernek föl lenne fedezve. 

Ide el fognak engem vezetni az én medvéim. 

Sőt talán el is visznek ! 

Hátha behagyják magukat fogatni egy szánkába, mint 
kutyák s repúlünk a kamatbiztosítástalan vasúton a gőz- 
vonat sebességével ! 

E terv kiviteléhez is egész diplomatice fogtam hozzá. 
Mert az embernek, mikor medvékkel van dolga, mindig 
azon legyen a főfigyelme, hogy azt hitesse el velük, mi- 
szerint minden indítvány a közjóllét előmozdítására s a 
fejedelem tekintélyének megszilárdítására, nem pedig az 
indítványozó személyes érdekeinek előmozdítására czéloz- 
tatík. 

Most tehát legelső feladatom volt azt a nagy szánkót 
melylyel sarkutazóink hatvannapos nagy expeditiójukat 
megtették, megrakni mindennemű szükségletekkel, a mik 
vállalatomhoz előreláthatólag megkívántattak. A hajóról 
kitelt minden. Volt ugyan egy kis bajom új szövetségeseim 
kíváncsiságával, kik minden előttük ismeretlen tárgyhoz 
hozzányúltak. Marczipán berezeg a repetitionstheodolithot 
minden áron fel akarta tömi a fogával, azt gondolta : dió ; 
hanem aztán, mikor a nagy teleskopiumot előhoztam, 
akkor kotródott mellőlem mindenki. Marczipán berezeg 

maga is felszaladt ijedtében az árboczra. De Bábi nem 
futott utána : a téli keztyüktől nem tudott fára mászni. 
Mikor minden fel volt málházva, következett már az elő- 
fogat-kérdés. 

Mint tudva van, a Tegetthoflf egy óriási nagy jégtorlat 
tetején áll megfenekelve ; a torlat vetekedik a Szentgel- 
lérttel. A hajó orrával felfelé emelve, födélzetével egy 
plánum inclinatumot képez, egy nemét a pirutsádnak, 
melyen alá szánkázni nagyon könnyű. A hajóról a jég- 
hegy aljáig ismét hasonló csuszkapálya van már készítve 
serpentina alakban, a min szintén magától megy le a 
szánka, csak az orrában kell ülni valakinek, a ki lelógatott 
lábaival a járművet kormányozza. 

Ismervén a medvéknek a majmokkal közös kiváncsisá^i 
és utánzási ösztönét, bizonyos voltam felőle, hogy a mint 
én megkezdem a szánka-esuszást a hajóról, egyszerre ott 
teremnek az én polgártársaim s teleülik az én szánkámat. 
A mi úgy is lett. A hajó aljához leérve, már az első ka- 
nyarodónál tele volt a szánkám. Serenissime odaült a 
hátam mögé s a vállamra tette a fejét. Bábi pedig való- 
ban sikoltozott örömében, mikor a szánka repült a csuszka- 
pályán. 

Hanem ez egyszer aztán véget ért s a szánka nem akart 
magától tovább menni. Serenissime azt hitte, hogy a rajta 
ülő polgártársak akadályozzák a haladást. Néhány leg- 
kegyelmesebb pofon nagyon hamar letisztítá őket a szán- 
káról. 

Mindig azt tanultam, hogy semmi sem oly háládatos 
munka, mint olyankor, a mikor a fejedelem megharagszik 
valakire és azt üti, mellé állni és segíteni a verésben. 
Megfigyeltem, melyik medve kapott pofont Marczipántól, 
azt fülön csíptem, a csizmaszárból előrántottam a korbá- 
csot, jól rá vertem. Mikor aztán nagyon meg volt 
hunyászkodva, akkor nyakába akasztottam a hámot, a mit 
a vontató kutyáknál szoktunk használni s odakötöttem a 
szánkához. Ekként sikerült hat gyönyörű medve-mént be- 

fognom a szánkába, mire magam a szán elejébe ugrottam., 
kieresztettem az ostort, nagyot durrantottam vele s azzal 
neki iramodott a hatos fogat s vitt bennünket a jégsikon 
tova, mint a szélvész. Serenissime ordított örömében s 
Bábi végig feküdt a szánkában, kényesen szűkölve, öt ide- 
gessé tette e gyors szánkázás. 

A többi medvekiséret pedig, ki elől, ki hátul nyargalt a 
szánka mellett — bandérium gyanánt. 

Számításom igen természetes volt. A medvék egyene- 
sen haza fognak velem szánkázni. Mert valahol csak lak- 
nak. Az a lakhely bizonyosan egyike azon jégbarlangok- 
nak, a miket már említeni szerenesés voltam. 

Óránkint húsz angol mértföldnyi sebességgel közelítet- 
tünk a Zichy- előf ok felé. Ezt igen jó előjelnek vettem. 
A Ferencz József föld kincsei e szerint a magyar területre 
esnek. 

Gyönyörű északfénynél érkeztünk meg a rezidencziába. 
Innen még jókora kaptatón kellett felvontatnunk a meg- 
terhelt szánkót s mondhatom, hogy ez alkalonunal az 
általam inaugurált előfogat rendkívül hasznavehetőnek 
bizonyította be magát. Ezen a jéglejtőn csupán az ő kör- 
meikkel lehetett felkapaszkodni; minden más vonó- 
marha nyakát törte volna rajta. 

A hegyoldalban tátongott egy félkerek lyuk, alig ember 
magasságnyi s nem nagyobb, mint hogy épen a szánka 
beférhessen rajta. A hozzá felvezető tört út igazolá sejtel- 
memet, hogy ez az egész medve-nemzetség tanyája itt. 
S egy tekintet az onnan alávonuló hegyszakadékba meg- 
győzött a felől, hogy a mit kerestem, azt megtaláltam. 
Az a völgy tele volt már a barlangból kihurczolt ősállat- 
csontokkal, a mik közt fölismertem az ősbölény és ásatag 
iramszarvas vázait.' 

De mielőtt e barlangba belépnénk, álljunk meg elébb 
és fejtsük meg, hogy jöhetett ide ez a jégbarlang ez ős- 
állatokkal együtt. 

Tény ugyan, hogy mammuthokat találnak a jeges ten- 

ger jégtorlaszai között, de miután az ős elefánt forró ég- 
alj lakója, a ki bambusznál kisebb füvet nem legelész, itt 
pedig jég van és fű nincs : tebát kérdés, hogyan ment be a 
mammuth a jégbe? vagy hogy ment rá a jég a mam- 
muthra ? 

Ezt a nehéz kérdést én ekként oldottam meg : 

A plyocene korszakában a föld felszine még igen erős 
emelkedésnek és szállásnak volt kitéve. Hisz még az 
újabb időkben is tapasztaltunk ilyen hullámzást a föld 
szilárd kérgén a puzzuolai Jupiter Serapis templománál, 
mely egyszer ölnyire alámerült a tengerbe, másszor ismét 
kétszer olyan magasra emelkedett ki belőle : az oszlopaiba 
befurakodott modiolák, pholas kagylók s egyéb lithophagok 
bizonyítják, hogy milyen mélyen járt a tenger alatt. 

Tehát egy ilyen földkéreghullámzásnál a horpadás szín- 
helyéről a megrémült földlakók siettek az emelkedőben 
levő földrészre menekülni. Az állati ösztön a rémekkel 
teljes ég alól a barlangok sötétjébe vezette őket. 

A barlangban már most tehát benn volnánk. De hogy 
jön a nyakukra a jég ? 

Következik az is. 

A földkéreg hullámzásával együtt járt annak több he- 
lyütt megrepedezése s rétegenkint fölválása. A mély repe- 
désekből a földkebel tüze rontott elő, míg ugyanakkor a 
horpadásokra ömlő tengerözön betölté a repedéseket. 
Ebből a víznek rögtöni tömeges elpárolgása származott. 
Az pedig természettani szabály, hogy mikor egy csepp- 
folyós test hirtelen párává alakul át, sok meleget leköt, 
hideget támaszt. A ki erről meg akar győződni, nézzen 
meg egy mesterséges jéggyárat, hogy készítik a jeget — 
fűtött kemenczével? 

Tehát e gyors elpárolgás által támadt rögtön a jég. 
Az emelkedésben levő földkéreg felfoszlott rétegei alatt 
megfagyott az oda betódult víz. 

Mikor azután rövid idő múlva ugyanazon földkéreg- 
háborgás miatt az elébb fölemelt réteg hirtelen alásülyedt, 

Jókai: Az északi pólusig. — A ki a szivét. 2 

megtelt a barlang egyszerre vízzel s az odamenekült élő- 
lények belefuladtak. 

Úgy, de a földréteg alá betódult víz már jéggé volt 
fagyva s mint tudjuk, a jég, pondus specificuma miatt 
nem engedi magát a víz fenekére lenyomatni. Az tehát 
kiemelte a hátán az egész fölötte levő földrészt s lett ab- 
ból egy úszó sziget, melynek tutaja jég. 

Már most tudjuk azt, hogy a tengernek van egy áram- 
lata déltől északnak. Ez az áramlat abban az időben még 
erősebb volt s tény az, hogy a Florida-szigetek támadása, 
miket a korallok építenek nagy lassan, térítette el utóbb 
némileg a Golfstreamet. 

Ez az áramlat vette fel az úszó szigetet s vitte azután 
egész odáig, a hol az északi jeges tenger torlaszai között 
elvégre fönnakadt. így jöttek ki a mammuthok barlan- 
gostól. 

Nekem már akkor meggyőződésem volt, hogy ez a mi 
szárazföldünk itten jég hátán áll s a jégen alól van még 
a tenger. Mely sejtelmem később fényesen igazolva lett az 
események által. 

A barlang benyilása előtt egy vén medve állt őrt, köze- 
ledtünkre jelt adott a barlangba, melynek azután irtóztató 
ordítás lett a következménye; künn és benn. Egy cso- 
port fiatal medve úrfi rohant elő legelébb is az odúból, 
kik a szánról leugráló fejedelmi párban, úgy látszik, hogy 
családfejökre ismertek s hengerbuczkákat hánytak örö- 
mükben. 

Én egyedül maradtam most a szánon s kezdtem aggódni 
vakmerő váUatom kimenetelén. Ez a barlang tele van 
olyan medvével, a kik még nincsenek megszelídítve. A be- 
fogott hat medve pedig nyargalvást visz a barlang szájá- 
nak s én nem tudom, hogyan kell nekik megállást paran- 
csolni I Nincs is az orrukba karika húzva. 

Egy igen természetes gondolat kisegített a bajból. Hir- 
telen elővettem Drummond-féle könenylámpásomat ; egy 
csavar elfordításával meggyújtottam azt, úgy, hogy a mint 

a barlangba bevágtattunk, ez teljes villamfény-ragyogás 
mellett történt meg. 

A siker bámulatos volt. A rögtön támadó fényre nem 
csak az én hat befogott medvém esett egyszerre guggoló 
helyzetbe, de a benn levők is ijedten elhallgattak s csúszó 
mászó tömegeik igyekeztek meglapulva árnyékos helyre 
vonulni. 

De még magamat is egészen elvarázsolt ez a látvány. 

Egy óriási dóm tárult fel előttem: magasabb Szent- 
Péter templománál, melynek falai, oszlopai, boltozata, 
talapja jég. A könenylámpa fényében ezüstből látszik az 
egész építve lenni s az árnyék benne smaragd s ultra- 
marin. Fantastikus torzalakú jégtömegek csüngnek alá a 
szédületes padmalyból s szeszélyes alakú ívboltok egész 
portikusán látni végig egy barlangoldalba. Merész karzatok 
futnak körül a magasba, csipkés párkányokkal s a bar- 
lang közepét ketté választó szédületes örvényen egy ör- 
döghíd vonul át, kristálytiszta jégtömegből, míg a hátsó 
falról, mintha egy irtóztató fehér kárpit csüggne alá, mely 
egy titáni orgonát takar el. Azt a csepegő jég csapjai al- 
kották, de fenyőszálnyi jégcsapok. S a barlang legmé- 
lyén : az ember azt képzeli, hogy az a templom oltárrésze, 
áll egy óriási rémkép : egy bálvány, egy csontváz : egy 
álló őselefánt simára tisztított ivarfehér csontváza. 

Erről csak a húst tudták letisztogatni a medvék ; csont- 
jait nem bírták szétczepelní. 

S fölötte a fényes padmalyhoz odafagyva, látszik függni, 
mint egy rettentő dombormű : egy húsz öles plesiosaurus, 
egy pánczélos krokodil, hosszú, hattyúnyaka, százfogú 
állkapczával, gyűrűs farkkal; a jég be vonta az egészet 
ezüsttel, úgy függ ott a falon, mint egy alászálló Leviathán. 

Nem csodálom, hogy e látványtól magok a medvék is 
meg voltak lépetve. A csodálatos, a nagyszerű még az 
állatra is szelídítőleg hat. Ök itt eddig csak sötétben dol- 
goztak ; csak szaglás után ismerték barlangjuk kincseit. 

S mily végtelen kincsek voltak azok I 

2* 

Köröskörül minden falból, az átlátszó jégen keresztül 
az özönvízelőttí világ csodaállatainak körrajzai tűntek 
elő. Állatok, melyek még osztályozva nincsenek. Néme- 
lyiknek csak szörny feje látszik meg, a többi részét a jég 
nem engedi látni. 

S ezeknek a húsa még mind megehető. Húszezer év 
óta vannak a jégben eltartva. 

Meg sem igen látszik, a mit a medvék elpusztítottak a 
megmérhetlen éléstárházból. Szegényeknek nagyon meg 
kell szolgálniuk minden falatot. A nyelvükkel nyalják le 
a jeget az eltemetett martalékról. Rettenetes robot 1 
A szerecsen rabszolgák munkája ehhez képes dáridó! — 
Én meghoztam számukra a szabadságot. 

Épen abban fáradtak, hogy egy kövér mastodon tetemét 
olvaszszák ki a tömör jégsziklából. Keserves szolgálat. 
Szerencsémre még épen nem jutottak hozzá. Mert az nagy 
külömbség. Még a házi állat is haragszik és megharapja 
a legjobb emberét is, ha evésközben háborítja; de ellen- 
ben megszelídül a leggonoszabb fenevad is, ha azt látja, 
hogy enni adnak neki. 

Én legelébb is szánkámat az által biztosítottam netaláni 
megtámadások ellen, hogy egy háromlábú vas serpenyőbe 
szenet téve, tüzet szítottam s azt a málhák tetejébe tet- 
tem. A tűz tiszteletteljes távolban tartotta a polgártársa- 
kat. Akkor aztán fogtam a csákányt és a feszítő rudat, a 
lámpát a hátamra akasztottam s nekiálltam a mastodon 
kiszabadításának. Alkalmas eszközeim segélyével könnyű 
munka volt rám nézve akkora rést vágni a jégen, hogy a 
mastodon egyik czombja kiszabadult. * 

Húszezer esztendős sonka ! 

Tudván, hogy az elefántfélének legízletesebb falatja a 
talp, azt legelébb is lefűrészeltem róla : a talp maga volt 
huszonöt font. Azután taglóval levágtam róla a félczom- 
bot. Még egészen piros volt a húsa. 

Az egész medvenemzetség ez alatt ájtatos félelemmel 
ülte körül tetteim színhelyét, amphitheatralis félkört ké- 

pezve körülem s csak a száját nyalogatta éhtürelmetlen- 
ségében. 

Már pedig szépen vámiok kellett. A hol nyugtalanko- 
dást tapasztaltam, elég volt a lámpásnak egy odairányo- 
zása. A concentrált vakító fénytől a legmérgesebb fenevad 
is meghunyászkodott. 

Legelső volt a medvenagymogulpámak kiadni a maga 
civillistáját. Ez a mastodon talp. Elébb megkóstoltam 
magam. Az ize nem lett volna rossz ; hanem rágni kel- 
lett, mint a kautsukot. ügy láttam, hogy nem fogok kö- 
zös konyhát tartani a polgártársaimmal. 

Azután kifűrészeltem annyi darabot a húsból, a hányan 
voltak a megrareyzott medvéim ; legelébb is azokat elé- 
gítettem ki. Legnagyobb darabokat kaptak az előfogat 
egyéniségei. Azokat le kellett magam iránt köteleznem. 
Könnyű volt őket a többiek közül kiismernem arról a hal- 
zsirhagyta örvről, a mi a hám után maradt a nyakukon. 

A többi aztán a publicumé. Az igazgató-tanácsot kielé- 
gítve, az osztalékot ott hagytam a részvényeseknek : azok 
rögtön neki is estek s addig ott nem hagyták, a míg a 
csontot nem érték. 

Én azalatt háborítatlanul nézhettem saját vállalatom 
után. Tervem rögtön kész volt. 

Vakmerőségemnek sikerült idáig mentő ötletekkel ki- 
vágni magamat a kényes helyzetből ; de huzamosb ideig 
nem állanám ki, hogy egy ilyen civilizálatlan félbarbár 
medvenép megbizhatlan barátságára legyek utalva. El- 
végre is valamelyik elszánja magát s lehúzza a fejemről 
a bőrt. A kosztot sem állom ki. 

Az én tervem ez volt. 

A barlang közepén tátong egy mély örvény, zegzugos 
jégsziklák merednek ki belőle; épen olyan, mint egy 
óriási kaszabörtön. 

Egy hosszú, ívbehajló jégtömeg fekszik híd gyanánt az 
örvény felett. 

Én e hídra vontattam fel szánomat. 

Hoztam magammal egy önemelö gépet a hajóról, ha- 
sonlót azokhoz, a minőkkel nagy városokban a kőműve- 
sek szokták magukat lelesavargatni az utczáról az eme- 
letbe. Ezt a híd közepén egy levert vasrúdhoz megerősí- 
tem s azzal az ereszkedő géppel, és annyi málhával, a 
mennyit még az megbírt, lebocsátkoztam a mélység 
fenekére. 

Első gondom volt egy jó védett helyet keresni ki állandó 
tanyául. 

Megjegyzendő, hogy itt e jégbarlangban épen nem volt 
olyan hideg, mint a Tegethoff szobáiban. A Tegethoffon 
fűtetlen szobában 28 fok hideg volt, a szabadban 32. 
A barlangban a hévmérő már csak 12 fok hideget muta- 
tott, s ez egész 8 fokig alászállt, a mint a barlang fene- 
kén észleltem ; a mi nagyon meglepett, minthogy a meleg 
fölfelé törekszik s itt mégis megfordítva; áll az okára 
rájöttem később. 

Most tehát legelébb jól elkellett helyezkednem. 

Két egymásra dűlő jéglap mintegy természetes alcovent 
képezett számomra, melybe minden készletemet elhelyez- 
hetem. A míg ezeket egyenkint le nem hordtam magam- 
mal, addig tovább körűi sem tekintettem a jégbarlang 
alsó osztályában. 

Tizenötször kellett a kerekes gépet fel és lehajtanom, 
míg szánkám tartalmát mind raktáramba lehordhattam. 

Akkor aztán elmondhattam, hogy az egész üzletem 
jégre van építve. 

S mi volt ez az üzlet? 

Legelőször is, a mi legszükségesebb volt rám nézve : 
gulyáshús conserv-készítés. 

Elhoztam magammal azt a papinféle párábanfőző kat- 
lant, melyben még a csont is kocsonyává fő össze. E^t a 
katlant, minthogy lábakon áll, akárhova felállíthatom a 
jégalapon, s f üthetem minden veszedelem nélkül. 

De hol veszem hozzá a fűtőszert? 

Annak vagyok csak leginkább bővében I Az a kevés kő- 

szén és fa, a mit magammal hoztam, csak alágynjtani 
való. A fütőszer lesz maga az ásatag hús. Hogy ez milyen 
tüzelő szerszám, azt már az angolok is tudják, a kik 
Egyptomban a gőzkazánok alá múmiákkal fűtenek. A leg- 
finomabb és megemészthetőbb részét az ősvilági húsnak 
megfőzöm ; a szivósabbal tüzelek. 

Mikor ezzel készen voltam, akkor aztán lámpámat mel- 
lemre akasztva, elindultam húsbányámban körültekinteni. 

Valóban húsbánya volt az. 

A barlang fenekét sik jégtalaj képezte. Olyan volt az, 
mint egy óriási tánczterem, egyetlen tükörlappal padló 
helyett. 

S az átlátszó tükörlapon át lámpám fénye egy egész 
beláthatatlan muzeumot világított be. Az ősvilági állatok, 
miket a betóduló víz a barlang mélyébe sodort alá, egy- 
másra halmozva feküdtek ott rendezetlen gomolyban. 
Szörnyetegek labyrinthja! Idomtalan lomha tömegek, 
madárnak kezdett, krokodilnak végzett korcsszülöttei a 
természetnek, vastagbőrű, pikkelyes gyűrűpánczélos cso- 
dák, óriások, négyszáz mázsányi testtel, két öles agyarak- 
kal, iszonyú szarvakkal, és közöttük az állatvilág rejté- 
lyes kétalakúi, a kik repültek és másztak, madarak vol- 
tak és négy lábuk volt, vagy szőrt viseltek, de szárnyaik 
voltak hozzá. Kigyó-alakú szörnyek, homlokukon szar- 
vakkal, előrészükön patkóidomú lábakkal; teknőczök, 
miknek hosszú farkaik, békák, miknek fogas állkapczáik 
vannak. 

De nem a ritkaságok gyűjteménye érdekelt itt enge- 
met ; hanem a nagyszerű vadpiacz, a miben csak válo- 
gatni kellett. 

A nagy vadaknak békét hagytam, azt már tudtam, hogy 
a dinotherium meg az anoploterium húsa csak a medve 
fogának való. Ez utóbbinak legfeljebb ha egy malaczára 
akadok, azzal teszek kísérletet. Az is lesz akkora szopós 
korában, mint mai világban egy kinőtt vadkan. A legkar- 
csubb állatot kerestem ki: egy ősvilági szarvast. Lőport 

és Bikfordgyutacsokat használtam a jég szétvettetéséhez, 
8 a mint az ősszarvashoz odajutottam, taglóval kivágtam 
a szügyéből egy darabot. Az éhség szorgalmazott. 

Visszatérőben pedig mégis meg kellett állanom egy 
újabb felfedezés miatt. A jég alatt egy gyönyörű példány 
pterodactylust pillantottam meg. Alakja ugyan nem igen 
megnyerő. Feje madárfej, de csőrében krokodil fogakkal ; 
nyaka gémnyak, teste szőrtelen, mint a yorkshirei disznóé, 
négy lába madárkarmokkal ellátva s denevérszárnyak- 
kal összekötve. Eepülő szörny. Ez az ősállatok között az 
egyedüli faj, melynek zsírja van. A nélkül pedig nincs íze 
a sültnek. Kiástam a jég alól. Legfeljül feküdt, kövérsége 
fentartotta. A tapintása elárulta hájtermő minőségét. Bőre 
vékony volt, mint a pergamen, s a késnek is engedett. 
Hátán valóságos szalonna volt ; megkóstoltam, kissé ha- 
sonlított az ize valamihez a halzsír és avas sajt között ; 
talán a főzésnél majd elveszti a szagát. 

Siettem leleményemmel vissza a katlanomhoz. Az ős- 
szarvas szügyének egyes darabjait felhasogattam fütőszer- 
nek ; a világosabb színű belsejéből koczkákat aprítottam 
s közéjük szeldelve a pterodactylus szalonnáját, lezártam 
a papinféle fazékba. 

A hús tüzelőszemek csakugyan pompásan bevált; de 
annál kevésbbé vált be gulyáshúsnak. 

A mint felnyitottam a papin-fazék födelét, majd leütött 
a lábamról a fertelmes pézsmaszag. Ez az őspecsenye 
pézsmaszagú. De még milyen émelyítő, undorító szagú! 
Megkísértettem egy falatot lenyelni belőle, az orromat be- 
fogva. De ez a lenyelt falat még azután is protestált a 
gyomromban a bekebleztetés ellen. Második falatra nem 
voltam képes rászánni magamat, ügy voltam vele, mint 
a tengervízzel a hajótöröttek: inkább meghalnak szomjan, 
mintsem abból igyanak. 

Már bizonyos, hogy valamennyi emlős állatnak az ős- 
világból mind pézsmaszagú húsa van. Nem eheti azt meg 
más, mint a jegesmedve. 

Keressünk a muzeumunkban madarat. 

Az ugyan az özönvízelőtti korszakban nagyon kevés 
volt ; de a mi volt, az aztán megérdemelte, hogy madár- 
nak nevezzék. 

Ha egy dinornist találhatnék, az nekem épen elég lenne 
egy esztendőre. A londoni sebészeti múzeumban van egy- 
nek a csontváza, a mi tizennyolcz láb magas. 

Sokáig kóboroltam a jéglapon alá s fel, minden ered- 
mény nélkül s már azt kezdtem hinni, hogy a nagy világ- 
bontó kataklizma alatt madárfélét nem hajtott a rémület 
a barlangba, midőn egy véletlen fölfedezés az ellenkező- 
ről győzött meg. 

A mit a jéglap alatt megpillantottam, az egy tojás volt. 

De minő tojás I 

Akkora, mint egy nagy dísztök. Hatszorta nagyobb a 
struczcz tojásánál, hegyén rőtbarna s tompa fele lapja 
zölddel márványozott. 

Ez nagyobb volt még a párizsi múzeumban levő epior- 
nis tojásánál is; pedig abba hatszáz közönséges tyúktojás 
tartama fér bele. 

Hogyan nem törött össze ez a tojás itt a jég között, 
holott azt a vizár messziről hozta ide ? 

Erre a kérdésre megfelelt a tojás maga, a mint a jég alul 
kiástam. Csak a baltafokkal bírtam feltörni a héját, mely 
négy milliméternyi vastagságú volt, s még hozzá ruganyos. 

Tartalma egészen szilárd tömeg volt, mint a sajt. Meg- 
ízlelem. Ez az egy nem volt rossz. Érett sajt íze volt, egy 
kis egérszaggal vegyítve. Ez még nem nagy hiba. Tudjuk, 
hogy a chinaiak egyik kedvencz csemegéje az olyan tojás, 
mely három esztendeig volt a földbe elásva s azalatt va- 
lami sajttömeggé idomult át. Ezt Chinában csak a gazda- 
gok ehetik. Tehát delicatesse. Vigasztaljuk magunkat ez- 
zel a népismei adattal. 

Ez a táplálék hónapokig eltart nekem. 

Azonban ha a tojása ide jöhetett, akkor a madár maga 
is itt lehet. Tovább fürkésztem. 

Egyszer eszembe jutott, hogy a barlang hátterét képező 
óriási jégcsap orgonához közeledjem, s a mint annak át- 
látszó pillérei közé világítottam lámpásommal, e ragyogó 
szikrázó tömeg között látszott egyenesen állva, mint egy 
királyi kisértet, a «dinornis». 

Kinyújtott fejével teljes három öl magas madár. 

A vizözön elől egy magasabb bércztalapra menekült 
föl, kurta szárnyaival, öles lábszáraival, s aztán ott várta 
be, helyéből meg nem mozdulva, míg a jégcsapok körös- 
körül betakarták. 

Gyönyörű állat volt. Három ujjú lábának szárai ember- 
czomb vastagságúak, egész teste arasznyi hosszú fekete 
sertével bevonva, mely kemény és vastag, mint a sodrony, 
míg nyakát és fejét fehér borosta bozontosítja. Csőre 
fölött magas húskinövés, mely koponyájáig felhúzódik, 
mint egy sisaktaréj. 

A mi pedig rám nézve legérdeklőbb, az öt láb széles- 
ségű mell. Micsoda «chevalier de poulardokat)) lehet eb- 
ből szabni. 

Csakhogy nagyon nehéz volt hozzájutni. 

Ezt a jégorgona építményét csak csínján lehet megbon- 
tani. Olyan ez, mintha egy góth építészetü münster tornya 
hegyével le volna építve, úgy hogy a csücskei érik a talajt, 
s a talapzata van odafenn. Itt ugyan vigyázni kell, hogy 
egy oszlopot úgy mozdítson ki az ember, hogy aztán az 
egész épület a nyakába szakadjon. Akkor aztán szépen 
várhatnék újabb tízezer esztendeig, míg valaki engem is 
fölfedez a jég alatt. 

Tehát itt a lőport nem vehettem segélyül ; csákánynyal, 
vésővel kellett hozzá fognom, hogy a jégoszlopok között 
akkora rést nyissak, a mekkora elég lesz, hogy a dinomis 
szügyéből kóstolóba ki lehessen vágni egy darabot. Elébb 
meg kellett tudnom, hogy ehető-e ? mielőtt az egész tetem 
kiszabadítására elvesztegetném az erőmet. A csákányüté- 
sek, mikor azt a roppant jégoszlopzatot érték, olyan han- 
got adtak, mintha a moskvai Weliki Iván harangot ütö- 

getné valaki s e borzasztóan ünnepélyes carillon-játékot 
a mint a jégsziklák visszazengték, úgy éreztem magamat, 
mintha a hang összeszorítaná agyamat s szívdobogásomat 
siettetné. Hogy elhallgatott minden állati orditás oda- 
fenn. A medvék mind kiszaladtak a barlangból. 

Végre hozzájutottam a dinornis szügyéhez. A hús nem 
volt oly szálkás, mint az ősemlősöké ; de barna és por- 
hanyó. Egy darab hússal és a dinornis-toj ássál siettem 
vissza konyhámhoz. 

A papinfazekat kimostam (vizet csináltam jégből), a di- 
nornis húsát bele aprítottam s most már a szarvashús 
szeleteit csak tüzelőnek használtam hozzá. 

Mikor felnyitottam a fazék födelét, aggodalommal szi- 
matoltam a belőle kijövő illatot. Pompás étvágyingerlő 
szag volt az. Semmi pézsmaszag, semmi ássa foetida, 
semmi arum-crinidum bűz, — haut gout : valódi gulyás- 
hús illat. 

Előveszem kanalamat s nagy delektálással kóstoltam 
bele. 

S aztán felugrottam és elkezdtem tánczolni és rázkódni 
minden tagjaimban, mintha egyszerre shakerquakker lett 
volna belőlem. Olyan volt az a lenyelt falat, mintha lichen 
izlandicumban lett volna kifőzve s aztán chininnel meg- 
sózva. 

Ez már jó szagú volna, de keserű! 

Ebből sem csinálhatok gulyáshús conservet. Legalább 
magamnak nem. Nem marad más nyereményem eddigi 
fölfedezéseimből, mint a dinomi-stojás és a pterodactylus 
szalonna. Annak is megkísértem a húsát megfőzni : csak 
a czombjai voltak használhatók, más része nyersen is 
valami émelyítő békabűzt árul el ; de a használható része 
is nagyon czethalhús ízű ; erre csak eszkimógyomor vál- 
lalkoznék. 

No ha ilyen volt az özönvízelőtti állatvilág, akkor az 
embereknek csakugyan nagy okuk volt vegetáriánusoknak 
lenni : ha ugyan voltak már akkor emberek. 

Legutolsó kísérletein volt az ursus peleussal. A plan- 
tigradák húsát s különösen a talpát odafenn is inyencz- 
ségnek tartják. Egy óriás medvetalp vándorolt a papinfa- 
zékba. Az meg egészen kocsonyává főtt benne. De leg- 
alább nem volt sem émelyítő, sem undorító. Ezt bátran 
elrakhattam a velem hozott üres bádogdobozokba, miket 
aztán beforrasztottam ónnal. 

De hát mi okom volt nekem erre a nagy előgondosko- 
dásra? Mit törekedem én ezt az én cadaveremet évek 
sorára ellátni, épségben megtartani : itt az örök tél hazá- 
jában, eltemetve egy jégbarlang fenekére, körülvéve polá- 
ris fenevadaktól ? Mit reménylettem még ? Mi ösztön dol- 
gozott bennem ? 

Hát a hajótöröttek ösztöne'. Azt reméltem, hogy talán 
az eltávozottak szerencsésen hazaérkeznek. Talán megin- 
dul egyszer majd egy újabb éjszaksarki expeditió. Talán az 
felfogja találni az elhagyott TegetthoflFot. Talán a felfede- 
zők meglelik azt a palaczkot, melybe levelemet beduga- 
szoltam néhány sorral megírva, hogy itt vagyok, hogy nem 
vesztem el. Talán ki is menekülhetek innen s visszajutha- 
tok a hajóra. Talán hírt adhatok magamról. Talán — ki 
tudja mi minden történhetik talán ? 

Én élni akartam. 

A KIEÁLYT NEM SZABAD MEGENNI. 

Csak későn vettem észre, hogy pokoli kotyrasztásaim- 
mal micsoda nagy bajt csináltam én odafenn a felvi- 
lágban ? 

A medvének valamennyi vadállat között a legerősebb 
szimatja van. 0, a ki mérföldnyi távolból megérzi, ha a 
czethalászok zsákmányt ejtettek s a húsát otthagyták a 
jég közt, valódi önkívületbe kellett hogy jöjjön, mikor én 
ott alant a jégörvényben sütöttem, főztem, és még milyen 
illatú süteményeket ! Pézsmaillat és pecsenyeszag együtt ! 
Hisz ez az embert is megbőszíti I 

Azon vettem észre, hogy míg én odalenn az emberiség 
javára működöm (annak egyedüli képviselője levén), az 
alatt a jegesmedvék nemzete közt kiütött a forradalom ! ! 
Marakosznak I 

Addig, a míg keservesen kellett minden falatért meg- 
szenvedniök, szép engedelmes alattvalók voltak; de a 
mint egyszerre jóllaktak s megtudták, hogy több is van, 
felbomlott közöttük minden társadalmi rend. 

Betódultak kívülről mindenünnen a pusztázó martaló- 
czok, s az én megszelídített medvéimet elkergették a kikez- 
dett mastodon mellől. 

Nem használt már a jégoszlopokkal való harangozás. 
A medveordítás együtt énekelt a jégorgonával. 

Nekem ugyan az egész medvezendüléssel egy cseppet 
sem kellett volna törődnöm, hozzám nem hatolhattak le 
elevenen. Ötven méternyi mélység választott el tőlük s a 
mélység falai simák, mint a tükör és éles jégcsipkékkel 
fegyverzettek. 

Valami oktalan bátorság még is arra kényszerített, 
hogy emelő gépemmel felvontassam magamat a hídig. 
Azt képzeltem, hogy helyre tudom állítani ismét a bom- 
lott medvéi rendet. Voltak eszközeim hozzá. Earey titka 
a chloroformmal, vakító fényű lámpásom és a húsfalatok. 

Hanem a mint a híd magaslatáig fölértem, az a lát- 
vány, a mi elém tárult, elvette minden kedvemet a medve- 
nemzet ügyeinek rendezéséhez. A megvilágított felső 
plateaun, mely tulajdonképen az örvénynek egy széles 
karzatát képezte, száz meg száz fehérmedve marakodott 
egymással, s lábaik alatt egész serege a szemtelen kék 
róka fajzatnak csetlett-botlott. Olyan zűrzavar volt ott, 
hogy abba nem volt kedvem elegyedni. A szelíd medvék 
sem voltak szelídek többé. A lámpafény sem volt már 
rájuk semmi hatással. A csoportok közé hajigált konczo- 
kat fel sem vették. Egymás hegyén hátán hemperegtek ; 
valóságos rebellió volt. 

Hanem egy medve mégis rám ismert. A szegény Bábi. 

ö nem elegyedhetett a viadalba, mert a keztyűi miatt nem 
volt harczképes, csak meghúzta magát egy jégtömeg 
mögé, melynek tetején állt a hős Marczipán fejedelem 
maga s veszett dühvel hajigálta le onnan a hozzá fel- 
kapaszkodó lázadókat. 

A mint Bábi meglátott, egyszerre elhagyta menedékét, 
s körülszaladva az örvény párkányzatán, odatörekedett 
hozzám a hidra. 

A mint ezt Marczipán herczeg észrevette, ő is menten 
leugrott a trónjáról s szaladt a társa után : üldözői a sar- 
kában. Mindannyian a híd felé tartottak. 

Ebből nem jó lesz! mondám magamban s siettem 
visszaereszteni az emelő gépet az örvénybe. 

De még alig ereszkedtem alá öt méternyire, midőn 
Bábi odaért a gépem fölé s oly szánalmas szemeket tu- 
dott rám vetni, hogy kénytelen voltam rajta könyörülni 
s megállítottam a gépet. Nem is gondolkozott sokáig: 
egyenesen leugrott hozzám a hídról. És én, mikor láttam, 
hogy nem tud kapaszkodni a keztyűi miatt, még segítet- 
tem rajta, megfogva a nyakán a bőrt s úgy húzva fel az 
emelőgép hídjára. 

Hanem most azután hadd fusson az a gép ; mert ha 
niég egy medve le talál rá ugrani, azt a gép kötelei 
meg nem bírják. Pedig azok aligha utána nem csinálják 
Bábinak ezt a salto mortalét. 

Ettől a világos veszedelemtől épen csak Marczipán ki- 
rály hősi önfeláldozása mentett meg. Megérdemli, hogy 
királynak nevezzem; mert derék, bátor férfi módjára 
viselte magát. 

Mikor meglátta, hogy Bábi menekül a mélységbe : ő 
megállt a hidon s az egész üldöző csoporttal szembeszállt, 
mint egy második Bayard lovag. Hatalmas toppancsaival 
borzasztó csapásokat osztogatott ellenfelei fejére, két 
hátulsó lábára felállva. A jéghíd gerincze keskeny volt; 
nem férhettek hozzá, csak épen szemtül szemben. S ő 
csak nyomról- nyomra engedett nekik tért foglalni. Mikor 

a marakodó csoport már csak három méternyire volt attól 
a vasrudtól, melyhez gépem kötelei voltak hurkolva, akkor 
egyszerre vég elszántsággal ellenfeleire veté magát : egyet 
átnyalábolt közülök, a másiknak átharapta a torkát s 
azzal harmad magával, mint egy második Dugovics Ti- 
tusz, lerohant a mélységbe. Az összefogózott tömeg ott 
kalimpázott el mellettem, a légben is egym sba harapva 
magát. 

Szegény derék Marczipán ! 

Ö tette lehetővé menekülésemet : alig értem le az alsó 
jéglapra, mikor gépem kötelei utánam hullottak. A bőszült 
fenevadak dühökben elrágták a kötelet odafenn. Ha ez öt 
perczczel hamarább történik, a nyakamat töröm. 

No de most azutánigazán egészen «ítthon» vagyok; 
mert el van zárva az utam a felvilágra visszatérhetni arra- 
felé, a honnan idejöttem. Emelő gépemet nem tartja oda- 
fönn semmi többé. 

Gazdag kárpótlásom van ellenben a leesett három 
medvében. Azok természetesen mind agyonzúzták magu- 
kat. Egy-egy nyom kétszáz kilogrammot; a fejedelem leg- 
alább hármat. 

Ez már friss hús. No már ennél nagyobb fürjek Mózes 
vándornépének sem hullottak le az égből a pusztá- 
ban ! Ebből én három esztendőre ellátom magamat con- 
servvel. 

Neki is türkőztem mingyárt, fogva a késem. 

Ámde egy ellentállásra nem számítottam : a Bábiéra. 

A hű teremtés felismerve a három holt alak közül a 
maga társát, a mellé lefeküdt, elkezdte annak a fejét 
nyalni, keservesen nyöszörögni, és a fogait vicsorgatta 
rám, mikor feléje közeledtem. 

Ez tiszteletreméltó fájdalom. Igaza van Bábinak: a 
királyt nem szabad megenni. A hőst, kinek életem meg- 
mentését többszörösen köszönhetem, nekem is tisztelet- 
ben kell tartanom. 

Csak a másik kettőt vontattam el a közeléből ; a kiket 

azután szépen megnyúztam, ós feldaraboltam műértőleg. 
(Az apám szalámikészítő volt.) 

E naptól fogva pompásan éltem ide alant. És a mellett 
gondom volt rá, hogy a megholt fejedelem hátrahagyott 
özvegyét meg ne sértsem azzal, hogy neki a friss húsból 
tálaljak : hisz ez kannibalismus lett volna ! Bábi számára 
felhordtam a válogatott cervus primigenus, pterodactylus 
és dinornis pecsenyéket (a mik meg nekem nem kelle- 
nek.) S a jámbor teremtés, valahányszor egy ilyen hatal- 
mas ösvilági konczot felhoztam eléje, mindannyiszor 
odavitte azt a megholt társnak, letette a fejéhez, leült 
mellé és várta, hogy az mikor kel fel a lakomához ? maga 
addig nem akart enni. 

Attól féltem, hogy étlenségében elpusztul. 

Igazán féltem. E rettentő elhagyatottságban jól esett 
egy élő állat közelléte, a ki legalább hallgatja, hogy mit 
beszélek, ha nem felel is rá, s úgy féltettem, hogy elhal, 
mintha legkedvesebb atyámfia volna. 

Végre azt gondoltam ki, hogy egyszer ismét elkábítom 
chloroformmal, s az alatt, a míg aludt, Marczipán hullá- 
ját odahuztam egy jéglap mellé, mely haránt dűlve állt ki 
a magasba. Itt a jégbe már eleve vágtam egy tágas 
sarcophagot, melyben a hulla épen elfért, a jéglapot 
fölötte tőben kivágtam a csákánynyal, az lezuhant s be- 
takarta az öreget. 

Mikor aztán Bábi fölédredt, s nem találta a társát, el- 
kezdett ordítani keservesen. Én aztán odamentem hozzá 
s elvezettem Marczipán fejedelem mauzóleumához. Ott 
a medvenő megkísérté elébb lábaival a jéglapot felemelni 
s miután az lehetetlen volt, sírt, nyöszörgött keservesen, 
s lefeküdt a jéglapra. S ez átlátszó táblán keresztül bá- 
mult az eltemetettre. 

Hanem azután, hogy a lámpást kioltottam, s csak a 
kandallóban vereslő tűz világított még, ő nem láthatta 
többé Marczipán alakját, akkor visszatért hozzám a 
tanyára s meghagyta magát vendégelni. 

Ettől fogva nem hordta a falatjait többé Marczipánhoz, 
csak azt tette, hogy el-ellátogatott hozzá s nyalta a sirja 
fölött a jéglapot. 

Hozzám pedig úgy ragaszkodott, mint egy kutya. Ha 
aludni mentem, ő is odajött, lefeküdt mellém s az nekem 
igen kellemes volt, mert meleget tartott ez örök jég 
közepett. 



EGY BÖRTÖNNEL ODÁBB. 

Soha sem nyugodott meg abban senki, hogy élethosz- 
szig tartó fogságra legyen elítélve. Minden rabnak az az 
ébren és álmában örökké visszatérő gondolatja, hogyan 
törhesse keresztül a börtöne falait? Egyik egy patkó- 
darabbal, másik egy ráspolylyal, harmadik egy üvegcserép- 
pel fog hozzá. Nekem minden készletem meg van 
hozzá ; hanem az én börtönöm fala valamivel vastagabb 
is, mint a többieké. Aztán hová innen? 

Elég időm volt az elmélkedésre. 

Egész nap hagytam égni a tüzet, rakva rá a húshasá- 
bokat. Bábit anynyira tudtam már vinni, hogy tudott 
valamit segíteni rajtam. Elhúzta a hússal megrakott 
szánt, s aztán a felhasogatott szeleteket két mancsa közé 
fogva, rárakta a tűzre ; rálehetett hagynom, míg magam 
kémszemlészni jártam. 

Eeménységem alapja volt az a nagyszerű jégcsap 
tömeg. 

Arra, hogy a jég olvadásnak induljon, valahonnan ok- 
vetlenül a zérus fokon felül levő hőmérséknek kell rá 
hatni. Ez a meleg lég valahonnan alulról jő fel ; a mi 
lehetővé teszi, hogy a barlang fenekén négy fokkal kisebb 
legyen a hideg, mint a felső karzaton, a minek a termé- 
szet rendje szerint megfordítva kellene állani. 

Ennek a meleg légnek okvetlenül a jégorgona háta 
mögül kell előjönni. 

Jókai : Az északi pólusig. — A ki a szivét. •> 

Magyarországon is vannak hírhedett jégbarlangok; de 
azoknál az a nevezetes, hogy csak nyáron vannak jéggel 
beburkolva, télen elolvad az bennük. Ebben a barlangban 
örökké tart a jég és mégis örökké olvad. 

A boltozatról a talapzatig leérő jégoszlopok egész laby- 
rinthot képeznek ; néhol boltozattá alakulnak át, melyet 
ezernyi hegyes jégeső alkot, miknek meganynyi másik 
jégoszlopcsa felel meg idelenn; a felső jégcsap lassú 
csepegése addig növeszti mind a kettőt, míg végre össze- 
érnek. Néhol pörölylyel kellett magamnak utat tömöm e 
jég alhambrában. Végre a véletlen segített rá arra, a mit 
kerestem. Egyszer beszakadt alattam a jégkéreg, s én le- 
estem egy mélységbe. 

Esésemben több rendbeli szerencsém volt. Az egyik az, 
hogy a derekamra volt hurkolva egy kötél, melynek végét 
odafenn egy jégoszlophoz erősítettem, ez tehát nem enge- 
dett egészen a mélység fenekére lebuknom. Másodszor, az 
örvény torkolata nem volt függőleges, hanem haránt, s én 
inkább csúsztam, mint estem ; még pedig valami tükör- 
sima pályán. De a legnagyobb szerencsém az volt, hogy a 
villámfényű lámpámat most épen nem hordtam magam- 
mal ; mert azt bizonyosan összetörtem volna. A helyett 
egy Davy-lámpát akasztottam az övemre; arra is gon- 
dolva, hogy robbanó gázba juthatok bele. Azonkívül volt a 
táskámban két font magnesium sodrony, mely meg- 
gyújtva épen oly fényt ád, mint a villanylámpa, s nem 
jár annyi előkészülettel. 

Az enyhe légmérsék bizonyítá, hogy torkolatában va- 
gyok egy alagútnak, mely egy mélyebben fekvő barlangba 
vezet. Davy-lámpám fényénél annyit kivehettem, hogy a 
szűk nyílás fenn stalactit alakulásokkal van rakva. 

A derekamra hurkolt kötél feltartóztatott a tovább 
csúszásban, e kötélen visszakapaszkodtam a jégbar- 
langba. 

Elég volt egyelőre annyit tudnom, hogy van innen ki- 
járat egy más üregbe. 

Ez a sziklaüreg lehet igen terjedelmes ; minő Erdély- 
ben a székelyföldön a homoród-almási, melyben két 
mértföldnyire lehet előre hatolni, s tizenhárom nagyobb 
ürege jön össze. Annálfogva el kellett magamat látnom 
élelmi szerekkel és a sziklamászáshoz való eszközökkel. 

Bábinak nem szóltam semmit, pedig olyan okosan né- 
zett rám, azokkal a zöldfényű szemeivel, mintha kérdezte 
volna : hát engem itt hagysz ? Gondoltam, hogy vissza- 
jövök még ide : hisz itt van az egész raktáram. Ez itt a 
főhadiszállás. 

Felkötöttem a szeges talpakat saruimra, fegyverül vit- 
tem egy csáklyát meg egy vasrudat, övemből lógott le 
csákányom, kötélhágcsóm a derekam körül kerítettem s 
bundás öltönyeimet ezúttal lerakva magamról a torkolat • 
lejáratánál, most már óvatosabban csúsztam alá a sík 
meredélyen, folyvást a lebocsátott kötélbe kapaszkodva, a 
míg a meredély véget ért s aztán egy folyosó tárult fel 
előttem, mely mészsziklába volt vájva. Egy kis tejfehér 
patak csergedezett az egész folyosón végig. A felső jég- 
barlang olvadmánya volt az, mészliszttel vegyülve. Hegy- 
tejnek híják a bányászok. 

A tejfehér patak nemsokára eltűnt egy oldaltátvány- 
ban, s innen a folyosó ismét meredeken ment fölfelé, és 
talaja többé nem volt sikamlós. Oldalfalaiban a siluri ala- 
kítás kövületeit fedeztem fel. 

Hévmérőm e helyütt már nyolcz fokot mutatott a zé- 
rus fölött. 

A hogy delej tűm mutatta: a folyosó északnyugat felé 
húzódott ; tehát erősen a Zichyhegy előfokán túl fekvő 
völgybe. 

E növekedő melegséget nem tudtam összeegyeztetni 
azzal a nézetemmel, hogy ezt az egész darab száraz föl- 
det egy úszó jégtutaj hozta ide. A continensen van oka a 
föld mélyében növekedő hőmérséknek ; de itt, ha néze- 
tem igaz, (pedig most már utólagosan bizonyos, hogy az) 
akkor fölöttem éjszaksarki tél, alattam örökkétartó jég: 

honnan jön tehát a kettő közé szorult sziklába a nyolcz 
fokú melegség ? Vegytani, vagy más okok idézik-e azt elő ? 
Ide már nem hat a föld centrál tüze. 

A míg ezen törtem a fejemet, egyszerre véget ért a fo- 
lyosó. 

Egy nagy alaktalan űr tárult föl elém, melynek sötét- 
jébe az én Davy-lámpám mécsvilága be nem hatolt, s 
lábam előtt tátongott egy mélység, a melynek nem láttam 
a fenekét. 

A Davy-lámpa nyugodt lobogásáról láthattam, hogy itt 
nincs robbanó gáz, bátran elővehettem a magnésium sod- 
ronyt, melyből két szálat összecsavartam, hogy kettős fényt 
adjon, s aztán meggyújtottam azt. 

A magnésium tiszta fehér fényénél egy félkerek, hosszú 
átmetszésben D alakú üreg tárult elém, mely függő átmet- 
szésében tölcsér alakot képezett. A D betű egyenes vonalát 
egy meredek aláfutó diorit szikla-fal képezte, meg-megsza- 
kítva, vagy beburkolva, féloldalra dűlt agyagpala és kén- 
savas rétegekkel. 

Az agyagpala és diorit között egy sötét üreg szádja volt 
kivehető ; valószínűleg folytatása annak a sikátornak, 
melyen idáig haladtam. Semmi egyéb nevezetes nem volt 
rajta. 

Hanem aztán a félkör alakú fal, az valami tündéri lát- 
vány volt. Egy mozaik épület, a minőt a hegylakó lidór- 
czek emelnek királyi palotájokul. 

Az agyagpala képezi az alapot, de az be van vonva 
fehér gipsz és zöld tajték malachit kéreggel : közben a leg- 
gyönyörűbb eres zöld malachitdarabok több száz mázsányi 
nagyságban. Azok közt találtam egy oly roppant malachit 
sziklát, mely a hírhedett Nizsne Tagílszki malachítbánya 
hatszáz mázsás szörnyetegét háromszorosan felülmúlja. 
Egész fal ez már. Kápolnát lehetne belőle faragni. S hogy 
ez óriási fűzöld drága kövek még jobban kitűnjenek, körü- 
löttük, mint sötét bársony alap, képződött az indigókék 
rézlazur s az a bársony ismét behintve ragyogó csillagok- 

ként rézveressel, megszakgatva erekben végígczikázó vis- 
muth fénylével, baraczkvirágszín kobaltvirággal, egy 
helyütt egy egész sáv asbest hasítja végig, mint ezüst csil- 
lámú szalag e fejedelmi trón kárpitját, s aztán, hogy a 
hímzés se maradjon el róla, ott ragyognak rajta a réz csoda- 
szép kristályozatai, négyszögű vagy gránát idomú csilla- 
gokban, vagy dendrit alakzatban, mint fák, szétágazó bok- 
rok. S e rettenetes pompájú trónterem aljában, mintha egy 
földalatti király számára fölállított trón volna, áll húsz 
méternyi magasságban, kilencz méternyi szélességben 
egyetlen szilárd réztömeg : nagyobb mint a Laké Superi- 
orenal a Gliffemineban talált óriás ; és gazdagabb annál, 
mert sötét-veres alapján, mely néhol szivárványt játszik, 
vastag kékes-fekete arabeszkek czikáznak végig, az meg 
mind tömör ezüst, — s rózsaszínbe játszó ezüstfehér czikor- 
nyák : az a selene réz. S e királyi trónhoz, mint egymásra 
hányt lépcsők vezetnek fel tíz-húsz mázsányi malachit 
darabok. 

Száz meg száz milliót érő kincs fekszik előttem ! 

S ha a Zichy-hegy tizenöt fokkal alább feküdnék az 
egyenlítő felé, húsz év múlva a fölöttem terülő völgyben 
épen olyan aranykupolás tornyokkal ragyogó város emel- 
kednék fel, a minőt Nikita Demidoff, a berezegek őse, a 
hajdani rabjobbágy kovácslegény építtetett a Tagil mellett, 
Tagilszki Nizsne név alatt. Az huszonötezer embernek ad 
most kenyeret, s unokáinak milliókat, az által, hogy a vé- 
letlen egy ilyen barlangba vezette, a milyen most előttem 
feltárul. 

Nekem pedig hát nem volt semmi örömem e száz mil- 
liókat érő kincsben. Nekem ez csak egy újabb börtön. 

A mi engem e tündér-palotában érdekel : az csupán az 
átelleni kopasz diorit sziklában lévő repedés, melynek 
tátongó ürege engemet innen valahová kivezet. 

A folyosóról könnyű volt leszállni az üregnek azon ré- 
szébe, melyet a rézbánya idomított. Félig átlátszó tömegek^ 
mikben chalcedont ismertem fel, vezettek alá, természetes 

lépcsőként az üreget körülfutó karzatig. A chalcedon néhol 
szőlőfürt alakot mutatott, másutt keverve volt achattal. 

A félkör egész könnyűséggel összejárható volt ; felmász- 
hattam a malachitsziklákra, ráállhattam a titání réztrónra ; 
hanem ahhoz a dioritsziklában támadt repedéshez nem fér- 
hettem hozzá. 

A tölcsérüreg fenekét egy tó foglalta el, a dioritlap 
semmi összeköttetésben nem volt a rézbánya félkörével. 

Nekem ezen a tavon kellett volna keresztül mennem. 

Hiszen az igen könnyű feladat lett volna. 

Az a tó tökéletes sötétkék volt. E szélcsendes légben, a 
magnesiumvilágítás mellett úgy látszott az, mint egy 
fekete tükör, csak a midőn egy követ hajitottam bele, tűnt 
fel a fellocscsanó víz olyannak, mintha olvadt zafir szö- 
kellne fel s aztán a gyűrűző hullámok ragyogása mutatott 
indigó kéket. 

Nekem csak bele kellene lépnem ebbe a tóba, s szépen 
átgázolhatnék rajta a szemközti szikláig, a nélkül, hogy 
övön alul merülnék el benne. Ez a tó rézvitriolból áll. 

Nem tudom miért, de nem volt kedvem a bőrömet kékre 
festetni. Az ember jól tudja, hogy a rézvitriol nem kén- 
savany : de azért csak mégis vitriol az, s nem hisz neki. 

Valami jármű alakítására kellett gondolnom. 

Miből csináljak azt itten ? Fa nincs. De van kő. Kőtutaj - 
jal szálljak a vízre ? De hiszen ez nem víz, hanem réz- 
gáliczolvadék; ennek a tetején az agyagpala is úszni fog 
mint vizén a deszka. 



A KÖVEK FENYBOGAEAI. 

A szorultság találékonynyá tesz. 

Az asbestréteg felfedezése vezetett egy gondolatra. A hol 
a fonható kőselyem, az amianth jelen van, ott rendesen az 
asbest kristályok más fajai is találhatók ozoktak lenni. 
Hiszen mindenik tremolit anyag. Egyikét ezeknek úgy 

híják, hogy öhegyibŐD) vagy « hegyi paraw. Ez oly könnyű 
neme az ásványnak, hogy közönséges víz színén is úszik. 

Elindultam a turzásra. 

Otthagytam a gyönyörű szép amianthréteget, mely puha 
tapintatú volt, mint a selyem. (Milyen szép éghetlen inge- 
ket lehetne ebből készíteni ! talán még arra is ráérek). 
Mellette volt egy tajték malachittal és föszszel bevont ré- 
teg, annak a kérgét a mint kibontottam, kitűnt alóla a 
kagylómész alakulás, milliárd miliolitának nevezett csigahéj 
maradványával, mik közt gyönyörű orsó alakú cerithiumok, 
hegyes süveg formájú turbók is voltak elszórva, miknek 
némelyikén még csillámlott a gyöngyház zománcz s a 
csigamész között rétegenkint összesajtolva feküdt az as- 
besttel rokon hegybőr. 

Neki álltam csákányommal, hogy kiszabadítsam azt a 
mész közül, mely igen porhanyó. Könnyű munka volt, 
hanem a mészréteg alatt aztán agyagréteg következett. 
Kékes szürke weldi agyag, ez is teletömve csigahéjakkal. 

Ha olyan nagyon el nem lettem volna fogulva annak 
az örömétől, hogy a hegybőr-réteget feltaláltam, úgy bizo- 
nyára eszembe kellett volna jutni annak a veszélynek, 
mely egyszerre előttem termett, s elővigyázattal kellett 
volna a munkát folytatnom. A helyett hebehurgya mohó- 
sággal estem neki kurta nyelű csákányommal az agyagré- 
tegnek, a miből az lett, hogy egy perez alatt kialudt a 
Davy-lámpásom, én magam pedig hanyatt estem élettele- 
nül, mint a kit a guta megütött. 

Bizonyára ott is maradtam volna örökre, ha valaki se- 
gítségemre nem jön. 

Az ilyen csigamaradványokkal kevert agyagban sok szén- 
sav fejlődött ki s a mint azt megbolygatják, a vigyázatlan 
munkást, ki közel ment hozzá, egyszerre leüti a fojtó lég, 
mint ezt a budapesti kőbányai víztartók ásásakor gyakran 
tapasztalták. 

Mély kábulatomból arra ébredtem fel, hogy odahaza va- 
gyok, s a czigánykovácsból promoveált borbély ráspoly lyal 

borotválja a pofámat s közbe nagyokat prüsszent egyene- 
sen az ábrázatomba. Először azt hittem, hogy álmodom. 
Azután, hogy felnyitottam a szememet, akkor láttam, hogy 
ébren vagyok, s az, a ki a pofámat ráspolylyal borotválja, 
az én jó Bábim. Az ő nyelve az, mely engem életre serkent, 
s még inkább köszönhetem azt az ő prüsszögéseinek. 
A fojtó lég, mely nehézségénél fogva a föld felé száll, az ő 
hatalmas constitutiójának nem ártott meg oly mértékben, 
mint énnekem; nála legfeljebb is hatalmas prüszkölést 
idézett elő, a mi nekem is javamra vált, mert szétrebbente 
rólam a szénenyt, a mit még nem nagy adagban szivtam 
be. A jámbor állat utánam szökött s addig jött, a míg rám 
talált. Nála nélkül bizony ásatag ember lett volna belőlem, 
így pedig felugrottam fektémből, kiköhögtem és prüszköl- 
tem magamat kegyetlenül, aztán nyakába borultam Bábi- 
nak s megcsókoltam a füle tövét, a mire ő viszonzásul 
akkorát nyalt a nyakamon, hogy a vér kiserkedt utána. 

De hát hogy láttam én mindezeket ? hisz az imént mon- 
dám, hogy a Davy-lámpát is kioltotta a széneny I 

Az ám. És mégis világos volt. Most volt rajtam még a 
bámulat sora. Lábaim alatt és a sziklafalban körülem 
egyes elszórt kövek világítottak. 

Homályos fény volt az : mint a reves fa, vagy a szent- 
jánosbogár csilláma, de mégis elég arra, hogy a tárgyak 
körrajzai kivehetők legyenek. 

Ezeket a köveket úgy híják, hogy « fénymágnesek », ilye- 
nek a bolognai kavicsok (lapis bononiensis) ; az ilyen kő- 
nek elég öt perczig a napon leírni, hogy azután a sötétben 
világítson. S nemcsak a nagy sugaraknak, de az erős lámpa- 
fénynek is az a hatása van e kőre : tele szíja magát fény- 
nyel, aztán sokáig sugárzik utána a sötétben. Az én mag- 
nesium világításom hatása volt e kősugárzás a fénymág- 
nesekből. Nekem most ezek becsesebbek voltak a világ 
minden karbunkulusainál. Nélkülök nem tudtam volna a 
földalatti sötétségben, merre van előre, merre hátra? alig 
találtam volna meg a tarisznyámat és felöltönyömet, me- 

lyeket a munkámhoz kezdve letettem valahová, s abban 
volt minden tűzszerszámom. így azonban egy világító nagy 
követ kezembe véve, annak a derengése mellett felkerestem 
a batyumat s akkor aztán ismét meggyújthattam a lámpá- 
somat. 

Most volt aztán még csak igazi öröme Bábinak. 

Felhúzta az inyét a fogairól ; úgy nevetett rám s nagyo- 
kat taszított az orrával az oldalbordáim közé tréfás jó ked- 
vében. Hanem aztán volt annyi esze, hogy elment a prüsz- 
költető lég hordtávolából, felült egy magas malachit szik- 
lára, onnan nézte, hogy mit csinálok tovább ? Szép papiros- 
nyomtató bolondság volna az egy íróasztalra : egy jeges- 
medve egy tízmázsás drágakő-talapzaton. 

Most már aztán okosabban fogtam hozzá a munkához. 
Messziről vasruddal feszítettem fel az agyagrétegeket ; a 
kifejlő gáz egyszerre leszáll a földre, az nem teijed két 
lábnyinál tovább. S aztán elvegyül az athmosphaerai lég- 
ben. Hat órai munka után sikerült kifeszíteni az agyag és 
mészréteg közül hat darab másfél méter átmérőjű és hu- 
szonöt centiméter vastagságú hegybőr lemezt. 

Elébb egy tenyérnyi darabbal kísérletet tettem a tavon. 
Belehajítottam azt s a kőlemez rögtön feljött a tó színére 
és úszott fölötte, mint a fadarab. 

Most tehát csak össze kellett tákolnom kötelekkel és 
hajóeszkábákkal a hat egymáshoz illesztett kődarabot. 

Az, hogy magam hogy megyek át ? nem aggasztott any- 
nyira, mint az, hogy mint bírja meg a tutajom az iszákomat, 
mely vállalatom sikeréhez szükséges eszközeimmel volt 
tele. 

Egy csusztatót kerestem ki a kőparton s onnan aláeresz- 
tettem a tutajt ; szépen libegve maradt az a kék vitriol-tó 
felszínén. 

Iszákomat odatettem a tutaj közepére ; az lehetett hu- 
szonöt kilogramm, csak hét centimétemyire merült el 
benne, s csak három centiméterrel nyomta alább a tutajt. 
E szerint, ha magam is rászállok, vasrudammal, csáklyám- 

mai, csákányommal együtt' hetvenöt kilogramm: akkor 
még kimarad a vízből hat centiméternyi a tutajból. Nem 
sok, de elég. 

Már ide Bábit csakugyan nem vehetem föl. Megmagya- 
ráztam neki, hogy csak várjon szépen itt rám : majd nem- 
sokára visszajövök. Belenyugodott, lefeküdt szépen s fejét 
a két első lába közé dugta. 

Én neki indultam Isten hirével a tónak. 

Valami háromszáz méternyi távolra kellett átvándol- 
nom. 

Nem lett volna nehéz, ha csak egy evezőm lett volna. 
Azzal egyenesen keresztül hajtottam volna a tutajt a tavon 
a diorit sziklafalig, s épen a barlang nyilasánál kötöttem 
volna ki. így pedig, nem lévén más hajószerszámom, mint 
egy csáklya, annak a segélyével köröskörül kellett part 
mentében vezetnem a járművemet, a sziklába kapaszkodva, 
s nagyon nem is tánczolhattam a tutajon, nehogy az 
elveszítse az egyensúlyt, s a tóba veszszen az iszákom. 

Nagy fáradsággal csáklyáztam a part mentében, fel-fel- 
akadva egy-egy kiálló érczdarabban, mely a rézgáliczból 
jegeczült a sziklaparthoz. Kis lámpám igen kevés tért vilá- 
gított meg körülem s a magnesiumvilágításhoz most 
semmi kedvem sem volt. 

Több órai küzdelem után eljutottam odáig, a hol az 
agyagpala a dioritfallal érintkezik. Észrevettem, hogy a 
dioritfal meredélyén egy körülbelül félméternyi széles elő- 
ugrása a sziklának elég biztos párkányt képez, hogy azon 
a barlang szádáig felkapaszkodhassam. A tutajomat ott 
hagyhattam, a hol volt. Itt sem szél, sem vízfolyás nincs, 
mely azt innen tovább vigye. Ha visszajövök, azon a he- 
lyen fogom találni ismét. El nem megy ez innen egy csák- 
lya-vetésnyi távolra. 

A sziklafolyosó szádához felkúszva, még egyszer vissza- 
pillantottam a barlang túlsó oldalára. A nagy fejedelmi 
pompa teljes sötétség gyászfáty ólával volt már behúzva; 
de a sötétségen keresztül ragyogtak még most is itt-amott 

elszórva a pisla fényű kavicsot ; a fénymágnesek úgy vilá- 
gítottak át, mint a lidérczfény, mint a bolygó tűz, mint a 
sírbolti lámpák. 

A földalatti éjszakának ilyen csillagai vannak. 

S mindezek a fénymágnesek visszatükröződtek a nagy 
sötétkék tó aczélsima lapján. 

Iszákomat ismét hátamra véve, neki indultam a folyo- 
sónak, egy halk « Isten segíts I» sóhajtással. 

De alig tettem tíz lépést előre, egyszerre csak megmere- 
vedtem a rémülettől I Fülemet egy fenevad morgása s sze- 
memet annak a látása lepte meg egyszerre. 

Szemközt jött rám a sziklafolyosóból. 

Egy vadállat, a minőt még ember nem látott soha ; a 
minőt sem Cuvier, sem Okén, sem Buffon, sem Schütz nem 
írtak le, a kerekföld minden élő állatjai között : egy heted- 
félláb magas szörnyeteg, melynek bundája gyönyörű szép 
buzavirágszínnel pompázik. Madárnak van ily égszín tol- 
lazata, de négylábú állat nem viselt ilyet soha. Ez egy 
csoda I Ez talán a föld alatti koboldok királya, a ki abban 
a réztrónban szokott uralkodni ? S jön egyenesen nekem, 
dörmögve és morogva s féloldalát neki feszítve a sziklafal- 
nak, végig dörzsölőzik rajta. 

A rémség és bámulat minden erőmet elvette. Elme- 
resztve szemeimet, tartam mintegy védelem gyanánt a 
Davy-lámpást magam elé. Fegyverem nem volt. Csáklyá- 
mat ez a hatalmas fenevad egy legyintésével pozdorjává 
töri. És nem ijed meg a lámpástól. Jön egyenesen reám. 
S mikor egészen odaér hozzám, mikor már engem a halál 
verítéke izzaszt, akkor felhúzza a szájáról az ínyét, rám 
mosolyog, s az orrával gyöngéden oldalba taszít. 

Hisz ez Bábi ! 

S hogy egyszerre kitaláltassa velem a rejtélyt, megráz- 
kódik kegyetlenül előttem s azzal nekem szemem szám 
tele fecskendi gáliczvízzel. 

Jó barátném, a szerencsétlen, mikor látta, hogy a folyosó 
fele tartok, kapta magát, megelőzött ; egyenes irányban 

keresztül úszott a rézgálicz tavon, hamarább ideért nálam- 
nál s most itt áll előttem búzavirág szinűre festve. 

Dejszen dörzsölheted már a bundádat a sziklafalon, soha 
se megy az le ! 

S már most én aztán, hogy vállaljam el a felelőséget a 
teremtő előtt azért, hogy az ő világának állatországát egy 
új fajjal megszaporítottam. 

íme egy buzavirágszin medve ! 

Szegény Bábi ! Milyen hűséges a medve : — a míg négy 
lábú. 

A BAZALT SZÜLETÉSE. 

Azt a földalatti folyosót, mely előttem megnyílt, két 
egymásra dűlő kőnem képezte : a diorit, melyről szóltam s 
a dolerit, mely azt később mind jobban hátra szorította. 
E kettőnek az összetódulása tart fen aztán mindenféle 
tekervényeiben azt a folytatólagos üreget, mely nagyon 
keveset távozott el a vízirányos vonaltól. 

E sziklafolyósó több rendbeli kisebb-nagyobb barlangok 
által volt megszakgatva, a mik néhol alá is mélyed- 
tek ; úgy hogy elébb alá kellett szállnom a fenekeikre s 
onnan megint felkapaszkodnom a tárnafolyosó nyílásáig. 

Itt nagy könnyebbségemre volt Bábi barátsága. A má- 
szással nem kellett magamnak vesződnöm. A mint a 
magnesiumsodronyt meggyújtva, kiszemléltem, merre 
van a tovább vezető folyosó száda, odamutattam Bábi- 
nak, s azzal felültem a hátára, s folyvást bevilágítot- 
tam magunk körül az utat, míg a hatalmas áUat csoda- 
ügyességgel kúszott meredek sziklákon fel s alá, s ugrált 
velem mély örvényeken keresztül bámulatos, erővel. A mely 
utat én egész napi fáradsággal tettem volna meg, ő átnyar- 
galta velem egy óra alatt. 

És a mellett nem evett semmit. 

Mikor én leültem étkezni, ő csak nézte. Talán tudta, 
hogy eonservem medvehusból van? a jeges medvék 

egyábiránt úgy vannak szoktatva, hogy egyszerre nagyon 
sokat tudnak enni, s aztán sokáig elkoplalnak vele. Van 
több mázsányi hajuk, a miből táplálkoznak. Valódi tevéi 
a jégsivatagnak, ha egykor utazási ezélokra fogják őket 
használni. 

A közbeeső barlangokon' nem találtam semmi neve- 
zetest. 

Csupán az ötlött fel előttem, hogy mentül tovább halad- 
tam, a hévmérő annál lejebb szállt. Utóbb már csak négy 
fokot mutatott fölött. 

Azt hiszem, hogy a malachit barlang melegét a folyto- 
nosan vegytani működésben levő vitrioltó idézi elő, s a 
mint attól jobban eltávozunk, a két jég közé szorult föld- 
tömeg is annál inkább elnyeli a szűk folyosón terjengő 
melegkisugárzást. Bánni kezdtem nagyon, hogy a téli 
ruhámat a jégüregben hagytam s nagy szükségem volt rá, 
hogy alvás közben Bábi meleg bundáját érezzem köze- 
lemben. 

Később egy más tünemény lepett meg. Delejtüm, mely- 
nek segélyével számítottam ki addig a tekervényes szikla- 
folyosó irányát, egyszerre csak elkezdett semmit se mutatni. 
Lógott előre hátra, vagy szökéseket tett s mutogatta az 
éjszaksarkot a szélrózsa minden irányában. 

Itt vagy vasbánya, vagy bazalt tömegek vannak közel. 

A sziklafal csupa dolerittömeg volt, mely a bazaltnak 
egyik alkatrésze ugyan, de ez még nem bir delej ességgel. 

Később azonban a dolerit közül labradorjegeczek csil- 
lámlottak elém, a mik szinte a bazalt alkatrészei. 

Egy gyönyörű példány labradorjegecztől nem tagadhat- 
tam meg, hogy fel ne vegyem tehernek a tarisznyámba; 
soha sem láttam gyönyörűbb színjátékot. Szemközti lapjai 
zöld, veres, kék és sárga ellentétes színeket mutattak, s a 
színes lapokat a tompa éleken széles fekete sávok válasz- 
tották el élesen egymástól, s a mint a fény más irányban 
esett rájuk, egyszerre a lapok lettek feketék s közöttük az 
elválasztó vonalak csillogtak a szivárvány minden színeiben. 

Hatvan órát töltöttem már ez elöhaladásban, a midőn 
utam véget érni látszott. 

Ismét egy rengeteg nagy barlangba jutottam. Nem 
annyira magassága képezte terjedelmét, mint inkább széle 
és hossza. 

Feketesége jellemezte a barlangot. Oldalfalait mágnes 
vassziklák képezték, felváltva közelről tarkabarka magvas, 
messziről zöld augitsziklákkal ; a dolerit alkotta a bolto- 
zatát. 

Az egész barlang fenekét egy csendesen nyugvó tó fog- 
lalta el. 

Daczára a magnesium-fénynek több órai vizsgálódásba 
került, míg a vasfekete sziklák között valami olyan üreg- 
szádát fedeztem fel, mely folytatását engedte sejtetni az 
eddigi sziklasikátornak. 

Az a fekete tó-tükör annyira megtöltötte a barlang téri- 
méjét, hogy partjain csak egyes kiálló sziklákon át lehe- 
tett a túlsó tárna szádáig eljutni, néhol öles ugrásokat 
koczkáztatva a sima mágnesvas sziklákra. 

Én ezt az utat nagyon nyaktörőnek találtam. 

Tanácsot tarték elébb Bábival, hogy mit tegyünk ? 

Talán czélszerűbb volna egyenesen keresztül úsztatni a 
tavon, mint azon a másikon tévé. Ezúttal velem a hátán. 
Nincs már szükségem tutajra. 

Beleegyezni látszott. Én felültem a hátára, s aztán le- 
lovagoltam, az az, hogy lemedvegéltem a tó partjáig. 

Bábi itt megállt egy vasszikla tömegre felállva s belé 
nézett a tó sima tükrébe. 

Már most nem tudom : asszonyi hiúság volt e az nála, 
hogy a mint meglátta magát a tükörben, megsajnálta az 
újdonatúj kék toilettjét egyszerre feketére befestetni ? vagy 
pedig az állati ösztön sugallata volt, mely az emberi ki- 
számításnak előtte jár? nem akart a tóba beleugrani. 

Az igaz, hogy annak a tónak a látása bennem is valami 
olyan sajátszerű állati iszonyodást gerjesztett. Sohasem 
láttam én ilyen csendesen, mozdulatlanul nyugvó víz- 

tükröt, melynek fekete felszíne a távolban a magnesium 
fénytől szivárványt játszott. 

Bábi nem volt neki biztatható az úszásnak ; megrázta 
a fejét s leült a két hátulsó lábára, a legvilágosabban 
tudatva velem, hogy a hajóm horgonyt vetett. 

Hát nem bánom, legyen belőle szárazföldi alkalmatos- 
ság. Azzal megfordítám a fejét s a partot összekötő szikla 
sorozatra mutatva, biztatám, hogy menjünk tehát körös- 
körül. 

Erre vállalkozott. 

Pedig keserves fáradság volt az. A sziklák távol voltak 
egymástól. Minden erejét megfeszítve kellett ugrani a 
hátán vitt teherrel, s gyorsan megkapaszkodni körmeivel, 
hogy le ne csuszszék. Ő maga is érezte a feladat komoly- 
ságát 8 minden ugrás után megpihent. 

Az út felén nyelvét kiöltve lihegett. 

En elővettem csutorámat s eczettel vegyített vizemet 
megosztottam vele. Ez újra felélénkíté. Most már gyorsab- 
ban ugrált velem tovább. Egyszer aztán kimaradtak az 
összeköttetést képező sziklák, s még mintegy ötven méter- 
nyi távolban volt a tárna ajtaja tőlünk. 

Az állat megint lenézett a vízbe : úszásra vegye-e a dol- 
got ? Összerázkódott, s inkább a meredek sziklafalt kém- 
lelte nyihogva, megkísértve, hogy fel tudna-e rajta mászni. 

Én kitaláltam a gondolatját. Leoldtam derekamról 
kötélhágesómat, annak a kötélhurkát az ő derekára bogoz- 
tam s azzal neki biztattam, hogy másszék fel a falon. 

Gyönyörű tornász volt az én Bábim : akárki tanította 
rá ! oly sima sziklafalon, a hol ember ahg talált volna 
megkapaszkodási támpontot, ő felmászott s fölveté roppant 
termetét a felső sziklapárkányra. 

Most aztán nekem csak utána kellett másznom a kötél- 
hágcsón, mely az ő derekához volt hurkolva. A medve lehe- 
tett kétszáz kilogramm. 

Az a sziklapárkány aztán egyenesen a folyosó szádához 
vezetett. 

Daczára a négyfoknyi hévmérséknek, egészen át voltam 
izzadva, nem annyira a fáradságtól, mint a folytonos ret- 
tegéstől. 

A mint a folyosó nyilasába bejutottam, első gondom az 
volt, leülni étkezni. Annyira. Bábi is rávehető volt, hogy a 
kiürített conserves bádogba beledugja a toppancsait s 
aztán a tenyereiről lenyalogatta a pterodaetiluszsírt. Ez 
volt az ő estebédje. 

Azután még egy kicsit szunnyadtam s felébredve neki 
kerekedtem a továbbutazásnak. 

De ugyan keservesen kiábrándultam merész remé- 
nyeimből. 

A sziklafolyosó néhány perez múlva véget ért ; zsák- 
utcza volt az, térjmeg-utcza, a honnan nem lehetett tovább 
menni. Az augit és dolerit sziklák véget értek s a bennük 
támadt repedést elzárta keresztben egy csilámpala-réteg. 

A csillámpalán keresztül nem vezet sziklafolyosó. E vé- 
kony B egész a papirfoszlányig szétszedhető lapok úgy 
feküsznek egymáson, mint egy játék kártya. 

A csillámpala közt csak egy esetben képződhetik valami 
üreg : ha «hegykristálypincze)) alakult benne. Ezt a turzó 
bányászok úgy szokták felfedezni, hogy mikor kovarcz 
eret fedeznek fel a palakőrétegben, kalapácscsal ütögetnek 
a csillámpalasziklára, ha nem ad-e döngő hangot ? Némely 
hegykristálypincze százezreket érő kincseket rejt. 

Az én börtönöm fala siketen viszhangzott a kalapács- 
ütésre. Tömör sziklaréteg áll előttem, mely messzire el- 
zárja a tárna folytatását. Ezt én keresztül nem törhetem. 

Elkeseredetten gondoltam vissza, átlátva, hogy örökre 
fogoly vagyok a föld alatt s nincs mit tennem, mint vissza- 
térni a jégbarlangba s vegetálni, míg élelmi szeremben 
tart. 

Mikor újra kiértem a tárna nyílásához, s letekintettem 
arra a kék aczél-tükörre, elbúsult haragomban felkaptam 
a lábam alól egy követ s belehajítottam azt a tó köze- 
pébe. 

Ekkor történt aztán körülem valami, a minek leirására 
nincs az emberi szótárakban megfelelő kifejezés. 

Az a tó egy óriási bazalt-tömeg volt még híg állapotban, 
de már a kristályosodás végrehajtásához teljesen szatu-, 
rálva. 

Csak egy hulló kavics kellett e szaturált tömegnek, a 
mire talán századok óta várt már. 

A mint e kavics a tó felszínét érte, egyszerre vakító 
villám-fény tölte be a barlang üregét, minő a kristálykép- 
ződést szokta megelőzni s midőn az ellobbant, oly hang- 
robaj támadt, mintha ezer villám csapna le egy pillanat- 
ban; de a mennydörgésnek zengő ereje volt, mintha a 
harangkondulás, az üvegcsengés venné fel az égcsattanás 
mérveit, s követné azt a vulkánkitörésnek földrengető 
robogása. 

E pillanat alatt szemeim előtt rohantak fel a mélység- 
ből az új óriások, kiknek én voltam keresztapjuk, két 
méternyi átmérőjű hatszegletü oszlopok, organasipokként 
egymás mellé sorakozó összefogott tömegek, mint Isten 
kezébe markolt liktori fascesek lövelltek felfelé, egyszerre 
egy pillanat alatt s az óriási oszloptömegek nem álltak 
meg a barlang kőboltozatánál : keresztül törték azofca 
dolerithegyboltozatot, emberi észtől át nem mérhető erő- 
vel : az e perczben született bazalt oszlop, mely a múlt 
perczben még híg folyadék, vagy talán csak rezgő-kocsonya 
volt, úgy járt keresztül a kemény kövön, mint a vas a 
nedves agyagon I s a következő perczben bizonyosan ott 
meredt fel már a Zichy-hegy homlokán az új alkotás kép- 
lete, mint egy óriási fésű, mint egy taraj, vagy egy vár- 
rom. 

S az irtóztató lökés és dörzsölés következtében az egész 
dolerittömeg, melyen a bazalt keresztültört, mintha szél- 
vészhirdető alkonyég volna, úgy kezdett el izzó fényben 
tündökleni, maguk a bazalt-oszlopok is, a hol a dolerittal 
érintkeztek, messze izzók voltak a kölcsönösen adott tűz- 
csóktól; a tüzességtől átlátszóknak tetszettek, az egész 

Jókai: Az északi pólusig. — A ki a szivét. ^ 

barlang egy lángverem látszott lenni : egy belülről égő 
planéta ürege. 

Egyszerre oly pokoli hőség támadt a barlangban, hogy 
abban minden állati organismusnak el kellett pusztulni. 
A mikor egy cseppfolyó test jegeczczé alakul, a kötött me- 
leg elszabadulása által külömben is hőség támad körüle; 
de itt a hegyáttörés dörzsereje egész vulkáni izzást idé- 
zett elő. 

Hogy én és hű útitársam e hőségben még is megmarad- 
tunk, az nem annyira valami csudának, mint pusztán egy 
geológiai eredménynek tulajdonítható. 

Hanyatt estünk mind a ketten, az igaz. Én szerencsémre 
a medve fölé, mert külömben a falhoz ragadok, oly erős 
volt a légnyomás, mely a földhöz sújtott, a fejemet úgy 
éreztem a dörgés alatt, mintha egy elszabadult gőzgép 
szélvitorlája rázna teljes erővel. Ezek már oly hanghullá- 
mok voltak, hogy egy perczig, a míg sötét volt, « látni » 
véltem a hangot, mint a villanyinductio-gépből kisugárzó 
fényt : a hang-hullám csillámlott szemeim előtt, mint a 
pávafark. 

A következő perczben aztán félig meg voltam vakulva 
és kimerülve. 

Az volt hátra, hogy egészen meg is süljek a forró légben. 

Ez azonban nem történt meg velem. Az erőszakos lég- 
nyomás belökött a barlang- szádába több méternyi messze- 
ségre s én egyszerre úgy éreztem, hogy ez üregből hideg 
szél süvölt elő. 

A barlang levegője a f orrponton felül emelkedett már, 
a folyosó lege pedig folyvást négyfoku lehetett. A hidegebb 
lég bömbölve tört át a befűtött pokolba. 

De hát honnan jön az a hideg lég ? 

Nem tudtam mozdulni, de egészen eszméletemnél vol- 
tam. Valami veszedelmes kíváncsiság lekötve tartott. Látni 
akartam még többet e nem emberi szemek számára való 
tüneményből : hogy hull a barlang tetejéről a tűzeső alá ? 
az bizonyosan j áspissá zománczosult kőtörmelék, hogy 

hajlanak meg a szélső bazaltoszlopok, a mik legutóbb 
emelkedtek elő, s a frissen támadt oszlopok hogy repe- 
deznek meg keresztben, minden repedésnél olyan pattanó 
hangot hallatva, mintha harangok hullanának a tengerbe ? 

Bábi megragadta a galléromat s úgy vonszolt magával 
befelé a barlangfolyosóba. Ideje volt. 

Pedig a folyosóban sem volt kellemetes megállapodás. 

A mint megkísértettem, hogy felálljak, azt tapasztal- 
tam, hogy ez a legkivihetetlenebb mesterség a világon; 

Ha a bazalt-barlangnak háttal akartam megállni, akkor 
előre estem, mint a ki bortól részeg ; ha szemközt a nyi- 
lassal akartam felállni, akkor meg hanyatt estem, mint a 
ki sertől részeg. Valaki olyan erővel vitte a fejemet dél- 
nek, a lábamat meg éjszaknak. Ez a valaki a kettős lég- 
áramlat volt. A bazalt-barlangból nyolezvan fokú Sirocco, 
a folyosóból meg négy fokú Bora fujt keresztül, utoljára 
azt találtam ki, hogy felfeküdtem Bábinak a hátára, ott a 
két áramlat kiegyenlítette egymást. Neki is meg kellett 
ugyancsak vetnie a négy lábát, hogy szél ellenébe előre 
hatolhasson. 

A lámpám még sem aludt ki. 

De hát honnan jön ez a szél ? hisz ez a folyosó egy 
zsák-utczában végződik. 

Nem sokára megkaptam e kétségemre a nagyon is örven- 
detes kiderítést. 

A bazaltáttörés hegyromboló erőszaka az én utamat el- 
záró csillámpala-íétegben is nagy változást idézett elő. 
Az addig nyugodtan egymás hátán fekvő palakőlapok 
most egymásnak hegygyei, éllel voltak kuszáitan feltor- 
nyosítva, s a mint így két palaréteg, mint két egymásnak 
támasztott kártya, megtörte az egész tömeget, azoknak a 
helyén egy sátoralakú háromszögű nyilas támadt mintegy 
három méternyi magasságban ; ezen keresztül süvöltött át 
ama hideg lég, mely eddig szélcsendben nyugodott ide- 
lenn, s most egyszerre viharrá alakult, a mint a bazalt- 
barlang hő legével találkozott. 

Tehát a felgyürődött palarétegen keresztül is van már 
út, 8 hogy ott még nagy térnek kell lenni azontúl, azt 
bizonyítja az erőszakos légroham, melylyel szemben csak 
a falhoz kapaszkodva lehet előre haladni. 



A LABYEINTH ES LAKÓI. 

Egy nagy csalódás várt rám. 

A nagyszerű hegyrombolás ugyan széttörte az utamat 
álló csillámpala- tömeget ; de a törés nem úgy ütött ki 
benne, mint más tömör sziklában, hogy egy hosszú és 
folytonos repedést szakított volna benne : — e helyéből 
kitolt palatömeg összevissza kuszált lapjai egy szerteszét 
ágazó labyrinthot képeztek előttem. Jobbra és balra, alá s 
fölfelé tátongtak előttem a nyilasok, a mint az első delta- 
alakú üregnek végét értem s nekem nem volt más út- 
mutatóm a tömkelegben, mint a mindig szemközt fújó 
szél. Erről találhattam ki, hogy melyik kürtőlyuk lesz az, 
a mely a közelebbi nagy üreghez vezet. Most már nem 
folyosókról, csak kürtőlyukakról volt szó, mikben nekem 
is négykézláb kellett másznom, mint Bábinak. 

A medve ment elől. Barlanglakó volt. Hozzászokott, 
hogy ő a sötétben is lásson. Egyszer, a mint egy ilyen fo- 
lyosó mentében haladunk egymás nyomában a la quadru- 
pede, Bábi elordítja magát rémületesen s háttal visszafelé 
keresztül iramodik rajtam. Én, a ki térden és tenyerén 
állva sokkal alacsonyabb voltam, keresztül csúsztam a 
megfutamodó alatt s aztán szemközt találkoztam azzal a 
rémalakkal, a mi a medvét megkergette. 

De engem nem ijesztett meg ez a rémkép, melyet lám- 
pám megvilágított. Csak csontváza volt az egy gyönyörű 
szörnyetegnek, melyet már ismertem. 

— Jer vissza Bábi, biztatám medvémet ; nem bánt ez 
már téged. Hires nevezetes földalatt lakó csoda volt ez. 
Második a világon. Az elsőt, mint egyetlent a párizsi Jar- 

din des plantes-ben őrzik. Ez a hírhedett Mosaesaurus, 
melyet a tudós HofiFmann fedezett fel a mastrichti kő- 
bányában s kiemeltetett nagy költséggel s elnevezte azt a 
maga nevéről Mosaesaurus Hoffmanninak. A mastrichti 
apátur aztán pert indított a Mosaesaurusért, hogy az, 
mint özönvíz előtti csoda, az egyházat illeti. A hosszú 
pörnek az lett a vége, hogy elvették a tudóstól a Mosae- 
saurust s odaítélték a papnak. A szegény Hofi&nann e fö- 
lötti bánatában úgy elbúsulta magát, hogy belehalt. Aztán 
jöttek a francziák, a forradalmi hadseregek ; ostromolni 
kezdték Mastrichtot. Az egész világ minden geologja és 
paleontologja összeröfifent a franczia tábornoknál : bezzeg 
interveniáltak most, nem úgy, mint Paris ostrománál, 
hogy az Istenért rá ne lőjjenek a pap házára, a melyben a 
Mosaesaurus lakik ! Nem is lőttek arra a tájra a fran- 
cziák, s mikor elfoglalták a várost, hadisarczul egy millió 
frankot kértek, — vagy az eldugott Mosaesaurus csont- 
vázát. Az apátúr inkább a csontvázat adta oda. Hallod ezt 
Bábi ? Egy millió frankot érő barom ez, a ki most itt előt- 
tünk fekszik. Ha elvihetjük Parisba, vagy Berlinbe, annyi 
ezüstöt kapunk érte, a mennyit nyom. Azért sem viszszük 
oda; hanem hazaviszszük Budapestre, odaajándékozzuk a 
múzeumnak s még mi köszönjük meg, hogy helyet adnak 
neki. S akkor aztán, ha még egyszer valaki bombáztatni 
akarja Budapestet : egész Európa tiltakozni fog ellene a 
második Mosaesaurus érdekében. Ilyen hatalmas állat ez, 
Bábi ! 

Egy hosszú, keskeny üregben feküdt, melynek falait 
kristályképződés takarta. Egy huszonöt méternyi hosszu- 
ságú gyil, óriási fejjel, melynek szemcsontjai napraforgó vi- 
rág alakú karikákat képeztek, hátgerínczének százharmincz 
forgó csontja volt, s farkának alkotása bámulatos; olyan 
volt az, mint egy széles kormánylapát, élével felfelé for- 
dítva 8 ez az él végig futott az egész hátán, mint egy 
iszonytató fogas fésű, mint egy fűrész. Lábai már csak 
csontvázak voltak, de a kőben, mely lágy volt akkor. 

mikor őt eltemette, ott látszottak a lába nyomai, mik 
akkor még úszó hártyát viseltek. Akkor I Mikor ? Még a 
mammuth-irtó özönvizet is messze megelőzött világban. 

Már most ez a kincs is az enyim : csakhogy nem vihe- 
tem magammal. S az a nagyobb baj, hogy az megint úgy 
elzárta a keskeny utat a labyrintban, hogy vissza kell for- 
dulnom, s más kijárást keresnem. 

Ebben is megbecsülhetetlen volt rám nézve négy lábú 
útitársam. Nem kellett neki Ariadne-fonál, hogy a teker- 
vény útból visszataláljon : — a szag után elment. Nem 
tévedhettem el vele. 

Egy másik kürtő-utat megint egy titáni nagyságú che- 
lonia zárt el előlem. Ez egy teknőcz, hosszú kigyónyakkal. 
A teknője még most is teleragadva balánokkal. 

Egy harmadik kürtő düledékei közöl csak a feje látszott 
ki hosszú előretolt nyakával egy iguanodonnak : a mi ős- 
apja lehetett a krokodilnak, csakhogy nem volt elég neki 
a két borzasztó fogsor, még két egyenes szarva is volt a 
homlokán. 

Egész múzeum volt, a mit összejártam. A felbomlott 
palarétegek közt falevelek, egész galyak lenyomatai, az 
őskor bogarai, a finoin libellák ; aztán halak, madarak 
maradványai, repülő gyikok. Ki keverte ezeket így össze 
ez óriási gyűjteményben? A szárazföld, az édes vizek s a 
tengerfenék lakóit? légben repülőket, földben gyökere- 
zőket ? 

A csillámpala nemes érczeket is szokott rejteni magában. 
Több helyütt akadtam oly gazdag ezüst-erekre a kőzetben, 
melyek túltesznek a kansbergi ezüsthordó csillámpala 
zsákmányzatán, egész megcsavart szalagok szin ezüstből, 
s egy helyen gyönyörű szép rutaalakú termésarany kris- 
tályzatok ragyogtak elém a sötét kőhasadás közül. — Ott 
hagytam aranyat és ezüstöt. Én levegőt kerestem — és 
vizet. 

A HEGYKRISTALY-BARLANÖ. 

A csillámpala-réteg nem tartalmaz vizet. Viztartómnak 
pedig már csak a fenekén volt valami. Nem számítottam 
ilyen hosszá útra. Mindössze tizenkét liternyi víz fért bele 
s én eleinte nagyon is bőven bántam azzal. 

De honnan is remélek én itten vizérre találni ? Hát van 
a fölöttem levő világban csapadék? Fölöttem örök jég van. 
Itt nem képződhetnek források, hisz nincs eső, nincs ol- 
vadt víz soha. 

És mégis számítottam rá. — A hogy a jégbarlangból 
olvadékot csapol le a mélyebben fekvő rézbánya melege, 
ép úgy megtörténhetik az, hogy a bazaltkitörés által oko- 
zott meleg egy egész hegyoldalt úgy keresztül melegített, 
hogy arról minden jégnek le kellett olvadni, s a fejem 
fölött szivárgó víz a sziklák rétegein valahol bizonyosan 
át fog törni. 

Ezt nem csak hinneni, ebben bíznom kell. Mert az el- 
hagyott jégbarlangba készleteim megújítása végett vissza 
nem mehetek, utam el van most zárva a bazaltüreg által. 
Ez izzó vermen át nem hatolhatok, a míg a többi szikla- 
üregek hidegebb lege ki nem egyenlíti a benne támadt hő- 
mérséket ; vagy legalább az alsó rétegekben embertől el- 
viselhető hőfokra le nem szállítja azt. 

Előre kellett hatolnom. 

A felbomlott palarétegnek egy nyílása haránt kezdett 
alávezetni, s később csaknem kémény-egyenesen vitt lefelé 
s minthogy ez a nyílása is lap mentében támadt, tehát 
nem volt miben megkapaszkodnom. Kénytelen voltam 
ismét a kötélhágcsóhoz folyamodni, azt ismét a már kipró- 
bált módon a medve derekára kötve ; s míg ő fenmaradt 
és megkapaszkodott, addig én leszálltam a hágcsón, ő 
aztán utánam csúszott kényelmesen, körmeivel kötve 

kereket. Visszatérett (ha erre kell visszatérnem) ismét ö 
fog a sima kürtőn felkapaszkodni a kötélhágcsómmal. 

Legnagyobb bajom volt a podgyászommal, a mit a leg- 
szűkebb kürtőkön át is magam után kellett vonszolnom. 

Húsz méternyi mélyen vitt alá a függőleges szikla- 
kémény s alulról egyre fujt a szél. Mikor feneket értem, 
akkor egyszerre megszűnt a légáramlat. 

Egy szűk odúba jutottam, melyben épen csak annyi tér 
volt, hogy ketten útitársammal elférhettünk benne. 

S innen semmi kijárás többé. 

Bábi félelmesen nézett rám, füleit előre hegyezve. 

— Ne félj semmit Bábi. Nincs semmi baj. Hallod, hogy 
döng a kalapácsom alatt ez a fal, a mi utunkat állja? — 
Nem mesze van a szabadulás. Ezt a falat holnap keresz- 
tül töijük. De elébb ki kell pihennünk magunkat. Har- 
minczhat órája, hogy nem aludtunk. 

Tehát ott néhány órai éjszakát csináltam. Hármas éj- 
szaka volt. Szememen az álom éje, fejem fölött a földbol- 
tozat éjszakája s a föld felett az északsarki féléves éj. . . 

A három közül az egyik megvirradt. Fölébredtem. 

Háló szobánk, mely leszálltunkkor csak két fok meleget 
mutatott, felébredtemkor tíz fokig melegült vendégei ki- 
párolgásától. Viszont annyival fojtóbb volt benne a lég. 
Öt óra alatt a legényt erősen fölemésztették tüdőink. 
Sietni kellett a börtön tágításával. 

Az nem volt olyan könnyű munka, a milyennek hittem. 

Az utamat álló fal döngése tanusítá, hogy túl rajta tá- 
gas üreg van. De a mint csákányommal hozzá fogtam e 
falba rést törni, tapasztalam, hogy a csákány nyele minden 
ütés után úgy visszarúg a tenyerembe, mintha tűzkőbe 
vagdalnék vele. A csillámpala kovarcz tömegekben vég- 
ződik. 

Órahosszat vesződtem egy akkora lyuk kifúrásán, a 
mekkorába a kezem befér. Hogy pusztán csákánynyal, fe- 
szítő rúddal itt keresztül nem török, annyi bizonyos volt. 
Hatályosabb és merészebb eszközhöz kellett folyamodnom. 

Hoztam magammal nitroglycerin töltényeket. Egyet elő- 
vettem és belé illesztettem a vésett lyukba. A töltény óra- 
művel volt ellátva, s kiszámított időre önmagát robban- 
totta fel. Ez idő alatt Bábival együtt felhúzódtam a kür- 
tőbe, hogy fedve legyünk a robbanás elől. 

Az eldördülő pukkanást mélyen és soká viszhangzó 
tompa dörömbölés követte, mintha sziklatömegek gördül- 
nének alá a boltozatos üregbe. 

Ekkor leszálltam ismét. A gyutacs füstje nem a kürtő 
felé húzódott, hol én rejtőztem, jeléül annak, hogy másfelé 
talált kijárást. 

Most aztán ismét elővettem a magnesium sodronyt s 
meggyújtottam azt, bevilágítva vele az előttem támadt 
másfél méternyi gömbölyű nyilason. 

Az ezeregy éj szaka mesélői álmodhattak ilyent, mikor 
legpazarabbul megterhelték képzeletüket drága kövekből 
álló barlangokkal ! 

Egy alul is felül is és köröskörül gömbölyű üreg tárult 
fel előttem, melyet úgy hinak, hogy «kristálypincze.)) Ha- 
sonlókat találtak Courtesnél a Mont-Blanc alatt, aztán a 
Lauterau jéghegyei allatt, és Natersnél felső Wallisban ; — 
de ez mindannyit felülmulta pompában, nagyszerűségben. 
Ez a madagascari kristály-barlanggal vetekedik. 

Felső boltozata vakító fényű fehér volt. Azt apró fehér 
jegeczek boríták, talán csak a kovany párázatából tapadva 
oda; alább hajolva, a boltozat mindinkább megrakodott 
hatszegű kristályokkal, mik a világításban izzani látszot- 
tak ; mintha gvémántzsarátnokból volna az egész kupola, 
míg az oldalfalak már félmétemyi hosszú prizmákkal vol- 
tak befedve, a mik csoportokban meredeztek elő, s végül a 
barlang feneke rakva volt négy-öt méternyi hosszúságú, 
egész méternyi szélességű kristályoszlopokkal, hatszögű 
pyramidokkal és kettős gúlákkal; a titánok drágakövei 
néhol egymásra düledezve meredtek szét, másutt két kris- 
tályoszlop keresztül tört egymáson s egy darabot képe- 
zett, az óriások ismét egyes oldalaikban be voltak vonva 

apróbb jegeczekkel. Köröskörül tündököl, szikrázik, szi- 
várvány szineket játszik mélység és magasság; minden 
fény visszavert fényt támaszt, árnyék nincs sehol, csak 
más színű fény. Semmi más érez, föld, kő nem lakik itt : 
egyedül a kristály, ez, a minek mellékneve a kövek között 
az « örökké- való. » S abba sem vegyül semmi más szinü 
válfaj, sem sárga Citrin, sem barna füsttopáz, sem fekete 
Mórion. Tiszta vízként átlátszó kristály az egész. S e tün- 
döklő gömbalakú üreg átmérője legalább száz méter! 

Oly félve, oly félelemmel léptem az üregbe, mint egy 
ismeretlen földalatti istenség templomába. S valóban 
nagyobbszerű volt az minden templomnál, mely valaha a 
föld felett épült. Embertől kigondolhatatlan pompa. Su- 
gárözön, szivárványmozaik minden falon, s lenn a mélyben 
az egymásra dűlő vastag kristályoszlopok, mintha tem- 
plomi székek volnának, láthatatlan ájtatos nép számára, 
néhol egy góthidomú karszék, mintha előkelőbb szelle- 
mekre várna ott; egy feltornyosodó jegeczcsoport kathed- 
rát képez, lépcső fokokkal, mennyezettel ; egy karzaton 
mintha orgona volna, egymás mellett álló sipokkal s a 
templom hajójában óriási nagyságú kristálytömbök egy- 
másra támaszkodva, düledezve : ez az oltár. 

Áhítattal közelítettem felé. 



AZ ŐSEMBER A KRISTÁLYBAN. 

A kristály- oltárt egész csoportja képezte az egymásra 
támaszkodó s egymásból haránt kimeredő hatoldalú priz- 
máknak, miknek végeit hatszögű pyramidok alkották. 
Embermagasságnál nagyobb, két karral át nem érhető 
derék oszlopok. 

Be lehetett menni ez oszlopok közé, mint egy szentek 
szentébe. 

Magnesium sodronygépemet ráillesztettem egy alant 
fekvő kettős gúlára, úgy, hogy az magában éghetett tovább 

8 ekként belülről világítva meg e csodálatos kristály osz- 
lopcsarnokot, elindultam azt körüljárni. 

Az egész oszlopcsoport fehér fényben tündöklött, míg a 
pinczét félhomály borítá, melyen csak a kristálytömb 
fénye derengett keresztül. 

A mint a kristálycsoport háta mögé kerültem, megdöb- 
benve riadtam vissza. Egy roppant kristályprizma köze- 
pében egy ember-alak állt előttem. 

Ahogy apróbb kristályokban, borostyánkő tömegekben 
találunk őskori bogarakat, libellákat, szitakötőket, úgy volt 
befoglalva az óriási kristálytömegbe egy őskori ember. 
A felmeredő kristályban egy egyenesen álló ember-alak. 

Nem négykezü, nem ásatag protopythecus : a valódi 
homo primogenius. A homo diluvii testis. Egyenesen álló 
férfialak, csaknem hat láb magas, sima és magas hom- 
lokkal. Egész testén ez volt az egyedüli szőrtelen rész. Az 
ősembernek szüksége volt rá, hogy a természet ruhát is 
adjon neki, mint más állatnak, még ő nem tanult se szőni, 
se ölni, növény-evő volt. A mi most az emberi testen csak 
pihe, láthatatlan szőrszál, azt a viszontagság, az időjárás 
befolyása nála haj szerű gyapjúvá nevelte meg. Vállai, 
karjai, melle, lábai végig fedve voltak bozonttal. Állat 
volt, de ember alkotású ; magas, boltozatos koponya, ki- 
álló hajlott orr, az arczéllel derékszöget képező állkapocs. 
Szája csukva volt; öklei összeszorítva és karjai kissé fel- 
húzódva. Öreg embernek kellett lennie, mert göndör haja, 
szakálla, s minden szőrszál termetén végig ezüst-fehér 
volt. 

Hogy került ez az ember a kristálytömeg közé ? 

Úgy, a hogy én kerültem volna medvéstül együtt a ba- 
zalt oszlopok valamelyikébe, ha az állat ösztöne tovább 
nem lát az én emberi eszemnél. 

Ez ősember is valószínűleg a nagy földfeletti kataklizma 
elől menekülve, e barlangba vetődött; melynek fenekét 
már akkor a kristályosodáshoz közel álló kovasav- olvadék 
képezte. Tiszta, átlátszó víznek látta azt maga előtt. Talán 

átakarta azt úszni ; vagy talán csak inni belőle, s a mint 
belelépett, abban a perczben megszületett a hegykristály. 
Ez az egész kristálypincze egy perez alkotása volt ; a kova- 
sav-tengerszem millió kristálylyá alakulva fedte be a kerek 
falakat, s a fenéken óriási jegecz-oszlopokban tömörült 
össze. A vakmerő ősember egy ilyen kristály prizmába 
szorult bele. Gyönyörű koporsó ! Egy darab kristály. S ez 
megörzé őt az enyészettől. Az életműszeres test feloszla- 
tásának semmi tényezője nem férhetett hozzá. Egy fel- 
oszthatatlan perez műve volt az egész. 

A hegykristály alakulása nem idézett elő Jiasonló tüne- 
ményt, mint a bazalté : nem származott belőle kitörés s a 
súrlódás előidézte hőség, a mi engemet, ha a bazalt közé 
jutok, nemcsak hamuvá éget, de még hamvamból is ok- 
vetlenül valami új, ismeretlen ércznemet olvaszt össze; a 
hegykristály születése legfölebb akkora meleget támaszt- 
hatott ez üregben, mely az emberi vér hőmérsékét tizezer 
s tizezer év után, seonok lefolyásával sem szállítá a zérus 
fokon alul, minthogy köröskörül kristályburok fedi a pin- 
czét s ez a legrosszabb melegvezető. 

«Jó reggelt ősapám!)) mondék, süvegem megemelve a 
tiszteletreméltó ereklye előtt. 

Nem felelt rá. Valószínűleg nem tudott magyarul. Vál- 
jon minő nyelven beszélhetett anno l-ben? 

Tovább kutattam. Hátha még többen is lesznek itt kor- 
társai hasonló kényszerhelyzetben ? 

A kristályprizmák azonban nem voltak mind oly átlát- 
szóak. Az ő koporsójának is két oldalát fedte apróbb jege- 
ezekből képződött vékony réteg, melyen nem lehetettkeresz- 
tül látni. Másoknak mind a hat lapja fedve volt ily kovany- 
kéreggel s azokon elébb ablakot kellett csinálnom, kala- 
pácscsal leverve a külső kérget, hogy belsejükbe láthassak. 

Valami veszedelmes kiváncsiság csiklandozott. A hol 
férfi van, ott nőnek is kell lenni ! Mathuzsálem apónak 
dédunokaleányai is voltak. Lehetetlen, hogy egyet magá- 
val ne hozott volna köztilök. 

Egy prizma elé értem, melynek öt oldala fedve volt, át- 
látszatlan jegeczkéreggel, hanem a hatodik egészen tiszta 
volt. Tökéletes üvegkoporsó. A tiszta lap erősen iridizált ; 
szivárványt játszott, mint a nemes opál. Abban feküdt, — 
nem : — állt egy nő-alak. Egy fiatal nő, egészen épen meg- 
tartva. Arcza sima, olajszin, idomai a maláji typusra em- 
lékeztetnek, tojásdad arcz, finom metszésű orr, csigahaj - 
lásu ajkak, domború homlok. A katastrofa perezében, a 
mint az alakuló kristály testét körülölelte, két kezét ijed- 
ten feje fölé kapta: azok most is úgy voltak imára kul- 
csolva. Ez alak egy új világteremtés óta imádkozik a fel- 
támadásért. Hogy nem törte őt össze a kristály-alakitás ? 
óh a kristály nagyon kíméletes a magába zárt idegen test- 
hez; még a szitakötő finom szárnyacskája is oly épen ma- 
rad benne, mint élve, s a közé vegyült epidot selyemszá- 
lait még csak meg sem görbíti. 

A nőt nem ruházta fel a természet önalkotta takaróval, 
mint a férfit ; de azért nem volt az fedetlen, s ez volt rajta 
a legcsodálatosabb. Aranyba játszó sötétveres haja volt, a 
hol tömöttebb, ott sötét realgár auripigment szinű, s ez a 
haj köröskörül nőtte az egész alakot. Mint mikor egy nö- 
vény gyökerei körül növik egy cserép- edény oldalait. Az a 
dús hajzat vállaitól elkezdve egész a lábai hegyéig úgy be- 
szőtte fonta az egész alakot, hogy az akként tűnt elő, 
mintha egy aranynyal, selyemmel vetekedő fényes szövet- 
tel volna feszesen behúzva az egész teste, kivéve az ar- 
czát s a két felemelt karját. 

Ennek a hajnak tehát azóta mindig kellett nőni, a mi- 
óta ez alak a kristályprizmába beleszorult. Egy új világ- 
alakulás óta ! 

E szerint ennek az alaknak élni kell még most is I 

Mondják ugyan, hogy a haj nő még a halál után is. 
A felnyitott koporsókban találnak tovább nőtt hajzatra. 
Nem tudom : nem láttam. 

De itt, a kristály közepett egy halott hajának nem lehe- 
tett volna így tovább nőni. 

A kristály mindenütt a bőrt éri. Egy halott bőre merev 
és rideg. Ha a haj tovább akart nőni, annak a kristály és 
a test között csak úgy lehetett előre hatolni, ha a bőr még 
ruganyos, puha, mint az élőé, s ha engedni tud a hajszál 
előnyomulásának. Hogy ez a hajzat így körülszőhette ezt 
a testet, élni kellett nemcsak a hajnak, de az egész testnek. 

Ezekben az ősemberekben még most is rejtett élet van! 

S mi volna abban lehetetlen ! 

Nem találtak-e már a kőszénbe szorulva eleven békát ? 
pedig ez százezer éves földalkotás. 

Miért maradt meg benne az élet ? 

Mert nem volt neki hova repülni. Nem volt semmi ki- 
gőzölgése. 

Indiai fakirok közt mindig akad olyan csodatevő, a ki 
eltemetteti magát, álomra éheztet^^e, a föld alá s a kit az- 
tán hetek múlva ásnak ki és úgy költik újonnan életre. 

Miért ne történhetett volna ezekkel hasonló csoda ? 

Egy pillanat alatt zárta be őket a kristály-anyag. 

Lélek, lehellet, a test melege, villanyossága, az élet 
minden föltétele egy pillanat alatt be lett zárva : a test 
nem válhatott meg tőle. 

Azóta a kristálykoporsón keresztül annak az anyagvál- 
tozásnak, melyet halálnak nevezünk, semmi eszköze nem 
férhetett hozzájuk. A vér nem aludhatott meg ereikben, 
nem is mozoghatott tovább ; az idegek elzsibbadtak, az 
agy elkábult, minden életműszer megszűnt működését 
folytatni, a bőr pórusai nem párologtak ki többé, de az 
élet nem tűnt el, csak elrejtőzött. 

Ezt az életet még újra föllehetne költeni. 

Forróság és borzadály váltogatta egymást egész teste- 
men ennél a gondolatnál. 

Hevült a szivem, ha arra gondoltam, hogy én, egy 
puszta világrészben egyedül ittveszett ember, még hozhat- 
nék ki a sziklából társakat, a kik hozzám hasonló terem- 
tések, a kik iszonyú magányomban velem maradnának ; 
hogy hallanék még egyszer asszonyi hangot, és néznék 

szemekbe, melyek megértenek ! S egészen elkábított az a 
káprázat, hogy ha feleleveníthetném őket, ha beszélnének 
előttem emberi hangokon, s vagy én tanulnám az ö nyel* 
vüket, vagy ők az enyimet, minő titkokat tudnék meg 
tőlük azokból az időkből, a miknek történetírói a kagy- 
lók és páfránok, s krónikájának lapjai a mész, agyag, 
homokkő palarétegek, mikbe maradványaik le vannak 
nyomtatva. Minden kincseinél a földkebelnek, mik eddig 
elém tárultak, nagyobb kincs volna egy élő ember, a ki 
elmondaná emberi hangokon a jelen világnak, mik történ- 
tek ezelőtt húszezer évvel ? Milyen képe volt akkor a 
földnek ? Mi volt rajta akkor az ember? 

De titkos borzadály futotta át megint minden érzéke- 
met, ha arra gondoltam : szabad e ez ? Halandó emberre 
van e bízva, beleavatkozni a feltámasztás nagy munká- 
jába, mely a napok végével s az Úr parancsszavának és 
az ő szolgálattevő angyalainak van fentartva? Az ítéletnap 
előtt, mielőtt az ég befogadná a földet, kihozni a sírból 
embereket, kik seonok óta alusznak s azt mondani nekik : 
éljetek tovább ! 

S ha aztán ezek az emberek azt kérdezik tőlem, szóval 
és tekintettel: flhol van hát a világ? ha életre költöttéi 
bennünket, add ide nekünk a mi világunkat. Hol van a 
mi virányunk, mely fölött az ég éjjel is világos volt, s nap- 
pal nem lehetett eltűrni a fényt és meleget ? Hol vannak 
a mi diótermő erdőink, miknek héjából méz csorgott, bel- 
sőikben édes liszt volt, gyökereikből tej folyott ki ? hol a 
fák, a miknek leveleiről csepegett az üdítő ital ? Hol van- 
nak az óriás-szörnyek, a mik utat törtek számunkra az 
őserdőkön s védtek bennünket a hiénáktól ? Hol az óriás 
«Moa)) madarak, a mik ellen hadjáratokat folytattunk, 
kövekkel, hogy tojásaikat elvehessük ? hol az örökzöldfű, 
melyben fészket raktunk, mint a Latámi madár, s a virá- 
gos hínárral benőtt tavak, amikben elrejtőztünk ellensé- 
geink elől? Hol van az a világ, a melyben csak tavasz 
van és ősz s a kettő mindig tart és mindig együtt ? » . . . 

S én aztán felvezetem őket a föld felszínére, s megmuta- 
tom nekik a szép világot: «ime itt vani Hó és jég és örök 
éj : az északfény a hajnal !» 



A HÚSZEZER EYES MENYASSZONY. 

Töprengésemnek még egyéb gátja volt, mint a meta- 
physicai és psychiatriai nehézségek. Legelőször is maga 
az a koporsó, melybe ősembereim le voltak zárva. 

Hogy nyitom föl e roppant kristályoszlopokat ? 

A kristályt nem hiába nevezik az örökkévaló kőnek. 

A kristály hydrochemiai alkotás; vizvegyészet utján 
támadt ; de azzá, a mi volt, soha sem lesz többé : még 
egyszer vizben felolvadt kocsonyává. 

Széttörhetem, az igaz : egy erős ütés kell csak a pö- 
rölylyel a jegecz hegyére, oda, a hol a hatszögletű gúla 
összefut, s darabjai szerteszét fognak hasábonkint pat- 
tanni. Hanem ez a kristály hegyére ejtett ütés a benne levő 
embernek is olyan jól fog esni, mintha egyenesen az ö 
fejelágyára ütnék a pörölylyel: ha még él, ettől az ütés- 
től okvetlenül meg fog halni. 

Egy más módszer is van a kristályt szétrepeszteni. 

Ha azt a lapját, a mely érdes kovarczréteggel van be- 
vonva, egy másik kristálylappal dörzsölni kezdik, az egész 
kristály-prizma villanyossá lesz, elkezd világítani, át- 
melegszik. S ha ekkor jéghideg vizzel hirtelen leöntik, 
pengve, zengve, mintha cziterán játszanék szellemkéz, 
összevissza repedezik s akkor aztán gyönge kalapács-ko- 
pogtatással is szétbontható. 

De hát hol ehhez legelőször is a — hideg víz. 

Ez a kérdés akasztott meg legjobban. 

Ha még olyan könnyű volna is embereimet fölelevení- 
teni : oktalanság volna azt megtennem ; nem adhatnék 
nekik mit enni és inni. 

Italom magamnak is fogytán jár; ételem pedig papri- 

kás medvehús. Ezek itt ha fölébrednének, úgy kellene ve- 
lük bánni, mint a ma született emberekkel. — Azokat 
még szoptatni kell. 

Tehát csak alugyatok még tovább. 

Nektek mindegy, akármennyi idő van a tegnap és hol- 
nap között. Egyetlen egy éjszaka az csupán : ha hosszú is. 

Nekem keresnem kell az utat innen tovább. 

Most már egészen bizonyos vagyok felőle, hogy e bar- 
langból kijárásnak kell lenni a szabadba ; még pedig ezen 
az oldalon, a hol a kristálymauzoleum áll. Mert a kris- 
tályképződés abban a perczben ment végbe, a mint a két 
ember a híg kovasavba belépett ; tehát a túlsó oldalról 
nem jöhettek. 

Ha üreg volt a hátuk mögött, azt a szerteszét feccsenő 
kristálytömeg, valamint a magas boltozatot magát is, 
egyszerre betakarta ; de erre az eltakart üregre könnyű 
lesz a hang után rátalálni. 

Nem messze a női alaktól valami félgömb alakú tömeg 
vonta magára figyelmemet. 

Közelebbről tekintve, rá ismertem, hogy az egy dinor- 
nis tojás héja. 

Ez óriása a madaraknak még a múlt században élt, s 
Üj-Seeland szigetén a maorik egyetlen tápszerét képezte. 
Azok ki is irtották egészen s mikpr az elfogyott, egymást 
kezdték enni. Az ősemberek csak a tojásait lophatták el. 
A hatalmas madár szokott harczolni, s csatákat vívott az 
emberekkel, mikor már azok fegyverrel tudtak bánni, s a 
hős maorit, ki megmert küzdeni a moával, utódai hős- 
költeményekben örökítek meg. 

Tehát egy ilyen, domború felével felfordult dinornis- 
tojáshéj volt az a valószínűleg edényül szolgáló eszköz az 
ős embereknél, melyben élelmi szereik lehettek. Nem ve- 
hettem föl, hogy megnézzem, mi van benne ? mert ap- 
róbb-nagyobb kristályok tömege egész kéreggel vonta 
azt be s odaragasztotta a talajhoz. Visszajövök még 
érte. 

Jókai : Az éasaki pólusig. — A ki a szivét. ^ 

Bibnem azután tovább kémlelve, egy más útmutató-jel 
tűnt szemembe. 

A kristály-mauzóleumtól az orgona alakú sip-sorozatig 
egy lejtős karzat vezetett föl. 

E lejtő lapja, mint minden e barlangban, szakadatlan 
jegecz-csoportokkal volt beterítve, a mik tiszta fehérek vol- 
tak, mint a gyémánt. Hanem helyenkint még is látszott 
egy egy csoport rozsdasárga jegecz-képződés a talajon, s 
a foltok szabályosan következtek egymás után, balról és 
jobbról váltogatva. 

Ezek egy ember nyomai, a ki egy más üregből ide 
tévedve vastartalmú sarat hozott a lábain. E vas- vegyület 
látszik meg a kristályképződésen, vagy azon keresztül, 
mint a kovarcztól elütő szin. 

Hogy miért csak egy ember lábnyomai ? annak az lehet 
a magyarázata, hogy a dédapa ölében hozta idáig fáradt 
dédunokáját. Tehát bizonyosan kedvencze volt az. Talán 
az utolsó az egész ivadékból, akit megmentett, a mikor a 
többi elveszett ? Talán az volt a legkedvesebb ? 

Mentül tovább néztem ezt a szép alakot, annál jobban 
fájt érte a lelkem. 

Ha én te neked életet adhatnék I 

Ha magam is élve maradok, még visszajövök érted, s 
akkor megküzdöm miattad a halál hatalmával. 

S ott eljegyeztem magamnak e húszezer éves leányt 
menyasszonyomul, s megfogadtam neki, hogy senkit mást 
kivüle nem szeretek, se a föld felett, se a föld alatt. 

Nem tudom, képzeltem e, vagy valóban úgy volt ? ne- 
kem úgy tetszett, mintha mosolygott volna rá. 

Szegény jó Bábi, mikor azt látta, hogy így epekedem a 
szép alvó halott alak után, megszánt és odajött a kristály- 
koporsót nyalni. Azt gondolta, az is jégből van s el lehet 
olvasztani. 

Igazán meg voltam igézve, babonázva ez alak által. 

Oltár előtt történt, templomban történt, hogy őt el- 
jegyeztem magamnak. 

A sok hihetetlen dolog között, a mi rajtam megesett, 
azt az egyet tartanám a leghihetlenebbnek, ha más mon- 
daná el nekem, hogy én szerelmes legyek a dédanyám 
öreganyjának a nagynénjébe. üti figura docet. 

íme itt egy szép menyasszony, a ki egyidejű a hegy- 
kristálylyal és a dinornissal. 

Ugyan hogy jut eszembe tréfálni ebben az állapotban? 

De hát tréfálok talán ? 

Nem én. 

Ha visszajövök, elveszem a mátkámat. Hanem elébb, 
mint becsületes solid vőlegényhez illik, lássunk az után, 
hogy legyen miből eltartanom, ha egyszer élni fog ? Mert 
föld felett és föld alatt ez az első kötelessége a házasu- 
landó embernek. 

Tehát vigyük odább a butyrot. Bábi. 

Adieu! bájos őskisasszony ! 

(Nem hiszem, hogy király-leány ne lett volna ! Még egy- 
szer vissza megyek, hogy megnézzem. — Milyen lehet ez 
a szem felnyitva ?) 



A CZET PALOTÁJA. 

A felfedezett nyomok egész az orgonaalakú kristály- 
csoportig vezettek. 

Odáig érve, kitűnt előttem, hogy e sorakozott kristály- 
oszlopok nem egyenesen állnak, hanem talapjukon előre 
dűlve, rézsut helyzetben válnak el a sziklafaltól. 

E nyilason belül sötétség van : lámpám egy üreg kez- 
detét mutatja. 

A hasadék a szikla és a kristály között elég széles volt, 
hogy útitársammal és iszákommal átkeljek rajta. 

A sziklafolyosó vastartalmú dolomittömegen vezetett 
keresztül. 

A legörvendetesebb volt rám nézve, a mit első lépésem 
hangja elárult, a sár. 

Ebben a sziklában már víz-erek vannak. 

Bábi egy helyen megállt s kedvteléssel nyalta a szikla- 
falat, a leszivárgó nedvességért. 

A sziklafolyosó folyton mélyebbre vezető lejtőt képezett. 
Légsúlymérőm tanúskodása szerint alig voltunk már húsz 
méternyire a tengerszin fölött. 

Három órai folytonos haladás után a sziklafolyosó 
tágulni, magasodni kezdett, mély szakadékok, tágasabb 
üregek nyiladoztak be. Végre egy százötven méternyi 
átmérőjű barlang tárult föl előttem. Sötét, egyszerű, 
pompátlan üreg. Barna, ércztelen kő minden fala. 

És mégis kincset tartalmazott az ! 

Közepén volt egy tó, melyet egy sziklapárkányon félkör- 
ben körül lehetett járni. A kör másik, hozzájárulhatlan 
részén pedig a sziklafalból harmincz méternyi magasság- 
ból ömlött alá egy vékony vizsugár a tóba. 

E hulló víz zenéje volt a legédesebb symphonia az én 
fülemnek ! 

Vizet találtunk ! 

Én kulacsonmial rohantam a tó felé ; Bábi megelőzött, 
s a tó sziklapárkányára állva, csak úgy kutyamódra kezdte 
el inni a vizet. 

Hanem az első leffentésnél nagyon meglátszott bánni 
az örömét ; felhagyott vele s meglógatva nagy fejét, fel- 
nézett rám s kedvtelenül morgott. 

— Nem jó a víz Bábi ? kérdem tőle, megijedve, s aztán 
megkóstoltam magam is. 

Huh ! összerázkódtam tőle ! Hisz ez keserű viz ! a mi- 
lyet Budán a Lágymányoson palaczkokra szednek. 

— De édes uram Istenem, nem keresünk mi gyomor- 
terhelés ellen való orvosságot ! 

Zúgolódni kezdtem a sors ellen. 

— De megállj Bábi! valami jutott eszembe. Hátha az 
a felyülről lecsorgó viz iható lesz ? 

Bábi megértett, s a mint a hátára ültem, beúszott velem 
a tóba, elvitt odáig, a hol a sziklafalból kifecskendő viz- 
sugár leomlott. 

— Glória in excelsis ! kiálték örömtől ujjongva, midőn 
az első tenyérnyit felszürcsölém ; de még Bábi sem várta 
ám, hogy lefordítsam neki latin félkiáltásomat, hanem 
neki fordította féloldalt a fejét a lecsorgó vizsugámak, 
úgy itta azt fel röi tében, míg én víztartómat töltöttem 
meg belőle. 

ELristálytiszta, szénenyterhes forrásvíz volt az, a mi 
felülről leomlott, olyan friss, hogy majd a fogát szedte ki 
az embernek. 

De hát, hogy lesz e forrásvízből idelenn patikaszer? 
Mitől válik ez keserű vízzé egy sziklamedenczében ? 

Ezen törtem a fejemet, a míg víztartómat tele töltöt- 
tem ; a mi nem ment nagyon könnyen, mert szűk nyílá- 
sával mesterség volt a vizsugárt elfognom, mi alatt Bábi 
lubiczkolt velem a vízben ; úgy, hogy beletelt egy pár óra, 
a míg e feladattal elkészültem. 

Most azután jelt adtam Bábinak, hogy vigyen vissza a 
partra. Innunk már van mit : most vegyük elő az enni- 
valónkat. Talán neki is megjött már az étvágya a papri- 
káshoz ? Lássunk az iszákom után. 

Hát a mint kiérünk a partra, rémülettel látom, hogy 
az egész iszákom nincs sehol. 

Eltűnt, elveszett, szőrén-szálán elpusztult. 

De hisz ide tettem le a partra, erre a sziklára, mellé 
tettem a csáklyámat, vasrudamat, csákányomat. Azok sin- 
csenek sehol. 

Bányatündérek járnak itt ? 

Bábi elérté kétségbeesésem indokát, s neki jobb sejtő 
tehetsége volt. Ö nem gondolt bányarémekre, hanem fel- 
tárta az orrát és szaglászott, és aztán megtaszigált az 
orrával, s mutogatott, kedélyesen morogva fölfelé. 

Odanézek. Hát egy ötméternyi magas szíklapárká- 
nyon látom az én iszákomat s a rárakott szerszámaimat 
mind. 

De hát hogy mentek ezek oda fel ? Én csak nem vittem 
őket oda ! Hiszen lábujjhegyre állva, nyújtózva sem érném 

el azt az ótmótemyi magas sziklapárkányt. Ki vitte azokat 
fel oda ? 

Nem vitte azokat oda senki «fel.» Én magam rak- 
tak azokat oda «le». Hanem engem hozott «le)) valaki 
, azóta. 

De hát ki hozott le ? 

Az apály. 

Az alatt, míg én a tó közepén a csorgóból víztartómat 
megtöltöttem, ez a tó ötméternyit apadt. 

Akkor ez a tó nem más, mint egy része a szabad ten- 
gernek ; tengervíz volt az, a mit mi először ittunk, ennek 
a tónak a vize, az volt olyan sós-keserű. 

Tehát számításom csaknem bizonyos. Szárazföldünk alatt 
még egy jégréteg tartja a földet a tenger fölött. 

Még több bizonyságom jött erre. Hanem most engedel- 
met kérek, hadd lássak a falatozás után. Huszonnégy óra 
óta nem ettem, az- asztal terítve, de hogyan jutok fel 
hozzá? 

Bábi elfutott, itt hagyott : le ment a vízbe, nem tudom, 
mit keres benne ? Magamnak kell valami nagy mester- 
séggel felkapaszkodnom az étkező asztalomra, a mi elvégre 
sikerül. Két esztendeje már, hogy nem ittam friss vizet! 
Most esik először jól az ebéd. Azaz, hogy «vaesora». Hisz 
itt nincs dél. Mindig éjszaka van. Itt, ha eszünk, csak 
vacsorálunk. 

Bábi csak ma nem tartott velem. Markából evett vala- 
mit és csámcsogott erősen. 

Ah a tenger az ő számára is asztalt terített. A szikla- 
falak, mikről lefutott a víz, rakva voltak tányéralakú 
patellákkal. Bábi tudja azt már régi tapasztalásból, hogy 
az a sziklához tapadó csiga, az egész évadot kitartja a 
medvecsaládnál. Jóízű, okos állatocskák azok, odatapad- 
nak a sziklafalhoz, oly erővel, hogy késsel kell őket fel- 
feszegetni. Persze csak nekem. Bábi lehúzza őket egy- 
szerűen a körmeível. Egy párt magam is megkóstoltam 
belőlük. Nem rosszabb az izük az osztrigáénál. Csigák 

után kereskedve, a part szikláin nagy darab zöldes töme- 
geket találtam, mikben a nagybecsű ambrát ismertem fel : 
azt a drága illat és gyógyszert, a mi csak a czethalak 
gyomrában terem. Hát ez hogy került ide ? Hisz ez nem 
merül el a vizben soha, mindig a felszinén úszik. 

Csemegével és vizzel e szerint el volnánk egyidőre látva 
Bábival együtt. Még az sem lehetetlen, hogy cyprinodo- 
nokat fogunk a vizben. Lehet, hogy ezek a fehér halacs- 
kák itt is tenyésznek, nemcsak az észak-amerikai Mam- 
muthbarlangban, a mi tizenkét mértföldnyire megy be a 
föld alá, s vannak többféle tereméi : az egyiket hiják az 
óriások termének, a másikat a «hazajárók terménekw 
azért, mert tele van a régi aztékok múmiáival. Itt van az 
a nagy tó is a föld alatt, a mit «holt tengernek » nevez- 
nek s ebben laknak azok a fehér cyprinodon halak. 

Mindezt én Bábinak beszéltem, a kit az emelkedő 
dagály apránkint felkergetett hozzám. Űgy látszik jól 
volt lakva. Odafeküdt a lábamhoz, s hallgatta nagy figyel- 
mesen geológiai értekezésemet. 

A visszatérő dagály hullámai zajosan csapdosták a 
sziklapartokat. 

Ez valami új volt rám nézve : hogy egy földalatti tó 
hullámokat vessen ; az mind olyan csendes szokott lenni, 
mint egy tükörlap. Ez már zúgott. Odakünn bizonyo- 
san zivatar van valahol. Messze, a nyilt tengeren : nagy 
zivatar ! s idáig elhat a nyomása. 

Majd holnap, ha szélcsend lesz, elővesszük tapogató 
hálónkat, leeresztjük, s ha kapunk halat ebben a tóban, 
azt megfogjuk. Jó lesz Bábi ? Most pedig menjünk aludni. 

Végzetem volt már, hogy ha valamiből egy kicsit 
kértem a sorstól, mindig azt kaptam meg, a mi legna- 
gyobb. 

Azzal a sóhajtással aludtam el, hogy bárcsak foghatnék 
egy kis halat ebben a tóban, hát aztán, egyszer csak arra 
ébredek, hogy valami rettentő horkolás reszketteti meg a 
fülem dobját. 

Hiszen Bábi is szokott horkolni. Ahhoz már hozzá vol- 
tam szokva, ha fölébresztett vele, az orrára ütöttem érte, 
s aztán abba hagyta. 

De ez nem medvehorkolás volt. Annál százszorta ha- 
talmasabb hang. Ha egy ezred katona horkolna egyszerre 
karmesteri ütenyre, nem közelítené meg ezt a horkolást. 
Olyan volt az, mint a megszakgatott s megint újra kez- 
dett mennydörgés. Egyszer húzott, másszor fujt. Mikor 
fujt, fiatal szél volt, mikor húzott, öreg zivatar. S néha 
czifrázta is, magasabb bassus hangokba törve fel s végezte 
horkantással, mint egy álmodó óriás. 

Polyphemus barlangjába jutottunk-e? 

Mikor aludni mentem, lámpásomat rendesen elszoktam 
oltani, hogy ne fogyjon az olajam hiába. Nagy barlan- 
gokban nem volt okom a vihedertől félni az újra meg- 
gyújtáskor. Tehát sötétben voltam most is. 

És még is láttam. 

A víz világított. Valami homályos phosphorescens deren- 
gés hatott át a hullámokon, a mi folyó fénynyé vált a ha- 
bok éles gerinczein. S a hol azok megtörtek, a hulló 
vízcseppek úgy tűntek fel, mintha hulló szikrák vol- 
nának. 

S az önvilágította víz közepett feküdt egy idomtalan 
nagy test. Egy czethal. Potykát kértem, czethalat kaptam. 

Negyven méter volt a hosszasága a fejétől a farkáig : 
akkora mint egy dunai gőzhajó. 

A feje félig künn volt a vízből, s a hullám ki s be járt 
irtóztató száján, melyben roppant, szalonnás nyelve ké- 
nyelmesen hevert halcsont-adó fogsövénye alatt. A sze- 
mei félig be voltak hunyva. Ö volt az, a ki horkolt. 

Ez a barlang a czethalnak a háló szobája. 

Ez aztán elég nagy hal. 

S ilyen bolond az én szerencsém ! még itt is kijutott 
számomra a sorstól az a különös kedvezmény, hogy épen 
az asszonyságnak hálószobájába vetődtem. Ez a czethal 
anya! 

A mit onnan tudhattam meg minden kétséget eloszla- 
tólag, hogy a vizből félig kiemelt farkán még ott aludt a 
kis princz. Egy szeretetreméltó kis csemete: valamivel 
nagyobb egy bivalynál. Két piczi, úszó tenyerével, mely- 
nek csontváza épen olyan ötujjú, mint az emberé, átölelte 
az anyaczet farkát, hogy le ne essék róla, míg az őt csen- 
desen ringatja. 

— Ez már szép darab pecsenye, sugám Bábinak, ki na- 
gyot ásítozott, száját 3zéttátva s a nyelvével körülnyalva 
a pofáját, a kész lakoma előérzetében. «De nem eszel 
belőle !» folytatám a suttogást, s a szájára ütöttem, a mért 
nagyon nyafogott. 

— Várjunk csak ! Nem szabad nekünk ezt a czethalat 
megbántanunk. Bábi ! Idegen kapitalista ez I Ezt utilizál- 
nunk kell. 

Bábi nem értett hozzá. Nem volt nagy financiér. De 
én tudtam, hogy mire speculálok. Eögtön hozzáláttam, 
hogy valamennyi kiürült conserves edényemet tisztára 
kimossam a tóban. Én a czetet nagyon könnyen meg- 
ölhettem volna. Iszákomban találomra elhoztam egy párt 
azokból a legújabb találmányú czet-szigonyokból, miket 
Conees készít Brémában, s a miknek belseje robbanó 
anyaggal van töltve. Ezeket vagy puskából lövik ki, vagy 
úgy hajítják bele a czetbe, és a mely perczben a szigony 
keresztülhat a czet bőrén, a töltény eldurran s az állatot 
abban a perczben megöli. Mert az óriásnak, a ki ezer 
ötszáz mázsát nyom, igen piczi kis lelke van. Gyávább a 
kölyök kutyánál, s a legcsekélyebb seb megöli. Nekem 
azonban a speculatión és a loyalitáson kívül még egy 
harmadik indokom is volt a jámbor czet élete elleni 
merényletet el nem követnem : az, hogy ha én ezt meg^ 
ölöm, ennek a hullája, a míg az egy medve fölemészti 
(mert embernek nem való a húsa), az alatt olyan bűzt, 
fog e barlangban támasztani, hogy meg nem maradhatok 
benne. 

A czet az alatt lassankint alább hagyott a horkolással. 

Nagyot fujt. A két orrlyukán át vastag gőzoszlopok lövel- 
tek elő ; oly robajjal, mint mikor gőzhajó katlanából ki- 
eresztik a gőzt. Azután nagyot ásított, két úszó talpával 
nyújtózkodásnak eredt a vizben. Majd a farkával kezdett 
eviczkélni. Ez az úrfinak szólt, hogy ébredjen fel már. 
Az lehengeredett fektéből s aztán ügyetlen eviczkéléssel 
tánczolta körül az anyját, mint egy kis kutya. Az anya- 
czet valami gyöngéd röfögést hallatott e közben. Aztán 
kiöltötte hordó vastagságú nyelvét ; mire a kis poronty 
rögtön felkapaszkodott. Az anyaczet aztán beszopta őt 
egészen a szájába s aztán megint kilökte onnan. Ez volt 
a reggeli mosdatás. Valószinüleg a balánokat szopta le 
róla, a mik a tenger kullancsai ; a kis úrfi bőrét meg- 
lepik s belecsimpajkoznak. De a mama letisztogatja őket 
onnan. 

Most következett az, a mire én vártam. 

A miért a czet leginkább keresni szokta a zárt helyet, a 
hol nem háborgathatják : az a szoptatási műtét. 

Tudjuk, hogy a czet, a tengerlakók legnagyobbika, nem 
hal, hanem emlős állat. Eleven fiat szül, csak egyét, 
legfeljebb kettőt s azt szoptatja egy álló esztendeig, míg a 
kamasz jól megnő. 

S a szoptatás a czetnél sok furfanggal jár. Két emlője 
van alul, egymástól két méternyi távolban. 

(Ezer bocsánatot kérek, hogy ilyen toilett-titkokat is el 
kell árulnom.) 

S minthogy annak, a ki szopni akar, nem lehet a fejét 
a vizben tartani ; tehát az anyaczet kénytelen háttal fe- 
küdni a vizbe, s úgy nyújtani a tejét a fiának. Ez a leg- 
r tkábban észlelhető látványok egyike. Az anyaczet ehhez 
a műtéthez a legbiztosabb rejteket kénytelen keresni ; 
ilyenkor hall- és látérzékei a víz alá vannak merülve, 
fejjel van lefelé, a mi melegvérű állatot eltompít, s a szop- 
tatás alatt könnyen meglephetnék tengeri és szárazföldi 
nagyszámú ellenségei. 

Nekem megadatott a szerencse e ritka látványt a leg- 

közelebbről végignézhetni. Es nemcsak a nézhetés volt 
megengedve. 

Megvallom, hogy vakmerő gondolat volt tőlem, de töké- 
letes siker által lett koronázva. 

Mikor a czetet hanyatt fordulni láttam s aztán, mint 
egy megfordított propellert farkával a kisded czet alá 
furakodni, hogy azt tőgyeihez feltolja a vizből, azt mon- 
dám a kis czet úrfinak : 

— Lássa nagyságod : nagyságodra nézve tökéletesen 
mindegy, hogy öt esztendő alatt legyen nagykorúvá, vagy 
hat alatt. És hátha egy ikertestvére volna nagyságodnak 
s azzal kellene megosztani az anyatejet? Minthogy pedig 
nincsen, adoptálom magamat nagyságod testvérének. Dar- 
winnál van a geológiai tabellám, a melyből kiderül, hogy 
egy családból származunk. A czet az egyedüli emlős állat, 
bátyánkon a majmon kivül, a kinek az első lábán öt 
újjá van ; nekem is az van : ez elég az atyafiságra. Tehát 
kérem magamnak azt a másik kutforrását az életnek. 

Ezt mondva, kiürített víztartómmal odausztam én is az 
anya czethez, én is felcsúsztam az alsó extremitásán 
egész a tej -képző életmüszeréig s ott mellé helyezkedtem 
a szopós princznek. 

Az úrfi morgott rám egy kicsit ; de nem tudott hogyan 
elkergetni ; ha ő ütőtt a farkával, én vissza rúgtam a 
lábammal, míg csakugyan elhitte, hogy testvére vagyok ; 
s az alatt egy vékony kaucsukcső segélyével, melyet a 
laboratóriumból hoztam el, pompásan kiszivattyúztam a 
másik emlőből a tejet. A víztartóm félignél tovább telt 
meg vele. 

Én hamarább elkészültem a feladatommal, mint a 
princz, s már vissza is úsztam a partra, mikor még az 
mindig szopott. 

Ez aztán gyönyörű osztalék volt. Nyolcz liter tejet kap- 
tam egyszerre. Jó ízű, kövér tejet, mely zsírtartalomban 
túltesz a bivalytejen. 

Ennek nagy részét eltettem az üres bádogszelenczékbe. 

azokat ismét légmentesen elzárva. Számítottam későbbi 
szükségre. Bábi hozzá se szagolt a tejhez : ő jobb szere- 
tett volna a húsából. De hát arra megmondtam neki, 
hogy ne számítson. A czet nem liquidál. 

Különben jöhet még számára is valami nagy szerencse. 
Ha a czet idejöhetett a tengerből : épen úgy jöhetnek ide 
fókák, rozmárok, tengeri oroszlányok is, s a jeges medvé- 
nek nem kell háló, sem szigony, hogy a halat kifogja a 
vízből. 

A czet aztán, a mint megszoptatta a fiát s gondolta, 
hogy már elég, megint megfordult, a vizbepotytyant bor- 
jucskát felkapta a szájába s azzal fejjel lefelé eltűnt a 
víz alatt. 

Ha ez az áldás még többször is visszakerülne, igen szé- 
pen el volnék látva télire élelmi szerekkel. 

Medvehus és czethaltej. 

Az elsőről azt tartják a vadászok, hogy a ki sokáig él 
vele, hamar megőszül. Fehér lesz tőle a haja, mint a 
jeges medve. Nem hiszem én azt ; ha igaz, sem bánom. 

A czethal pedig azontúl minden tizenhat órai időköz- 
ben vissza jött a barlangba a fiát megszoptatni, úgy hogy 
én nem tudtam már hova tenni a tejet ! s azon gondol- 
koztam, hogy ha azt a két ős embert életre költhetném, 
ha a jégbarlangba az otthagyott eszközeimért visszamehet- 
nék, ebből a tejfölöslegből még sajtot is csinálhatnék. 
A czet adja! 

Ez aztán az igazi honanya, a ki az egész népét egymaga 
eltartja itallal, étellel napról-napra I 



HAKCZ AZ ÓRIÁSOK KOZOTT. 

Most már ebben a barlangban ütöttem fel kedvencz ta- 
nyámat, a hol forrásvizem és tejem volt. Csupán világító- 
szerem volt már fogytán, azzal nagyon takarékosan kellett 
bánnom. A tengernek voltak korszakai, a mikor maga vi- 

lágított. Ez a villanyos világítás alkalmasint összeköttetés- 
ben állt a földfelett tündöklő északfénynyel. 

. Hanem egy másik befolyását ia éreztem a tenger és tó 
közötti összeköttetésnek. Azt, hogy a tenger hőmérséke is 
közölve volt a barlanggal. Állandóan egy fok volt fölött. 

Ez már hidegnek nevezhető, én azonban hozzá voltam 
már szokva. Ébren erős mozgásokat tettem s aludni a jég- 
medve mellé feküdtem le, a kinek a test-melege, óriási 
terjedelme mellett rám nézve valódi befűtött kályha. El- 
képzelhetni, egy test, mely tizenkét vámmázsát nyom s 
száz fok meleget (Fahrenheit szerint) sugárzik ki. 

Bábi most már nagyon sokat aludt. Erezte a közelgő 
téli álom időszakát. 

Nem tudtam már mással felkölteni, mint ha a fülébe 
trombitáltam. Külömben hagytam aludni. 

Egy esemény azonban mégis kényszerített Bábi édesded 
álmát félbeszakítanom. Azt külömben ez a nagyszerűje-, 
lenét maga is megtette volna nálam nélkül. 

Egy ízben szokatlan villanyos fényben derengett a bar- 
langi tó, a midőn egyszerre egy magasra vetődő hegy- 
huUám hirdeté előre a barlang úrnőjének közeledtét. 

Többször észleltem már az előjelét a czethal érkezésé- 
nek, de ezúttal a szokottnál hevesebb, turbulensebb volt e 
roham, a minek a következő perez meghozta a magyará- 
zatát. 

A czet fejével felfelé bukott fel a hullámhegy alul, me- 
lyet rohamával támasztott. Fiát, mint rendesen, a szájá- 
ban hozta magával ; de ezúttal nem jött egyedül, vele egy- 
szerre bukott fel a víz színére egy másik szörnyeteg : egy 
ámbra-czet (physeter). 

Ez a csodaszörny, melytől az ámbra származik, hol an- 
nak a beleiben félmázsás darabokig tömörül össze. 

Ez is egy rokona a czetnek. 

Kedves rokon ! 

Míg a czet, a bothead whale, (balsBna mysticetus) a leg- 
ártatlanabb teremtés a világon, mely óriási termetét csak 

a tengervíz ázalagaival táplálja, csak apró puhányokat s 
repülő csigákat eszik, addig rokona, az ámbra-czet, (sperm- 
whale, physeter macrocephalus) csak hússal él, s kedvencz 
eledele a czápa, és a czet. 

A czápa, a rettentő szörny, mikor a physeterre bukkan, 
rémültében az iszapba búvik előle s kihagyja magát gyak- 
ran kergettetni a partra. A hogy a czápa ketté tud szelni 
egy harapással egy embert, épen úgy az ámbra-czet egy 
czápát. A balsena-czetnek legfélelmesebb ellensége ez. En- 
nek nem eszi meg a húsát, csak a nyelvét. Nagy inyencz. 
A többit ott hagyja. Hanem a czet kis fiát szintén szereti, 
arra örömest vadászik. 

A czetnek nincsenek fogai; inyét a halcsont-lemezek 
képezik, azokkal ő nem harap. Az ámbra-czetnek pedig 
van negyvennyolcz foga. Mind valamennyi az alsó, ki- 
nyúló állkapczájában, a miknek a számára a felső inyben 
csak megfelelő üregek vannak, a hová beleillenek. Szép 
gömbölyű sorban állnak ezek a fogak ; legelői a leghosz- 
szabbak, azután a kisebbek. Alakjuk olyan, mint az uborka ; 
a legkisebb fog súlya egy kilogramm, a legnagyobbé kettő. 
Ez irtóztató fogsorral képes egy dereglyét összemorzsolni. 
Nagysága felényi, mint a czeté, akkora mellette, mint egy 
kisebb propeller a nagyobb gőzös mellett; de a feje csak- 
nem olyan nagy, mint azé. Az irtóztató fej testének egy 
harmadát képezi. A háta púpos. Egész teste bársony-fekete, 
zöldbe, kékbe játszó, csak a hosszú nyelve vérpiros s ki- 
látszik, mikor a száját feltátja. Valóságos ördög. 

A czet kényes, érzékeny állat. A legkisebb sértés, mely 
húsát éri, okvetlen halálát vonja maga után. Egy lándzsa- 
döfés kivégzi, a mit egy ember kiheverne. Az ámbra-czet 
csak két helyen sebezhető. Ott, a hol a feje a derekától 
elválik, a nyolcz nyakcsigolya táján és a hasán ; koponyája 
kemény, mint a kő, azzal, ha dühbe jön, a gályák oldalát 
is betöri, más része testének pedig csontszivósságu inakkal 
van keresztül-kasul befonva. 

Ez a szörnyeteg támadta meg az én czetemet. 

Az rémülten menekült szokott buvhelyére, de a cachelot 
előtt is ismeretes volt az már, utána rohant, sziklák alag- 
útain át, jéghegyek barlangjain keresztül. S most ebben a 
szűk amphitheatrumban adnak egymásnak találkozót az 
élethalál-harczra. 

A czet a rémülettől és sietségtől horkolt és fújt ; a gőz 
sugarakban lövelt ki orrlyukaiból. 

A czet igen jó stratégiai állást foglaltéi magának. Nagy 
fejét beékelte olyan szűk sziklaöbölbe, a hol ellenfele nem 
férhetett hozzá. A czet minden védszere a farka. Igaz, 
hogy az rettenetes fegyver. Tele vannak vele a czethalászok 
krónikái, hogy miket tud a czet a farkával elkövetni, fel- 
dobja a dereglyét a levegőbe a benne ülő tizenkét ember- 
rel együtt, csak úgy bukfenczeznek, s képes egy jókora 
kompot úgy ketté vágni a farka egy legyintésével, mintha 
fürészszel vágták volna ketté. Mikor a cachelot odacsap 
hozzá, hogy agyarai sorával kihasítsa az oldalát, a czetnek 
egy farkcsapása a tó túlsó sziklafalához csapja őt egy- 
szerre. 

Hanem ez föl sem veszi a pofont, az ő bordái, az ő 
csontbőre kiállják azt. Megújítja a támadást. 

« Ébredj Bábi! veszélyben van Izrael !» ordíték a medve 
fülébe s orrára ütögetek, a mitől leghamarább fölébred. 

Ha megöli a cachelot a czetünket, oda a tejgazdaság ! 

Magam is hirtelen sietek a magnesiumot meggyújtani. 
S aztán előkerestem a robbanó szigonyomat s siettem a 
harczban interveniálni. 

Gyönyörű tengeri párviadal volt az ! 

Csak most, teljes világításnál volt alkalmam először 
czetemet jól megnézhetni. (A világosság nem zavarta meg 
a küzdőket, a czeteknek igen rossz látásuk van.) 

Az én védenczem a hátán barna, a hasán fehér volt, a 
szája is szélesen fehér s benne a fogsor helyett kiálló hal- 
csont-palánk fekete, a torkán kezdve a hasáig ránczokat 
vetett a bőre, s a ránczok feneke vérpiros volt, mikor egyet 
fordult, ezek a vérpiros sávok a márványozott fehér bőrön 

gyönyörűen villogtak végig. Úgy hiszem, hogy az ón cze- 
tem a maga népe között valódi « szépség » lehet. 

A küzdelem a két óriás között egy perczig sem szakadt 
félbe. Farkaik csapkodása egész felhőszakadást támasztott 
a barlangban ; a hullámok húsz méternyi magasan csap- 
kodtak föl körülöttük, s minden perczben telelocscsant 
szemem, szám tőlük. A czet bőgni kezdett oly hangon, a 
mi egy öldökölt sertéséhez hasonlít, csakhogy ezerszerte 
erősebb, a cachelot pedig fujt és horkolt, s mikor egyszer- 
egyszer a fejét érte a czet farkcsapása, az olyant csattant, 
mint egy mennykőütés. 

Es e közben a czet folyvást szájában tartá fiát; ki nem 
eresz té onnan s a nyelvével nyalogatta a fejét. 

« Segítségre Bábi ! » kiáltók medvémnek. « Aztán pecse- 
nye is lesz, ha mi győzünk ! » 

Nem is sok biztatás kellett neki. Ösi tudomány ez a 
jeges medvénél. Ez is tud úszni, lebukni s megöli a ten- 
geri oroszlánt a viz alatt, ha összeakasztanak egymással. 
Bábi csak arra vár, hogy egyszer a cachelot kikerülve a 
czet farkcsapását, oda oldalogjon ennek a fejéhez. Számí- 
tott rám is. Sokszor vadászott ő már így együtt a czet- 
halászokkal. 

A mint egy pillanatban sikerült a cachelotnak a czet 
fejéhez nyomulni, a czet veszve látszott lenni. Ekkor Bábi 
egy magas szikláról egyszerre odaveté magát a cachelot há- 
tára s iszonyú körmeit belevágva annak a bőrébe, átharapta 
annak a nyakát épen azon a legkényesebb részén, a hol a 
fejét a testétől elválasztják a csigolyák, egyedül kényes 
csontok, alig papirvastagságuak. Bábi tapasztalt czet- 
vadász volt. 

Most aztán a cacheloton volt a sor a megrémülésre. 
Érzó, hogy egyetlen fájó részén van megtámadva ; a fel- 
szakított bőr alul egyszerre omlani kezdett ki az a drága 
olaj, mely a cachelot értékét képezi, s aludt állapotban 
spermaceti név alatt ismeretes. 

A mit csak a hajósok meséjének hittem eddig, azt élőén 

láttam e pillanatban ; a cachelot felugrott a vízből legalább 
tizenöt méter magasságra s azután hanyatt yeté magát a 
vízbe. 

Ezt a pillanatot siettem felhasználni. Hirtelen belehaj í- 
tám a felfelé fordult hasába a szigonyt, melynek hatása 
halálos, ha az a bőr alatt elrobban. 

Az óriás szörny erre egy villámsebességű viczkándo- 
zással porrátört vízfellegbe burkolta az egész barlangot s 
mire kinyitottam a szememet, már nem volt sehol, eltűnt 
a víz alatt. S vele együtt az én medvém. 

Azt hittem, hogy a vízbe fojtotta a szegény Bábit. 

Néhány perez múlva azonban láttam felbukni a víz szí- 
nére az ő kedves juhászkutya-forma fejét, a mint ügyesen 
úszott ki a part felé s ott lehajolt egy sziklára s a vízbe 
lenézett. 

A harcz be volt fejezve. 

Az én czetem nyugodtan heverészett a vízben. Szemei, 
miknek hosszú pillái vannak, mint az embernek, hála- 
teljesen látszottak felém pislogatni. Talán megismerte 
bennem szövetségesét. Utoljára elkezdett sírni : a czetnek 
könyei is vannak. Halálra ki volt fáradva, elaludt. 



UTAZÁS A CZETHALBAN. 

Alig telt bele félóra, hogy a cachelot újra felmerült a 
víz színére ; de mozdulatlanul. Meg volt ölve. 

— No ez most már a mienk, — mondék Bábinak, s 
fogtam egy kötelet s azzal felülve a medve hátára, beusz- 
tattam a holt physeterhez. 

Húsz méternyi hosszú állat volt ; még holtan is félel- 
metes. 

Alsó agyarsorának nagyobbjai tizenhat czentiméter 
hosszúak voltak, tehát hosszabbak a legnagyobb vadkan- 
agyarnál, de a mellett nyolcz czentiméter átmérőjűek, 
simák, mint az elefántcsont. 

Jókai : Az ÓEzaki pólusig. — A ki a szivét. 

A feje a legbecsesebb része, abban van a csont és bőr 
közötti sajátszerű üregekben a spermaceti. Ezt azonban 
utoljára hagytam. Sietősebb feladat volt a derekát felbon- 
tani; mert az, ha egy napig felbontatlan áll, a szalonnája 
erjedésbe megy át s mikor felpukkan, olyan bűzt terjeszt, 
hogy az embereket kikergeti vele a városból. Legelébb is 
keresztülkötve az alattságot az áUkapczáján, annálfogva 
Bábi segélyével odavontattam a nagy holt tömeget a 
sziklaparthoz, hogy jobban elbánhassak vele. 

Tehát legelőször végighasítottam a bőrét, a minek le- 
fejtésénél Bábi is segítségemre tudott lenni. A bőr jó lesz 
nekünk sátornak, meg csizmatalpnak. Ez alatt a bőr alatt 
volt egy vékony hártya, olyan finom, mint a patyolat; 
ebből a hártyából készül a grönlandi leányoknak az inge. 
Gondoltam az én mátkámra, mikor ezt az Isten adta kész 
rumburgi vásznat végszámra felgöngyölítettem. Ebből lesz 
neki indusium, chlamys, tunica, peplum. 

Azután kerül a sor a szalonnára. Ez tíz-húsz czenti- 
métemyi vastag rétegben áU a hátán, a miket én nagy 
hasábokba szeldelve, csak beledobáltam a vízbe ; onnan 
majd könnyű lesz azokat kihúzgálni. A szalonna alatt 
volt azután az a szívós csontszövet, a mit legjobban ha- 
sonlíthatok a pulyka czombjában levő inakhoz ; mintha 
ilyenekből áUna az egész pánczélja, a mit baltával is nehéz 
felvágni. Az egész «malpigi hálózata » a cachelotnak ilyen 
egymást keresztező csontszalagokból állt. 

Ez alatt volt azután a szép veres húsa. (A balaenaczet 
húsa fekete.) 

Ez már Bábinak az osztaléka. Nem is kináltatta nagyon 
magát. Valódi hús-California volt ez ránézve. E fölötti 
örömében el is felejtette a téli álmát. 

Most került aztán a cachelot fejére a sor. 

De mielőtt azokat a csont üregeket felnyitogatnám, a 
mik, mint a méhsejt feküsznek egymás mellett, s a mik- 
ből az olaj híg nedvét kancsóval lehet kimerni, elébb gon- 
doskodnom kellett valami tömlőről, a mibe azt eltegyem. 

Erre legjobban felhasználhatom magát a physeter gyom- 
rát és beleit. 

A bemenet könnyű, a kapu tárva van. A physeter szája 
úgy fel van tátva, hogy azon szekérrel be lehetne hajtani. 

Az alsó állkapczája oly hosszú, mint egy deszkaszál, 
s épen olyan keskeny, csak kétfelől kimeredő fogsorai 
teszik szélesebbé. Ez alsó állkapczában fekszik hosszan a 
vérpiros nyelv, melynek a szélei két felől ki vannak czaf- 
rangozva. Ez finom eledel, csakhogy fel kell hasogatni, 
besózni és felfüstölni. Ez mind meglesz. De előbb menjünk 
beljebb. 

A boltozatos szájpadlás alatt felállva elmehet egy em- 
ber. E szájpadlás külömben tele van sörtékkel. Az orr- 
lyukai, mik kivül egyetlen nyilasban egyesülnek, egyenes 
összeköttetésben vannak a tüdejével, s a porczogós gége 
vezet le a kaucsuk szivósságú tömeghez, mely azt a böm- 
bölő hangot tudja kiadni, a mit csak olyankor haUat a 
cachelot, ha verekszik, vagy szerelmes. 

Hogy szerelmes-e az ambra-czet? elhiszem azt. Akkora 
szive van, mint a két vállam, lapos, széles; a « tojásdad 
nyilas » mindig nyitva van rajta. A szájpadlásból a torkán 
keresztül akkora nyilas vezet le az első gyomrába, hogy 
kevés lehajlással lebuihatni bele. Az ambra-czetnek négy 
gyomra van. 

Az első gyomra, az csak egy előleges bendő, mely tele 
van azokkal a mirigyekkel, a miknek a nedve az elnyelt 
ételt a megemésztésre előkészíti. Gyakran látták már, 
hogy az ambra-czet kihányta az elnyelt zsákmányt, ha 
még nagyon eleven volt a gyomrában, hogy jobban meg- 
rágja ismét. így egyszer egy egész kis czápát nyelt el és 
vetett ki s megint elnyelt a czethalászok láttára. 

Magnesium sodronyommal kellett e helyütt világítanom. 

A meleg nyolczvanöt fok (Fahrenheit) volt ezen a he- 
lyen. A bendő egészen üres volt. A cachelot úgy látszik 
régóta kergeti a czetet, s az alatt nem éi-t rá más apróbb 
halra vadászni. 

Digitized by VjOOQIC 



84 

Az első bendőből már csak egy szűk nyilas visz át a 
másodikba, a min keresztül kell bújni. Ez a második gyo- 
mor a vegytani előkészítő műhely. Ennek fenekén már 
találtam apró tintahalakat és csontvázait régebben elköl- 
tött czápáknak, a mik még nem porhanyultak meg any- 
nyira, hogy a harmadik gyomorba átmehetnének. Ezzel 
van kapcsolatban közvetlenül a máj. A czetnek külön epe- 
hólyagja nincs. A harmadik gyomor egy valódi erőműtani 
készülék. Legkisebb valamennyi között, gömbölyű falai 
köröskörül rojtokkal benőve, mely eleven, mozgékony sal- 
langok folytonosan forgatják, koptatják a rajok bizott tö- 
meget, míg az szétmállik. 

A mint ebbe a harmadik gyomorba bedugtam a fejemet, 
bizony ijedten is kaptam azt hirtelen vissza. 

A levegő külömben sem volt itt kellemetes, de ebből 
épen valami oly átható patikaszaggal vegyült bűz tódult 
elő, hogy abban kellett hagynom az ostromot. Csak kívül- 
ről világítottam bele. 

Ez a gyomor még élt, még folytatta működését. A tö- 
mérdek idegszalag még mozgott és valamennyi paczalrojt 
még mozgatott egy közéjük került idomtalan nagy gomo- 
lyagot, melyben, a mint a bendőket egyenkint kivágtam 
és előhúztam a szörnyeteg torkába, egy óriási nagy nyolcz- 
lábut ismertem fel, a tengerek rémét, a polypot, a ki száz 
köpölyű karjával egy embert meg tud ölni. A cachelot 
még ezt a sérthetlen szörnyeteget is el meri nyelni ! 

Elnyelni könnyű; de megemészteni nagyobb feladat. 
A hydrának vannak olyan alkatrészei, a miket a gyomor- 
nedv fel nem olvaszt. A bűze pedig rettenetes. Addig nem 
folytathattam a munkámat, míg a bendőt tele nem raktam 
kövekkel, azok aztán levitték azt a víz fenekére. 

A harmadik bendőjével együtt a szivét és lépet is el- 
merítettem a vízbe, a mikre senkinek sem volt szüksége. 
Hanem a veséit megtartottam, mert azok delicatessek : 
fürtöt képeznek, mint a szőlő, a máját pedig azért tartot- 
tam meg, hogy már a bibliából tanultam, (a mi kitűnő 

therapeutikai tankönyy), hogy a nagy halnak a mája nyi- 
totta meg, az angyal orvosi rendeletére, a vak Tóbiás 
szemeit. Hátha használhatom ezt szemfelnyitó szernek az 
én ősembereimnél? 

A veséket a negyedik gyomra körül találtam meg a duo- 
denum végén, idáig hatolt a robbanó szigonyom is a has 
falán keresztül s az artéria subclavisnak egy ágát elsza- 
kítva, okozta a cachelot rögtöni halálát. 

A negyedik gyomor a legtágasabb. Ennek a falai egészen 
simák és síkosak ; ez már a vegytani szétosztó műhely, 
honnan a chylus és a salak, a víz és a tömör részek külön 
útjaikra indíttatnak. 

Van azután egy terméke a cachelot gyomrának, mely 
sem az egyik, sem a másik osztályhoz nem tartozik. Ez 
az ámbra. Ez csupán a cachelot gyomrában terem. A leg- 
becsesebb illatszer és gyógyanyag. Angliában uncziájának 
ára 8 font sterling. 

Én találtam a cachelot gyomrában egy félmázsás dara- 
bot. Vékony hártyaburokba volt foglalva s oda nőve a 
gyomor falához. Én azt hiszem, hogy azt a cachelot 
gyomra az óriás tintahal maradványaiból készíti, miket 
nem bir megemészteni. E véleményemet támogatja a ne- 
héz illat, mely nyers korában jellemzi az ambrát s hason- 
lít a tintahal szagához, s csak kiszáradva ad helyet annak 
a drága illatnak, de még inkább a közé vegyült tintahal 
csörrök, mik olyanok, mint a papagály csörrei. Ez ambra- 
darabot kitettem száradni. Megér hatezer font sterlinget. 

A kivágott bendökből tömlőket készítettem a halolaj 
számára, a mihez a roppant hosszú és vastag beleket is 
mind felhasználhattam. A viszereiből köteleket csinál- 
tam. 

Mikor egészen kitisztítottam a cachelot belsejét s be- 
világítottam ezt a hatalmas boltozatos termet, el kellett 
ismernem, hogy ebben bizony Jónás kényelmesen ellak- 
hatott. 

Ez azonban sok óra munkája volt. (Napról nem beszé- 

lek, mert ez az idöf elosztás «itt nálunk » nem járja. Nálam 
egy nap rendesen nyolcz óra ; hat óráig dolgozom, két 
óráig alszom, ez egy nap.) 

Azon idő alatt, a míg a physetert bonczoltam, rendes 
időközben eljött a czet is fiát megszoptatni. Hogy nem 
riadt vissza attól a munkától, a mit félelmes ellenségén 
itt véghez viszek, annak egyszerű oka az, hogy a czet igen 
rosszul lát, még nehezebben hall s szagműszere meg épen 
nincs. Mikor a magnesium-világitást nem használtam, ö 
nem látott a barlangban, a physetert el is felejtette 
bizonynyal. Eossz emlékező tehetsége van. Az agyveleje 
ebben az iszonyú nagy fejben nem több, mint egy ökörnek 
szokott lenni. 

Én tehát egész nyugalommal tölthettem meg a cachelot 
beleiből készült tömlőimet a koponyájában eltört csont- 
üregek olajával, mely üregek kiapadhatatlanoknak látszot- 
tak lenni. Ha egyszer kiürítettem őket, hat óra múlva 
megint megteltek. A mi akként történhetik, hogy a cache- 
lot fejéből egy hosszú tömlő alakú ideg fut végig a farkáig, 
mely oldalágaival minden egyéb részébe lenyúlik s a 
spermaceti minden izmában terem. E tömlőn át a távo- 
labb eső sejtekből szívódik az fel a kiürült koponya-üre- 
gekbe. 

A fejéből még a két szemére volt szükségem. Azok 
nagyobbak, mint a czethalé, hat fontos ágyúgolyóval vete- 
kednek, s a tunica sclerotica oly vastag rajtuk, mint a 
talpbőr, a pupilla feketéje hosszúkás, mint a macskánál, 
s a choroidsBa gyönyörű fehér, kék, zöld rajzokkal ékes. 
E két szemből két pompás tejes csésze válik, a minő nem 
minden uraság asztalán hentereg. Még az áUkapczáit 
emeltem ki a vizből, a mik mintha csak arra lettek volna 
teremtve, hogy abba a kürtőbe felállítva, a melyen ide le- 
csúsztam, nekem a huszonnégy fogukkal lépcsőül szolgál- 
janak. 

Bábinak is karácsonyja volt addig, a míg e műtét tar- 
tott ; el nem hagyta a cachelot hátát, csak mikor meg- 

szomjazott; olyankor aztán a maga eszétől beúszott a 
csorgó alá; de megint visszajött. Egész esztendeig elélt 
volna ő azon a physeteren ; ha az olyan bolond lett volna, 
hogy az ő kedvéért ott maradjon. (Az én kedvemért ugyan 
nem, mert már kezdett nagyon úri szaga lenni.) A physe- 
ter azonban azt tette, hogy a mint a szalonnáitól meg 
volt fosztva, s a fej olaj a mind jobban kifogyott, a nehéz 
csonttömeg mind jobban kezdett alásülyedni. Egyszer 
aztán hirtelen elmerült a vizben s Bábi lemaradt a hús- 
szigetről nagy bámulatára. Ez a jóllakás elég volt neki 
egy hónapra, hízott ez alatt legalább két mázsát a jó 
állat. 

Én is el voltam most már látva világító szerrel örök 
időkre. 

Maga a fej olaj tizenkét quartelre ment. A szalonna zsír- 
jából azonban megtölthettem volna negyven tonnát. 

Kár, hogy nem áll több edény rendelkezésemre, mint a 
négy bendő. 

A kiolvasztáshoz való készülékeim is, mondhatom, hogy 
nagyon primitív állapotban voltak. 

Egy sziklagödröt kerestem ki a parton, melytől keskeny 
hasadék futott alá a tóhoz. A szalonna-hasábokat kereszt- 
ben máglya alakban egymásra raktam, s aztán forgácscsá 
hasogatott bőrből tüzet raktam alájuk, a mitől lassankint 
maga az egész máglya tűzbe, lángba borult. 

Az volt aztán az íllumináczió ! 

Szerencsém, hogy az ötven méternyi magas kupolában 
elfér a füst ; különben megfojtott volna. A láng a boltoza- 
tig csapkodott, s a füstfelleg újra tüzet fogott odafenn s 
égett, mint egy lángoló felhő. 

Az olvadt zsír pedig omlott patakban a tó felszínére. 

Annyi emberi eszem volt, hogy forrójában nem kana- 
laztam bele. Tudtam, hogy innen nem veszhet el ; hagy- 
tam a víz színén kihűlni. Volt már tutajom, hatrétbe haj- 
tott cachelotbőrből, azon rámehettem a tóra s bádoggal 
merhettem fel a halzsirt a felszínéről, mely egészen el- 

terült rajta s attól fogva nem hullámzott a víz, sík lett, 
mint egy olajos kád felszíne. 

Kíváncsi voltam rá, megtudni, mit mond ehhez a czet ? 
Nem ijed-e meg, ha visszatér a nagy tűztől és a halzsirtóll 

Nem az. A kivilágítás épen nem látszott meglepni, leg- 
feljebb azt mondta magában : «ejnye, de megjavultak a 
szemeim I)) A víz fölött elterülő halzsir pedig épen nagyon 
megnyerte magas tetszését. Azt mondta rá: «bouillon» s 
elkezdte con amore szürcsölni, sőt a princzet is kínálta 
nagyon ; és jó kedvében meghengergőzött a tóban. Az el- 
emésztett halzsiromért azonban meg volt nekem is a ju- 
talmam, mert a legközelebbi fejeskor czethalam huszonhét 
liter tejet adott, melyből én mindjárt sajtot készítettem. 
A tárczámba pedig rögtön feljegyeztem a gazdászati tudni- 
valók közé : «Ha azt akarod, hogy a czet jól tejeljen, adj 
neki fejés előtt halz8Ír-abrakot». 

A szalonnakifőzésből még egy közvetett előny is szár- 
mazott rám nézve : az, hogy az óriási nsbgy barlang lassan- 
kint úgy befült a szalonna máglyától, hogy vége felé teljes 
tizenhat fok (Eeaumur) volt a hévmérsék ebben a rengeteg 
szobában, a mi épen elég. 

Nekem a tűz fényénél, ha egyszer megraktam a máglyát, 
a míg az kiégett, nem volt egyéb dolgom, mint elővenni 
azt a vékony, csaknem átlátszó irhát, a mit a physeter 
epidermise alól kifejtettem, s azt felszabni és megvarrni 
mindenféle női öltözeteknek. 

Hát az ember, a kinek módja van benne, maga stafirozza 
ki a menyasszonyát. 

Egész nap ingeket, peplumokat varrtam, (az utóbbiak- 
nak, az igaz, hogy nem nagy varrás kellett). 

S annak az embernek, a ki egész nap azt a hegyes 
vasat kezeli, a minek tű a neve, vakmerő gondolatok 
szoktak szülemleni az agyában, a miről minden czéhmes- 
ter és atyamester, a kinek e szakbeli munkásokkal volt 
valaha dolga, tanúbizonyságot tehet. 

A VOLCANGYUJTAS 

Tehát elmondom, hogy micsoda vakmerő gondolataim 
támadtak varrás közben ? 

Két föltevésből indultam ki. 

Az egyik az volt, hogy ezt a mi egész száraz földünket 
egy óriási jégtömeg tartja a hátán. Az hozta ide. Ha ide- 
hozta, el is viheti innen. 

A czethalak feljárása a barlangba erősített meg ebben 
a hitben. Ök vagy a grönlandi oczeánról jöhetnek ide, 
vagy Parry felfedezett éjszaksarki szabad tengeréről, a 
mi messze semmiesetre nem lehet. 

Ezt a szárazföldet csupán a körülfekvő jégtömegek 
tartják itten össze. Ha ezek közül ki tudna törni, úsznék 
tovább. 

Meddig ? hová ? 

Keresztül az északi földsarkon át Amerikába. A tenger- 
áramlat odavisz bizonyosan. 

Mi szabadíthatná ki innen ? 

Egy roppant nagy földrengés. 

Hát aztán, hogy törne keresztül az útját álló jégtöme- 
geken ? 

Hiszen ez az épen, a min töröm a fejemet. 

Nincsenek kisebb eszméim, mint volt IH. Napóleon- 
nak, mikor egyedül, egy sas kíséretében elindult elfoglalni 
Francziaországot; mint volt Benyovszky Móricznak, mikor 
egyedül egy ágyúval el akarta foglalni Madagaszkár szi- 
getét. Én elakarom vinni innen a Ferencz-JTózsef földet. 

Most ennek én vagyok a teljhatalmú helytartója. S el- 
mondhatom magamról, hogy (d'état c'est moi». Magam 
vagyok a nép és uralkodó. Vannak iszonyú kincseim a 
föld alatt ; és nincs semmi államadósságom. Folytattam 
háborút, még pedig a tengeren és győzedelmesen. A vesztes 
ellen hadiköltséget fizetett. Van egy népem, a kit meg- 

nyergelek, és egy népem, a kit megfejek. Jegyben járok 
egy kirélyleánynyal, a ki által legitim-jogokat szerzek 
ehhez az országhoz. 

Mindezeket én itt nem hagyom ! Acheronta movebo ! 

A másik föltevésem, a mire nagyralátó tervemet ala- 
pítottam, az a körülmény volt, hogy amaz ősemberek ide 
ebbe a barlangba a földszínéről kerültek. Innen tehát ki- 
járásnak kell lenni a szabadba. 

Kutattam azt már régen. Oldalnyilás volt elég, mely e 
barlang folytatását képezte ; csak az volt a kérdés, hogy 
melyiken induljak el ? Volt egy, a mely fölfelé vezetett s 
egy másik, mely lefelé indult. 

Az utóbbit választottam. 

A sziklafolyosó szűk volt, néhol mászva, feszengve le- 
hetett csak rajta keresztül bújnom. Először agyagpala és 
homokkő rétegeken vitt keresztül ; utóbb egészen homok- 
kőbe jutott. 

Folyvást lefelé vitt a tárna. Egy helyütt valami ismerős 
bűz ütötte meg az orromat. A bűzkő (stinkstein) szaga az. 

Reményem villant ! itt kőszén, kőolaj van közel. 

Most már óvatosan kellett előre hatolnom : a hol kőszén 
van, ott viheder is van (böses Wetter.) A sziklafolyosó egy 
kanyarulatánál hirtelen élő hang üté meg fülemet. 

Mi az ? Méhdöngés ! Itt ? a föld alatt ! Az éjszaki 
szélesség 85-ik fokán túl, a hol már nincs rovar és a kő- 
szénalkotás rétegeiben, a melynek világában még nem 
volt repülő bogara a levegőnek. 

És a méh mégis itt döng a fejem fölött, mintha figyel- 
meztetne rá, hogy ne menjek hozzá közelebb, mert 
megcsíp. 

Ez nem álom; ez nem fülem hallucinatiója; mert ha 
bedugom a két fülemet, akkor nem hallom a méhdöngést, 
s ha ismét kinyitom, megint itt van. 

Közelebb mentem hozzá. Most már úgy hangzott, 
mintha a méh valami pókhálóban fogta volna meg magát 
B vergődésében zizegne oly fájdalmasan. 

Keresni kezdtem lámpámmal : mi az ? 

Egyszer aztán a méhdöngésből egy nagy bagolyhuhin- 
tás lett. A Davy-lámpa sodrony-hengere megtelt lánggal s 
a henger maga veresen izzóvá lett. 

Most azután megtudtam, hogy mi volt az a méh ? — 
No ha ez megcsipett volna : az elég lett volna nekem a 
másvilágra menetelhez. 

Valahonnan naphthagáz szivárog fel ; a sziklának valami 
szűk tűvékony hasadékán keresztül, ez döng olyan szomorú 
méhzöngéssel. 

Itt nem jó helyen járok ! 

Most már érezni is kezdtem a naphtha szagát. 

S a Davy-lámpa nem arra való, hogy a veszedelemtől 
megóvjon, hanem csak arra, hogy annak közellétét tu- 
dassa. 

Megálltam, mintha a sziklához lettem volna fogva. 

Mi oka lehet annak, hogy a Davy-lámpa sodrony- 
hengerében csak akkor vetett lobbot a lég, mikor ahhoz a 
zengő hasadékhoz közel tartottam. Hiszen ha azon a kis 
hasadékon csak egy földfeletti éjszakán át ömlene ki így 
a naphthagáz, az elég volna az egész sziklacsarnokot be- 
tölteni s az én lámpámnak azt már a belépéskor meg 
kellett volna érezni. S ez a naphtha évezredek óta zeng- 
heti már itt magányos méhdalát. Ennek valamerre el kell 
innen illanni a magasba. 

Nem fordulok vissza. 

Hiszen kerestem azt, a mitől megrettenek. 

A Davy-lámpát letettem a talajra, ott nem lobogott 
többé. És aztán a milyen messzire annak világa elhatolt, 
megkísértem előrebotorkázni. Valami sejtelem vezetett. 

Majd olyan messze eltávoztam már a lámpámtól, hogy 
nem láthattam a világát. Sötétben tapogatóztam tovább. 

Most már egy más vezetőm is volt. Egy sajátszerű 
moraj. 

Valami földalatti vizesés moraja. 

Minden léptemre nagyobbult, erőeebb lett a zuhogás. 

Előttem egy nagy barlang áll, melyen víz rohan keresztül. 
Minő víz lehet az, mely két jégréteg között rég meg nem 
fagyott ? Ezt már nem az új bazaltalkotás melege olvasztja 
ki a jégtömegből. Idáig nem hat az el. 

A tudvágy késztetett előre hatolnom. 

Ekkor egy harmadik vezető jött segítségemre. Vilá- 
gosság ! 

A folyosó végén valami félhomály kezdett derengeni I 

Derengés I Egy sugár a földfeletti égből ! S minő ég is 
az ? Nap nem jön fel hónapokon át. S nekem mégis haj- 
nal volt ez a sugár I 

Nem mentem, rohantam felé. Nem éreztem már a bűzt, 
mely körülvett, csak a közeledő, az erősödő derűt láttam 
magam előtt. Azzal együtt a zuhatag moraja is egyre 
nőtt elém. 

Egyszer aztán meg kellett állanom. Egy mély egyenes 
falú szikla-örvény szakítá félbe utamat, mely mégegyszer 
oly magasan, de mindig egyenesen nyomult fölfelé. Ott 
fön aztán a szédítő magasban, ott volt a zeg-zugos nyílás, 
melyen keresztül a földfeletti világosság ide a mélybe le- 
hatolt. 

E szakadozott nyíláson át látszott meg egy foltja az ég- 
nek s kék égfoszlány közepett ott állt a tele hold ! . . . 

A hold sütött alá az örvénybe. 

De ez nem volt az a hold, a melyet megszoktam látni, 
az a nyugodt, hideg, komoly, apathikus fénytányér, mely 
mindig egyforma képet fordít felénk. Ez a hold egy jó- 
kedvű, bolond, grotesk ficzkó volt : — tánczolt ! Ugrált 
odafenn előre-hátra, jobbra-balra, torzképe hol megnyúlt 
szomorúra, hol kiszélesedett kaczagóra ; a szélei hullám- 
zottak, néha kétfelé akart szakadni két külön gömbre, 
mik újra egyesültek. — Hát ezt mi lelte odafenn ? 

A mélység megfelelt erre is. 

A mint a hold teljes sugara a mély hegyszakadékba 
levilágított : (az is tánczolt ott a mélyben) a fénylő, réte- 
ges falon harmincz méternyi « hatalmasságban » látszott 

meg a keresztül szakadt kőszén tömeg, s a fekete falnak 
egy nyilasából zuhogott elő az a patak, melynek moraja 
idevezetett. 

De az a patak, még a hogy a holdsugár reá vetődött, 
akkor is fekete volt, s a mint a mélységbe alázuhant, egy 
széles, duzzadozó, pöffedező dágvány látszott körüle el- 
terülni, az is fekete volt. 

Ez a patak petróleummal van keverve. 

A víz és a petróleum egy része valami hasadékon át 
kifolyik a tengerbe, s megtölti a jégtorlaszok közeit; az 
illónaphtha egy része elpárolog s ennek a gáz-tömege az, 
mely ama hasadékon át kitódulva, a holdvilágot úgy ren- 
geti, mint mikor a délibáb hullámai tánczoltatják a légbe- 
kapott boglyákat s kigyóztatják a láthatár széleit. Ez itt 
előttem egy naphtha-volkán, mely még nincs meggyuladva, 
s ez a széles fekete pöffedező degetár a zuhatag aljában, 
az a petróleumból lerakodott asphalt. 

Hejh, micsoda Ítéletnapi kataklyzmát tudna itt véghez- 
vinni — egyetlen egy szál gyufa ! 

Es én nekem teljes elhatározott szándékom volt ezt a 
kataklyzmát előidézni. De úgy, hogy magam ne kapjak 
belőle. Mert ez azután több, mint az újszülött bazaltnál 
keresztatyának állani. Itt egy volkán meggyújtásáról 
van szó. 

Mit nyerek én azzal ? 

Azt nyerem vele, hogyha az a roppant petróleum tömeg, 
mely ezt az üreget betölti, egyszerre felrobban, az olyan 
titáni lökést fog adni ennek az egész szárazföldnek, hogy 
az bizonynyal elszakítja magát attól a jégzátonytól, 
mely most lekötve tartja. S ez még nem minden. De 
annak a tömérdek petróleumnak, mely megszámlálhatlan 
időktől fogva e forráson át a tengerbe kiszivárgott, mind 
ott kell rejtőzni most is a végtelen jégtömegek között. 
A petróleum a víz színén marad, s a jégburok nem engedi 
azt elpárologni. Ha most az a sok lappangó kőolaj egy- 
szerre meggyullad, először is a robbanásával mérföldekre 



Digitized by 



Google 



94 

meg mértföldekre össze fogja tömi e jégtömegeket; de 
még azzal sem fog beelégedni, hogy összetörte, a kőolaj a 
víz szine fölött tovább ég. Egy égő tenger fog összeölel- 
kezni egy jeges-tengerrel. Akkor aztán váljék el, hogy ki 
a nagyobb úr? a láng-e, vagy a jég? Én úszom a Ferencz- 
József földdel, vagy legalább is a magam quótájával, a 
Zichyhegygyel mind a kettőn keresztül. 

Hogyan hajtom végre legelőször is ezt a munkát ? 

S hogyan védem meg saját magamat annak következ- 
ményeitől ? 

Az első nem volt nehéz. Hoztam magammal egy bikford- 
gyutacscsal ellátott nytroglycerin töltényt és ahhoz mintegy 
kétszáz méternyi kénzsineget. Ezek voltak a mi gyarló 
eszközeink a jégtorlaszok szétrobbantásához. 

Ezt a robbanó töltényt felakasztottam a kénzsinegre s 
aztán kikeresve a meredélynek egy előre rúgó párkányát, 
azon egy méternyire alá eresztettem, hogy a mélység 
felett függött. 

Akkor aztán egyszer körül csavartam a párkány szikla- 
csúcsán a kénzsineget s visszafelé térve a folyosón, le- 
eresztettem hosszant a göngyölegben levő kénzsinórt. 
Visszajutottam egész odáig, a hol a lámpásomat hátrahagy- 
tam, a méhdöngés hasadékáig. A kénzsinegben még tartott, 
még tovább mentem vele valami száz lépésnyire. De még 
itt sem tartottam tanácsosnak csak úgy egyszerűen meg- 
gyújtani a végét, hanem keresztül húztam azt egy tűz- 
akna-robbantó gyutacson, mely mint az óramű, határozott 
időre igazítható, hogy mikor süljön el? 

Mert a második feladat az volt, hogy a magam haj- 
szálainak épségben maradásáról gondoskodjam. 

A kitörendő robbanás oly hatalmas lesz, hogy a tíz 
négyszög mértföldnyi kerületben mindent megmozdít. 
A földalatti üregek boltozataiból iszonyú sziklák fognak 
leszakadni, mik az alantlevőket eltemetik. 

Nekem tehát az élelmi szeremmel együtt az egyedüli biz- 
tos helyre kell áthurczolkodnom a várakozás ideje alatt. 

Ez az egyedüli biztos hely : a kristály-barlang. 

Ez köröskörül kristály. Jegeczült kovarcz. Egy tökéle- 
tes gömb. 

Ezt be nem töri semmi földindulás. Ez, ha a földet va- 
lami világromlás szétzúzná, még akkor is megmaradna s 
folytatná az útját magára, a nap körül, mint egy önálló 
planéta. 

Ide kell tehát nagy sietve vissza menekülnöm. 

Bábi már keresett. Utánam jött a sziklaszorosba. Sírt, 
nyihogott, valamit érzett előre. Magamon is borzadály 
futott át, ha rágondoltam, hogy minő vakmerő műtétet 
indítottam meg most. Merényletet az alvó geodsemon 
ellen. 

A föld alatt az ember maga is átördögül. 



A FELTÁMADÁS CSODÁJA. 

Ha egy méternyi kénzsinegnek a végigégésre egy 
negyedóra kell, úgy nekem ötven órai időm volt a czet- 
barlangból a kristály-barlangba átköltözésre, ez alatt át 
kellett szállitanom oda a velem hozott eszközöket, s több 
időre való élelmi szert, vizet, és világításhoz való zsiradé- 
kot s az ambra-czetnek haszonravaló alkatrészeit. 

Vizet különösen abból a czélból kellett nagyobb meny- 
nyiségben magammal vinnem, hogy legyen elég készletem 
a kristály szétrepesztéséhez. 

Harmincz óra alatt készen voltam az átköltözéssel. 
Ez idő alatt nem gondoltam álomra. 

A kristály-barlangban ugyan addig erről nem is lehetett 
szó, míg elébb ágyat nem vetettem benne. Annak minden 
foltja hegyes prizmákkal van fedve : ezeken aludni csak 
anachoretának való. A cachelot bőrét terítem le derekalj- 
nak : olyan puha, mint a bársony, vánkosnak pedig igen 
jók voltak a léggel telefújt vékony belei. 

Tehát a menyegzői nyoszolya is készen volt már. Nem 

hiszem, hogy a chinai császárnak külömb legyen. Az enyim- 
nek az oszlopzatát ezer tael értékű kristály-prizmák al- 
kották, s hálószobámat egyetlen félmázsányi ambradarab 
illatozta be, a minőért a singaporei maharadzsa Huxley 
czethalász kapitánynak ötszáz lak-rupiát fizettetett ki 
valaha. 

Még húsz órai időm maradt. 

Ez az idő sem volt átaludni való. A feszült várakozás a 
végzetes kitörésre minden álmot elűzött szemeimről. Még 
a vadállatot is ébren tartá előérzetes ösztöne. Szüntelen 
járt-kelt egyik helyről a másikra. Szűk búvóhelyeket ke- 
resett, s egygyel sem volt megelégedve. Nyugtalan, szak- 
gatott orditásokat hallatott s mindannyiszor visszajött 
hozzám, mintha védelmet keresne nálam. 

De ha tudtam volna, sem akartam volna most az időt 
alvással vesztegetni. Drágábbak ezek az órák. Nem az 
életből a tetszhalálba, hanem a tetszhalálból az életbe át- 
kelésre vannak ezek adva. 

Fogjunk hozzá vakmerő munkánkhoz I 

Első kísérletem az volt, hogy a nagy üvegprizma lap- 
jait, melyben a leányalak be volt zárva, egy másik szaba- 
don fekvő kristálydarabbal el kezdtem dörzsölni, hogy 
villanyosságba hozzam. 

Ez sikerült. A prizma átvillanyosult a dörzsöléstől. 
Világítani kezdett, csúcshegyéből villanyszikrák pattogtak 
elő. Hanem aztán a kísérlet másik része egészen haszon- 
talanná tette eddigi működésemet. A villanyozott priz- 
mának hideg vízzel leöntése legkisebb hatással sem volt 
a kristályra. Egy repedés sem támadt rajta. 

Másként kellett hozzá fognom. 

Foganatosítottam én már elégszer azt a feladatot, ho- 
gyan kell egy elcsorbult üvegből pusztán tűz által a 
csorbarészt simára leválasztani ? 

Előhoztam egyet azokból a szívós idegekből, a mik a 
cachelot agyától a farkáig végig nyúlnak, azt két felé vág- 
tam, egyikkel szorosan körülkötöttem azt a kristályosz- 



Digitized by 



Google 



97 

lopót, mely a leányt zárta körül ; másikkal azt, melyben 
a férfi rejlett : egészen a talajnál, az alakok lábain alul. 

Akkor halzsírral körülöntöttem a két prizmát, betömve 
a réseket a velem hozott éghetlen asbest-csomagokkal. 

Azzal meggyújtottam a halzsirt. 

Kezem tapintásával ügyeltem rá, hogy a hőség, mely 
az égő halzsirtól támad, nem terjed-e túlságosan a prizma 
felső részeire. A míg azt a kezem elállhatta, addig az a 
bennlakókra nézve sem lehetett veszélyes. A kristály rossz 
melegvezető. Míg az alsó része izzó, a felső hideg marad. 

Mikor aztán a halzsir egészen ellángolt, akkor hirtelen 
oda öntöttem a vizet a prizma alsó áthevitett részére. 

És arra hangzott, mint a czitera-pengés, a kristály 
össze-vissza repedezése mind a két kristály-oszlopnál. 
Sajátságos zenéjük van ezeknek az ősvilági halottaknak, a 
hogy koporsójukat hangolják I 

Mikor aztán egy pokrócz-darabbal siettem letörülni a 
füstöt az egyik prizmáról, mely azt körül befeketítette, 
örültem is, nem is, a kivívott eredménynek. 

Az eddig tiszta átlátszó jegecz most egészen átlátszatlan 
lett. Olyan volt, mint a kősó a só-kristályhoz képest : 
apróra össze-vissza volt pattogva, s ez új törés ragyogott 
mint a fekete opál, mint a köszörült halyotis csigahéj, 
mintha az egész tömeg egy darabokra tört szivárvány 
volna; hanem a benne rejlő alakot most már egészen 
eltakarta előlem. 

Én tehát a műtétemmel csak azt nyertem, hogy a gyö- 
nyörű bálványt, kit eddig legalább szemeimmel bírtam, 
most már egészen elvesztettem. Többé nem is láthatom 
már. 

Hasonlóul járt a másik prizma is. A tűzvilágnál ezernyi 
ezer kék, zöld, rózsaszín és viola sugár ragyogott át be- 
lőle ; de emberarcz nem látszott ki többé. 

Én aztán megkísértem rést nyitni vésővel, kalapácscsal 
az összepattogzott prizmán. (Természetesen az öregnél 
kezdtem.) Hasztalan kisérlet volt az. A prizma azért egy 

Jókai: Az északi pólusig. — A ki a szivét. 7 

darab maradt, egyetlen felbonthatlan tömeg. Szétrepedezetfc 
alkatrészei úgy összefüggenek, hogy azokat emberi hata- 
lom szét nem választhatja. 

De hát nem vagyok-e én szövetkezve emberen túli ha- 
talmakkal is ? 

Mennyi idő van még hátra az ötven órából ? 

Csak az utolsó óra. 

Leültem a kristálykoporsó lábához, s chronometeremet 
kezembe véve, számláltam a perczeket. 

A kénzsinegből csak az utolsó négy méternyi van 
hátra. 

Annak már csak a fele számít. Mert a mint a tűz a 
sziklafokig terjed a zsinegen, melyhez az kötve van, ott 
már az égő fonalat elszakítja a lefüggő töltény súlya. 

Tehát az utolsó arasznyi járja már csak. 

Mikor annak vége, akkor a robbanó töltény aláhull a 
mélységbe s a legelső sziklafokon, melyhez hozzá ütődik, 
szétdurran, s azzal azt az egész üreget, mely naphtíiagázzal 
van megtöltve, fellobbantja. A gyulladás kitör a jég alá, 
mely mérföldnyire alá van aknázva kőolajjal. Millió és 
millió hektoliterei a petróleumnak robbannak szét néhány 
perez lefolyása alatt. És én itt várom azt a rettengő ég-, 
föld-, hegy-, víz-, jégösszeszakadást nyugodt lélekkel. 

Nem! Nem nyugodt lélekkel. Mentől közelebb jött a 
válságos óranegyed, szivem annál nyugtalanabbul dobo- 
gott. Fejem fölé nehezült az a gondolat, hogy én most vak- 
merő kézzel felzavarok egy világot, melyet a teremtő az 
örökalvók számára rendezett el ! 

Keszketés fogott el. Nyugtalan állati ösztön vett rajtam 
erőt. Az utolsó óranegyedben szerettem volna megakadá- 
lyozni, a mit elkezdettem : odafutni, eloltani a kanóczot, 
visszavenni a mélység fölött függő röppentyűt. De már 
késő volt. 

Ekkor aztán a halálos rettegés egyesült bennem azzal 
az őrjöngő vágygyal, mely vakmerő tettemre lázított; 
odarohantam ahhoz a prizmához, melybe az a csábító 

nő-alak volt bezárva, azt átöleltem két karommal: «ha 
összeomlik fölöttem a világ, a te koporsód zúzzon engem 
agyon!* 

Ettől fogva örökkévalóságnak tetszettek előttem 

a perczek. A vadállat is meglapult lábamnál s még nyö- 
szörögni sem mert. 

Hallgatóztam, lélekzetem is visszafojtva. Talán nem 
sült el a töltény ? Talán kialudt a hozzávezető kénzsineg ? 
Talán meg sem gyújtotta azt a gyutacs ? 

Egyszerre aztán megrendült alattam az egész kristály- 
barlang I 

A rázkódás hamarább ideért, mint a. kitörés hangja. 

Oly rázkódás volt ez, a minőt leimi lehetetlen. Apró 
és sűrű, de folytonosan növekedő erőszakos zökkentések, 
melyek érzékeimet káprázatba hozták. 

És annak a rázkódásnak is volt hangja. Csendes, kísér- 
tetes, kimagyarázhatlan hang ; hasonló azon ritkán hallott 
zengéshez, mit az észak-fény haUat, vagy a mit a Memnon 
szobrok kisugárzanak ; a mit a földindulást megelőző szél 
mint fütyülés kisér, vagy nagy madárszárnyak suhogása. 
A döngő kristályok életrekelő hangja az : külön tán nem 
is hallható, mint a mozgó falevél zizegése, de együtt egye- 
temesen: felzendülő hang, mint mikor egy egész erdő 
falevele zúg. 

Nemsoká tartott az: néhány másodpercz múlva el- 
nyomták azt az irtóztató csattanások és dörgések a föld 
felett és a föld alatt. 

Most van az, hogy felrobbant az egész gáztömeg a nagy 
kőszénüregben s a kráter torkán kilövellő lángoszlop 
vitássá teszi az északfénynek a mennyországot s egyszerre 
leolvasztja a hegyről az örök jeget, hogy a leomló zuha- 
tagok egy új özönviz rétegével temetik be a völgyeket, 
Diég egyszer összekeverve egymással a már többször is 
eltemetett őslények csontjait. 

Most a kapott taszítástól végig rendül az egész száraz- 
föld. A czethal barlangja a boltozatáig telik meg egy perez 

alatt tengervízzel. A jégtorlaszok összetörnek, s a száraz- 
föld elváUk a jég-continenstől. 

Most a petróleum-forrás felgyújtja az egymásra épült 
jégtorlaszok üregeiben rejlő naphtát, mely nem fagy meg 
együtt a vízzel. Nem egyszerre gyullad meg az : mérföldről 
mérföldre teijed odább. A jégpaloták, a jégvárromok, zeg- 
zugos tornyaikkal, előrefüggő félboltozataikkal, a tündérek 
Alhambrái, mennydörögve omlanak egymásra, s a fölöt- 
tük összecsapó hullám lángokkal borítja be tornyaikat, 
miket ki nem olt sem víz, sem jég. S a lezuhanó jéghe- 
gyeket odacsapkodja a felháborított tenger a szárazföld 
előfokaihoz, sziklapartjaihoz. A gázvolkán üvölt, a föld 
üregei bömbölnek, a tenger harsog, a jég mennydörög, a 
bazaltok ropognak. A tűz és jég közé szorult fókák, czet- 
halak halálos rémülettől ordítanak, s ez ítéletnapi kar- 
zenének rettenetes accordjait sírbolti rémzengéssel kiséri 
az engemet rejtő kristály-pinczegömb, ezernyi ezer csengő 
orgonasípjával, a kristály tömeg hangot ád a rázkodásban, 
mint a hegedűvonóval megvont üveglap, s a szabadonlevő 
kristályok tánczra kerekednek benne, szabályos mértani 
alakzatokba csoportosulva. 

S egy erős hang néha képes szét is törni az üveget, ki- 
vált ha az hirtefén van kihűtve. 

Egyszerre csak e szörnyű rázkodástól szétomlott a kar- 
jaimmal átölelve tartott kristályprizma, millió darabra 
hullott, szikraesőként rúgva szét csengő morzsáit. S kar- 
jaim között maradt az ősvilági lény. Épen, sértetlenül, a 
hogy seonok előtt a kristály magába zárta. 

Ez a pillanat elfeledteté velem az egész ítéletnapi zajt, 
melyj: körülem zengett és ropogott : nem érzettem mást, 
mint azt a villanyütést, mely minden idegemet átjárta, 
midőn ez alak karjaimba hullott. 

Nem volt halott. Tagjai még hajlottak. 

Mit éreztem? Egy leányt a karjaim között, ki két év óta 
nem láttam női arczot. Egy alvó leányt, ki a világtörténet 
kezdete előtt hunyta le álomra szemeit. 

Talán ez ősférfi itt e másik prizmában maga az őspat- 
riarcha, «Lámekh,» s ez a hajadon nem más, mint a szép 
«Czilla» leánya: «Naháma». 

Elneveztem őket Lámekhnak és Nahámának. 

Nem halott, nem hulla, nem múmia volt az karjaim 
között: egy « elrejtőzött)) szűz. oAz elrejtőzés » mysteriuma 
az ősmagyarok előtt is ismeretes volt. Vallásukban volt 
az. Fiatal szüzek átmentek a halálba, s visszatértek a túl- 
világról s nyilvánításokat hoztak onnan magukkal. 

Nem halt meg a leány, csak alszik. 

Odavittem őt az elkészített fekhelyre. 

Birtokában voltam a legősrégibb halálélesztő szernek. 
Ez az ámbra. 

Már a chaldaeiak ismerték ezt, mint élethosszító szert, 
s a máguszok halálból feltámasztó csodatételei ennek a 
segélyével mentek végbe. Jugurtha meghalt leányát egy 
évvel halála után ámbrával hozták ismét életre. Baruch 
Hageb öcscsét, Szeimet, trónját féltve tőle, élve záratá el 
koporsóba, de máguszai csak elaltatták azt s Baruch 
Hageb halála után előhozták, ámbrával fölélesztek s úgy 
ültették trónra. Szolejmán császárt az ulémák Szigetvár 
ostromakor ámbrával költötték fel halálából, hogy a csüg- 
geteg hadseregnek még egyszer élve mutassa meg magát. 
Cleopatra örök fiatalságát az ambrának köszönheté. Az 
ámbra minden életerőt felfokoz. Ifjúvá tesz és boldoggá. 
Eichelieu késő vénségeig ambra-pastilleokat rágott. Az 
ámbra mindent feltámaszt, a mi csak elrejtőzött, de még 
feloszlásba nem ment. 

Hanem az ámbra életfeltámasztása « uraknak valów. 
Egy egész emberi test bedörzsöléséhez kell négy uncia 
ambraolaj, s az száz uncia ambrából izzasztható ki. 

Nekem volt benne módom. Nyolczszáz uncia ambrát 
találtam a physeter gyomrában s ez még nyers volt. 
Izzasztás nélkül, puszta nyomással ki lehetett belőle saj- 
tolni az ambra-olajat, mely az igazi ambrából egy gom- 
bostűszúrásra szokott mégjelenni. 

Valami leírhatatlan édes balzsamillat az, a mit az ambra- 
olaj terjeszt ; mely az idegeket kéjesen csiklandozza, hogy 
az ember megittasul a lélekzetén keresztül. Valóban má- 
morosnak kellett lennem, midőn elkezdtem énekelni. 
A XLVI. zsoltár zsolozsmája jött ajkaimra : 

« Azért az én szivem nem féhie 
Bár az egész föld megrendülne. 
Bár a hegyek a tengernek. 
Közepébe bedűlnének !» 

Körülem reng a talaj a boltozattal együtt: a sziklák 
harczot viselnek egymással, a tűz a jéggel, — és én itt a 
föld mélységeiben énekelek! Ez a földdarab, melynek 
terhe vagyok, elsülyedéssel fenyeget minden perczben 
s én akkor indulok neki, hogy az ő halottait föltámasz- 
szam. 

— Oh Ábrahámnak, Jákobnak, Izsáknak Istene, szent- 
séges Jehova, kölcsönözd nekem életadó lehelletedet ! 

Térdre roskadtam élő-halott bálványom előtt. 

Egyesülnie kellett a vakmerő műtéthez az isteni csoda- 
tétel jelenségeivel a prózai gyógykezelés nünden fogá- 
sainak. 

Legelőször is, hogy bedörzsölhessem a bőr felhámjába 
az ámbra- olajat, kénytelen voltam a körül betakaró sűrű 
hajzatot lebontani a halálalvó tagjairól. Egy márványszo- 
bor bársonyiapintattal ! Eeményem fokozódott. 

Alulról, a lábtól kezdve, és háttal fordítva kellett az 
ambra-olajjal bedörzsölést intéznem. 

Először, kisérletül egy folton erősen feldörzsöltem a 
bőr felhámját, s az a folt piros lett. Ez az élet színe. 

Legutoljára került a sor az arczra, a halántékokra. 

A beszívott ambraillat, a hevítő munka, a bűbájos alak 
látása minden érzékemet a csodáig magasztosítá fel. 

A mi körülvesz is, mind oly bámulatraméltó ! 

A földrengés folytonos vibratiója által az egész kristály- 
barlang minden prizmája villanyossá lesz s elkezd világí- 

taoii. Az egyetemes kisugárzás sokszorozott szivárvány 
karikákat kezd képezni köröskörül, a mik lassankint kö- 
zelítenek felém s az alvó lényhez, mint egy pávafark 
fényrétegei, mik körülvesznek bennünket, mint egy hold- 
udvar, mint egy glória. A roppant nagyságú hegykris- 
tálytömbök villanynyal túltelve, gyémántvillámokat lövel- 
nek a boltozat felé, s e vakító színpompa közepett csen- 
desen libeg végig egy fehér felleg: az elégett halolaj 
füstje, mely kijárást nem találva a boltüregböl, mint egy 
hófehér szellem szállong, vonzva és eltaszítva a delejvil- 
lanyos falaktól. 

S a vibratiónak hangja, mint a távol mennyország kar- 
zenéje kél titokteljesen az örök kristályokból, leírhatatlan, 
emberi érzékektől elviselhetetlen hangösszesség ; csodála- 
tos harmóniája a zengő köveknek, mely az emberi ideget 
együtt érezni készti, s a szemekből a könyet kicsor- 
dítja. 

És közbe-közbe felharsan a volcán torkából az ítéletnap 
hirdető angyalok sírbontó trombitája s a mennydörgés 
rettentő dobütése. Szivem, lelkem reszket, minden érzé- 
kem emberfölötti titkok közellétét érzi, fényben, hangban, 
illatban, delejerőben. 

— Ébredj fel ! Ébredj fel ! Ébredj fel I kiáltok elragad- 
tatással a karjaim között tartott alaknak. 

Még a vadállat is érzi e jelenet elvarázsló igézetét. 

Az a felmagasztaló bűbáj, mely belőlem, emberből, ég- 
lakót csinál : őt, a fenevadot az ember magaslatáig emeli. 
Két lábra áll ; első lábait összetéve mellén, mintha tudna 
imádkozni, s felnyitott szája az emberi síráshoz, jajszó- 
hoz, nyögéshez hasonló hangokban válogat. 

— Támadj fel ! 

.... Most odatartottam fülemet szívgödrére s úgy tet- 
szett, mintha hallanám azt a neszt, a minek a neve még 
nem szívdobogás, csak szívhang. 

A mint végre arczát és szemehéját is bedörzsöltem az 
ambraolajjal, egyszerre csendesen megnyíltak ajkai ; olyan 

volt az, mint egy rózsa titokteljes kinyílása a hajnal- 
sugárnál. 

Én felsikoltottam az üdvösséghez hasonló örömtől. 

Zengjétek dalaitokat kristályok tovább, harsogtassátok 
trombitáitokat angyalok odafenn: az ember diadalmas- 
kodik ! 

Folytattam az ambrabedörzsölést a hónaljak alatt, s 
erre a két felemelt kar, mely imára kulcsolt kezekkel 
folyvást fejére volt szorítva, csendesen aláhanyatlott, úgy, 
hogy a két összekulcsolt kéz az én fejemet takarta be. 

Most már megdicsőülve éreztem magamat egészen. 
Szájamat ajkaira tettem, hogy levegőt fújjak tüdejébe s a 
lélekzetvételt megindítsam benne, míg kezemmel a szív- 
dobbanás megindulását kémleltem. 

Ez oly ünnepélyes perez volt, hogy még a sziklatöme- 
gek is megszűntek rázkódni néhány pillanatig, mintha 
azt lesnék, hogyan tér vissza a földre egy lélek, a ki már 
az égben meghonosult? hogyan születik meg a kristály 
közepett a szívdobbanás ? 

És megszületett ! 

Az első szívdobbanás. 

Nem akartam hinni kezemnek, fülemet tartottam oda. 

Ismét egy szívdobbanás. Számláltam. Öt perez múlva 
ismét egy, s aztán minden öt perczben egy. 

Kéfc imára kulcsolt keze most a keblén nyugodott. 

Szája mindjobban felnyílt. 

Megkísértem néhány csepp vízzel hígított borszeszt, 
melyben ámbra volt felolvasztva, tölteni a szájába s fél- 
oldalt fordítám, hogy a nyelv ne gátolja a nedv lecsúszását. 

Erre lassan felnyitá szemeit. Nagy sötétkék szemek vol- 
tak, egészen kitágult pupillákkal, de még merően néztek 
maguk elé. Még nem láttak, csak meredtek. 

Ekkor balkezemet feje alá tettem, azt fölemelve, s jobb 
kezem tenyerével fölfelé a szívig dörzsöltem tagjait. 

Erre ismét lehunyta szemeit, de észrevehetően elkez- 
dett lélekzeni. 

Tagjai hajlékonyak lettek, de nem mozdultak. 

Most az utolsó kísérletet vettem elő. 

Jéghideg vizet locscsantottam arczára. 

Ez, mint egy galvanicus ütés hatott az alvóra; karjai 
és lábszárai egyszerre .fölrándultak és szemei felnyíltak. 

Fölébredt. Ez már élet volt. Ez már látás volt. Ez már 
eszmélet volt. 

S a legelső, a mit látott, egy férfi volt, s a legelső esz- 
mélet, a mit érzett, a szemérem volt, a legelső mozdulat, 
a mit kezeivel tett, az volt, hogy a mint gyönyörű haj- 
palástja szétterítve hevert ott mellette, azt két kezével 
hirtelen felkapta, és betakarta vele magát. 

Aztán összeborzadt, s egész teste ludbőrössé vált. Most 
már fázott ! 

Én aztán egy mennyezetet csináltam számára egy darab 
cachelot-bőrből, mit két jégoszlopra vetettem, hogy el- 
takarja a világosságot előle. Azután odahuztam Bábit; meg- 
értettem vele, hogy neki oda kell feküdni a leány fejéhez. 

Akkor aztán a szép szemérmetes Nahámát felöleltem s 
oda fektettem a medve ölébe, ki mint egy roppant szultáni 
kerevet terült el alatta. A leány nem félt tőle, odabujt 
hozzá. S a kerevet meleget is ád. Az állatmeleg gyógy- 
erővel bir. Es a hű vadállat megértett engem. Hiszen 
végignézte egész küzködésemet. Nyüzsögve, nyihogva hí- 
zelkedett neki, mint a hogy az anyamedve szokta magá- 
hoz csalogatni a kölykét. Talán az ősvüágban, mielőtt 
Tubalkain (épen a szép Naháma bátyja) feltalálta a fegyver- 
kovácsolást, az emberek és vadállatok nem éltek oly nagy 
ellenségeskedésben, mint most. Bábi elértette, hogy mit 
várok tőle ? Addig ölelgette magához a gyermekien félénk 
emberi teremtést, míg egészen megnyerte annak a bizal- 
mát s elvégre annyira magához édesgette, hogy az lett rá 
nézve, a mi volt Eomulus és Eemusnak az anyafarkas. 
Bábi beállt szoptatós dajkának az újszülött gyermekem 
mellé. S annak valóban anyatej kellett ; minden más étel 
elölte volna újraébredő életszerv^zetét. 

Azután lehajtá a gyermek szép fejét csodálatos dajkája 
ölébe, betakarózott a hajával és elaludt. 

Még szavát nem hallottam, nem tudtam, mi nyelven 
beszél? 

A kristályok tömege tovább zengte az alvó csecsemő 
felett a túlvilági dajkazenét. 



A KÖBE NŐTT APÓS. 

Naháma valóban csodálatos teremtés volt. Valami közép- 
lény a ma született gyermek, a vadállat és a szemérmes 
szűz között. A gyanutlanság és félénkség, a szelídség és 
makacsság keveréke. Minden indulat kezdetleges nála. 
Lehet belőle egész nőt s egész vadállatot csinálni. S tanul- 
mányozni kell a szeszélyeit, mint egy anyának a cse- 
csemőét, a ki még nem tud beszélni, a ki csak a hang- 
lejtésből ért, és csak különböző hangú sírással, nyüzs- 
géssel, nyafogással, gyügyögéssel tudja kifejezni akaratát, 
s ezerféle makrancza van, s a mellelit elpirul a férfiszem 
nézésétől s hiu tetszelgéssel illesztgeti a halhártya-peplu- 
mot magára, mely bájait eltakarja. Mintha két lelke volna ; 
egyik a tegnap született öntudatlan csecsemő-lélek, másik 
a visszaemlékező, a hajadon szívdobbanásaival együtt élő 
szellem. 

Nagyon kényesen kellett vele bánnom. 

Ahhoz hamar hozzászokott, hogy Bábival úgy bánjók, 
mint anyjával ; szavakat aimak sem mondott, csupán an- 
nak a hangjait utánozta. De ha én közelítettem felé, a ké- 
nyelmetlenség jelei látszottak arczán, s bár megkísértem 
a gyöngédség minden hanglejtésén keresztül egyes szava- 
kat mondani el előtte, azokat nem mondta el utánam. 

Pedig azért kíváncsi volt rám. 

Mikor lefeküdtem aludni, a medve túlsó oldalára, úgy 
tettem, mintha már aludnám, odahajolt a medvén át fölém, 
ós elnézett hosszan; mikor pedig egy dörzsgyufát elgyuj- 

tottam, olyankor leborult előttem arczczal a földre, azt 
hitte, én vagyok az, a ki víllámlani tud. 

Odaadtam neki vas- és réz -eszközeimet, mik számára 
játékszerek voltak, s bemutattam, hogy mit tudok a furu- 
lyán. A dal nagyon tetszett neki. Azon nevetett. 

Heteket töltöttünk már együtt a kristálypinc^ében. 
Élelmi szerem elég volt. Sajt, füstölt nyelv, veseconserve. 
Naháma pedig még mindig szopott. 

Elhagyni a kristálybarlangot még mindig nem volt ta- 
nácsos. A barlang folyvást gyönge rázkódás alatt volt, s 
azt koronkint egyes heves lökések szakíták félbe. 

Naháma ezt mind bölcső -ringatásnak vette. 

Lassankint mégis annyira mentem vele, hogy a kezét 
meghagyta fogni. Erre nagy szükség volt, hogy a körmeit 
levághassam, a mik időtlen idők óta annyira megnőttek, 
mintha sas^karmok volnának. 

Ennek a nagy nyereménynek valami ára volt, 

Iszákomból elővettem a velem hozott amianthot. A gyö- 
nyörű csillogó kőselyem, mely motringokat képez termés 
alakban, nagyon megnyerte a tetszését. Azután guzsalyt, 
orsót faragtam neki cachelot-inakból. S megmutattam, 
hogyan kell az asbestet megfonni. Ez nagyon megtetszett 
neki. De a fonásban gátul vannak a nagy körmök. Azokat 
hát feláldozta ennek a kedvtöltésének s azután font egyre 
vékony fonalat, a míg csak az asbestben tartott. 

Akkor azután négy halszálkából készítettem neki kötő- 
tűket s megtanítottam harisnyát kötni. 

Ez nem nevetni való tréfa ! 

Nekünk azokra az asbest-harisnyákra nagy szükségünk 
lesz majd. 

Egyszer már megkísértettem, mikor a földrengés szü- 
netet tartott, kiindulni kémszemlészetre a kristálybarlang- 
ból. Meg akartam tudni, hogy vájjon nem rekedtem-e ide? 

Az út palarétegeken keresztül most a nagy rázkódás 
után még jobban nyitva állt. Sokkal közelebb folyosón 
jutottam el a bazalt-barlangig.' 

Ott azonban arra a megdöbbentő tapasztalatra jutot- 
tam, hogy most már épen nehéz lesz rajta keresztül- 
hatolni. 

A barlang hőmérséke már nem lett volna oly elvisel- 
hetetlen. Leszállt a-z egész ötven fokra, s fenn az oszlopok 
közt rés támadt, melyen át a külső hideg lég szállt alá. 

Hanem más baj támadt. Az, hogy a nagy földrendülés 
a szélső bazaltoszlopok közül egy egész sort aládöntött s 
az most, mint egy óriási dobogó, hidalja át a barlangot. 

De köszönöm én az ilyen arany hidat. A bazaltoszlopok 
még most is oly forrók, hogy azokon Bábi tán keresztül 
tud szaladni, a ki alig ér a lábával a talajhoz ; de a ki 
embermódra jár, minden lépésnél jól odanyomva a tal- 
pát, az vargát ránt, mire a túlpartra ér. 

Tehát azért kellett, hogy Naháma mindkettőnk számára 
asbest-barisnyákat kössön. Az éghetlen kőselyem-lábiyüvel 
bizton keresztül mehetünk majd az izzó hidon. 

Hogy az öreg Lámekh benne maradt a kristályban, azt 
ugyan sajnáltam nagyon, de valamennyi jelenlevő kovarcz 
legyen a tanúm, hogy nem tehetek róla. Én az ő koporsó- 
ját is megporhanyítottam, ha az nem omlott szét, az a 
praedestinatio dolga. 

Egyszer azonban, a midőn mindhárman álomnak adtuk 
magunkat, egy újabb földrenditő lökés úgy megmozdította 
az egész barlangunkat, hogy az egy tömegben, a hogy 
gömbbé volt kandirozva, hintálni kezdett, úgy, hogy mi 
fekhelyünkből ki jobbra, ki balra gurultunk széjjel. 

A lökés rövid ideig tartott s aztán ismét csend lett. Én 
meggyújtottam elébb a Davy-lámpámat, hogy bizonyossá 
legyek felőle, vájjon nem tört-e be valahol a barlang bol- 
tozatja; midőn a rögtön támadó világosságnál egy új, bá- 
mulatos látvány lepett meg. 

Azon prizma, melybe Lámékh volt elzárva, az újabb 
földlökés alatt összeomlott, s az ősapa alakja ott volt a 
prizma helyén, de nem felállva mint eddig, se nem lefekve, 
hanem ülve. 

A prizma nem omlott szét tökéletesen ; egy repedés volt 
rajta keresztben, odáig morzsává lett, ott élesen elvált s 
az alsó része megmaradt tömör darabnak, s abban, mint 
egy kalodában maradt fogva az emberi alak. Mindene ki- 
szabadult, csak térdeitől lefelé maradt összenőve a kris- 
tálylyal ; termete aztán ülő helyzetben roskadt a kristály- 
k tönkre. 

s ^\ — Nézz oda ! mondám Nahámának, kezét megragadva 
- > Tí A a kristályban ülő alakra mutatva. 

< .' í j^j A leány erre éles sikoltással rohant az ülő alakhoz s meg- 
V V !Cj\'8^^'^^ annak ökölre szorított kezeit, elkezdte azokat csó- 
*;^^r"* }',>lni, s most már kiabált hozzá valamit, de a zokogás ért- 
*t/' /jfatetlenné tette szavait. Hanem a szavak hangja elmondá, 
'^^^.-/'logy a gyermek örül a feltaláltnak és siratja az elvesz- 
tettet, a ki élettelenül ült előtte. 

En odasiettem hozzá s azt mondám neki : 

— Akarod, hogy föléleszszem őt ? 

Megértette szándékomat, lábaimhoz borult és térdeimet 
átkarolta. 

— Jól van, tehát segíts ! 

Nem gondoltam hirtelen arra, hogy minő bolond hely- 
zet lesz abból, ha fölelevenítek egy embert, a kinek a két 
lába térdig bele van nőve egy kristály-csonkba, a miből 
soha sem lehet kiszabadítani. 

Elővettem sikerkoronázta tudományomat. Bőven bán- 
tam az ámbrával. De az öregnél nem olajat használtam, 
hanem spiritusban felolvasztott ambrát, az jobban be- 
hatolt lompos gyapjuhordó bőrén, a mit nagyobb siker vé- 
gett keresztül is szurkáltam tűvel, a szájába is nagyobb 
adag ambraszeszt töltöttem s karjait mozgatva, mechanice 
erőszakoltam nála a lélekzetvétel újra megkezdését, be- 
végezve a műtéteit a fejére öntött hideg vízzel ; mire a 
fehér gyapjas alak egyszerre elkezdett egy nagyot prüsz- 
szenteni, és aztán prüszszentett egymásután nem tudom 
én hányat ? Nem értem rá azt számlálni, mert abban a 
pillanatban, a midőn az öreg életre támadt, a leány fel- 

ngroH mellőlem, hol addig guggolva bámulva ült, és azzal 
rohant — nem az életrefólthöz, hanem hozzám a fel- 
támasztóhoz ; leveté magát előttem arcsia, átkarolta tér- 
deimet 8 aztán hozzáfogott csókolni, a lábaim l^grén 
kezdve, fel egész a homlokomig, folyvást ölelve kebléhez 
és önkívületben lihegve. 

Nem számláltam én sem a prüszszentést, sem a csókot. 

Utoljára aztán ottmaradt, karjait a nyakam körül fűzve 
és zokogott. 

Ezt már értettem. 



LEÁNYKÉRÉS ÖZÖNVÍZELÖTTI MÓDON. 

A föléledt patriarcha is szavához jött ezalatt, bár szava 
olyan volt, mintha a föld alól jönne ; ércztelen, rekedt sut- 
togás volt a2 inkább, csuklórikácsolással vegyítve. 

Az első szava ez volt hozzám : 

«Amhááretz!» 

Megörültem neki. 

Hisz ez érthető nyelven volt mondva. Valaha, míg a 
theologiából meg nem szöktem, engem is tápláltak a hé- 
ber nyelvvel. Ez zsidóul van. Egy pár szót most is értek 
belőle. Ezt az elsőt például mindjárt. Az ugyan nem igen 
hízelgő megszólítás, mert azt teszi, hogy «te bolond ! » 

Következett még több is. 

Az öreg, alig hogy múmiából emberré lett megint, egész 
hajdani aristocraticus hajlamát visszanyerte, elhalmozott 
rekedt hangja gúny szavakkal, a mikből leginkább meg- 
értettem azt, hogy 

«Neszierim!» (rabszolga), «Keraim!» (hitetlen). 

Egy párszor «mamszer))-nek is nevezett, a mi csúnya 
megbántás. 

Sejtettem, hogy azért szid, a miért a leányával ily bi- 
zalmas lábon merek állani, s többször ütögetett a mellére, 
azt kiáltotta, hogy ő egy «Cohen!» 

Most már bántam nagyon, hogy a ZáehjfóHöDi tettem 
ezt a felfedezési merényletet, itt még nem hivatkozhatom 
a polgári házasságra, ez csak a Ferencz-Józsefföld Lajthán- 
túli részére nézve érvényes. 

A szép Naháma segélyemre kelt. 

Egy kezét vállamra tévé, másik kezének mutatóujját 
homlokához emelte s ünnepélyes hangon e szóval muta- 
tott be az öregnek : 

— Jore deah. (Tudós.) 

— Ösed ! (Ördög szava) kiálta a húszezer éves apó. 

— Ed ! (Tanú) felelt a leány, önkeblére mutatva. 

— Makkot mardót ! hörgé az öreg a bősz átokkiáltást, 
melylyel a becstelen leányokat, kik egy idegen férfit megcsó- 
koltak, szokták a korbácsbüntetésnek átadni. (Az özönvíz 
előtt.) Makkot mardót I süvölté még egyszer az öreg, mire 
a leány engedelmesen lehajolt a lábainál heverő czethal' 
idegért, hogy azt korbácsul nyújtsa az öregnek, és meg- 
hagyja vele ostorozni magát. Én elvettem tőle a korbácsot 
s pdadtam az öregapámnak, de a lányt nem eresztettem 
hozzá közel, hogy megverje. Az öreg aztán a kristálytönköt 
verte a korbácscsal. Azt lehet. 

Ekkor én is megakartam mutatni, hogy értek a nyelvén 
s mellemre ütve mondám magamról : 

— Beach ! (fejedelem) s azzal megfogva a leány kezét, 
kimondám nagy ünnepélyesen a Chalizeh alkalmából el- 
leíjfett végzetes jelszót, de tagadó ige nélkül. 

— Le kachta ! (Nőül veszem.) 

«Meachssow ! felelt rá hirtelen a leány, kezemet vissza- 
szorítva mind a két kezével. 

«Almanath!» hörgé a tetőtől talpig megőszült ember. 

«Meach8sow!» ismétlé a letoy. 

«Almanath!» 

Ötször-hatszor elmondták egymásnak ezt a két fatális 
szót, mely a rögtöni, vagy későbbi házasságkötés volt, a 
«Meach680w» azt jelenti: «mátulfogva», az «almanath» 
azt, hogy <iattulfogva». 

Végre az öreg özönvizelőtti haragra gerjedve, kiáltá e 
rettentő igét, kezét leánya felé kinyújtva : 

«Erwah!» 

A leány elsápadt ennél a szónál ; egészen elváltozott a 
szine, ajkai elkékültek, arczát eltakarta hosszú hajával. 

Ez a szó olyan nő jelent, a kinek tiltva van férjhez 
menni. 

Én elszántan léptem az öreg elé s szemébe néztem a 
XlX-ik századbeli bátorsággal. 

Erre az öreg plyocenei ravasz vigyorgással szőrös ábrá- 
zatján morzsolá ki e szót fogai alól : 

«Eatlánneth!» 

E szóra a leány leesett a földre, szétzilálta a haját és 
kristályhomokot szórva a fejére, elkezdett jajgatni keser- 
vesen. 

A Katlánneth olyan szüzet jelent, a kinek már több vő- 
legénye egymásután a menyegző előtt elhalt : Katlánneth 
azt jelenti, hogy « férfiölő !» az ilyen szűznek többé férj- 
hez Ígérkezni nem szabad. 

« Bánom is én, ha Katlánneth vagy is, rubintom!» 
mondók már most a magam nyelvén a leánynak s oda- 
siettem őt felvenni a földről. ~ Ketten vagyunk az egész 
világon, nincs a mi számunkra törvény ! s ha csak tör- 
vény kell, majd hozunk. Magam vagyok itt alsóház, felső- 
ház és király. De bizony elveszlek, ha hozzám jösz. 

Erre aztán az öreg elkezdett sirni keservesen. Tenye- 
reivel a kristálytönkre ütögetett s többször monda e szót : 
«Galóth». (Fogság.) 

Ez azt jelenti, hogy a míg a családfő fogságban van, 
addig a család leányának menyegzőt ülni nem szabad. 

Szegény öreg! Azon volt hát megijedve, hogy ha a 
leányát elveszem, ő itt marad magára, a kristályba be- 
foglalva. 

Az iránt megvigasztaltam. Előhoztam vésőmet, kalapá- 
csomat, oda térdeltem elé, s mutattam neki, hogy én az- 
zal a két eszközzel ki tudom őt a kényszerhelyzetből 

szabadítani. Egy darabot próbául le is zúztam a kristály 
széléből. 

Erre elérzékenyült és megáldott e szókkal, a mik a há- 
zasságba beleegyezést jelentik. 

<(Beer hetibb I» (örvendetes hirl) 

A mint azonban e szónál Naháma is odajött mellém, 
hirtelen megfogta a patriarcha a leány karját csontujjai- 
val s oda vonta őt maga mellé a kristálytuskóra, nekem 
pedig azt súgta : 

«Ke8zubba!» 

«Keszubba I») De hát ki az ördög látta hogy az özönviz 
előtti emberek is keszubbáról beszéljenek ? Én azt gon- 
doltam, hogy az özönviz előtt ingyen adták a leányt ! 

De az öreg csak a fejét rázta s ismételte, a markát 
tartva elém : «Keszubba ! — Keszubba ! » 

(Ez, a mit mi móringnak, nászajándéknak nevezünk.) 

«No hát itt van, nesze : fogjad. » 

Ezzel előkerestem neki azt a gyönyörű labrador kris- 
tályt az iszákomból. Nagyon megörült neki s a markába 
szorította. Hanem azt mondta rá : 

«Kájim li.» 

«Eájim li U Hát ezt is tudod? Hiszen te csak kiadod 
magadat özönvizelőtti embernek ! Nem vagy te homo pri- 
migenius! Hiszen te úgy tudod a Schulchán Áruchot 
könyv nélkül!)) 

«Eájim li)) szóval szokta az após megtartani magának 
a leányért kapott ajándékot, s ha a leányának adja azt, 
akkor annak a neve «parnasza)). Ezzel a szóval takargatta 
azt bele az öreg Naháma chlamysának szögletébe s ak- 
kor megint felém fordult ezzel a szóval : 

«Sekukim!)) 

«0h mi a tüzes patkószeg? Még Sekukim ? Ennek 
ezüst is kell I )) 

Mit volt mit tennem. Volt egy ezüst óralánczom, azt 
levettem a nyakamból s átnyujtám neki. 

Ez egészen megnyerte a tetszését, az ezüst lánczot Na- 

Jókai: Az északi pnluBÍg. — ▲ ki a szivét. S 

háma karja körül fonta, mingyárt a válla alatt s azzal 
gyönyörködve nézett rajta végig, s végül ráadta a hét 
áldást. 

Csak azután következett a <(Chupa», amit az öreg el 
nem engedett. 

A chupa a mennyezet, mely a házasságot szentesíti. Azt 
hamar kiállítottam a czethalbőrből, melyet négy kristály- 
oszlopra kifeszítettem. E nélkül nem lehettem «ho8zen» 
(vőlegény). 

E mennyezet alatt keltem össze a szép «Kálémmal», 
kinek azért nem kellett levágni a haját, szerencsére az 
özönvíz előtt még nem levén feltalálva az olló. 

Mindezeket az ügyeket elébb rendén el kellett végez- 
nem, mielőtt arra gondolhattam volna, hogy az életre- 
hozott embernek valami üdítő italt adjak, a mire pedig 
nagy szüksége lehetett. Énokh patriarcha idejétől mosta- 
náig szomjazni: nem tréfa dolog. 

Sejtettem, hogy ősi szokásai között az is meglesz, hogy 
a saját ivóedényén kívül másból nem iszik. Azért vésővel 
kifeszítettem a kristály közül az említett dinornistojás 
héját, mely maga is apró kristályok rétegével volt be- 
vonva. Az még akkor is tele volt valami apró, gombostű- 
fej nagyságú barna ocsuval. Én azt szemétnek néztem s 
kiöntöttem. Naháma azonban odajött s szépen felszedte 
az öltönyébe az elszórt szemetet, türelmesen. (Most már 
feleségem volt.) 

Én aztán tele töltöttem a féltojáshéjat friss vízzel, a 
mi közé egy kevés czethaltejet kevertem s néhány csepp 
ambraszeszt adtam hozzá. Az öreg mohón ivott belőle s 
háladatosan forgatta szemeit az ég felé. 

Azután nekem nyújtotta a kelyhet az ivásra, tőlem Na- 
hámára köszöntötte azt s mikor üres lett a dinomis tojás- 
héj, akkor, hogy semmi se maradjon el a házassági szer- 
tartásból, a földhöz csapta azt mindkét kézzel. 

Szerencsére a dinornis tojáshéjnak volt annyi esze, 
hogy nem törött szét; ruganyos volt. S ez nem a tojáshéj 



Digitized by 



Google 



115 

szerencséje volt, hanem ipám uramé ; mert különben nem 
tudom, miből adtam volna neki ezentúl inni, miután ő 
az én bádogedényemtől irtózott. Az ételektől pedig, a mi- 
ket kináltam neki, még jobban. 

Nem kellett annak se medvegulyáshús, se cachelot 
nyelv, se czethalsajt, csak egy kívánsága volt : 

flParperoth!)) 

Ez a hagyományos növényétel, mely nélkül meg nem 
történhetik lakodalom az özönvíz előtti emberek között. 
Parperoth nélkül nincs áldás a házasságon, parperoth 
nélkül ünnepelt menyegzőből amhaáretz utódok származ- 
nak, parperoth nélkül Asmódi garázdálkodik a házastár- 
sak között. 

De hát hol vegyem én a parperothot ? Azt sem tudom, 
hogy mi az a parperoth ? De ha tudnám is, hogy mi az a 
parperoth ? Nem terem ebben az országban semmiféle nö- 
vény. Ennek az egész botanicai gazdagsága: moha és 
zuzmó. Ha te itt növénynyel akarsz élni öreg, felkopik 
az állad. 

Az öreg pedig türelmetlen volt. Bizonyosan király lehe- 
tett valaha, a ki e szót «lehetetlen)) nen; ismeré. Szidott 
és hadonászott a pálczájával. Szerencsénkre úgy oda volt 
nőve a trónjához, hogy nem szállhatott le róla. 

Naháma az alatt, mint csendes, engedelmes, parancs- 
fogadó alattvaló, nem szólt semmit, letérdelt ős apja 
mellé, vizet öntött a tojáshéjba, s aztán a kötényéből egy 
csipetet kivett abból a haszontalan szemétből, a mit én 
kiöntöttem s belekeverte a vizbe. 

Néhány perez múlva bámulva láttam, hogy azok a gom- 
bostűfej apróságok elkezdenek duzzadni, egyre nőnek, 
megdagadnak mogyoró nagyságura, a r juk öntött víz egé- 
szen eltűnik s a helyén egy rezgő, kocsonyás átlátszó tö- 
meg marad, melynek lila kékes színe van. 

Mikor ez meglett, akkor két tenyerére tette a termé- 
szetes edényt s azzal az utánozhatlan édes mosolylyal, a 
mi a nőkkel veleszűletik, odanyujtá azt az öreg elé. 

8* 

Az öregnek reszketett a szakálla az örömtől : szemeit 
gyönyörteljesen hunyta le, mikor az istenadta ételhez 
hozzá nyúlt. 

Ez a manna I 

Most már rá ismertem. 

Ez a Lecanora esculenta, melylyel az Ararát sziklái 
fedve vannak, s melyet néha roppant csoportokban ragad 
fel a zivatar, s száz mértföldnyi messzeségre eső puszták- 
ban elszórja azt. A zuzmó a fellegek nedvétől feldagad 
kocsonyává s mikor lehull, kész teritett asztalt ad a pusz- 
tában bujdosónak; arasznyi vastagon takarva a földet. 

Ez a puszták mannája ! Ezzel lát el még most is egész 
vidékeket az ég, a hogy ezt a tudós Thenard a párisi tu- 
dományos akadémiában előadta. 

És ezt mi, újkori emberek, nem vettük eddig figyelembe : 
pedig ez egy oly élelmi szer, melyből egy maroknyi egy 
egész hajó népségének elég. 

Megízlelem a maradékot. Igen kellemes jó izű kocsonya 
volt az, kevés kesernyésséggel. Naháma látta, hogy izlik, 
s aztán mindkettőnk számára készített új fogást. 

Dyen parperoth a Zichy-hegyen is bizonyosan talál- 
ható lesz, mei*t ez csak zuzmó, (lichen faj). Ezt érdemes 
lesz felkeresni, s az többet fog érni a hegykebel minden 
nemes érczeinél és drágaköveinél. 

íme az özönviz előtti emberektől is lehet tanulni va- 
lamit. 

Szent borzalommal nyúltam az étekhez, mely századok 
százain át épségben megmaradt számomra, kristályban 
elzárva ; s az étek után, midőn ajkamat egy csók érinté, 
élő, meleg, édes asszonycsók, azt hittem, a kristályok is 
megelevenülnek mind s atomokra oszolva kérik az Urat, 
hogy teremtse őket újra, teremtse halandó embernek, a ki 
él és meghal és feltámad és újra él ! 

Minő csók volt az ! 

Egy ezer emberöltő ivadékon keresztül váltott csók ! 

Egy oly lány csókja, a kinek a lelke az egész csillag- 

rendszert végig járta már s most visszatért újra a földre, 
épen maradt testének életet adni, s megkérni azt a csó- 
kot, a mi húsz ezer év előtt volt neki igérve itt. . . . 
Eám nézve Naháma nem volt «Katlánneth»). 



aiENYEGZŐI KÉJUTAZÁS A FÖLD ALATT. 

Házasság után úgy illik mai világban, hogy az ember 
menyegzői kéjutazásra menjen. 

Az öreget azonban itt nem hagyhattuk magában, étlen 
szomjan és sötétben. Hozzá kellett látnom, hogy kikala- 
páljam a lábait ezekből a kristály csizmákból, a mikbe 
térdig volt beszorulva. 

« Látod pedig, öreg, nagy áldozatra szánom el maga- 
mat, hogy ezt megteszem a kedvedért. Mert ha egyszer 
még az emberlakta világba visszakerülök, s ott téged be- 
mutathatlak, térdig a kristályba beleszorulva, ezzel min- 
den ember előtt ad hominem be lesz bizonyítva, hogy 
mind az igaz, a mit elbeszélek, hogy te valóságos özönvíz 
előtti ember vagy ; mert hisz a lábad most is benne van 
az özönvíz előtti kristályban. De ha azt leverem róla, azt 
fogja mondani az a sok tudós sceptikus odakünn, hogy 
humbug, barnumság az egész mesém, s nekem semmi 
tanúbizonyságom nem marad, hogy ti csakugyan a plyo- 
cene korszakából származtatok ide, s hogy e szerint az 
én feleségem a legrégibb nemes kisasszony a földön, s 
hogy a mit ti el fogtok beszélni az özönvíz előtti világ 
állapotjáról, az valósággal a pentateuch előtti időknek 
története. 

Azonban nem lehetett Naháma gyermeki érzelmének 
ellenállanom s nagy fáradsággal rést tördeltem a kristály- 
tömegben annyira, hogy egy erélyesebb kalapácsütés után 
egészen kiszabadultak az apósom lábai belőle. A kristály- 
nak egy elvált darabja egészen épen maradt, s abban még 
világosan látható volt a benne foglalt két emberi lábnak 

hű lenyomata. Ez mégis élő tanúbizonyság lesz mel- 
lettem. 

Hanem az öreg oly gyönge volt, hogy őt csak Bábi há- 
tára ültetve vihettük magunkkal, a kitől eleinte nagyon 
irtózott; azt mondta róla, hogy «Jewamah !» (vetély- 
társnő.) 

Vissza kellett, hogy térjek a jégbarlangba, a hol min- 
den készletemet hagytam s a honnan gyönge reményem 
volt a felvilágra ismét feljuthatni. 

Ez a reményem egyenesen a jégbarlang alkotásán 
alapult. 

A volcáni kataklizma alatt azok a roppant függő jég- 
tömegek, a mik a barlang padmalyáról alá meredeztek, 
okvetlenül leszakadtak, halomra omlott a jég-orgona, jég- 
függönyével együtt, s akkor annak romjai valamely irány- 
ban annyira megtöltötték az alsó üreget, hogy abból a 
medve segítségével fel lehet majd kapaszkodni a felső 
karzatra. 

Hogy a medvék nincsenek most a barlangban : annyi 
bizonyos. A földrengés kiűzte őket onnan. Sőt valószinü- 
leg elűzte az egész szárazföldről : azok kimenekültek a 
jégcontinensre. 

Leginkább óhajtottam azt megtudni, hogy mi történt ez 
alatt a Tegethoffal ? 

Ha elszakadt a szárazföld a jégcontinenstől, velejött-e 
a hajó is, vagy elmaradt a jég között ? 

Mikor elindultunk kristálybarlangunkból, az én öregem 
hozzá fogott, hogy egy hálazsolozsmát énekeljen az űr- 
höz ; ők még akkor jutottak a kristály közepébe, mikor ez 
a darab föld a forró égöv alatt úszott, annálfogva, ha ki 
nem veszett elméjükből az emlékezet, szép meglepetés 
lesz rájuk nézve, ha az éjszaksarki tájképet egyszerre meg- 
látják maguk előtt, s hiába várják a nap megjelenését az 
égen. 

Jó szerencse volt most rájuk nézve az a két medve- 
bunda, a mit a jégbarlangban hátrahagytam. 

Odáig nem volt azokra szükség. A közbeeső két bar- 
lang, összekötő folyosóival együtt, túlságosan is meleg 
lesz most. 

Az öreg «Sabbaoth»-ot is emlegetett, mikor a medve 
hátára felültettem. Természetesen szombatnapon nem 
szabad útra kelni istenfélő embernek ; hanem én aztán 
megmagyaráztam neki, hogy itt félesztendeig tart a nap- 
pal, félesztendeig az éjszaka, annálfogva csak minden he- 
tedik esztendő a szombat. Ez az esztendő a csütörtök ; 
most épen három fertály octoberre: «Tischri». 

Úgy látszik, belenyugodott. 

S ezzel megindult a karaván. Elől Bábi a hátán ülő s 
a bundájába kapaszkodó ősapával ; nyomában Naháma, 
ölében vive tojáshéj edényét; s leghátul én, hátamon az 
iszákkal. 

Utunk a bazaltbarlangig sokkal járhatóbb volt, mint 
jövet, az összeszorított palarétegek hosszú deltaalaku 
folyosót nyitottak előttünk, melyen át nem kellett négy- 
kézláb mászva haladnunk. 

A növekedő hőmérsék jelezé a bazaltbarlang köze- 
ledtét. 

A tárna végén, mielőtt belépnénk az üregbe, melyben 
még mindig szerfelett nagy a hőség, megpihentetem a 
famíliámat. Hozzá láttunk a frugális lakomához ; aztán 
néhány órai álmot engedtünk magunknak, körülfeküdve 
természetes kerevetünket, a medvét. En a paradicsomba 
álmodtam magamat. Talán nem is álom volt ? 

Reggelre kelve aztán neki indultunk a barlangon 
átkelésnek. 

Ez jó nagy darab feladat volt. 

A töveikből kidűlt szélső bazaltoszlopok keresztül fe- 
küdtek a barlang alsó karzatának párkányain, mintegy 
hidat képezve. Hanem az igazán ördöghidja volt. Helyen- 
kint félöles hézagok támadtak a leomlott oszlopok között, 
miken át kellett ugrálnunk. Ugrani én is tudok, Naháma 
tud még jobban, mint én; de a hátamon levő iszák- 



Digitized by 



Google 



120 

nak embernyi terhe volt; az nem tanácsolta az együtt 
ugrást. 

Annálfogva azt kellett tennünk, hogy az utunkat álló 
hasadékokon előbb átszökött Naháma, azután ón egy 
kötelet vetettem át neki, s ö annálfogva áthúzta az 
iszákomat a túlsó bazaltoszlopra : mire aztán én is utána 
ugrottam. 

S a bazalton időzés nem volt kellemetes. 

Az még most is a félig kihűlt vas forróságával birt, s 
az asbest harisnyák megvédték ugyan lábainkat az égés- 
től, de nem attól, hogy a forróságot kellemetlenül érez- 
zük. 

Végre egy hét méternyi szélességű nyilas állta utunkat 
épen a barlang túlsó széle előtt. 

Ezen már nem mehetünk át semmiképen. Ekkora 
hosszugrást nem koczkáztathatunk : az angol telivér- 
nek való. 

Kikerülni pedig semerre se lehetett. S alant a tátongó 
mélység. 

Bábi rég átszökött e tátványon, s a mint a túlpartra 
érve, visszatekintett, meglátott bennünket ott rekedten. 
A bölcs medve nem gondolkozott sokáig; hirtelen le- 
heverte magáról a hátán ülő ősapát, s vissza szaladt hoz- 
zánk, oda se nézve annak a kis örvénynek. 

Most azután elkezdődött közöttünk a vita, hogy melyi- 
künket vigyen át elébb? Én azt akartam, hogy Nahámát, 
Naháma azt akarta, hogy engem. 

Bábi pedig türelmetlen volt, az ő talpai nem tűrhették 
a bazalt forróságát egy helyben állva, neki nem voltak 
asbestharisnyái ; míg mi egymást biztattuk, ő határozott, 
hirtelen hátulról a térdeim közé fúrta a fejét s felkapott 
a hátára iszákostól együtt s egy perez alatt átugrott 
velem, s nem tett le a szakadék túlsó oldalán, hanem 
nyargalt ki velem egész a túlpartig. 

Naháma olyat sikoltott, hogy a bazaltfal visszhang- 
zott bele. 

Én visszanéztem rá s kiálték neki, hogy várjon, a 
medve rögtön visszatér ő hozzá. 

A szegény gyermek azonban meg volt rémülve, hogy 
elmarad tőlem s én csak azt láttam, hogy neki fut annak 
a hét méternyi hasadéknak, félig felhúzott öklökkel, s 
annak a szélére érve, hirtelen meghajtja térdeit, ökleivel 
szétcsap, lábaival felpattan a levegőbe s mint a gazella, 
átrepül azon a hét méternyi széles örvényhasadékon. 

No nem tudom, hány nagyságos asszony csinálná ezt 
utána, azért, hogy a férjétől el ne maradjon? 

Aztán fut vast jött utánam, úgy, hogy egyszerre ért 
Bábival a túlpartra. 

Ott aztán elkezdett kaczagni. Most hallottam először 
kaczagni. A világon ez a legszebb dal, zene, melódia. 
Egy asszony kaczagása, a ki örül, őrjöng, szeret. Nya- 
kamba borult; én szidtam: ő csókolt és kaczagott. Én 
halálra voltam rémülve : ő pedig boldog volt a diadalától. 

Ettől fogva láttam ragyogni, eddig csak lesütött sze- 
meit, mikor rám nézett. 

Tudta, hogy valamiben győztes volt. Meggyőzött arról, 
hogy szeret, hogy saját akarata van, és hogy nem fél. S ő 
már tudta azt, hogy engem erről meggyőzött. 

Veleszületett tudomány volt ez a nőnél úgy látszik 
már húszezer év előtt is. 

Eövid siesta után tovább indultunk, a malachitbar- 
langot felkeresni. Emitt a hőség tűrhetetlen volt. 

Ősapánk egészen belenyugodott az utazásba s a medve- 
háton ülve, bóbiskolt, míg mi édes eszmecserékkel töltöt- 
tük időnket útközben. Azt is annak tulajdonítottam, hogy 
olyan melegem volt. S nem jutott eszembe a hőmérőt 
nézegetni, hogy hány fokot mutogat ? 

Pedig hát valóban folytonos volt a melegség az egész 
sziklafolyosón át, a minek az okát csak akkor tudtam 
meg, mikor eljutottunk a malachitbarlang torkolatához. 

A kék tó nem volt sehol. 

Az a roppant tömeg rézgálicz a földrengés alatt egy- 

szerre kristálylyá alakult s a mint a vegybomlás idegen 
hatásszereket kevert közé, majd roppant lazurkék táblák- 
ban fedte a sziklaoldalokat, majd meg vese alakú kék 
kavics halmazokban volt feltorlódva. A tó fenekén már 
fehér szint mutatott ; ezt a hőség okozta, míg egy oldalon 
zöld bársonynyal húzta be a sziklaormokat, melyből 
veres kristályok esillámlottak elé. Gondom volt rá, hogy 
a hol a nagy retorta fenekén holmi gyanús fehérszürke 
foltokat látok, a karavánt arra ne vezessem. Az ott kén- 
savas kálival egyesült rézgálicz, a mi a puszta rálépéstől 
felrobban. A most alakult mindennemű kristályok, mik a 
chlor, réz és ammóniák vegyülékeiből támadtak, maguk- 
tól is szétpattannak olyan sziszegéssel, minő a forró 
érczlapra öntött vize. 

A malachit-terem hőmérséke a kristályalakulás miatt 
huszonnégy fokra emelkedett. S e «kőszületés») még nem 
volt befejezve. A kristályok nőnek ! Több apró egyesül 
®gy nagyobbá : egy új kristály elnyeli a másikat, néha 
egészen idegen kristályt. S az elnyelő kristály a legyő- 
zöttet összezúzza, míg a bezárt aranylapocskának még a 
széleit sem görbíti meg, s a bogár szárnyát töretlen 
hagyja. 

A barlang fenekén, hol e kristályok legvastagabb réteget 
képeztek, legnagyobb volt a meleg. Innen a felső pár- 
kányzatra felhatolva tűrhetőbb lesz a lég. 

A réztrón, a malachit sziklák nem mozdultak meg 
helyeikből. Hanem egészen más meglepetés várt reám. 

Első gondom volt a családom számára felütni a sátort ; 
azután venni a vasrudat, csákányt és köteleket s Bábival 
neki indulni a jégbarlanghoz vezető kijárás kémszemlé- 
sz étének. 

Ide nem vihettem magammal Nahámát. (A jég közé, 
ebben az öltözetben!) Megvártam, míg elalszik, akkor 
lámpa nélkül, csupán a fénymágnesek világításánál 
kibotorkáztam Bábi segélyével a barlangból a folyosóig, s 
csak ott gyújtottam meg a lámpásomat. 

Arra bizonyosan számítottam, hogy a kürtő felett, me- 
lyen a jégbarlangból alá szálltam, egész tömkelegét fogom 
találni a jégromoknak, mik a földrengésben a padmalyról 
alá szakadtak; de úgy okoskodtam, hogy a malachitbar- 
langból feltörő hőlég bizonyosan tovább emelte a jég 
között is ezt a pinezegégét, s annyit olvasztott belőle, 
hogy keresztül lehet rajta búvnom. Okvetlenül meg kel- 
lett elébb kapnom azt a két medvebundát, mielőtt ((em- 
bereimet)) magammal hozom a jégbarlangba, aztán meg 
ki a jégvilágba. 

De nagyszerű lett a csalódásom! Nem jég állta az 
utamat, hanem víz ! Mikor ahhoz a helyhez értem, a hol 
a fehér patak egy mély sziklaörvényben elvesz, megdöb- 
benve láttam, hogy az nem csermely többé, hanem 
hegyár, mely sebes rohanásában méternyi magasan tölti 
meg a sziklafolyosó talaját, s mikor nagy kínnal előre 
hatoltam. Bábi hátára felülve, e sebes árban s eljutottam 
ahhoz a katlanlyukhoz, melyen át kellé bújnom a barlang 
kürtőjéhez, azt egészen betöltve találtam a rohanó ár 
által. A jégbarlangból most már nem csorog a víz, hanem 
omlik. 

Mi okozhatja azt ? megáll az eszem e kérdésnél. Hisz 
a malachitbarlang melege nem hatolhat ekként a vízár 
miatt fel a barlangba. Nem is elég arra, hogy egy egész 
jégbarlangot felolvaszszon. Annak felülről kellett olva- 
dásba jönni ; de mitől ? 

Akármitől I Nekem csúfra vissza kellett térnem! 

Most aztán igazán meg vagyok fogva. 

Tűzön, sziklán, robbanó gázon át tudtam hatolni ; de a 
víz ellen, se tudomány, se erőszak. 

Itt kell várnom, míg az egész jégbarlang tömege 
lefolyik. 

Visszatérve a barlangba: Nahámát felköltém gyön- 
géden s aztán vettem a pergamenttáblámat s elkezdtem 
számítani. 

Ha ötszáz méter szélességű, négyszáz méter hosszú- 

ságu, százötven méter mélységű jégtömeg vizzé válik: 
hány hektoliter lesz belőle ? Ennyi hektoliter hány kilo- 
grammot fog nyomni? Ennyi kilogramm súly mellett 
hány hektoliter folyadék omlik keresztül egy méter ma- 
gasságú s hetvenöt czentimétér széleségű nyilason ? Hány 
óra, hány nap kell rá, míg az egész lefolyik ? S hány 
óráig, hány napig tartanak el az én élelmi szereim ? 
S úgy találtam, hogy «több nap, mint kolbász !»> sajt, 
füstölt nyelv és manna fog hamarább elfogyni, mint 
a víz. 

Naháma bámulva nézte, vállamra dűlve, hogy micsoda 
ákombákot csinálok ott össze-vissza? kérdezte, mi az? 

Kezdtünk már egymás nyelvén érteni. 

Én megértettem vele, hogy nem lehet odább mennünk. 
Ide vagyunk zárva. Ö megcsókolt és nevetett. 

S aztán, mikor megtudta, hogy sokáig itt kell majd 
vesztegelnünk, az asszonyi ösztön azt sugallta neki, hogy 
keressen valami dolgot magának. A kőselyemből kifej- 
tette a ragyogó matringokat, felkötötte guzsalyára, meg- 
fonta fonálnak, aztán két halideg pálcza segélyével (az 
volt a plyocenei szövőszék) két arasznyi széles végekké 
szőtte azt össze, a míg két akkora darab szövet lett be- 
lőle, hogy az ősapát nyakától lábáig betakarta. Kuhát 
készített az öregünknek. A minek aztán az úgy örült. 

Mikor feladta rá a köntöst, mely egyszerre patriarchai 
méltóságot kölcsönzött az öregnek, az megcsókolta 
Naháma homlokát. 

S oh mily kiszámító, mily ravasz még az ősasszony is 
a maga tanulatlan eredetiségében. 

Mikor az öreget az új köntössel ilyen jó kedvre han- 
golta, akkor elkezdte körülczirógatni, hízelgett neki, az 
ölébe ült, míg végre kicsalt belőle valami titkot : a mire 
hirtelen felém villámlott szemeivel diadalmasan, és aztán 
addig kapargatott az öreg ezüsthajú fejében, míg azt 
eltalálta, akkor aztán odafutott hozzám, fülembe súgva : 

— Más kijárás ! 

— Ö mondta ? Vajé Dabber ! De hol ? 

Naháma hamisan és okosan felelt, fejemre tévé kezét : 

— Jore Deah vagy. Találd ki. 

— Hát ő nem mondja meg? 

— Nem szabad. 

— Ki tütja? 

Naháma ajkára tette mutató ujját s aztán f elemeié azt 
a magasba. 

(Az, a kinek a nevét nem szabad kimondani . . .) 
Jól van öreg ! Hát megmutatom neked, hogy csakugyan 
« Jore deah)) vagyok. Ha van más kijárás is ebből a bar- 
langból, arra én rátalálok ! Ezt fogadom. 



KATN sírboltja. 

Ekként okoskodtam. 

Ha van valahonnan másfelé kijárás ebből a barlang- 
ból, úgy azt a hévmérőnek okvetlenül meg kell mutatni. 
Befűtött szobában a hévmérő, az ajtó vagy ablak köze- 
lébe akasztva, mindig alantabb fokot mutat, mint az át- 
elleni falon. 

Ennélfogva a hévmérőt különféle sziklaoldalakra és 
malachitdarabok mellé raktam le, azt lesve, hogy nem 
száll-e valahol alább ? Mindenütt egyformán mutatott. 

Sikertelenül kutattam s az öreg gúnymosolygása nagy- 
szerű volt, valahányszor csüggedten tértem vissza. Az 
ilyen fanatikus patriarcha gyönyörűségnek tartja azt, ha 
együtt meghalunk itt éhen s még akkor sem fedezi fel a 
kijárást, a mit rajongása eltilt. S mindannyiszor buzgó 
énekre fakadt, a mihez ugyan nem volt hangja, csak fuj- 
tatott, mint az elkopott sipláda. 

Ezalatt az én Bábim folyvást ott ült, vagy feküdt a 
legelőször kiválasztott helyén, a roppant malachitsziklán 
s nyalta a talpait. Most még szebb papiros nyomtató volt, 
egy kék medve zöld talapzaton. 

Egyszer nagyot ásított Bábi, mikor mellette elhalad- 
tam, tígylátszott, megunta a dolgomat nézni. 

Ejh, gondolám magamban, hátha azt a malachitdara- 
bot is megkérdeznök. Ez ugyan egészen szabadon áll : de 
kisértsük meg. 

Letettem a hévmérőt a kődarab aljára s mellé térdel- 
tem, s már öt perez múlva örömtől felvillanyozva ugrot- 
tam fel. Hévméröm higanya aláfelé halad ! 

«Itt van!» kiálték, megütve a vasrúddal a sziklát. 

Ekkor egy rekedt rikácsolás üté meg fülemet. Az öreg 
kétségbeesésének hangja volt az. Egyetlen hang, mint a 
hogy némely vadállat csak a végveszélyben tud hangot 
adni : úgy tört ki a rekedt suttogásból az ő ordítása. 

Kitaláltam a rejtegetett titkot. 

Az öreg kétségbeesése elárulá, hogy jó helyen járok. 

Naháma az öreg jajkiáltására odafutott hozzá, míg 
Bábi leugrett a malachitszikláról, s vihogva ugrált körü- 
löttem és körmeivel tépte a sziklát, hogy meglátszott az 
ujjai helye rajta. 

Én aztán nekifeszítettem a vasrudat a malachitsziklá- 
nak, hogy elhengerítsem onnan. 

«Haha!» 

Az öreg nevetni kezdett. 

Azon a sziklán tilalom van ! 

Ujabb fogalmak szerint ez a tilalom nem abban rejlik, 
hogy Uriel angyal lepecsételte, hanem hogy a szikla 
tizenöt métermázsát nyom. Azt valaha tíz ember hengerí- 
tette ide. Vasrudam elgörbült az emelésben ; de a szikla 
meg sem mozdult. 

«Haha!)) Nevetett tompa hörgéssel az öreg, s nem 
eresztette Nahámát segítségemre ; engedte, hadd küzdjön 
a dsemon fia egyedül. Emelje el, ha tudja, azt a követ, a 
mit tíz férfi gördített oda. 

Pedig az ördöngös XIX. századbeli ember elemeli azt 
onnan, öreg, egyedül : ha neki fog. 

Felmásztam a malachitszikla tetejére s elkezdtem abba 

csákányommal lyukat fúrni. Kemény a kő ! Sok óra telt 
bele, míg akkora lyukat tudtam kivágni belőle, mely a 
robbanó töltényt befogadja. 

Az öreg nevette a munkáma.t. Egy évig sem töröm így 
össze azt a sziklát. 

Csak várj öreg ! Egy perez is elég lesz. 

Beleillesztem a töltényt a vésett lyukba ; a gyutacsot 
tempiroztam, aztán homokkal tömtem be a fenmaradt 
nyilast a töltény felett, s azzal leugrottam a szikláról, s 
odasiettem az öreghez és Nahámához. Egy szikla mellé 
vontam őket, mely által a robbanás elől meg legyenek 
védve. Elővettem az órámat, s számláltam a perczeket. 
Az öreg bámulva nézett rám, hogy mit csinálok. 

Most a gyutacs utolsó percze is lejárt. Akkor én hir- 
telen magamhoz öleltem Nahámát, testemmel eltakarva 
fejét s felkiálték : 

« Szikla, nyilj meg!)) 

Egy robbanás hangzott, s a tömör malachittönk kétfelé 
szakadva esett jobbra balra, míg a támadt fehér füstfel- 
leg, mint egy elszálló szellem vonult tova a barlang sötét 
boltozata felé. 

A patriarcha arczraborulva esett a földre. Az Úr cso- 
dájának tartotta ezt. 

S a szétvált malachitszikla alatt ott tátongott egy 
sziklafolyosó ürege. 

«Kelj fel öreg, és haladjunk.)) 

E percztől fogva én voltam az ősapó védszelleme. El- 
ismerte fensőbbségemet. 

A lámpavilágnál leszálltunk a menetelesen alávezető 
üregbe, melynek hőmérséke sokkal alantibb volt, mint a 
malachitbarlangé. A folyosó lassankint egy vereses szikla- 
tömegbe vezetett bennünket, melyre rögtön ráismertem, 
hogy az tufa-kő. 

Az a ritka, száraz, porladó kőtömeg, melybe a római 
katakombák vannak ásva; a puzzolan-tufa. 

A folyosó, mely ezen átvezetett, olyszerü volt, mint a 

lávában támadt repedések s egy helyütt, mintha egy nagy 
megkövesült buborék helye volna, egy gömbölyű üregbe 
vezetett. 

Az egész üreg veres volt, falai fénytelenek, komoran 
egyhangúak. 

A talaj közepére pedig egymástól két méternyi távolban 
volt elhelyezve tizennégy óriási kehely. 

Nem emberalkotta mű. A tenger terménye ez. Növény- 
állatok készítik. Egy óriási szivacs, mely kovarczczá válik, 
tökéletes serlegidomban alakulva : néha embermagasság- 
nyi példányokban. A hajósok «Neptun serlegének)) neve- 
zik azt. 

A tizennégy «Neptun-serleg)) le volt takarva ugyanannyi 
sima narancssárga négyszögű kőlapokkal. Ez is természet 
alkotása, nem emberkéztől van faragva. A hajdani (dapis 
quadratus)) az, az olaszok tufa litoideja. 

A tizennégy óriási serleg között pedig feküdt egy em- 
beralak. 

Egy fővel magasabb, mint a mostani emberek. Egészen 
ősz haja messze elterül feje körül, testét hófehér gyapjú 
fedi végig, mely a bőr szinét nem engedi látni; ar- 
czát takarja a fehér szakáll, lehunyt szemeit a hosz- 
szan alánőtt fehér szemöldök, kezei is pehelylyel rakva 
végig. 

Csupán a homlokán látszik a szürke, szintelen bőr, s e 
homlok közepén, épen a két szemöldök között van egy 
nagy fekete folt: egy anyajegy, egy «naevus)), s azon a 
kondor szőrpehely még most is fekete. 

Az ősapa reszketve foga meg kezemet jobbjával s féle- 
lemtől remegő balját kiterjesztve a fekvő alak felé, súgá 
fülembe e nevet : 

— Kain. 

.... Az első gyilkos a földön. 

.... A testvérgyilkos ős. 

.... A kinek az Ür ezt az átkot monda : 

— Fuss a földről, fuss az én orczám elől ! Legyen el- 

lenséged a föld ; és ne adjon neked ingyen gyümölcsöt. 
Bujdosó légy. És meg ne tudj halni I 

És aztán bélyeget ütött homlokára, hogy legyén isme- 
retes az emberek előtt és a hétszer átkozott legyen az, a 
ki öt megöli ». 

Az a bélyeg most is ott van még a homlokán. 

És mi mindnyájan, a kik az arczunkon ilyen fekete 
lencsét viselünk : ez első szülött utódai vagyunk, Kain- 
ivadék. Aristocraták. A többi mind Seth-ivadék, a harma- 
dikfiu családja. Ábelnek nem volt utódja, mert épen a meny- 
asszonyaik felett vesztek össze s Ábelt vőlegény korában 
ölte meg vetélytársa. 

Az első vetélytárs. Az első gyilkos. Az első elitélt em- 
ber. Az első földönfutó. Az első földmives. 

A reszketés, mely az ősapát megkapta, rám is elterjedt. 
Csak Naháma nem érzé azt. Ö az ő gyermekszivével csak 
azt tudta, hogy legelső ősapja az, a kit maga előtt lát s a 
gyermeki kegyelet ösztönszerű vonzalmával csúszott oda 
hozzá térdein s aztán áhitattal megcsókolá a nagy halot- 
tat. Azon a helyen csókolá meg, a hol őt az Úr megbélye- 
gezte, azon a fekete, letörölhetetlen, örök időkre elmúlha- 
tatlan folton a homlok közepett. 

S arra az egész hulla egyszerre porrá omlott. 

Hamuvá lett minden atomja, mint a hogy porrá omla- 
nak a legelső érintésre azok az épen megmaradtnak látszó 
alakok, miket a pompeji lávatufln)an találnak. 

Minden : haj, kéz, koponya, egy alaktalan portömeg lett. 

Az emberi testnek megvan az a kiváltsága, hogy töké- 
letesen porrá váljék, ne maradjon meg, mint az állatok 
csontjai, új világok számára bujdosó csodának. 

Kain megszűnt viselni az Úr átkát, azt a megismertető 
bélyeget homlokán. 

Egy gyermek önzetlen szeretetéért, egy nő ártatlan 
csókjáért visszavette azt róla az Úr I 

Most már csakugyan a mi örökségünk volt a tizennégy 
serleg. 

J6kai: Az északi pólusig. — A ki a sziyét. •^ 

Az ősapa hétszer leveté magát a földre a drága baihvak 
előtt, s meghasogatta egyetlen köntösét, az amianth pa- 
lástot és sirt keservesen. 

Hanem azután, hogy kiállotta az árvaságrajutás legelső 
fájdalmait, akkor kézen fogta Nahámát és odavezeté az 
egyik Neptun-serleghez, s ráveté arra öt ujjahegyét, s e 
szót rebegé : 

— Nedánja. (Ez a te nászhozományod.) 

Kiváncsi voltam rá, megtudni, mi lehet abban ? 

Ösapó inte, hogy segítsek leemelni a silioat-spongia 
kehelyről a tuffa födelet. 

A legörvendetesebb meglepetés várt rám. 

A Neptun serleg töltve volt búzával. 

Nem olyan búza ez, minőt ma ismerünk. Fehér és át- 
látszó, tojásdad alakú és három élű. Hasonló azokhoz, a 
minőket az egyptomi múmiák szájában találnak, de annál 
nagyobb. Egy kiveszett faj, melyet még néhány század 
előtt a velenczei kereskedők, kik azt Taganrogbul hozták, 
(ígrano duro»-nak neveztek. 

A többi serlegeket is sorban feltakarva, mindegyiket 
megtöltve találtam a hajdankor ingyentermő növényeinek 
kenyéradó magjaival, rétegbe halmozva egymás fölé ; az 
<(égharmatpép» (festuca fluitans) — a « vérköles » (digita- 
ria sangvinalis), a «Jób könyei» (Coix lacryma Jobi), a 
« mocsár-rizs )) (zizania palustris), az « áldott kása.» (Ely- 
mus.) Egy serleg halmozva volt azokkal az apró gumókkal, 
mik egy fű gyökerén teremnek, (Cyperus Esculentus.) És 
még számtalan mag, gumó, vetemény volt ott, melyre 
nem ismerek ; melynek tán faja is kiveszett már, a kenyér- 
teremtés primitív gyűjteményei, mikkel az ősember kísér- 
leteit tévé titokteljes anyjánál, a természetnél, keresve 
föld felett és föld alatt, és vizfenekén azt a minden fárad- 
ságok jutalmát, az emberi élet föltételét, a minek neve 
((mindennapi kenyér.)) Ott voltak a kelyhekben a luzula 
lencséi, mit a gyermekek <(nyulkenyér))-nekhinak,tófenék 
termetté gesztenyék, lisztes súlyom : a nunufár mákmag- 

jai, mikből Heródes idejében az egyiptomiak kenyeret sü- 
töttek s mit a zsidók «0ria8 el Nil»-nek neveztek; a kék 
nunufár eseresnyemag nagyságú babjai, s a pompás «ta- 
mara)) (nelumbium) borsói, miket az egyiptomiak szent 
növénynek tartottak s mocsárba vetettek el ; a vad indi- 
ánok liszttermő gumói, a «ticor)) (Maranta), a carda- 
momum ékalakú magjai, miknek ős termelés módja az 
volt, hogy egy őserdőt leégettek, s annak a helyén egy- 
szerre felnőtt a magtermő cardamomum, s termett míve- 
lés nélkül mindaddig, míg újra el nem nyomta az erdő. 
Itt találtam meg egyikében a serlegeknek Bruce «Ensete 
edule»-ját, melynek ágaiban, mint a bodzabél, úgy terem 
a liszt ; ez volt Egyiptomban a kenyér, mielőtt a búzát 
felfedezték. 

És ezt mind Kain találta fel : a gyűlölt, a megbélyegzett, 
a száműzött Kain ! Kinek nevét most is szidalomnak hasz- 
náljuk. És ő hagyta ránk a kenyértermesztés örök- 
ségét. 

S a hitrege tanulsága mély értelmű. A « kenyér* az, 
a mi a testvérgyilkos hajlamokat ébreszti. Kenyér az, a 
miért egymást gyűlöljük. Kenyér az, a miért testvér a test- 
vért üldözi, szidalmazza, halálra keresi ; a miért irigy, a 
miért lázadó, a miért hódító. Az a kenyér. 

Kain kettős öröksége együtt szállt reánk s együtt száll 
tovább unokáinkra: a kenyérkereset és a testvér-gyű- 
lölet. 

A fölmívelés ősapjának sírját mivel lehetett volna pom- 
pásabban feldíszíteni, mint azoknak a füveknek a termé- 
keivel, mik az emberek millióinak táplálékot adnak ? 

S a fűmag örökkévaló. Olyan az, mint a gránit. Ezred- 
éveken át eláll. 

E tuffabarlangban semmi nedvesség nem férhetett 
hozzá. Olyan volt minden szem, mintha az idén aratták 
volna. 

És ez mind az én örökségem. Kaptam a feleségemmel. 

Drága örökségi Többet ér a malachitbányámnál! Ez 

9* 

élelmet biztosít számunkra évekig. Nincs többé inség a 
Perencz József-földön ! 

Hálateljesen esókolám meg Lámekh ősapám orczáját. 

Jól gazdálkodtál utódaid számára, derék öregem. 



ŐS GENEALÓGIA. 

Tudom én azt jó előre, hogy mindezekre, a miket én itt 
megirtam, sok oldalról fogják azt mondani, hogy mind ez 
talán nem is igaz ? Messze földön járt embernek nem igen 
hiszik el a szavát. 

Előjönnek majd a geológusok, ehemieusok, geographu- 
sok, orographusok, physicusok, philologusok, oeconomu- 
sok, tengerészek, talmudisták, operateurök bebizonyítani, 
hogy mind ez lehetetlenség : a medveszelidítés, az özön- 
víz előtti hús megehetősége, az úszó szárazföld, a kristály- 
alakulás csupa képtelenség, hogy a búza nem áll el olyan 
sokáig, hogy az emberfeltámasztás lehetetlenség, hogy az 
ősemberek azon a nyelven nem beszéltek, hogy a szertar- 
tások későbbi dátumnak ; — de a kik legjobban meg fog- 
nak támadni, előre látom : az exegeták. 

Kétségbe fogják vonni, hogy az én dédapósom csakugyan 
Lámekh patriarcha. Hogy élhetett volna Lámekh az özön- 
víz idejében? 

Az irás világosan megmondja, hogy Noé hatszáz esz- 
tendős volt az özönvíz évében, s ez idő alatt az ősök leg- 
vénebbjei is meghaltak már; holott (életkoruk hosszúsága 
mellett), nyolcz nemzedék találta egymást élve, s Ádám 
apánk még élt, mikor a hetedszeres unokája Lámekh, 
Mathusálem fia született. 

Az én öregem azonban, mint már előadám, nem a har- 
madszülött Seth utódja, Lámekh ; hanem a Kain utódja, 
Lámekh. 

A többi patriarchákról mind feljegyzé az irás, hogy mi- 
után ennyi évet betöltöttek, akkor meghaltak. 

Az én dédapÓBomról pedig fezeket jegyzé fel az irás : 

Lámekh két feleségének neve volt Adah és CziUa. 

Adah gyermekei voltak Jábál és Jubál. 

Jábál találta fel az építés művészetét, ez a minden épí- 
tészek, kőfaragók és házi urak őse. Jubál találta fel a lan- 
tot és a dudát (a franczia szöveg orgonának, a magyar 
hegedűnek,a német fuvolának fordítja azt,) tőle erednek a 
költők, zenészek, énekesek és kántorok. 

Czillah gyermekei voltak Tubalkain ; ez találta fel a 
kalapácsot, a fegyvert, ez a kovácsok, gépészek és katonák 
ősapja. Ennek a buga volt Naháma, a ki felhagyta magát 
találtatni én általam. 

Mózes I. k. VI. Eésze 23-ik versében ez van följegyezve 
Lámekhről, a magyar Károli Gáspár-féle fordítás szerint : 
Lámekh így szól a feleségeihez: «0h Adah és Czilla, ha 
én valamely férfiútól sebet vennék is, vagy valamely vas- 
tag ifjútól kéket, megölném azt mégis. » — Más nyelveken 
az eredeti szöveget azonban így magyarázzák : «... Most 
öltem meg én egy erős férfiút sebbel és egy vastag ifjút 
kék ütéssel.* (így érthetőbb is.) 

S a 24-ik vers így folytatja : <(Ha Kain hétszer van meg- 
védve a haláltól, úgy Lámekh hetvenhétszer. » 

Ezt mondja az irás. 

Már most [sokszorozzunk egy patriarchai életkort het- 
venhéttel s nem fogunk többé semmi képtelenséget találni 
abban, hogy Lámekh ős még most is él. 



AZ UJ Eö. 

Lámekh ős három napig nem volt rábírható, hogy el- 
hagyja Kain sírboltját. Neki az alatt {óljvást ott iellett 
maradni és siratni a régen megholtat. Én azonban ez idő 
alatt az után láttam, hogy megtaláljam innen a kijárást. 

A tufabércz természetalkotta katakombáiból Lámekh 
utasítása nélkül is ki tudtam igazodni. 

Azok, a kik Káint ide eltemették, sötétben nem járhat- 
tak, fáklyákkal kellett jönniök. 

Egy folyosóban megtaláltam az elhányt fáklyák marad- 
ványait. Az ősi időkben a calamus albus (fehér rotáng) 
szárai szolgáltak fáklya gyanánt. Ezek taníták meg az első 
embereket tüzgerjesztésre. Két fehér rotáng bot egymáson 
keresztül dörzsölve, szikrákat szór s meggyújtja a taplót, 
gyapotot, csepüt. Külső kérge kőkemény, kovarczanyag, 
azért rothadatlan, mint a kovarcz, belseje pedig gyantás, 
fényes lánggal ég, s mikor csomóra ér a láng, akkor dur- 
ran, mint a puska, s újra meg kell gyújtani : azért hárma- 
sával szokták fáklyának összekötni. 

E leégett fáklyamaradványok elvezettek a katakomba 
folyosójának külső szádáig. 

Az nem volt egy darab ráhengeritett sziklával letakarva, 
hanem az ős cyclopi épitészet modorában berakva egy- 
másra illesztett nagy kövekkel. Ezek közül vasrudammal 
könnyű volt néhányat kimozdítanom, míg akkora rést 
törhettem a torlaszon, mely egy embert keresztül bocsát, 
sőt egy jegesmedvét is ; mert Bábira nagy szükségem volt 
^ervem kiviteléhez. 

Nahámát alva hagytam el a sirboltban ősaiyja mellett ; 
lámpámat is otthagyva náluk. 

így számítottam magamban : 

Nem elég a kijárást a szabadba feltalálni : a szabadság 
itt igazán «perniciosa libertás.)) Csikorgó hideg van oda- 
künn. 

Az én paradicsomi embereim ezen a szabad légen meg- 
fagynak, Naháma cachelot-patyolat pepluma, Lámekh 
asbest palástja nem ehhez a klímához való jelmezek. 

Nekem elébb vissza kell térnem a Tegethoflfra, s onnan 
meleg öltönyöket hozni számukra. 

Magam is csak egy téli bekecsben vagyok, mert bundá- 
mat a jégbarlangban hagytam s ott nem tudom mi történt. 
Bizonyosan el van veszve minden holmim. Azonban elég- 
szer próbáltuk ezt a Tegethoff utazóival együtt, hogy bunda 

nélkül jártunk egész nap, mintha csak egy nagy város ut- 
czáin járnánk télen. Én tehát kiállóm a hajóig menetelt 
ez öltözetben; de mégis nagy szükségem lesz rá, hogy 
Bábi felvegyen a hátára ; mert nyargalvást hamarább oda- 
érek, 8 hamarább visszajövök ; s a mire legtöbb szükségem 
van, az ő finom szaglása, ösztöne, tájékozása megkönnyíti 
rám nézve a hajó feltalálását s onnan megint az ide vissza- 
kerülést. 

Azt hittem, az én ős embereimet fogja meglepni az a 
látvány, melyet ég és föld mutat, midőn a szabadba kilép- 
nek. Olyan ég és olyan föld, a minőt ők nem láttak soha. 
Naptalan ég, tele idegen csillagképekkel, miket az ő hajdani 
egük nem mutatott nekik, s ez égen az északi hajnal ijesztő 
lobogványa ; a föld pedig ragyogó fehér homokkal fedve, 
melynek neve az ő fogalmaikban nincs : átlátszó ragyogó 
sziklák jégből, melyre ők bámulva fogják kérdezni, mi- 
csoda ragyogó kövek ezek ? Magát a hideget sem ismerik 
még; azt fogják kérdezni, mi az, a mi úgy éget? Fáj ne- 
künk a levegő ! 

Hanem aztán, mikor kiléptem a szabadba, oly hosszú 
földalatti bolyongás után, akkor rajtam volt a sor az elbá- 
mulásra. 

Én nem láttam még ezt az eget és ezt a földet. 

Legelőször is meglepett az, hogy nincsen hideg. A hő- 
mérsék a fagyponton fölül emelkedett. 

És azután minő ég ez itt fölöttem? Nincs rajta semmi 
csillag. Az egész égboltozat valami veres izzó fényben 
sugárzik alá. De ez nem az északfény ; ez egy gomolygó 
fellegtábor, mely eltakaqa a holdat, csak néha jelenik az 
meg e veres felhők között, kiváló sápadt zöldes fényű 
tányérjával. E felhők okozzák a meleget. De hát a fel- 
hőket mi okozza ? És mitől fénylenek azok ? Néha futó 
zápor vonul át nagy hirtelen ; esőcseppeket érzek. Nem 
havat, hanem esőt. Köröskörül az egész látkör fénylik, 
mintha lángba volna borulva, s a fellegek onnan látsza- 
nak feltornyosulni. A hegyoldalról alátekintve úgy tűnik 

az fel előttem, mint egy égő öv, mely egy szigetet patkó 
alakuan körülvesz. Ez a sziget lehet mintegy tíz négy- 
szög mértföldnyi terület, egyik végén a kimagasló Zichy 
előfokkal ; s attól mintegy három mértföldnyi távolban az 
alantabb fekvő naphtha-volcánnal , mely lobogványos 
rohamban fújja a tüzet fel az égre. 

De még ez mind nem elég ok arra, hogy e földterüle- 
ten a hőmérsék annyira emelkedett legyen. Ezt nem 
okozhatja más, mint az, hogy a petroleumégés által min- 
den oldalon meggyuladt a kőszén-réteg maga, s az már 
most olthatatlanul ég tovább. Az égő kőszénréteg hősége 
csak fölfelé teqed, s az alatta levő homok és agyag- 
rétegeken át a fenntartó jégtömeget fel nem olvasztja; 
hanem azt az egész földdarabot ki fogja égetni. 

Arra ugyan szépen várhatok, mert a dutweileri kőszén- 
hegy már másfélszázad óta ég s még mindig laknak rajta, 
sőt az áthevített földben, mely alatt tüz van, a leggyö- 
nyörűbb délvirágok és tropicus gyümölcsök kertészetét 
űzik. Ez tehát engem nem aggaszt. Ezen majd az uno- 
káim sopánkodjanak. 

A kőszén-égésnek azonban még egy más következ- 
ménye is van. Az, hogy libegő országrészünk előre halad. 
Az égő partok utat törnek a jégtenger között s az hátrálni 
kénytelen előlük. 

Valószínűleg a tengernek is van áramlata, mely viszi 
az úszó földet ; de az meg bizonyos, hogy miután a sziget 
volcánfelőli részén a hőség megritkítja a levegőt, a másik 
oldalról nyomuló sűrűbb lég előre taszítja folytonosan a 
földet, melynek hegyei ezúttal olyan szolgálatot tesznek 
neki, mint a vitorlák. 

Ez volt tehát az átváltozott ég. Eám nézve egészen új 
tünemény. 

De mi történt a földdel ? Micsoda átalakítást vitt azzal 
végbe a kataklizma, melyet a kőolaj robbanás okozott? 

Mikor Amerikában a pennsylvaniai hírhedett olajvölgy- 
ben egy új petroleumkutat megnyitnak, akkor elébb a 



Digitized by 



Google 



137 

környékben minden tüzet kioltanak ; mert az artézi kút 
csövén elébb az illó gáz tódul ki, s ez rögtön szétterjed. 
Egyszer az Oil Spring mellett ásott egy ilyen petroleum- 
kút megnyitásakor ott felejtették a tüzet egy kovács- 
műhelyben, mely kétszáz méternyi távolban állt a kúttól ; 
s ettől a kirohanó gáz meggyulladt, és egy angol mért- 
földnyi kerületben köröskörül egy pillanat alatt leperzselt 
mindent, a mi éghető ; kétszáz ember égett korommá egy 
perez lefolyása alatt. S nem maradt fű, fa, élő állat azon 
a területen. 

Pedig a petroleumkút csak egy húsz centiméter átmé- 
rőjű csövön át lövelli fel azt a robbanó gázt. 

Az én általam meggyújtott volkán pedig egy kráteren 
keresztül okádja fel azt. 

Az első robbanás hatása az volt, hogy a hegytetők- 
ről minden jég eltűnt, s a völgyekben most tavak fe- 
küdtek. 

Mikor utoljára láttam, fehérek voltak a hegyormok, 
most feketék. Az északi táj úgy tűnt fel, mintha lávapata- 
kok kigyóznának rajta végig, s tűzzuhatagok hullanának 
alá a sziklákról. Az csak viz volt, melyet az ismételve 
kitörő gáz a fedett sziklahasadékok közt megmaradt jég- 
ből leolvaszt ; az ég tüzfényétől ragyogó patak. 

A lemeztelenített hegyormokról kopáran meredeztek fel 
a plutói alkotás sziklái. Eá ismertem az én bazaltjaimra 
is. Még húsz méternyi magasan meredtek túl a hegy- 
háton, lépcsőzetesen letöredezve. 

E rögtöni olvadás magyarázza meg azt a hegyárt is, 
mely a jégbarlangból alászakadt. Nem jégbarlang az már. 

Hogy ezen a földön élő állat nem maradt, az bizonyos. 

Azokat a medvéket, a miket a szabadban talált, az iszo- 
nyú gázrobbanás korommá is égeté, azokat pedig, a mik 
téli álmukat aludni hó és jég alá ásták be magukat, a lég- 
nyomás megfojtotta. 

Mi négyen vagyunk a lakói ennek az egész földdarab- 
nak. 

Hogy a volkánkitörés által a jégparttól el lettünk sza- 
kítva, azt most már bizonyosnak kellett tartanom. 

De mi lett ez esetben a Tegethoffal ? Ez most rám 
nézve a legfontosabb kérdés. 

A tájék déli része sűrű szürke ködtömegbe van bur- 
kolva. E ködvilágnak kell most neki mennem, hogy a 
Tegethoffot keressem. Vájjon rá találok-e még ? Hiszen 
húsz órai utat tettem onnan idáig. S ha elhagyom a 
Zichy hegyet, melynek üregében van hajlékom, élelmem 
és Nahámám, visszatalálok-e ide ismét ? 

Töprengve ültem le egy sziklára s az alaktalan ködbe 
bámultam, mely a déli láthatárt elfedte előlem. 

Bál?i előre szaladt s valami sajátszerű, féltében üvöltő 
ordítást hallatott, melyre körül és messze semmi visszhang 
nem jött. 

Egyszer erősebben kezdett fújni a szél dél felől. A vol- 
eán kitörése ezzel egyidejűleg fokozódott; az ég veressége 
általánosabb lett s a déli szürkés lilaszin köd foszladozni 
kezdett. 

Mi ez? Almot látok-e? Érzékeim hallucinatiója játszik-e 
velem, vagy az arcticus tengerek délibábjai ámítanak 
káprázataikkal ? 

A Tegethoflf áll előttem ! 

Közel: alig egy órányi távolban mutatkozik szemem 
előtt az elhagyott gálya. Szemeim nyitva vannak, ébren 
vagyok, látom jól : a két kürtőt, az árboczokat, vitorla 
rúdjaikkal, ki vehetem a kötélzetet, az ágyuk lőréseit. 
Olyan közel látszik hozzám, hogy a kiáltásnak át kellene 
hangzani tőlem oda. 

Néhány perez múlva újra összeborult körüle a köd- 
gomoly, mely a föld színén hömpölygött s nem volt előt- 
tem a hajó többé. 

De, ha én csalódhattam, Bábi nem csalódott. Eohanva 
jött vissza hozzám, s olyan tánczot vitt véghez körülöt- 
tem, mintha meg lenne bolondulva. Üvöltött örömében ! 
is látta a mi hajónkat. Semmi kétség. 

Oda feküdt lábamhoz, mintha maga kérné, hogy üljek 
fel a hátára s a mint ez megtörtént, felszökött és elkez- 
dett velem iramodni azon irányban, a merre a hajó árny- 
képe megjelent előttem. 

Még mindig azt hittem, hogy a fata morgana csalképe 
volt az, a mi szememet kápráztatá. Hanem az vigasztalt, 
hogy bár milyen mélyen hatoltunk is be a ködgomolyba, 
a további gázvolcán fénye keresztül sugárolt rajta, s a 
visszatérésnek biztos irányt adott. 



A TEGETHOFF. 

A tér, melyen hü iramlóm (lónak nem nevezhetem, 
mert medve) végig futott velem, épen nem hasonlitott 
ahhoz, melyen odáig jöttem. A jégmezők felporhanyul- 
tak, a felmeredő jégtáblák jégcsapokkal voltak körültámo- 
gatva ; majd egy nyilt tó állta utunkat, melyen keresztül 
kellett úsztatnunk, csizmáimnak nem nagy örömére; 
majd ismét nagy jégtorlaszokra kellett felkapaszkodnunk, 
mik hosszan vonultak el keresztben, bástyamódra, s miken 
idejövet nem jöttem keresztül. 

Egyszer csak előttem állt a Tegethoff ! A mint egy ilyen 
jégfensikra felkaptattunk. 

Ott volt a szemem előtt ; két puskalövésnyi távolban. 
Ugyanazon jégtorlat tetején, melyen utazói veszendőben 
odahagyták. 

És minő zsivaj, minő élet volt rajta. Legboldogabb 
időkben sem hallott a Tegethoflf ilyen lármát. Ezeréi az 
albatrosoknak, jégmadaraknak, penguinoknak lepték el 
födélzetét, sorba ültek a vitorla rudjain, kergetőztek a 
párkányzatán, néztek ki az ablakain, himbálóztak a kötél- 
zetén. Birtokukba vették az egész hajót. 

De hogyan jöhetett a Tegethoflf a szárazföldre ? 

Nem úgy volt. A szárazföld ment a Tegethoflf alá. 

A volkánkitörés s a nagy tömeg kőolajnak a jégalatti 



Digitized by 



Google 



140 

felrobbanása oly erőszakos lökést adott a jégalapon úszó 
szárazföld egy részének, hogy az mértföldeket hátra- 
haladva, alája fúródott a vizfeletti jégmezők torlaszainak, 
azokat felvette a hátára s ugyanakkor megtörve az össze- 
köttetést a jégcontinenssel, attól elvált : a tengeráramlat, 
s a szélirány kimozdítá helyéről s tovább vitte északfelé. 

A jégtorlasz azonban, melyen a Tegethoff megfeneklett, 
azóta sokkal kisebb lett ; olvadt. Egész odúk látszottak 
meg benne, a miket a viz vájt magának alatta, s a torlasz 
alól kifolyó viz megkerülve a bástyaidomú hosszú jég- 
torlatot, e közt és a szárazföld sziklahalmai közt egy tavat, 
vagy inkább tengeröböl formát képezett. 

Ezen a tavon is hemzsegett mindenféle vizi madár. 

Mikor újra visszakerültem a Tegethoff födélzetére, meg- 
csókoltam azt, leborulva, mintha szülötte földemet talál- 
tam volna fel, s sorra öleltem árboczot és kéményt, mintha 
testvéreim volnának. 

A madarakon kivül semmi más állat sem foglalta el 
hajónkat. A medvéket elűzte a földről a gázrobbanás, ha 
meg nem ölte. Csak a madarak telepedtek meg rajta. 
S az észak szárnyasai oly szelidek, hogy meg lehet őket 
fogni kézzel. Menedéknek nézték a nagy építményt, s 
fészkeltek a vitorláink között ; a ponyvákban már dunna- 
lud tojásokat találtam : vámoltam is belőlük kosárszámra. 
Ez is Isten ajándoka. 

Itt az én Nahámám nagyon jól fogja találni magát. 
A kapitány szobáját készítettem el számára. 

Azután egy kisebb szánt megterheltem azokkal a min- 
denféle bundaneműekkel, a miket az eltávozottak kény- 
telenek voltak hátrahagyni, a katakombában hagyott 
népem számára. 

Nahámának még egyéb öltözetről is gondoskodtam. 

A Tegethoffon, az igaz, hogy asszonynak való öltözet 
nem volt található ; de hát a szükség ezermester. 

Mirevaló az a sok mindenféle zászló a hajón? Tengeré- 
szek minden nemzet zászlóját magukkal hordják, hogy a 

szemközt jövőket üdvözölhessék vele. Mind jó lesz ez az 
én feleségemnek. A monarchia közös zászlójából, a hogy 
azt hajdan Gorove bemutatta a magyar országgyűlésnek, 
olyan szép viganó lesz, a milyet csak valaha párizsi mar- 
chand des modes kigondolt : tetejébe tuniquenek a spanyol 
zászló, pompásan fog rá illeni, van azon tizenötféle szin, 
kis sas, nagy sas, griflf, fekvő és álló oroszlán, csikók, 
sávok, koczkák, liliomok, gömbök és csillagok, annál 
szebb mustrát szoknyának asszony nem kivánhat ; a britt 
zászlóból lesz gyönyörű kaczamajka hozzá, s a dán zászló 
már csak kész bashlik. Ennél drágább öltözete fogadom, 
hogy senkinek sem volt még ! Hogy megörül majd mind 
ennek az én kis feleségem. 

Mielőtt azonban ismét útra keltem volna, hogy meny- 
asszonyomat hazahozzam : egyszerre csak elkezdett valaki 
hozzám beszélni. 

Valaki ? Ki beszélne itt ? 

Maga a Tegethofif. A hajó. S annak igen furcsa beszéde 
van. 

Egy roppanás végig a hajó szálgerendáin. Pattogó han- 
gok a vaspántok között, surló zörej a hajófenék vasolda- 
lán, siró nyikorgások az eresztékekben. Ezeken beszélt 
hozzám a hajó. 

S mit értettem én meg e beszédből ? 

Azt, hogy erre a hajóra a rajtalevőkkel együtt gonosz 
végzet vár. Az óriási jégtorlat, mely hátára emelte, alul 
ki van öblösítve már, s a jég, a mint a tengerből a száraz- 
földre tolatott, többé nem képez oly erős építményt, mint 
mikor még a vizén nyugszik. A Tegethofifra az a sors 
vár, hogy egyszer az alatta levő jégtorlasz beomlik, sakkor 
a mélybe leeső hajót a föléje zuhanó jégsziklák összezúzzák. 

Ennek nem szabad megtörténni. 

Gondoltam ki egy tervet. 

A Tegethoff ez idő szerint oly állásban volt, hogy a 
hátulja magasra fel volt emelve, s az orra belefúródva 
egy összetömörült jégtorlaszba. A jég olvadóban volt. 

Mernem kellett mindent, ha megakartam nyerni min- 
dent. 

így számítottam. Ha én azt a jégtorlaszt onnan a hajó 
orra elől eltávolíthatnám, akkor a hajó fekvésénél fogva, 
önsúlya által az olvatag jégtetőről alácsusznék. Lehet, 
hogy e lecsúszás által még jobban megfeneklik a torlasz 
aljában s akkor a jógsziklák, a mik képtelen szeszélyes és 
minden egyensúlyról való fogalmat kigúnyoló alakokban 
meredeznek elő, bizonyosan eltemetik. Lehet, hogy utat 
tör magának egész addig a jégbástyáig, mely az említett 
szabad öböl martját képezi. Itt azután egy hatalmas salto 
mortale vár reá, a meredek jégfalról tíz méternyi magas- 
ból leszökni. Lehet, hogy ezen a kísérleten derékban 
ketté törik ; de ha épkézláb lejut, akkor aztán a szabad 
öbölben minden veszélyen kívül van. 

Ha már annyi vakmerőséget elmertem követni, hadd 
kísértsem meg ezt is. 

Eszközöknek nem voltam híjával. A hajón voltak jég- 
robbantó torpedók, víUanykészülékkel ; ismerős voltam 
azoknak kezelésével, elhelyeztem azokat a jégtáblák üre- 
gei közé, kiszámítva a robbanás irányzatát s aztán a 
villanykészülékkel egyszerre felrobbantottam valaineny- 
nyit. 

A robbanást követő pillanatban elkezdett az egész Teget- 
hoflfon végig valami kísértetes zúgás, csikorgás hangzani, 
vegyülve a jég ropogásával. A hajó megindult a jéghegy- 
ről aláfelé. S a mint aztán egyszer megindult, azontúl 
feltartóztathatatlan volt a rohanása. Éles fenékgerincze 
harsogva tört utat a jég között, s félperczenkínt növekedő 
gyorsasággal iramlott a nehéz hajótest a torlasz tetejéről 
alá, neki a keresztben álló jégsáncznak, mely egy kis 
városi utczasor tömörségében nyúlt végig előtte. Nem 
volt szüksége többé torpedóra, hogj^ azt keresztül törje. 

E veszedelmes pirutsade alatt Bábi ijedten futott fel 
az árboczra, s ott az árboczkasban rejté el magát. Nekem 
azonban minden érzékemet helyén kellett tartanom e 

válságos pillanatokban, akármi történik is alattam ós körü- 
löttem. 

A kormánypáholyba siettem s a legelső gondom volt 
magamat a térdemnél fogva a kormánypadhoz hozzá kö- 
tözni. 

Ha a hajó egy darabban leugrik a jégfalról a szabad 
öbölbe, orrával előre, bizonyosan lemegy az öböl fene- 
kéig. Ez még sebaj. Az ágyú-lőrések, az ablakok, a födél- 
lyukak be vannak zárva ; el nem merülünk ; a mi vizet 
fogunk, ott a szivattyú, majd kihúzzuk vele. A hajó 
megint felszínen lesz egy első perez múlva. Hanem az a 
baj támadhat, hogy az önsúly kölcsönözte roham által 
olyan irányt vesz fel, mely őt kiviszi az öbölből s eltávo- 
lítja a száraz földtől. Jó szerencse, hogy rajta vagyok, 
mert ha itt hagy a hajó, utána nem tudok menni. 

Most azután, ha ezt a katasztrófát túlélem ; ha a csont- 
jaim össze nem zúzom, ha a vízbe nem fulladok, azon kell 
lennem, hogy a mint a hajó elkezdi a futását a szabad 
öbölben, azonnal megragadjam a kormánykereket s a 
keletfelé nyilt öbölben a hajónak nyugoti irányt adjak. 

Most egy kábító zökkenés rendíté meg az egész hajót, 
mely után egész jégtornyok hullottak két oldalról a födél- 
zetre ; a másik perczben harsogva jött fel a hullám a hajó 
párkányain. En kétfelül két óriási átlátszó zöld vízhegyet 
láttam felemelkedni tajtékzó tarajokkal, a mik a másik 
perczben zöld boltozattá egyesültek fölöttem : a Tegethofif 
a víz alá merült. 

Mi a vízbe esett embernek a legelső ösztönszerű cselek- 
vénye? Az, hogy a lábait kiszabadítja és úszik. Az én 
lábaim oda voltak kötve a hajóhoz s nem fogtam az úszás- 
hoz, hanem elkezdtem a hajót kormányozni a víz alatt. 

Számláltam a perczeket magamban; de a kormányrudat 
ki nem eresztettem a kezemből. Már százhúszig számláltam. 
Tovább a leggyakorlottabb búvár sem állja ki lélekzetvétel 
nélkül. Fulladoztam. Itt volna az ideje lábaimat eloldani 
és menekülni. A hajó olyan sokáig elmarad a víz alatt. 

Azért sem menekülök. Ha idefulladok is, de a Tegethoffot 
el nem hagyom. Mi egymáséi vagyunk. Együtt élünk vagy 
veszünk. 

Csaknem elvesztem már az eszméletet, midőn a vízbol- 
tozat fölöttem elkezde világosodni s két perez múlva meg- 
láttam az eget fölöttem nem kékleni, hanem veresleni. 

Nem volt magamra gondom. Át voltam ázva ; nem is 
gondoltam rá. A Tegethoflf sebesen haladt a ködben kelet 
felé. Meg kellett őt fordítanom ; a ködön keresztül lobogó 
volkán segített a tájékozásban. Sietve kellett felhasználnom 
az időt, a míg a csuszám által kölcsönzött önmozderő tart 
a hajónál. Perczenkint lassúdott az ; úgy, hogy mikor az 
új öböl keleti partjához eljutott a hajó, oly csendesen 
feküdt fel a zátonyra, mintha kapitány, gépész, kormányos 
intézte volna futását. Szerencsésen megfeneklettünk. A hajó 
nem dűlt féloldalt, tökéletesen befúrta magát az új zsur- 
malékba (detritus). Én még fölösleges elővigyázatni a kis 
horgonyt is lebocsátottam s ekként biztosítottam a Tege- 
thoffot minden eshetőség ellen. Ha ez a szárazföld csak- 
ugyan lengővé lett, akkor a hajót is magával viszi, az el 
nem maradhat tőle. S ha a szárazföld eltalálna sülyedni, 
az égő kőszén és petróleum a jéglapot kiolvasztaná alóla : 
akkor felmenekülünk a Tegethoflfra. 

A hajóban semmi lényeges kár nem történt, csupán az 
orrán levő czifrázatok szenvedtek egy kis haváriát. 

Ekkor aztán lehívtam a Bábit is a búvhelyéről ; ő örült 
legjobban a Tegethoflf megszabadulásának s örömében 
mindjárt hidegfürdőt vett az új öbölben, ő szárazan ma- 
radt az árboczkasban ; de nekem volt bonne elég részem 
s csak most vettem észre, hogy az öltöny megszáradt raj- 
tam a nagy fáradságos munkában. 

EGY ÚJJÁ SZÜLETŐ FÖLD. 

Legelső dolgom lett most a meleg öltönyöket elszállí- 
tani az én embereim száonára a katakombához. 

A hajó párkánya egyenlő magasságban állt a kikötő 
partjával, úgy, hogy gyaloghidat, rögtönözhettem a kettő 
között egyenes kijárásul. 

Ezen keresztül kivontattam a szánkót, melyet igen ter- 
mészetesen Bábinak kellett a katakombáig elvontatni; 
melyet most annyival közelebb találtunk, minthogy a kisza- 
badult hajó mintegy kétezer méternyire haladva, az öböl 
túlsó feléig hatolt, s ez által egyúttal ki lettek kerülve a 
közbeeső tavak is, a mik idejövet utunkban álltak, s a 
szánnalhaladást akadályozták volna. 

Lámekhet és Nahamát még mindig a Kain sírboltjában 
találtam. 

Épen jókor jöttem, hogy az öreget megakadályozzam 
egy gyászos szándékában, a mi ugyan magában igen dicsé- 
retes és istenes foglalkozás : áhítatosság fejében meg akarta 
gyújtani a serlegben levő gabonát égő hálaáldozatul az 
Úrnak. Az nekem szép meglepetés lett volna. 

Nagy nehezen tudtam lebeszélni róla; felvilágosítva, 
hogy innen a füst ki nem mehet ; már pedig az áldozat 
kedvező fogadtatását az föltételezi, ha a füst egyenesen 
felszáll az égre. 

Annál nagyobb örömét találta a velem hozott medve- 
bőr bundában. Azt a mint egyszer fölvette, többet soha le 
nem tette a nyakából. 

Még jobban meg volt elégedve Nahámám a gyönyörű 
zászlókkal. Milyen művészek ebben az asszonyok; egy 
darab kelméből egy perez alatt öltönyt varázsolni : egy 
boglár segélyével, egy gombostűvel, egy zsinórral festői 
redőzetet teremteni az élő szobor körül. Az én Nahámám- 
nak jó Ízlése is volt ; a czifra kelmék közül az egyszerű 

Jókai: Az északi polugig. — ▲ ki a szivét. lO 

csillagos amerikai lobogót választotta ki ; jól illett arczá- 
hoz, karcsú termetéhez ; olyan volt benne, mint Eebeka a 
kútnál. Mikor meg a kék-róka bundát rátettem a vállára, 
akkor hasonlított Van Dyck (vagy Eubens?) bundába 
takart istenasszonyához. 

így ellátva aztán kivezettem őket a szabadba. 

Azt hittem meg lesznek lepve az ég és a föld által, 
melyet látnak ; azonban épen nem vettem észre náluk 
semmi bámulatot. 

Valószínű, hogy azon rémnapokban, miknek iszonyatai 
elől ők a barlangba menekültek, épen ilyen képet muta- 
tott az ég. A láthatárról felgomolygó sűrű fellegek, a föl- 
dön lomha köd. S eget és ködöt veresre fest a hegytetők- 
ből kitörő tűz, melynek verőfénye magát áz árnyékot is 
rózsaszínűvé varázsolja. 

Hanem a Tegethoflf annál nagyobb csodálat tárgya volt 
Lámekh előtt, mikor odáig eljutottunk. Eeszketve támasz- 
kodott karomra, mikor a fődélzetre vezettem, mely most 
is tele volt az éjszaksark minden madaraival. Ott ültek a 
vitorlákon, az ágyúkon, mintha az övék volna, s ők vigyáz- 
nának azokra. 

Lamekh azt hitte, hogy ezek a madarak hozták ezt az 
egész csodát valahonnan az égből. 

Mirevalók azok a vastag rézcsövek, mire valók azok a 
nagy vashengerek ? Mire való ez az egész nagy épület a 
víz közepén ? Ki gondolta ki ezt a fából épített barlangot, 
ezt a gerendából összerótt nagy katakombát ? Ki cselekszi 
azt, hogy megkettőztesse az embert és egy sima fényes 
lapból kiki saját magát lássa másodalakban szemközt jönni? 

Most már csakugyan azt hitte az öreg, hogy én vagyok 
a Nefitim, a ki ilyen repülő várban lakik. 

Ott hagytam őt Nahamával s magam a szánnal és Bábi- 
val visszatértem a katakombához, örökségünket elszállítani 
a hajóra, a hol lakni fogunk. A Neptun-kelyhek közül 
egyet elhoztam ritkasággyűjteményünk számára, a gabona- 
félét azonban zsákokba töltöttem. 

A hajón volt kézimalmunk, melyen könnyen meg lehe- 
tett a gabonafélét őrölni. Élelmi szerrel most már el vol- 
tunk látva egy ivadékra. A hajónkat meglepett madarak is 
szaporíták készletünket. Vitorlagöngyeink egész tojás- 
raktárt képeztek s a szárnyasok oly mulyák, hogy mikor 
egyet kifogtam közülök pecsenyének^ a többi még csak 
odább sem repült. 

Az öregemmel — természetesen — mindjárt az első 
alkalommal egy kis confessionalis nehézségem támadt. 

Az áldozat kérdése fölött merült fel közöttünk a dissi- 
dentia. 

Ö, mint orthodox Kainista, azon a véleményen volt, hogy 
az égő áldozatot okvetlenül gabonaneművel kell végre- 
hajtani ; én pedig, mint neológ, abban találtam lelki nyu- 
godalmat, ha azt inkább madárfélével, tehát élő állatokkal 
hajtjuk végre. Ez az öreg előtt sehisma volt. 

Pedig hát részemen volt az igazság ; mert madárféléért 
csak fel kellett másznom a vitorlarúdra s kiválasztanom a 
legkövérebb vadludat ; penguinnal meg épen tele volt a 
matrózcajute ; míg a gabnafélével takarékosan kellett bán- 
nunk, mert ebből az égből több manna nem hull s ezen a 
földön több kenyér nem terem. 

Hanem az öreg nem engedettt s ha azt nem akartam, 
hogy Naháma sírjon, teljesítenem kellett Lamekh kedvét 

Hanem gondoltam ki a számára valamit, a mi a scru- 
pulusait eloszlassa. Az ötletet ő maga hozta kapóra az által, 
hogy legelső megáldozandó terményül az ((Arais el Nil» 
magjait választá. Ezek, mint már megjegyzem, nagyon 
hasonlítanak a mákhoz, meg még valamihez máshoz, a mi 
megint a mákhoz hasonlít. 

Ez a más valami a puskapor. 

Az áldozat symbolistikus sikere, mint ezt Mózes I. köny- 
véből tudjuk, az, hogy az áldozat füstje egyenesen menjen 
fel az égbe. 

Az itteni ködös páraterhes légben természetesen szerfölött 
akadályozva volt Lámekh áldozatának ilynemű sikere. 

10* 

A nelumbium mákmagjainak olajos füstje, a mint az izzó 
szénnel rakott serpenyőből kiszállt, szétterjedt a hajó 
fölött s az kétségbe ejté az ősapát. 

— Megállj öreg, mondék neki, már most próbáljuk 
meg az én mákomat. 

S ezzel egy jó csipetnyit abból az öreg ágyúba való lőpor- 
derczéből, a mi nagyon hasonlít az «Arais el Nib) magjá- 
hoz, a serpenyőbe vetettem. Annak aztán ugyan ment fel 
a füstje az égbe nagy robbanással. 

Csak ekkor fogadott igazán kegyelmébe az öreg. Meg- 
vallotta, hogy nem vagyok neki többé Nephitin, se Eliud ; 
hanem igazhivő, a kinek áldozatát szívesen fogadja 
az ég. 

(Nephitinnek tartják a Mózes I. könyve III. részében 
említett « angyalok »-nak a fiait, kik azoknak halandó nők 
iránti szerelmükből származnak, s a Nephitinek ivadéka 
volt az «Eliud», a varázsló, csodatevő faj, s az Eliudoké az 
« Óriás », az emberevő, ki miatt az özönvizet a földre bocsátá 
az «Úr».) 

E naptól fogva Lamekh minden nap áldozott egy csipet- 
nyit abból a mákból, a minek a füstje oly gyorsan száU 
fel az égbe. Es nem tudom, nem jobban tetszenék-e az 
Úrnak, ha mindenütt a világon, a hol puskapor van, így 
áldoznának vele, mint hogy arra használják, a mire? 

Az első berendezkedés után az volt a feladatom, hogy 
tájékozást szerezzek magamnak a felől, hogy mi történt 
voltaképen ezzel a darab földdel ? 

Kiszemeltem magamnak a Zichyhegy északnyugoti egyik 
ormát observatoriumnak s oda fölszállítottam a hajón 
hagyott mérnöki eszközöket, dioptrát, távcsövet, sextanst, 
astrolabiumot, s elhelyezkedtem velük a szabadban, nem 
kellett félnem, hogy valaki ellopja. 

A legelső széttekintés a magasból meggyőzött róla, hogy 
szárazföldem egy nagy úszó sziget, elszakítva a száraz 
föld nagyobb tömegétől, alakjára nézve hasonló Izland 
szigetéhez. 

Északi részén emelkedik a működésben levő volkán s 
az hegyesen és menetelesen, mint egy sarkantyú fúródik 
az előtte álló jégtengerbe, utat fúrva magának a nagy ter- 
jedelemben égő kőszénréteg által; a keleti és nyugoti 
oldalon mutatkozó fény, mely a sziget zegzugos körvona- 
lait kitünteti, kétségtelenül a nagy tömeg petroleupi, mely 
még sokáig fog égni a tenger szine fölött. 

Hogy ez égő naphthatömeg miért nem veszi körül egé- 
szen a szigetet ? ennek az oka az, hogy a sziget déli része 
a legszélesebb s az folytonosan érinti a jégcontinens part- 
jait, mik közt a sziget orra utat tör; s mik közt a déli lég- 
áramlat s a tenger folyása északnak viszi a földtömeget. 

E szerint délfelé, a hol a Zichy-előfok áll, lábánál a 
szabad öböllel, s abban a Tegethoflfa], egészen ment ma- 
rad az égő petroleumártól. 

A két oldalról felgomolygó párázat folytonos felhősátort 
képez a sziget fölött, s azt az égő petroleumár s a lobogó 
naphthavolcán megvilágítja. Olyan fény van, mint vihar- 
jósló napalkonyaton. 

S e tűzfénynél meglátszanak a két oldalt mellettünk 
elmaradó jéghegyek, mik közt földrészünk elhalad, északi 
irányt követve. 

Távcsövem előtt feltűnnek a Wiltsek-órom dolomitszirt- 
jei, nagy messzeségben már. Mi elszakadtunk a Perencz 
József földtől! És én hozom a magunk quotáját a felfede- 
zett országrészből in natura ! s még hozzá az egész tenge- 
részetet is I 

Egy egész kis világrészt szakítottam magamnak külön, 
melynek egészen sajátszerű égalji és földtani viszonyai 
vannak. 

A napvilágot pótolja felette a köröskörül vereslő égbolt. 
A folytonosan támadó felhőtömeg elzárja tőle az éjszaksarki 
hideget, s az alatta égő kőszénréteg folytonosan egyenlő 
tropicus hőséget kölcsönöz neki. E hőség a kőszénréteg 
alatti homok és agyag-rétegen át nem hatolhat, hogy a jég- 
alapot is elolvassza. De fölfelé terjed, s a felszínről már 

minden jeget leolvasztott. A völgyeket roppant nagy tavak 
fedik. Az izzó föld e tavakat nemsokára mocsárokká páro- 
logtatja s a szikkadó mocsárokban okvetlenül meg kell 
születni egy új állati és növényi életnek. A föld nem 
halott; az tele van növény és állatfajok csíráival, embriói- 
val. Ha víz és meleg járul hozzá, teremtő erejét vissza- 
nyeri. A folytonos nedvbőség, és folytonos meleg űzni 
fogja a tenyészetet. Egész darab szigetföldünk egy nagy- 
szerű «hollandi melegház », melyben nincs évszakkülönb- 
ség; még szél sincs, mert a vizén lengő föld a széllel 
együtt halad, s az éjszaksarkhoz mentől közelebb haladunk, 
annál nagyobbnak kell lenni a szélcsendnek, a légmérsék 
örök egyformasága mellett. 

E növekedő nedves melegségben újon születő növényzet 
fogja ellepni elébb magát a mocsarat, azután a mocsár- 
partokat, a tófenékből feljönnek azok a csodanövények, 
miknek hímvirága száráról leszakítja magát s aztán elin- 
dul «önakarattal» a nővirágot felkeresni s ha rátalált, 
együtt leszáll vele ismét a tófenékre. Az árokpartokat fel- 
veri az ananász, mely a maga hazájában irthatlan gaz, 
mint másutt a bogáncs. A hegyoldalakat befutja a rotang. 

S a hogy a növényt előteremti az újra átmelegült föld, 
majd előhozza a maga állatjait is. Minőket? Hasonlókat a 
kiveszett fajokhoz? vagy új fajokat, a mik a most meglevők- 
től elütnek? mint az ausztráliai fajok az európaiaktól. 

Talán még embert is! Minőt? Régi, kiveszett fajt? 
aztékét? mesebeli óriást? vagy torzalakot? Kakerlakot? 
niám-niámot? — vagy talán új fajt állít elő? Előhozza a 
troglodytokat : a homorodalmási barlang hagyományos 
regéiben emlegetett apró embereket, két arasznyi törpéket? 
Talán a mi örököseinket ? 

AZ ÚJ TEREMTÉS MŰVE. 

Hogy a földnek e teremtő működése nem fog az egész 
szigetre kiterjedni, azt előre sejthetem; az csupán a sziget 
azon részére fog szorítkozni, mely a naptha-volkán köz- 
vetlen közelében esik, s mely az égő kőszénréteg felett 
fekszik s annak egész melegét felveszi. 

Ezt a helyet még most nem lehetett megközelítenem. 
A lapályok járhatlanok voltak. A hegyekről már leolvadt 
minden jég és hó s az oly iszaptengert támasztott a völ- 
gyekben, melyen sem átgázolni, sem csónakázni nem 
lehetett. 

A sár maga tele volt az őskorban elhalt, addig jég alá 
temetett növényzet törmelékeivel, a félbenszakadt rohadás 
alkatrészeivel. 

Igazi <(tohu wabohu». 

Megkísérlem két szál deszkával előrehatolni, miket tal- 
paim alá kötöztem. Ez nagyon fáradságos utazás volt. 
Várnom kellett kedvezőbb időre. 

Az alatt volt más kedves foglalkozásom. Nahámámat 
tanítottam az én nyelvemre, s az öregtől tanultam én az 
övét. Mikor aztán annyira hatoltunk, hogy egymást meg- 
tudtuk érteni, akkor én elmondám ő nekik, hogy minő világ 
van még rajtunk kívül? Mi él, halad, történik ebben a 
világban? s hogy egykor e hajó oltalmában s Isten sege- 
delmével mi is elfogunk még jutni e világba. Az öreg okos 
ember volt, azt mondta rá: «nem lehetetlen* s megígérte 
nekem, hogy ha haza kerülünk Magyarországba, előadást 
fog tartani a magyar tudományos akadémiában az ősvílági 
történelemből, az emberek özönvíz előtti harczairól a 
nephitinekkel, eliuiiokkal és óriásokkal. 

Az öreg, a mint egy kis ámbraszeszszel felfrissíté élet- 
műszereit, bámulatos emlékező tehetséget fejtett ki. 

Elmondta, hogy ez a darab föld volt itt a «Nod» s el- 

sorolta a növényeket, a mikkel az ö idejében annak hegyei 
völgyei fedve voltak. 

A mezőkön termett a «Chitta,» a tavasz-búza, és a 
«cussemet» a tönköly, s a kétféle kedvencz hagyma, a 
«B'Zalim» és «Chaszir)) ; a felfutó «pbol» valami babfajt 
termett, az édes és illatos hagymájú «Shumim», a hatso- 
ros kalászú «S'óra.» A fákra felfolyó «gephen» hozta az 
édes fürtöket, miknek nedve oly mámorító, s a televény 
mocsárfenék, mikor kiszáradt, terítve lett a dinnyés 
« dudáim » indáival; gyümölcsöt adott a wShikmim)) és a 
((Shaked,» az egyik fügét, a másik mandulát; virággal 
illatozott a «kimosh)) és a <(chabatzelet,» az nárczis, ez 
liliom ; s a kedvencz parperot zöldségét szolgáltatták a 
«challamut» kövér levelei, míg a «dochan» szárából édes 
mézet facsartak ; (talán ez volt a czukornád ;) a Noé bár- 
kájáról emlékezetes «6ófer»-fa pedig volt az örökviruló 
cziprus, mely a hegyoldalakat fedte. 

Az öreg Lámekh még emlékezett az egyes völgyekre s 
addig erőltette emlékezetét, míg megismertetett velem egy 
őskori ösvényt a hegyháton keresztül, melyen a volcán- 
hegylábig el lehetett hatolni. 

Feltettem magamban, hogy ezen az úton megkísértem 
a volcáni táj megközelítését. Búcsút vettem kedveseimtől. 
Tarisznyámba raktam a szükséges élelmi szereket s Bábit 
társul vive magammal, elindultam az öreg által jelzett 
úton. 

Fáradságos út volt az ; de nem legyőzhetetlen. Sziklá- 
kon, hegyszakadékokon keresztül. Minden órában pihenőt 
kellett tartanom. 

Nyolcz órai kitartó küzdelem után, melyben Bábi nagy 
segítségemre volt, eljutottam a naphthavolcán közelébe. 

A volcán végső előfokát képezte a hegygerincznek, s 
innen rajta egy üstalakú völgy mélyedett alá, melynek 
fenekét egy tó foglalta el ; nem a tengerszemek smaragd 
tükre, nem a kék eget visszatükröző mosolygó vízlap. Ez 
vérveres az ég viszfényétől, és nem csak attól. 

Mikor e tóhoz elkezdtem leszállni, érezhetően észlel- 
hetem a növekedő meleget, mely a völgyben uralkodott. 
E völgyet, e tavat fűtik alulról ! 

A sár, a melyben jártam, a völgybe leérve, melegített! 

Még aludt, még üres volt az egész völgy. Se állat, se 
növény benne. Váljon az állat születik e meg elébb, vagy 
a növény? ez a tudósok nagy fejtörése ! 

Ha én nehezen tűrtem ez üvegházi meleget, Bábinak, a 
ki ehhez nincs szokva, kétszeresen terhes volt azt elvi- 
selni. Előre szaladt, hogy mentül hamarább megfürödhes- 
sék a tóban. De alig lubiczkolta ki magát, már ki is jött 
onnan. Az a tó is meleg volt. 

En azonban nagy bámulatomra a már egyszer kékre 
festett medvém helyett, most egyszerre egy veres medvét 
látok a vízből kijönni. Azt a veres színt ugyan Bábi egy 
perez alatt lerázkódta magáról ; tehát az nem volt festő- 
anyag. 

Magam is lementem a tóhoz és poharamat telemertem 
belőle.' A víz czinóberveres volt. Nagyító lencsém kideríté 
a veresség okát. Azalagok tömege volt az, minden alakza- 
taiban a szörnycsodáknak, mik a górcső előtt egy csepp 
vízben egy népet mutatnak, mely egymással harczol, egy- 
mást falja és üldözi. Százféle alakú csodái a láthatatlan vi- 
lágnak, kígyók, orsók, kerekek, villák, golyók, kösöntyűk, 
fésűk, sülök, kakastarajak, macskakörmök, hengerek, csil- 
lagok, napok, félholdak, hattyúnyakak, elefántormányok, 
palaczkok, bajuszos gyöngyök, postakürtök, harangok, 
zeg-zugok, kötélcsomók, 8-asok, kacskaringós sújtások, 
csíptetők, egyszarvúk, koronák, kétkerekűek, püspöki bo- 
tok, napernyők, jáczintok, czápák halász hálókkal, és 
forgó karokkal : és mind ez egy pohár vízben s együtt oly tö- 
megben, hogy egy egész tó vize vérré váltnak látszik tőlük. 

Tehát az állat született elébb, mint a növény. 

Itt egy szikla alatt felütöttem tanyámat s lefeküdtem. 
Bábi azonban felment a hegytetőre aludni : neki itt nagyon 
meleg volt. 

Mire felébredtem, azt láttam, hogy a természet csodát 
csinált a kedvemért. A tó felszíne nem veres már, hanem 
zöld. 

Azon hat óra alatt, a míg aludtam, benőtte a felszínét 
a békalencse. (Lemna.) 

Ez hát a növényeknek az őse : az első szülött. 

És a mint a zöld burokkal lepett vízben megmerítem 
poharamat, úgy találtam, hogy a víz már sokkal kevésbbé 
vörös, az ázalagok megfogytak, a felmerített víz közepett 
pedig egy hosszú fonálalakú veres férgecske úszik: egy 
naida. (Nais proboscidea.) 

Ez a legelső pusztaszemmel látható állat, mely az első 
növényt, a vízi lencsét követi. 

A naida felemészti az ázalagot, nyolcz óra múlva már 
ezektől hemzseg a víz s most még véresebbnek látszik, 
mintha az egész víztömeg átakarna alakulni egy nyüzsgő 
féreg-tömeggé. 

A naida alakulása jelszó a mindennemű férgeknek és 
puhányoknak a megalakulásra. Apró szörnyetegek, gömb 
és kígyó alakban, nyúlós testtel, eviczkelők és lomhák, 
fejnélkülí, szemnélküli csodák, mik láb nélkül úsznak, ke- 
rékmódra forognak, megfoghatatlanok, mint a rezge, meg- 
számlálhatatlanok, mint a porszem, lepik el a tó iszapját, 
felszínét ; s ugyanakkor a tó-párt mentében felüti a vízből 
hegyes tőreit a nád. Egy sokkal magasabb növény, a hínár 
hozzá szegődik a békalencséhez; a sziklák hosszú zöld 
szakállat kezdenek ereszteni a vízben : az mind élő nö- 
vény. 

ujabb huszonnégy óra multával a nádgyökereken meg- 
jelenik a minden habarczok és vízbenjáró férgek ura, a 
polyp. A férgek fátumának lehet azt nevezni. 

Ez a csudálatos, megmagyarázhatlan lény, melynek lé- 
telét csak a múlt században fedezték föl ; pedig ott van 
minden vízben, a hol férgek laknak. Nincs se feje, se 
szeme, se szíve, se gyomra, mégis mindent megtámad, 
megemészt, elfoglal, bekeblez, átalakít. 

Mikor az alkotó iszapból előjön, önmagától, alig hosz- 
szabb egy emberi ujj első izénél. Alakja hasonlít egy /^ 
kezlyűujjhoz. Kinyúlik végtelenül. A nyitott részén tapo- 
gató csápok vannak, mikhez minden féreg hozzá ragad, s 
azt a polyp bekeblezi rögtön. És belseje nem gyomor. Ki 
lehet fordítani, mint a keztyűt, s akkor a külső bőre lesz 
a belseje: azzal emészt; ha elvágják hosszában két felé, 
a széthasított darabokból két külön állat göngyölődik 
össze s külön él. Ha keresztben vágják ketté, az első része 
hátul bezáródik, a hátulsó részén új csápok nőnek s két 
állat lesz belőle. Ha egy polyp elnyeli a másikat, a mi 
olyankor történik meg, mikor ketten fognak meg egyszerre 
egy hosszú férget, s addig nyelik, a míg összeérnek s a 
hatalmasabb a féreggel együtt benyeli az osztályos rokont 
is, akkor az elnyelt keresztül fúrja magát az elnyelő olda- 
lán s összenő vele, és lesz akkor egy állat, két szájjal. 
Csinálnak coalitiót. Mentől többet eszik, annál gyorsabban 
nő. Karvastagságú lesz, megtámad nagy halakat, s azokat 
is elnyeli s a mint a hal szétfeszíti végtelenül nyulékony 
zacskóját, a polyp átlátszó testén át úgy tűnik fel, mintha 
csak a hal volna ott maga, behúzva vékony hólyaggal ; 
hanem ez a vékony hólyag őt megöli, nedveit kiszívja s 
csak csontjait, bőrét veti ki magából. 

A polypnak nincsen neme : sem hím, sem nőstény, ön- 
maga teremti magát. Ifja-fia oldalaiból nő elő; s a hány, 
annyi szájjal eszik s valamennyi száj a közös testet segíti 
táplálni. 

Egész naphosszant el tudtam nézni e féregírtó szörnye- 
tegek működését a tópartról, mint emésztek fel a naisok 
miriadjait, s míg ők maguk a felemésztett férgek színétől 
piros színt kaptak,'"a víz egyre világosabb lett s nehéz tó- 
szagát veszteni kezdé. 

Most már a nelumbium és nunufár széles levelei is 
kezdtek megjelenni a víz színén. 

Bábi ez alatt folyrást lejárt a tóba fürdeni. 

Egyszer rohanva jön vissza hozzám s veszett ugrálást, 

bukfenczezést kezd el, előttem veri magát a földhöz és a 
mellett nem tud hangot adni. 

Jókor észrevettem a baját. A feje egészen be volt vonva 
valami fényes hártyával, a mi feszesen oda volt tapadva 
hozzá. Az nem volt más, mint egy óriási nagy polyp, 
mely a vízben lubiczkoló medvének hirtelen ráhúzta a 
zsákját a fejére. S ez a nyomorú féreg képes lett volna 
ezt az óriási állatot megölni, mely nem tudta, hogy mi 
baja, ki bántja? a lélekzetvétele egyszerre el volt fojtva. 
A polyp zsákjának a szája össze volt szorulva a nyakán. 

Én hirtelen ketté hasitottam a polypot késemmel, ki- 
szabadítván veszedelmes zsákjából szegény medvém fejét. 
A kétfelé hasított szörny egyszerre összecsapta a két szé- 
lét s megint egy egész lett, s hogy megmutassa hatal- 
mát, most már az én mezítelen lábamra húzta fel magát, 
mint harisnya, kiállhatatlan feszítő nyomást gyakorolva 
bőrömre. Ekkor aztán elhasítottam négyfelé, s lett belőle 
négy állat, mik ösztönszerűleg igyekeztek vissza a vízbe, 
piócza arasz-ugrásokkal. 

Ez idő alatt a vízen kívül is kezdett a föld teremtő ereje 
működni. 

A mi a hegyekről aláhordott törmelékből legfelyül ma- 
radt, az a korhadt fa és növényi pudva. Legelőször is e 
tömeg kezdett megelevenülni. Csodaalakú gombák üték 
fel fejeiket egyszerre; szömörcsögök és pöfetegek, akós 
hordó nagyságúak, ágbogas, korallalakú gombák, miknek 
jó illata ehető húsát kínálja. De a mellett bűzös penész- 
fajok, egyenesek mint a pálcza, üvegszárral s rezgő veres 
kalappal; azután favastagságú páfránok, miknek gyors 
növekedése szemmel látható volt s mik kikelésük első 
órájában, mint fellegzö port hintették szét termékenyítő 
hímporaikat. 

E gyors növekedést a később megjelenő magasabb fajú 
növényeken is észleltem ; mik néhány nap múlva ellepték 
a sziklamélyedéseket és a tó környékét. A canna indica 
óránkint fél méternyit nőtt, s ha tőben levágtam, a 

csonkjából kifolyó édes nedv egész kulacsomat megtölté 
kellemes itallal ; a kosborfélék (orchidseák) tíz óra alatt 
kivirágzottak, s itt tapasztaltam, hogy az Áronvirág, mikor 
kinyílik, kelyhében meleget támaszt. Ez az egyedüli virág, 
mely elárulja, hogy a növények is örülnek, éreznek és 
szeretnek. 

Mind e rendkívüli gyors tenyészetnek természetes oka 
volt. 

A föld maga, az őserejű, savakkal jóllakott televény, az 
alulról hevítő tűz, a langynedvekkel és ammonsóval terhes 
lég, az ég folytonos verőfénye csodaszerű kifejlődésre 
ösztönzének minden növényt. Itt hetek alatt kellett végbe- 
menni annak, ami [rendes éghajlati viszonyok között év- 
szakokra van bízva. 

Ez lesz a kulcsa annak a rejtélynek is, hogyan számít- 
hattak az özönvízelőtti világban közönséges alkotású em- 
berek életkorára hét, nyolcz, kilenczszáz esztendőt ? Hát 
csak úgy, hogy az esztendőt nem jelezte náluk tél, tavasz, 
nyár és ősz : mert örök nyár volt ; hanem meghatározta 
az évet a termő gyümölcs. «Egy)) aratás, «egy» gyümölcs- 
szedés: « egy)) esztendő. Úgy, de az ő idejükben «egy» 
csillagászi év alatt tízszer lehetett aratás. Kelet-Indiában 
most is vannak fák, a mik négyszer adnak szüretet egy 
évben, ott a rizs most is kétszer érik meg, s egyedül a 
szent « kenyérfa » az, mely túlmegy a naptári esztendőn, s 
betölti a rendes tizenöt hónapot a virágzástól a gyümölcs- 
kifejlésig, s még azután három hónapot követel a gyü- 
mölcs teljes megérlelésére. Ez magyarázza meg, miért 
választotta Éva anyánk kedvenczéül e fa gyümölcsét. Ezt 
a fát tartják a paradicsomi « ismeretek fájának», melynek 
almájából Éva mogízlelteté Ádámot. Ha tehát a kenyérfa 
esztendeje szerint számítanák az emberi életkort, akkor a 
harminczkilencz esztendős hölgy még csak huszonhat éves 
volna. S ez a magyarázat úgy hiszem, tökéletesen igazolja 
Éva anyánkat az utókor előtt. 

Hét nap múlva egész ősbozót zöldült a tó környékén s 

a volcán körüli hegy oldalokon. A növényeket még jobban 
sietteté az, hogy nem alhattak a folytonos világítás miatt. 

Csupán magasabb szervezetű élő állatok nem jöttek 
még elő. A. polyp volt az egyedüli úr a vizekben. 

Azt kezdtem hinni, hogy a természet ez alkotását oly 
sérthetetlenné tette, hogy ezt semmi el nem veszíti. Ezt ha 
nagy halak megeszik, ismét kivetik a gyomrukból élve. 
Ezt ha a sirályok elkapják, visszadobják a vízbe. Ez még 
maga magát sem pusztíthatja el. 

Egyszer aztán, mikor fölébredtem, meglepő gyönyör- 
teljes látvánjrfc nyújtott elém a tó színe. 

Közepén egy hosszú csoportban, mint egy csodálatos 
flotta, úszott az a bámálatos szép rejtélyes állatsereg, 
melynek neve a hajósok előtt a «tarajas quál.» 

Ez állat egy vékony hólyag : oly finom test, mint a 
szappan-buborék s épen oly szivárványt játszó és piros, 
mikor csendesen evez, hosszú fürtalakú csápjai lassan 
libegnek alá a vízben, oly vékonyan, mint a fonál, mint 
vékony láncz, mint árpaszemek fűzére. 

S ezek a vékony fonalak képesek ölni. 

Mikor a quál gyorsan akar előre rohanni, hirtelen fel- 
fújja hólyagját, s akkor az egyszerre, mint egy rózsa- 
színű . búbos főkötő emelkedik ki a vízből s vitorlául szol- 
gál neki. 

S a mihez ez állat hozzá ér, azt megöli. Ha egy nagy 
állatot körülfog fonálcsápjaival, az kínosan vonaglik és 
megdermed. Ha ember nyúl hozzá, ujjain hólyagok tá- 
madnak, mintha parázsba markolt volna. A halászok még 
akkor is kikerülik, ha döglötten találják. Ha véletlenül 
egy a halászok hálójába kerül, valamennyi kifogott hal 
mind ((prüszkölni)) kezd tőle. 

Ezek a quálok huszonnégy óra alatt kiölték a poly- 
pokat. 

Elnéztem bámulva e harczot. A mint a quál hozzá ért 
a polyphoz, ennek lehullottak a fogó csápjai, megszűnt 
élni. Egy nap múlva az a szívós, széttéphetetlen test, 

melynek minden levágott íze ismét új állattá alakul, szét- 
f oszló nyákká vált, (úgynevezett «priesteleyi anyaggá))) 
melyet felszívtak a vízi növények levelei. 

Most azután ismét a quál maradt az úr a vízben. 

Ez megint oly ellensége minden más állatnak, hogy 
ettől magasabb életműszerű lény a vízben nem tenyész- 
hetik. A hol a quálok megjelennek, ott egész nagy tenger- 
öblökben elpusztulnak az apróbb halak mind. 

Egy újraébredtemkor a pompás, ragyogó vészhozók 
mind kinn voltak a parton : élettelenül. Egy sem maradt 
fenn. 

Mi ölte meg őket? 

Egy picziny kis rovarnak a lárvái ; a miknek alázatos 
neve «cyclicon pediculus.*) Ezek meglepték a víz színén 
pompázó quálokat, s ezernyi lyukat fúrtak azoknak pom- 
pás hólyagtestébe, melynek égető érintése minden élő 
állatra nézve félelmetes, egyedül a kis porontyra nézve 
mulatságos, s ebben elpusztulnak a quálok mindannyian. 

Néhány óra múlva fellegei szálltak fel a tóból az apró 
repülő kérészeknek, a víz egészen sárgának látszott leve- 
tett bábhüvelyeiktől, mint nálunk otthon a « Tisza- virág- 
zásakor.)) Az első repülő rovar megjelent az újjá született 
földön. 

E látvány gyönyörét én le nem írhatom. 

A föld újjá születésének remeklése íme szemeim előtt 
megy végbe rohanó gyorsasággal. Kövid álmokat tartok 
s valahányszor fölébredek, egy újonszületett országa az 
állat és növényvilágnak tárul elém. 

A növény közt még mindig a lopvanőszök (cryptogamia) 
az uralkodók ; bokomagyságú mohok, kocsonyaként rezgő 
moszatok, puflfadozó gombák, üresbélű páfránok ; és köz- 
tük az élődlek pompás serege, miket csak bizonyos rohadt- 
nedvű talaj, légnedv és hőfok hoz elő, másutt alusznak, 
meg nem jelennek ; a kosborok, czipőczímek (orehydaeák, 
calceolariák,) pillangót, lepkét, bogarat utánzó virágserege. 
Az óriási rafflesia, félig gomba, félig virág, melynek át- 

mérője nagyobb egy emberi lépésnél, levelet sem küldve 
előre, pattan ki a földből ; de már a tó partjain, a söm- 
lyékpart mezsgyéin a fűneműek is kezdenek tért foglalni. 
És minő füvek ? A mik egy nap alatt embermagasságra 
nőnek s másnap már kivetik kalászaikat ; nádak, miknek 
tömege áttörhetlen erdő; folyondárok, mik a nád-erdőt 
összeszövik; s hol már kiszikkadt a föld, dudorodó repedé- 
sek jelentik előre, hogy onnan egy növény- fej edelem fog 
kitörni nemsokára : még nem tudni, hogy mi ? talán egy 
yucca, talán egy káposztapálma, vagy egy csirájában is 
óriás kókusz ? 

S a növényzettel együtt haladva támad az átmelegült 
iszapból elő az állatvilág. Férgek, miknek már piros vére 
van, s a mik szomjazzák a vért. Nadályok, szipolyok, po- 
kolfuriák, azután csőalakú holothúrok, (a tó vize sós) ; 
köztük trepangok, a miket már emberek is esznek (igaz, 
hogy chinai emberek), csillag alakú érdemrendmimelő pu- 
hányok ; meduza-főhöz hasonló körül-kigyó szörnyetegek, 
a mik közül egyszer előmászik a rák, s ez már a száraz 
földre is kilátogat. 

De már ez állatok születését mély titokba tudja burkolni 
a természet s nem enged műhelyébe letekinteni. 

A vajúdó viz-fenék már emberi szemnek hozzá járulha- 
tatlan. A tó környékét a nádak, bambuszok, rotangok és 
czukornádak minden berkei veszik körül, beljebb a nym- 
phaeák, nelumbiumok széles levelei takarják s azokon túl 
egy szakadatlan sárgaveres szőnyeg fedi : az urticulariák 
virága ; tisztás hely csak a legközepén marad : ott van a 
mélye. 

Mi történik a mélyben ? azt már nem látni ; de egyszer 
megüti a fülemet az első állathang : egy béka ümmögése ; 
s a mely órában megjelennek az első repülő rovarok száz- 
ezrei a légben, a másik órában már ott vannak a pókok 
osztó vátáikkal a fűszálakon s szövik a selyem hálókat ke- 
rekre, s a mint a legelső fűmag kifejlik, már jönnek érte 
a hangyák s viszik el télire. 

És egyszer a mély csendben oly hang hallatszik, mintha 
valaki a nyelvével csettentene s azzal lomhán előmászik a 
földhasadékból egy emberkarnyi hosszú csoda állat; 
lomha, lapos, meztelen test, fekete színű, lángfoltokkal 
tarka, mintegy tompa farkú kigyó, melynek elől két lába 
van a feje alatt és felyül mintha rózsaszínű fülei 
csüggnének alá két oldalán. Mi ez ? Salamander, Triton, 
Syrén, vagy Amphyon ? vagy hybridum mind a négyből ? 
E rejtélyes állat, mely csak egyesével jön elő, párosával 
nem látta senki, sem letett tojását nem fedezték még fel. 
A legártatlanabb szörny, a kiről nem tudni, hogy mivel él, 
és miért él? hogyan tartja fenn a faját mesés egyedül- 
létében ? A syrén minden nap új meg új gyönyörét hozta 
meg számomra a bámulatnak. Hanem a gyönyörnek bűn- 
hődése is van. 

A hol egy tóból mocsár lesz s a hol a mocsár szikkadás- 
nak indul, ott a lég rohasztó lázak ragályával telik meg s 
abban emberi életműszernek tartózkodni nem jó. 

Én ugyan tanyámat a hegyoldal magaslatán ütöttem fel, 
előre számítva arra, hogy szemlélődéseim alatt a mocsár- 
lég miasmáitól lehetőleg meg legyek védve ; más részt ab- 
ban is bíztam, hogy itt a folytonos egyforma melegben 
nincsen meg a láznak föfeltétele : az éj és nap hőmérséké- 
nek nagy különbözete ; egyszer azonban mégis úgy kezdtem 
érezni, mintha valaki nagyon megvert volna s a láhaim nem 
bírnának s a fejem nehezebb volna, mint az egész testem. 

Még sem akartam arra gondolni, hogy visszamenjek a 
hajóhoz. 

Meg akarom látni a teremtés mystériumát mind végig ; 
ha mindjárt belehalok is. 

A tó már elveszte vizeit az alulról jövő folytonos hőség- 
től. Csak iszapja maradt. Közepén egy nagy szérűnyi terü- 
leten maradt meg egy sűrű dágvány : egy pöffedező degetár, 
mely fel-fel fuvódott s megint lelohadt. 

Mi születik meg ebből? 

A láz erőt vett rajtam. Nem bírtam már mozdulni. 

Jókai: Az északi pólusig. — A ki a szivét. 11 

A szétnyíló equisetumok és lycopodiumok szálai kiállha- 
tatlan bűzzel tölték be körülem a levegőt. A mocsár felől 
maró bogarak rajzottak felém, s undorító hüllők, kígyók, 
csúszómászó gyílfajok sunnyogtak fel hozzám. Én még 
sem mozdultam el helyemből. Néztem, mi születik meg 
abból a vajúdó dágványból? 

Ott volt mellettem Bábi. Gyógyítani nem tudott, de 
elkergette tőlem az undok csúszómászó sereget, s tenyerei- 
vel lesimítá arczomról a maró bogarakat. 

Én lestem a dágványt. 

Az egyre jobban szikkadt, felszíne bebőrösödött, és 
egyre mozgott ; mintha dagasztaná valami. 

Lassankint úgy tetszett, mintha a mozgó iszapban egy 
óriási alak körrajzai idomulnának ki. Egy hosszú derék, 
gömbölyű fő, négy szétnyúló tag : talán kezek és lábak. 

Mi fog születni ? 

Ember ? vagy óriás-gyík ? vagy a kettőnek szörnyfaj zata : 
a « Triton Gygas?» 

A láz egyre jobban erőt vett rajtam. 

Folyvást világosabban idomulni láttam a dágványból 
kidomboruló körrajzokat. 

És ekkor egy kínzó pokolbeli gondolat lepett meg. 

Ha én abban a perczben halok meg, a mikor ez a csoda- 
szörny megszületik, akkor az, a kinek még lelke nincsen : 
elfogja magának az én lelkemet s akkor ebben élek tovább. 
És akkor ez a szörny-test kényszeríteni fog engemet, hogy 
D^egegyem, felfaljam mind azt, a mi e szigeten élő lény : 
hű Bábimat legelébb, azután apósomat, a jó öreg Lamekhet, 
a kit kihoztam a kristálykoporsóból ; s végre Nahámámat 
is, a kiben szivemnek szive él. 

Ez a gondolat kétségbe ejtett. 

— Óh Naháma I 

— Itt vagyok ! suttogá egy édes hang fülembe, s egy 
szabadító angyalarcz mosolygott le rám ; míg az öreg Lá- 
mekh alakja lábamnál omlott le térdére, legelőször is há- 
lákat adva az Úrnak, hogy őket feltalálásomban megsegíté. 

Az én kedveseim aggódtak hosszas elmaradásomon, s a 
mint a szikkadó völgy mentében járhatók lettek a partok, 
utánam jöttek arra a helyre, a mit czélomul kitűztem. 

A patriarcha legelőször is gyóg}^itásom után látott. Is- 
merte a füvek erejét. Melyek azok, a miknek kifacsart nedve 
a gyomor szálagaira zsongitólag hat, s a mik összezúzva a 
testre kötve, a belső hőséget kiszívják; megitatott, bekötö- 
zött. Itt volt az ő ős világának flórája együtt. 

Azután ketten fölemeltek, rátettek Bábi hátára, odakö- 
töttek, hogy le ne essem róla. 

Én, kezemet a sűrű bozóttal benőtt tófenék felé kinyújtva, 
rámutatok a vajúdó dágványra. 

Lámekh oda pillantott, b azzal kezét arczára csapva 
kiálta fel (a rémület hangot adott neki) «az óriás !» s 
megkapva egy kezével az én karomat, másikkal Naháma 
kezét, nem sejtett erővel kezdett el futni e helyről, hátra 
sem tekintve többé. A kiszikkadt völgy mentében sík út volt 
már a futásra. Addig meg sem pihentünk, a míg el nem 
értük a Tegetthoffot. 

Velem jót tett a gyors nyargalás, tökéletesen kiizzasztott, 
csuron víz lettem ; egy párszor az útban álló patakban meg- 
fürösztött Bábi, a mi megint úgy hatott rám, mint a Prisz- 
nitz gyógymód : mire a hajóra értem, minden bajom elmúlt. 
Bizonyosan segítségemre jöttek a megszabaduláshoz Lá- 
mekh gyógyszerei és Nahámám buzgó imái is. 

Csak a fáradság volt az, a mi még ágyba feküdnöm kény- 
szerített. 

Az egész szigeten húsz fok (Eeaumur) volt már a meleg. 

Váljon mit szül a dágvány ez éjjel? 

NE TOVÁBB! 

A láz és fáradság után mélyen és hosszan aludtam. A mi 
fölébresztett, az a metsző, éles hideg volt. 

Mikor felnyitám szememet, azt láttam, hogy Naháma 
prémes ruhájába van öltözve s szobám vaskemenczéjébe 
tüzet gyújt. 

A hévmérő tizenkét fokot mutatott a 0-on alul a szobá- 
ban, s poharamban befagyott a víz. 

Mi történt itt ? 

Felugrottam ágyamból. Naháma segített legmelegebb 
öltönyeimet felvennem, s a lépcsőkön a födélzetre fel- 
kapaszkodnom ; Lámekh ott térdelt és karjait kiterjesztve 
imádkozott. 

Körülöttünk északsarki éj volt ! 

.... Mi történt velünk ? 

Az történt, hogy a tengeráramlat megfordítá az egész 
szigetet, s ez által a naphthavolcán a sziget hátuljára ke- 
rült. A belőle kiömlő petróleum most már nem folyja kö- 
rül a szigetet, egy felhőboltozatot képezve fölötte, hanem 
elmarad a háta mögött s nem is foly többé oly bőven, 
miután az előre haladás okozta vissznyomás megszűnt 
ellenében. Ugyanakkor a kőszénréteg közé beszakadó ten- 
ger-ár eloltotta abban a tüzet, s a volcán nem lobog már 
jobban, mint egy világító torony. 

A tűzveres felhőkárpit eltűnt az égről, az utolsó elvonuló 
felhők vastag hóréteggel takarták be a földet ; hegy, völgy 
fehér. 

S a veres ég-padmaly helyett a sötétkék firmamentum 
csillagai szikráznak fejünk fölött, s fenn a magasban egy 
láng-koszorú lobog, egy tökéletes kör, melynek központjá- 
ban úszunk, 8 mely köröskörül sárga, rózsaszín és zöld 
sugár-kévéit, sötét ablakoktól megszakgatottan, a világ 

mind a négy része felé lövelli szét. Ez az északi hajnal, 
melyből, mint a szivárványból, eddig csak a félkört látta 
halandó ember. Mi az egész kört látjuk ragyogni. 

Tehát az északsark alatt vagyunk. A gönczöl sarkcsillaga 
épen a fejünk felett. A delejtű nem mutat irányt többé : 
lebeg határozatlanul. 

Az egész földet, melyet újra születni láttam, látom most 
meghalni újra. 

Hóvilágnál, északfénynél bejártam még egyszer Nahá- 
mávaLés Lámekhkel, kísérve hű medvémtől, a csodaképen 
átalakult völgyet. 

Se növény, se állat nem volt benne többé. 

A buja délvirágok, a túltengő lopvanőszők a fagytól 
összezsugorodtan feküsznek a hó alatt eltemetve. A nád- 
erdő csak törmelék már, s minden alszik újra. 

Csak a tó közepén, a befagyott dágvány szérűjének kö- 
rében látszik meg még a hótól eltakartan is egy kidombo- 
rodó szörnyalak óriási körrajza. Széles fej, hátgerincz, ke- 
zek és lábak. Megölte őt a föld, mielőtt megszülte volna. 

Még egy meglepetés várt reám. A ragyogó északfény 
mellett a Zichy-előfok ormait és a volcán czukorsüvegét 
rózsaszínű fényben láttam tündökleni. Egyszer aztán az 
északfény lelohadt, kialudt, s a láthatáron egyedül tündö- 
költ teljes ezüst fényében a tele hold. 

És akkor bámulva láttam, hogy úszó szigetünk hegyei- 
partjai most is eleven karmazsin fényben égnek, míg a 
lapályok gyönge rózsaszínnel vannak bevonva. A lábaink 
alatt ropogó hó maga is rózsaszínű volt. 

Ez tehát nem az északi hajnal viszfénye ; ez pirosra fes- 
tett hó. 

Eoss kapitány is találkozott északsarki útjában a Baffin 
öbölben egész rózsaszínre festett partokkal. Azoknak a havát 
egy apró lopvanösző spórái festették meg ily pirosra, miket 
elneveztek «uredo nivalisnak» (hórozsda). Hanem a mi 
havunk festanyaga más. Ez a volcánban felforrott kőszén- 
kátrány terméke, mely a belé omló tengervíz savaival a 

földkebel erős tüze közepett titokteljes vegyész! alakítás- 
sal egyszerre színeket állított elő, a mik a fellövellő gőzben 
a hófelhők közé keveredtek, rosanilin, azalin, harmalin és 
fuchsin, minden csodaszép változataival s most itt úszik a 
sötétzöld óceán közepett ez a darab föld, karmazsinnal, 
milliommal és karminnal örök időkre hajnalszínűvé festve. 



Minden szárnyasa a jégvilágnak elhagyta úszó földün- 
ket. Hajóink vitorlái néptelenek már. Egy vadlúd maradt 
bezárva egyik szobánkban. Most leirom ez eseményeket, a 
mik a Tegetthoffon és környékén történtek, s azon módon, 
a hogy galambpostával szoktak üzenetet küldeni : elküldöm 
ezeket a vadlúd által a nagy világba. Talán megkapja va- 
laki. Talán lesz, a ki hitelt ád szavaimnak s elindul fel- 
keresésünkre. 

Kelt az északi szélesség 90-ik foka alatt az örök éjsza- 
kában. 

ALOF-BETH-OOMAL MOLLAH. 

A kik a syriai nyelvvel ismerősek (s ugyan ki ne ismerné?) 
rögtön ki fogják találni, hogy ez a név Alof-beth-gomál 
Mollah annyit jelent magyarul, hogy öÁbéczé bácsi ». S ez 
a név a lehető legnagyobb megdicsőítés halandó emberre 
nézve. Mert valamikép az Alkorán az a könyv, a melyben 
minden tudománya a kerek világnak bennfoglaltatik ; 
azonképen az ábéczé az a könyv^ a melyben az ember 
minden betűt megtalál, s ezen betűknek összerakásától 
függ, hogy minden kérdésre megkapja a kivánt feleletet. 

Alof-beth-gomál Mollah az igazhivők orákuluma. 

Eredetét a régi öKoreisw törzsből származtatja. A törzs 
maga rég kiveszett már. Elfogyasztá a szent élet, a testi 
élvezetek megtagadása: a mi megmaradt, elpusztíták a 
vahabiták, a mollah maga képviseh az egész népcsaládot, 
melyből maga Mohammed próféta is eredt. Ez idő szerint 
terjed az életkora százhuszonhat esztendőre. «Meghalha- 
tatlan») ember. 

A lábaira már nem bír felállani, s a kezét nem bírja a 
szájáig emelni; de azért a legjobb testi-lelki egészségnek 
örvend. A ki hozzájön tanácsot kérni, jövendőt mondatni, 
annak kötelessége a prófétát megetetni és megitatni. Nem 
nehéz kötelesség, miután az öreg növényfogyasztó. 

A ki hátrafelé száz éven végig lát, az bizonyosan előre 
is épen olyan messze belát a jövendőbe. 

Alof-beth-gomál MoUáhnak a feje a mohamedánok kon- 
versations-lexikona s a bölcseség tárháza. 

A bölcseségét semmi sem bizonyítja oly határozottan, 

mint az, hogy saját magáról milyen jövendőlátással tudott 
gondoskodni. 

Egy olyan törzsnek az ivadéka, melynek kiirtására volt 
kihúzva minden fegyver, barbárok és versenytársak kezé- 
ben ; kénytelen volt olyan rejtekhelyet keresni magának, 
a hol rá nem találnak. Csakhogy ott meg elveszhet éhen, 
vagy a puszták ragályos lázaiban. 

Alof-beth-gomál kiválasztotta magának menedékül azt 
a völgyet Tunis tartományában, a melyet az « egészség 
völgyének)) neveznek, a hol örökzöld cserfa a fenyővel és 
pálmával csodálatosan összekeveredve, életgerjesztő bal- 
zsamával gyógyítja meg az odamenekülő nyavalyásokat. 
S a hol még az ellenséges növényóriások is ki tudtak bé- 
külni, az emberek közt is aranykorbeli jóakarat az egye- 
düli törvény. Az arab közmondás szerint az « Ain-draham» 
(ezüst forrás) tartományában bátran járhat végig egy szűz 
leány, arany koronával a fején éjszaka — egyedül. 

A hajdani carthagóiak s a római Caesarok egykori ked- 
vencz paradicsoma most is tele van még a régi nagyságot 
hirdető paloták romjaival : a chemsui márványbányákból 
került meseszép antik-sárga, rózsaszín, zöld és erezett 
oszlopok még tartogatják a bazilikák, az amphitheátrumpk 
árkádjait s hirdetik Nerva Traján örök dicsőségét, de Alof- 
beth-gomál MoUah nem választá ez üres palotákat lakhe- 
lyéül ; hanem bevette magát a szuk-el-tnini sziklasírbol- 
tok egyik üregébe s ott megosztotta a Fiamén Martialissal 
a fekhelyét : a sarcophag fenekén alszik a Fiamén, a tete- 
jén a MoUah. 

Ha a Mollah most százhuszonhat esztendős, akkor 
nyolczvan esztendő óta kell neki abban az odúban ülni. 
És mégis tudja, a mi az egész világon történik. A kik taná- 
csot kérni jönnek oda hozzá, azok hordják azt össze neki. 
S eljárnak hozzá a kicsinyek és nagyok, a gazdagok ós 
nyomorultak, a hatalmasok és az üldözöttek ; és különö- 
sen, a kik szerelmesek. És még azután, a mi legkülönösebb 
baj : Európában alig ismeretes, de a Keleten sűrűn 

előfordul: a «halott-szivűek)). A szerelem halottjai 
inkább. 

Hyen « halott szív)) volt a syriai kormányzónak, Tefik 
beynek a fia, «Edrisz-el Homrah-emir». 

Azért hittak «el Homrah-nak», (veresnek) mert az arcza, 
a keleti faj olajbarna szinétől elütöen, piros volt. Olyan 
piros, mint a rózsa. És a szíve mégis halott volt. 

TEFIK BEY ÉS A PKÓFÉTA. 

Tefik bey, a kinek a mellékneve volt először «gházi», 
később pedig «deli)), mind a kettőt kiérdemelte : Az elsőt, 
« győztes)) a vahabiták és beduintörzsek fölötti diadalaival, 
a másodikat pedig, «az őrült », azzal, hogy elvesztette az 
eszét. Hogyan cserélte ki egymást ez a két név? 

Szép, erőteljes férfi volt még ötven éves korában is. 
Igazi eredeti arabs jellegű arcz, sötétbarna színnel, fekete 
göndör szakállal, villogó fekete szemekkel ; ideges, karcsú 
termet, széles vállal, aczélizmokkal ; kivált ha lovon ült, 
a Selaheddin korabeli hősökre emlékeztetett. 

Egy napon nem restelte a hatalmas bey felkeresni a 
szuk-eltnini prófétát sziklaodujában. 

Ismerte a látogatást tevők kötelességét ; iszákjából meg- 
tölté a bölcs gyékénykosarát datolyával, kőkorsóját forrás- 
vízzel ; szájába rakta az ételt, szájához emelte a korsót, 
megetette és megitatta. 

— Áldva legyen Allah neve, a ki Illés prófétát táplálta 
a pusztában a maga hoUói által. 

— Hát engem csak hollónak becsülsz ? 

— Nem. Te vagy a keselyű, a ki a beduintörzseket meg- 
eszed, Tefik bey. 

— Honnan ismertél rám ? 

— Minden embernek a homlokán lakik a lelke, a ki 
megmondja, hogy kicsoda. Miért jöttél hozzám ? 

— A fiam beteg, annak a számára keresek nálad írt. 

— Miben szenved ? 

— Semmiben seiíi. Hiszen ha valami hibája volna, akár 

testi tagjaiban, akár a belső zsigereiben, nem jönnék 
tanácsért tehozzád, hanem elvinném a keresztyén tudó- 
sokhoz, a kik ezt a tudományt tanulták ; tudnak halottból 
élőt, élőből halottat csinálni; fiamnál az a baj, hogy 
semmi baja sincsen. Ép, erős, délczeg : naphosszant meg- 
üli a vágtató paripát, neve sokszor fel van már irva ellen- 
ség homlokára. Étvágya jó, de az éhséget is kibirja, a mi 
első kötelessége a jó katonának. 

— Talán hát engedetlen, szilaj természetű ? 

— Sőt ellenkezőleg : a legjobb fiu a világon, a kiről a 
többi legényeknek himet kellene varrni. Apatisztelő, baj- 
társmegsegitő, koldusápoló. Soha se láttál olyan fiút : mi- 
kor a harcz melegében látod, egyik kezében a szablya, 
másikban a lándzsa, csak a térdével igazgatja a mént, úgy 
dúl az ellenségben, mint a párducz a tevék között, ha pe- 
dig otthon van, szegfűt ójt, galambot etet. 

— Hát akkor mi baja? 

— Nem akar asszonyt szeretni. Gyűlöli az asszonyfélét, 
elfordul előle ; nem néz reá. Megpróbáltam már vele min- 
dent. Elvittem az örmény kávéházba, a hol a bajadérek 
tánczolnak ; helyettük ő takarta be az arczát. Adtam a 
kedvéért lakomákat, a melyeken franczia mustot ittak, a 
mely ki van véve a próféta tilalma alól : a hárememből a 
legszebb rabnőket ültettem melléje; a bort kiköpte a szá- 
jából s a csókot letörülte az arczárói : egyik sem fogott 
rajta. Annyira megy a nők iránti gyűlölete, hogy még a 
saját húgait sem akarja látni és soha velük beszédbe nem 
állt még. Pedig szép leány mind a kettő. 

— Tudom. Az egyiknek a neve «Laillabeth», a másiké 
«Ferinkháne)). Az első anyáról is nővére Edrisznek. Ke- 
resztyén nő volt az anyjuk. Azt te egy kolostorból rabol- 
tad el erővel. 

— Mindent tudsz. Azt hiszem, hogy ez a keresztyén asz- 
szony kötötte meg a fiának a szivét a születése órájában, 
hogy soha ne szeressen nőt. 

— Mennyi a fiad életkora ? 

— Épen fele az enyimnek. De olyan idős koromban én 
már tíz leányt raboltam el a kút mellől. 

— Allah nem egyformán osztotta ki a virágzást és a 
gyümölcstermést a fák között. A fügefa háromszor virágzik, 
háromszor gyümölcsöz, a míg a nap a rákfordulótól a bak- 
fordulóig eljut; a medveszölő. fájának az érett gj^ümölcse 
pedig ott éri az ágon az új virágot : annak egész év kell ; 
a cidoni alma fanyar marad a tizennegyedik holdtöltéig ; 
és a kenyérfa g}^ümölcsét csak hat évszak letölte után 
lehet leszakítani. Majd megjön Edrisz-el-Homrahnak is 
a maga ideje, a mikor a szíve virágozni kíván. 

— Csakhogy én arra nem várhatok. Edrisz fiam a minapi 
harczjátékok alkalmával megnyerte a khedive kegyét. Én 
azóta ismét új diadalokat vívtam ki az ő ellenségei fölött. 
Most az én hőstetteim megjutalmazására azt gondolta ki 
a khedive, hogy leányai közül a legidősebbet a fiamnak 
adja feleségül. A menyasszony már útban van. Az én Edrisz 
fiam pedig hallani sem akar felőle. Veszedelmes kelepczé- 
ben vagyok. Ha a szultáni herczegnőt visszaküldöm, akkor 
« megittam a fekete kávémat)) ."^ 

— Mindennap Allah árnyékában járunk. 

— De én még koránlom a paradicsomba jutást : nekem 
még nagyon sok megenni valóm van itt a földön. 

(A mohamedi hitrege szerint Allah minden embernek 
kiszabta a születése napján, mennyi ételt kell e világi élet- 
ben elfogyasztania; a ki hamarább megeszi, hamarább 
elvégzi ; a ki takarékoskodik vele : hosszabban él.) 

— Van időd a meggondolásra. A herczegleány nem fog 
egyenesen a te palotádba menni ; annak még egy nagy 
kerülő utat kell tennie s azalatt majd mutat megváltást a 
sors. 

— Én már találtam ki egyet. Ha a fiamnak nem kell a 
menyasszonya : elveszem magam feleségül. 

* Ha valaki eljátszotta a khedive kegyét, azt csendesen eltették 
láb alól; mérget töltöttek a kávés findzsájába. 

— Ha te elveszed a khedive leányát, a kit a fiadnak 
szánt, akkor az megteszi, hogy a fiadnak elküldi a leányá- 
nak az anyját feleségül, s akkor a fiad lesz a te apósod s 
az új szülött fiad lesz a fiadnak az unokája. Különben is 
tudd meg azt, hogy öreg ember szívének a fiatal asszony 
fényes tőr. Egyébiránt jól teszed, ha a legédesebb nemét 
választod a halálnak. 

— Csak egy nagy baj van vele. Ha én magam veszem 
el a khedive herezegkisassszonyát, akkor az udvari tör- 
vények szerint azonnal el kell bocsátanom a most meglevő 
két feleségemet. A szultánleány férje nem tarthat több 
asszonyt. 

— Hát hiszen tudod azt, hogy az olló két ága, mely 
szüntelen egymás ellen harczolni látszik, még sem egy- 
mást, hanem mindig a közbeeső valamit metszi darabra. 

— Csakhogy nekem nagyon kedves volt ennek az olló- 
nak a metszése. 

— Ám lássad. Én tudnék neked valami tanácsot adni, 
a mivel a khedive haragját elfordíthatnád. Te is fogod 
tudni, hogy a khedivének « gyűjtési » szenvedélye van. 
Voltak szultánok, a kik órákat gyűjtöttek, mások drága 
ötvösműveket : a khedive mindenszinű rabnőket szed ösz- 
sze. Van neki már mindenféle : hófehérbörű orosz, ara- 
nyosbarna szinű örmény, hollófekete bársonybőrű bisba- 
riba szerecseny, olajszínű maláji, rézszín bőrű indián, 
sárga chinai ; aztán van olyan, a kinek a bőre márványo- 
zott, fehér pirossal törve ; azután meg hamuszínű, a milyen 
a kreol nőké, meg olyan, a ki a csiszolt diófához hasonlít, 
czigány fajta. Én tudnék neki még egy új színt szerezni. 

— Mifélét? Lehetetlen az ! 

— Zöldet. 

— , Valami tengeri istennőt ? 

— Nem. Csodák nincsenek a világon. Allah teremtése 
minden, a mi volt, van és lesz. Itt jái-t nemrég nálam egy 
egész család, a melynek bőre zöld : arcza, teste csupa világos 
zöld. Nem betegség rajtuk ez a szín ; hanem egy csodála- 

tos vérkeverék szüleménye. Az apjuk sárga színű chinai 
volt s az anyjuk fekete. A gyermekeik zöldek lettek. Van 
közöttük egy hajadon leány, a ki szép. Mintha topázból 
volna faragva. A hajában is egyesülve van e két faj saját- 
sága ; olyan puha és göndör az, mint a szerecsenyeké, de 
olyan hosszú, mint a chinaié ; úgy omlik le rajta, mint 
egy bársony palást. Különös színük miatt nem volt mara- 
dásuk a szülőföldükön ; se a chinai, se a néger nem akarja 
őket befogadni. Egyik országból a másikba üldözik őket, 
mint a bélpoklosokat. Hozzám jöttek tanácsot kérni. Én azt 
mondtam nekik, hogy menjenek el Dzseddáhba, ott hú- 
zódjanak meg a bánban, majd nem sokára értük fog 
menni egy nagy úr s elviszi őket egy fejedelem ud- 
varába. 

— Aisah kötényére esküszöm, az a nagy úr én leszek. 
Azt a zöld leányt megszerzem azonnal. 

— És elküldöd a khedivének, kiengesztelésül a vissza- 
utasított herczegleányáért. 

— Nem ! Megtartom magamnak a herczegleányt fele- 
ségül, a zöld leányt pedig rabnőül. . 

— Ám lássad. De rá emlékezzél, hogy nem én taná- 
csoltam. 

— Allah legyen előttem ! akarta, hogy a férfinak a 
szíve sebesebben dobogjon, mikor asszonyra gondol. De 
már most szólj, tudsz-e valami segedelmet a fiam számára, 
hogy annak a szíve ne legyen halott ? 

— Megmondhatom; de jobban tennéd, ha annak hagy- 
nád. Azt mondja az Alkorán : «ha alvó oroszlánt találsz, 
ne lépj a farkára, hogy fölkeltsd*. Ha a kertész sietteti a 
fának a virágzását, az a fa elvész. 

— De már huszonöt éves korában csak virágozhatik. 

— Ábrahám hatvan éves volt, mikor nőül vette Sárát. 

— De ott volt Hágár ! 

— Az történik, a mit Allah előre elrendelt, én vissza 
nem forgathatom a nagy könyv lapjait. Tele van irva a 
múlt és a jövendő lapja egyaránt. De én megmondom 

neked most, hogy rossz lesz azt tenned, a mi megvan 
felöled Írva, hogy tenni fogod. 

— Hallgatom. 

— Tehát el fogod küldeni a fiadat a nagy buesuj árassal 
Mekkába a «Beit Allah)) -hoz (Istenháza), amikor a napja 
eljön, hogy a «Kaába» ajtaját felnyitják. Mikor el lesznek 
végezve a szertartások, a Zemzen kútjánál való mosako- 
dás, az Arafát-hegyi zarándokolás, a Wadi mnna pusztá- 
ban a kőhajigálás : hát akkor a fiad szive eleven lesz. Uj 
emberként fog visszatérni a « Beled-el -Harám ))-ból. De 
abból nem lesz semmi jó. Most hagyj békében és meg 
ne köszönd, a mit tőlem kaptál, mert abban nincsen 
semmi jó. 

Mikor Tefik bey kilépett a próféta sírlakából, épen 
akkor jött fel a nap a Dzsebel-el-Hadzsela kopár gerincze 
mögül, mely úgy néz ki, mintha óriási várak düledéke 
volna. 

Akkor bámult el csak, visszatekintve az elhagyott 
völgyre, az Alof-beth-gomál-Mollah lakásának pompáján. 
A szultánok valamennyi palotái nem mérkőzhetnek azzal. 

Azt a meredek hegyet, melynek aljába a rómaiak sír- 
üregei vannak vájva, úgy hívják a mai kor népei, hogy az 
«izzó szikla)). Fekete homokkő az egész, mely a bazalthoz 
hasonlít. Semmi növényzet rajta: kopár az egész kő. 
A naptól fenékig áthevítve, üregeiben olyan hőség van, 
mint egy szárító kemenczében. Az ide hordott hullák mind 
múmiákká váltak a száraz hőségtől s állati élet ott meg 
nem maradhat. Az a pokol. 

Hanem Allahnak úgy tetszett, hogy az ő hive számára 
egy ölnyi tért kiszakítson a pokolból. 

A sziklafal mentében húzódik a hajdani római vízveze- 
ték maradványa, mely a régi Simissus városába szállítá a 
távol hegyekből eredő patak vizét. Az egész aquaeduct 
összedűlt ; csak ez a kis darab áll fönn belőle s most a 
félbeszakadt romcsatornából hull alá a patak épen a 
próféta lakóhelyének az ürege előtt, eleven kárpitot ké- 

Jókai: Az északi polniig. — A ki a szÍTet. 12 

pezve a bejárásnál, mely azt eltakarja. A zuhatag meden- 
czót vájt a kőben, melynek örökké forgó örvénye behatol 
a próféta barlangjába s mintegy szolgálattevő dzsin, tisz- 
togat és hűs levegőt áraszt ; a barlangot fehér köd takarja 
folyton s a mint a nap keresztülsüt a zuhatag kristályán, 
a próféta sírlakását örök szivárványfény derengi át. 

A DKÁGA HOLD ÉS AZ OLCSÓ HEECZEGNŐ. 

Egész Dzsiddah népe mind a háztetőkön volt s vala- 
mennyinek az arcza mind az ég felé volt fordítva. Az új- 
holdat keresték. 

A kalendáriumban világosan ki volt téve, hogy a hold 
megújul naplement után 7 óra 11 elsöpercz 22 másod- 
perczkor. De ez nem elég Dzsiddában. Ám nyugodjanak 
meg a sztambuli, teheráni, tunisi mozieminek az asztro- 
nómiai meghatározásokban ; de a szent Hedzsáz tartomány 
lakóinak ez nem elég auktoritás. Abban a malasztos három- 
szögben, melyet Éva sírja, a próféta bölcsője és temetője 
képez : (Dzsiddah, Mekka és Medina), az újholdnak tanút 
kell hozni magával, a ki szemmel látta az ő megjelenését 
az égen: egy «sohud»-ot. 

Ezúttal pedig egészen be van borulva az ég. ígéri az 
esőt, de nem adja alá. Pedig ugyan nagy szükség volt már 
rá. A házakban minden cisterna kiszáradt ; a közkutak 
vasajtóval vannak bezárva, s a « víz bérlők » csak az «oádi» 
teszkeréjére adják ki a vizet korsószámra, — pénzért ; 
forrásvizet a távol hegyek közül a beduinok hordanak bőr- 
tömlőkben ; de azt csak urak ihatják, mert drága. 

Hanem azért mégis nagyobb az óhajtás, egy kis derült 
ég után, mint maga a népszomjuság, s minden igazhivő a 
«fatihát» hadarja. ínyéhez száradó nyelvvel. 

És Dzsiddáhban minden ember igazhivő moziemin, 
kivéve egy néhány gyaur pálinkaboltost, a ki keresz- 
tyén. Eendes nevén «kelb-ibn-kelb)) (kutyafia kutya). 
A pálinka ugyan meg van tiltva a szultán és a próféta 

által; de hisz épen azért árulják pénzért, mert tilos; 
különben ingyen adnák. 

Látszik ugyan a keleti láthatár felé, a merre Mekka fek- 
szik, valami kis rongyos szakadás a felhőpaláston: ha 
valaki épen ott volna, hát onnan ugyan megláthatná a 
félholdat; de hát ki mehet oda? Annak a «Eok-madár») 
szárnyaival kellene birni. 

Már pedig az egész városra nézve nemcsak életkérdés, 
hanem valóban ételkérdés az, hogy fenn van-e «e mai 
napon » valósággal az újhold az égen, vagy nincs. Mert 
ezzel az újholddal kezdődik a nagy Eamadán-bőjt. S a 
böjt a mohamed-hitüeknél igen komoly dolog. Ez alatt egy 
álló egész holdjáraton át, napfelkeltétől naplementéig, egy 
falatnak és egy kortynak nem szabad lemenni az igazhivő 
torkán ; csak naplemente után ehetik és ihatik. A gazda- 
goknak könnyű, mert azok éjszakát csinálnak a nappal- 
ból; bezárják az ablaktábláikat; a nappalt átaluszszák; 
de a szegény embernek, a kinek az utczán a dolga, a ki 
a boltjában ül, ugyan keserves dolog egész forró napon 
keresztül nyelni az éhkortyot s még csak egy kis fekete- 
kávét sem szürcsölhetni. Néha pedig a hideg napon is, 
mivel a Eamadán «hó» nem számít a rendes «hónapok», 
hanem a holdjárás szerint s ekként 32 év alatt végig ván- 
dorolja az esztendőnek mind a négy évadját. Ez évben 
épen a tavaszi monsun szelek idejére esett. Minthogy 
pedig a Eamadán «este» kezdődik: annálfogva az egész 
népségnek legnagyobb érdekében áll megtudni, hogy ez a 
<(mai» éjszaka olyan éjszaka-e már, a mikor a holnapra 
való ebédet előre meg kell enni? mert különben teljes 
huszonnégy óráig tartana az étlenség. S ez már nem böjt, 
hanem koplalás. 

Azonban az újholdat csak nem látta meg senki. Már 
be is sötétedett s a helytartó basa dobosai kihirdették 
minden utczaszegleten, dobszó mellett, hogy a hold nem 
levén látható, a Eamadán-bőjt kezdete a mai napról 
holnapra tétetik át. A dzsiddahi kormányzónak van arra 

hatalma, hogy megigazítsa az astronomiát : egyébre úgy 
sincs. 

Erre aztán minden igazhivő letakarodott a háztetőkről, 
a pékek, húsárulók és zöldségkofák bezárták a boltjaikat 
a bazárra lakatot vetettek s ment haza minden ember — 
mosakodni. Az arab mohamedán minden nap háromszor 
mosakodik, az indus mohamedán pedig négyszer — egy 
esztendőben. 

A Eamadán-hó kezdetét hirdető ágyúlövés tehát a maga 
rendes kalendáriumi napjáról elmaradt. 

Azonban a «Kizmet» nagy könyvében az volt megirva, 
hogy ezen a felhőfátyolozta napon egy buzgó igazhivő, 
alig megmagyarázható okokból, épen azon a vendég- 
szeretetlen pusztán kóboroljon lóháton, a mely fölött az 
említett égnyilás mutatkozott. Ennek a halandónak a sze- 
mei meglátták a nyugoti láthatáron épen leszállni ké- 
szülő újhold ezüst sarlóját s miután a látomány által e 
szerencsés kiválasztottja aprófétának egyszerre «sohud))-dá 
lett fölavatva, szent kötelességének tartá azonnal lóhalá- 
lában bevágtatni Mekkába s hirül adni a Nagy SheriflFnek, 
hogy ő látta a holdat. 

Ott tehát még aznap este elkezdődött a Eamadán-hó. 

Minthogy pedig abból nagy veszedelem támadna az Iz- 
lámra, ha a Hedzsáz földén egy helyen ma, másikon hol- 
nap kezdenék a böjt havát, annálfogva a nagy Sheriff meg- 
parancsolá a hírhozó sohudnak, hogy rögtön vegyen más 
paripát s vágtasson Dzsiddáhba, ott is tudatni az örömhírt, 
hogy megvan a hold ! 

Dzsiddah Mekkához gyors paripán is jó négy órajárás. 
A muezzim épen az éjféli szurát vonította a mináréh 
erkélyén, mikor a sohud a helytartó basa palotája elé 
megérkezett. 

Mondták neki, hogy a basa már lefeküdt s az igazak 
álmát aluszsza. 

— Mondjátok meg neki, hogy a mekkai Nagy Sheriff 
parancsát hozom. Keljen fel azonnal. 

A helytartó basa bizonyára ugrott volna az ágyából erre 
a szóra, ha igazán feküdt volna is ; mert a Hedzsáz tarto- 
mányában az igazi parancsoló úr nem a padisah, hanem 
a mekkai nagy Sheriff; — azonban szerencsére fenn volt 
még s a fő-kádival sakkozott, közben iszogatva a tilalma- 
zott rákit. 

A sohudot bebocsátották a basához. Karcsú, deli levente 
volt. A termetét jól ki lehetett venni. A mekkai zarándo- 
kok öltözete az «ihrám», nem más, mint egy fehér lepedő 
a vállukon s még egy fehér kendő az ágyékuk körül te- 
kerve. A fiatal legény a lepedőt összecsavarta, hogy nyar- 
galása közben szelet ne fogjon : nem volt rajta más, mint 
a patyolatkendő a derekán, azon függött a meztelen kardja. 

— Labbaika Allahuma, labbaika ! kiálta a belépő ifjú. 
(A mi annyit tesz, hogy « szolgállak, óh Allah, szolgála 
lak» : — a mekkai zarándokok folytonos üdvözlése.) 

— No mi baj ? kérdé a helytartó. 

— A nagy Sheriff mondja : ma van a Eamadán-kezdet ; 
én láttam az újholdat. Labbaika ! 

— Oh hogy szurokzápor esett volna a pofádra a három 
sejtán örök sebeiből, a mikor megláttad I Hát mit csinál- 
jak én most a te holdaddal ? 

— Add hirül ágyulövéssel a városnak a Eamadán kez- 
detét ! monda a zarándok. 

— Az Izrafil angyal trombitája nem lesz rettenetesebb 
az Ítélet napján ! nyögé a basa. Köszönöm, jámbor metuáf, 
hogy ezt a hirt elhoztad. Mi jutalmat kérsz érte ? 

— Azt én egészen a te nagylelkűségedre bizom. 

— No nézd ezt a csalafintát, monda a basa a kádinak. 
Eám bizza a jutalmat. Ha ő kérne valamit, azt lealkudhat- 
nám negyedrészére. De magam magammal csak nem alkud- 
hatom. — Adok neki egy erszény egyptomi bronzpénzt. 
Talán még nem ismeri ; azt gondolja : arany. Vagy még 
jobbat. — Jámbor metuáf : ajánlani foglak a nagyvezér- 
nek, hogy nevezzen ki hadnagynak az albán lovasokhoz. 

— Köszönöm, jámbor basa. Vagyok már eddig is valami. 

Én vagyok a kairói spáhik ezredese : Edrisz bég-el- 
Homrah. 

A basa hanyatt esett ijedtében. 

— Allah akbar I Ezt nem lehet kifizetni sárgaréz pénz- 
zel. — No hát nemes Edrisz bég (ismerem az apádat is, a 
gházit, a Tefik beyt), nagyon örülök, hogy láthatlak. Fog- 
lalj helyet a szőnyegen s fogd a nargyle egyik szopókáját 
a szádba. Mától fogva vendégem vagy, az egész Eamadán 
hónapon keresztül. 

Edrisz bég nem mondatta magának a kinálást másod- 
szor; — szétterjesztgetve az összegyűrt ihramját s tagjait 
salonképes burkolattal véve körül, leült harmadiknak a két 
úr közé. Egy szerecsen rabszolga rögtön eléje tolta a kis 
asztalt a kávéscsészével, míg egy lengeteg öltözetű rabnő 
megkínálta egy ezüst tálczából aszalt fügékkel és kandiro- 
zott pisztácziákkal, a melyeket Edrisz bég sok órai fárad- 
sága által indokolt étvágygyal sietett bekebelezni. 

A kormányzó basa e közben felhivatta a kavaszát s ki- 
adta neki a rendeletet, melynek eredményéül néhány perez 
múlva egy hatalmas ágyudördülés szakítá félbe az éj 
csöndjét. 

De igazán mondva még Izrafil angyal trombitája sem 
fog annyi konfúziót okozni annak idejében ide lenn a föl- 
dön, mint a mennyit előidézett ez az egy ágyúlövés. 

Az igazhivők mind a gyékényeiken nyújtóztak már s az 
ágyulövésre a legédesebb álmaikból ugráltak fel. 

Ágyúlövés. Eamadán-kezdet ! Huh hetvenezer angyal ! 
Tehát nem holnap kezdődik a nagy böjt, hanem még ma 1 
Akkor még reggelig meg kell vacsorálni minden embernek. 
De hol kapni most valamit ? A török nem tart otthon élés- 
kamrát : minden nap a piaczról veszi az ennivalót. A török 
asszony nem gazdasszony. Nosza futott minden ember a 
szomszédjához kölcsön kérni egy kis harapni valót. Min- 
den bolt, mészárszék be volt zárva. Az utczákon szalad- 
gálok hasztalan döngették sorba a boltajtókat. Éjjel nem 
árulnak a muzulmánok semmit. 

A kormányzó basa ellenben jól el volt látva konyhára 
valókkal, szakácsa is volt, s annak nem kellett utasítás. 
A mint ez meghallotta az ágyúlövést, rögtön ürüt vágott, 
piláfot készített ; tojásgyümölcsöt töltött meg mézes man- 
dulával s egy nagy czápauszószárnyat kisütött olajban. 
A basa asztala sohasem szűkölködött vendégekben, s a mi 
jó és drága a városban csak kapható volt : az mind bősé- 
gesen volt felszolgáltatva. Az igaz, hogy senkinek se szo- 
kott megfizetni azért, a mit elhordatott, se húsvágónak, se 
péknek, se szatócsnak. 

Az éjjeli lakomának tökéletességéhez tartozott a zene és 
táncz is, kivált miután egy olyan kitűnő vendég vett benne 
részt, mint Edrisz bég, A nubiai zenészek és bohóczok lár- 
más játékai eléggé mulattaták a fiatal leventét, bár igaz 
muzulmán léha nevetéssel nem szokta is jelezni a derült 
jó kedvét; midőn azonban a lakomázó vendégek elé beleb- 
bent egy pár alme, a minővel Dzsiddáhban egy egész 
városrész van tele s elkezdé a maga érzéki mozdulatokból 
álló tánczait lejteni, s sebes orsószerű pörgessél a vékony 
selyemfátyolt a tagjai körül csavarni, s aztán megint meg- 
fordított pördüléssel a fátyolból kibontakozni, akkor Edrisz 
bég egész felháborodással takarta el az arczát az ihrám 
leplébe, s arra kérte a basát, hogy távolítsa el ezeket a 
szemérem nélküli némbereket. 

— Éva anyánk sírjára mondom ! kiálta fel a basa, ilyen 
eset még nem jött tudomásomra, hogy egy fiatal levente 
megbotránkozzék az abelérák táncza fölött. Talán holtszivű 
vagy te, ifjú bég ? , 

— Igenis, holtszivű vagyok. Monda egykedvűen Ed- 
risz. 

— Bizonyosan keresztyén anya szült ? 

— Igenis. Keresztyén volt az anyám. 

— Az ilyeneknek a fiai szoktak holtszivüek lenni. Vol- 
tál-e már a szent Kába-kő előtt? Megmosakodtál-e a Zem- 
zem kútjaban? áldoztál-e már eleven ürüvel az Ábrahám 
oltáránál ? 

Edrisz bég elmondá, hogy mindezen átesett már minden 
siker nélkül. 

— Most is úgy borzadok az asszonyi állatnak a mosoly- 
gásától, mintha a párducz vicsorgatná rám a fogait s mikor 
felnyitja a száját valami leányféle, hogy nekem hízelegjen, 
mindig azt várom, hogy a kettős kígyónyelv fog előjönni 
belőle. 8 a mióta a Kába-kövét érintettem, még inkább 
fázom tőle, mint azelőtt. 

— Azt elhiszem, monda a basa. Nem is gyógyít meg az 
a bolond kő semmit. Csak a buta parasztoknak való az, 
hogy a hitükben megerősödjenek s a papjaiknak a zsákját 
megtöltsék. Mink, müveit muzulmánok az ilyen mesékre 
már semmit sem adunk. Imádkozás, búcsújárás, mind csak 
babona. Megcsináljuk, hogy a nép, meg a papok fel ne 
förmedjenek ellenünk; de bíz én, ha a fogam fáj, nem 
olvastatom rá a szurát az imámmal, hanem hivatom a 
borbélyt s kirántatom az odvas fogat. Bízd rám magadat, 
vitéz bég. A mit semmi babona, vájákolás, kancsérolás ki 
nem vett belőled, én majd kiveszem a holt szivedet s meg- 
gyógyulva térsz haza az apádhoz, a dicsőséges Tefik bey- 
hez, a kinek Allah hosszabbítsa meg az árnyékát. 

Edrisz bég kíváncsi volt az ilyen szívhuzásra. 

A basa egy intésére az egyik bajadére a hosszú rózsa- 
színű selyemfátyolának a végét Edrisz fejére borítá s az- 
tán elkezdett körülötte forogva keringeni, mint a hogy a 
planéta kering a nap körül, úgy, hogy apródonkint mind 
Edrisz bég körül tekerődzött a fátyol és ugyanabban a 
mértékben fogyatkozott el a tánczosnő termetéről. Mikor 
aztán egészen átköltözött a fátyol, akkora bajadér odaveté 
magát Edrisz bég ölébe s a fejét átkarolva gömbölyű karjai- 
val, egy tüzes csókot nyomott az ajkára. 

Ezt nevezi a basa a holt szív praktikus kigyógyításának. 

De Edrisz .bég-el-Homrah nem állt kötélnek ; dühösen 
tépte le magáról a karjait leszorító fátyolt, mint hajdan 
Sámson Delila köteleit s a szemérmetlen hajadont, mint 
a macskát, derékon kapva, odadobta a basa lábaihoz s 

azzal felrúgva az étkező-asztalkát, kezébe kapta a meztelen 
kardját, mely szíjon lógott az övébe akasztva, s azt meg- 
forgatá a feje fölött. 

— Eltakarodj előlem, «Sejtán-Emisznézi», vagy kettőbe 
hasítlak ! Te pedig vén istenkáromló mnshir, légy átkozott 
örök időkre, a miért meg akartál rontani egy igazhivőt. 
Ha a Ramadán-hóban nem volnánk s ha nem nézném azt 
a Nisán-Ifticház-rendet a gyomrodon, a minek érdemetlen 
viselője vagy, bizony a lábadhoz tenném a fejedet ! Bün- 
tessen meg Allah, én futok ebből az ördögök palotájából ! 
Te maradj itt, disznó ! Bátyja a malacznak ! 

Azzal kirohant az ajtón, előhozatta a paripáját s vissza- 
indult Mekkába. 

A kormányzó basa szépen zsebre dugta a kapott czime- 
ket; volt neki már abból egész gyűjteménye s elégült 
kedélylyel dörzsölé a kezeit, hogy ime ettől a sohudtól 
ugyan olcsó áron megszabadult. 

De csak nagy hamar bekövetkezett az átok beteljesülése, 
melyet Edrisz bég a basa fejére szórt. A legvidámabb ének- 
lés és cziterázás közepett egy ágyudördülés hangzott el 
odakünn, mely egyszerre csendet parancsolt, s nyomban 
utána következett a másik. 

— Ez a tengerről jön. 

Azután még több lövés . . . egész hétig. 

— Hét ágyúlövés ! Insallah ! Valami herczegasszonyt 
hozott ide az — iblisz ! 

Most vakarta aztán már a fejét a vörös fez alatt a basa. 
A herczegasszonyok rendesen ide szállnak a kormányzó 
palotájába, egész cselédségükkel : egy ilyen fenséges láto- 
gatónak az ellátása tökéletesen elnyeli azt az allahadta 
véletlen jövedelmet, a mit egy-egy útközben a hajón el- 
halálozott indus zarándok pénze hajt a basa konyhájára. 

Rögtön eltakarittatta az egész pompás lakomát s meg- 
hagyta a szakácsának, hogy a míg a vendégek itt lesznek, 
a legavasabb faggyút használja a sütés-főzéshez. 

A veszedelem gyorsan következett. A basa a palotája 



Digitized by 



Google 



187 

erkélyéről szemlélheté, hogy a kikötőben horgonyt vetett 
gőzösről hogy szakad el egyik csónak és dereglye a másik 
után. Éjszaka levén, mindannyi el volt látva lámpásokkal. 
Előbb jött egy három lámpásos kaik. Ez a kavasz. Azután 
egy négy lámpásos dereglye. Ezen vannak az eunuchok. 
(Nevezzük magyarul ((kappanőrw-nek; — nem is új szó; 
Diószeghy találta fel az «arnica» számára). Azután jön 
egy hosszú, mennyezetes bárka, hét lámpással, azon jön 
a herczegasszony ; annak a nyomában aztán több csónak, 
páros lámpásokkal, azok szállítják a málhákat. 

— Legkevesebb száz kenyérpusztítót hoz magával ! so- 
hajta fel a kormányzó ; szomorúan tapasztalva, hogy a 
partra ért három lámpás csakugyan egyenesen az ő palo- 
tája felé tart. 

A kavasz jóval előre érkezett meg. A herczegasszonyt 
kisérő férfiaknak a partraszállásnál elébb végig kellett 
döngetni a vámhivatalnokokat, a kik nem akarták megér- 
teni, hogy fejedelmi személyek málhái nem tűrik a vámot; 
s azután meg a sűrű néptömeg közt rhinocerosbőr kor- 
bácscsal kellett utat verni egy szakasz feketének a közbe- 
vett lámpáshordók számára, a kik a magas utazónő pa- 
lankinját oldalt fogták. Az elkésett Eamadán-kezdet miatt 
az egész város minden élő népe az utczán szaladgált. 

A kavasz felsietett a basához s átadta neki a fetvát, a 
miben az utasítások voltak a számára a nagyvezértől. 

A basa azt mondta rá : ((pékiö. 

A török, ha valami tetszik neki, azt mondja rá: <(péki)), 
hanem tetszik, akkor is azt mondja, hogy «péki)). (Jól 
van.) 

— Csak azt sajnálom, hogy az elkésett Eamadán-kezdet 
miatt nincs a házam eléggé ellátva ilyen magas vendég 
igényeinek kielégítéséhez. 

— A miatt ne legyen gondod. A herczegnő mindent hoz 
magával, a mi a kényelméhez megkívántató : még főző- 
kemenczét is ; neked csak a nyers halat és húst kell szol- 
gáltatnod : azt is megfizetik ; aztán meg a szenet. Nyittasd 

meg a hölgyvendégek számára való szobákat, hogy a 
szőnyegeket, párnákat felhordják. Majd ha elvégezte az 
étkezését a herczegnő, hivatni fog. 

Ez már aztán enyhítette az Edrísz bég átkát. 

Az előkelő vendég nagyszámú kiséretével elfoglalá az 
üres szobákat, minőkkel a nagy kormányzói palota bősé- 
gesen el volt látva ; azt a szobát, melyet a maga és rabnői 
lakásául választott, földíszítek a legdrágább .perzsasző- 
nyegekkel és orosz prémirhákkal ; a vánkosok, ijyugvó 
párnák mind gazdagon voltak hímezve ezüsttel, arany- 
nyal ; asztal gyanánt szolgált a remek préselt bőrből ké- 
szült vánkos, a mellé voltak elhelyezve a pompás vésett 
művű arany- és ezüstedények ; azoknak egy része foga- 
dalmi ajándékul szánva a szent kelyheknek. A terem köze- 
pén volt a bronzból készült kemencze ; valódi remekműve 
a keleti fémkovács-művészetnek, melyben egy negyedóra 
alatt meg lehetett abálni az ürühust. A herczegnő kíván- 
sága az volt, hogy az ételt a szemeláttára készítsék el. 

Mikor a basát maga elé hivatta, már akkor túl volt a 
lakomán a herczegnő : csak a feketekávét töltögették még 
apró aranyfindzsákba. 

Hasztalan fáradozás volna a herczegnőt le akarni irni; 
mert annak az egész termetét végtől-végig takarta az idom- 
talan szabású, irigy feredzse, melynek a bő ujjaiba még a 
kezeit is eldughatá; a feje is sűrű fátyollal volt letakarva 
s az arczát rejtve tartá valami aranyálarcz, mely csak a 
két szemének hagyott nyílást s valami olyan lengeteg 
anyagból volt, hogy a lélekzete folytonosan mozgásban 
tartá. 

— Labaika Allahuma ! üdvözlék egymást kölcsönösen. 
A herczegnő a meghajtott fejével mutatta a basának, hogy 
hová üljön le. 

Azután megszólalt olyan halk hangon, hogy alig lehe- 
tett hallani. Kevéssel volt az több a suttogásnál. 

— Én holnap tovább akarok utazni Mekka felé. 

— Péki ... 

— Sok kincset viszek magammal ; az Azyrbedmnok tá- 
madásától tartok. 

— Békében fognak hagyni. A múlt hóban tizenkettőt 
akasztattam fel közülök. 

— Annál rosszabb. 

— De a többiek között meg kiosztottam három erszény 
pénzt a szultán kegyadományából. 

— Péki . . . 

— Elővigyázatból mégis rendelni fogok melléd száz al- 
bán lovast egy muteszelimmel. 

— Péki ... 

— Majd megirom az ajánlólevelet a mekkai Nagy She- 
riffhez, hogy hamarabb bocsásson be téged a Kábához, 
mint a többi asszonyokat. 

— Péki . . . 

— Ott vár rád a férjed ? 

— Nem vár. 

— Péki . . . 

— Nekem nincs férjem. 

— Özvegy vagy? 

— Még hajadon vagyok. 

— Péki ... 

— El vagyok jegyezve s fogadalomból jövök a szent 
városba. 

— Ott van már a vőlegényed ? 

— Nincs ott. 

— Péki . . . Akkor nem mehetsz be a Kábába. 

— Miért nem ? 

— Mert oda semmiféle leányt be nem eresztenek. 

— Miért nem ? 

— Mert a leány olyan, mint a rózsabimbó; Az ember 
nem tudhatja, hogy nincs-e kelyhében pók ? 

— Péki . . . 

— Bizonyosan hallottad a történetet, hogy miért lett a 
Kába köve fekete ? 

— Nem hallottam. 

— A Kába köve, mikor a próféta imájára az égből le- 
esett, tiszta fehér volt és átlátszó ; de egyszer egy afféle ha- 
jadon tette rá a kezét, aki olyan virágbimbó volt, melyben 
pók lakik; s attól egyszerre olyan fekete lett az égből esett 
kő, a milyennek most ismerjük. Ezért nem bocsátanak 
többé férjnélküli némbert a Kába szentélyébe. 

— Péki . . . 

A basa vállat vont ; ha neked «péki» , hát nekem is «péki» . 

S azzal tovább szürcsölte a kávéját ; a herczegasszony 
kissé felemelve az arany arcztakaróját, egy falat rahát ra- 
kumot dugott a szájába, s a míg azt majszolta, addig hall- 
gatás volt. 

Megint megszólalt a herczegnő. 

— Én úgy tudom, hogy az adenni szultánnak a leánya 
is meglátogatta a szent Kábát és be lett bocsátva. 

— Az igaz. 

— Hát annak lehetett ? 

— Mert tudta a módját. 

— Mi volt a módja ? 

— Ha akarod, elmondom. De csak úgy, ha nagyon aka- 
rod. Hogy aztán azt ne mondd felőlem, hogy én erősza- 
koskodtam veled. 

— Péki . . . 

— Hát a mikor egy ilyen magasrangú szűz óhajt a pró- 
féta szülőhelyének szentélyében látogatást tenni : a Nagy 
Sheriff megteszi a kedvéért, kivételképen, hogy férjet ád 
neki. 

— Férjet? 

— No igen. De csak ideiglenesen. Arra az időre, a mit 
a magas hölgy a szent helyeken eltölt. Annak a férjnek 
csak kötelességei vannak, de jogai nincsenek ; az kiséri el 
a hölgyet a templomba, s segít neki felmászni az első 
lépcsőfokon, a mely olyan magas, hogy nekem a szakál- 
lamig ér; aztán felvezeti az Arafát hegyre, a palankinja 
mellett gyalogol s a sátora előtt őrt áll. Az czepeli utána 
a hét követ, melyekkel a három ördögszobrot meg kell 

hajigálni : együtt vacsorál vele s vacsora után vizet tölt a 
nő kezére s éjszaka mellette alszik; hanem egy ((kivont 
kard van a férj és feleség közé téveo. 

— De hátha az a színleges férj el találja egyszer felej- 
teni, hogy az a kard minek a jelképe ? 

— Épen erről szokott gondoskodni a Nagy Sheriff böl- 
csesége. Minden alkalommal vannak Mekkában holtszívű 
férfiak, a kiknek a szeme lezáródik az asszonyi bájak előtt. 
Egy ilyent ád férjül a pártfogolt hajadonnak. Szivesen 
vállalkozik az rá. A míg a színlett házasság napjai tarta- 
nak, addig jól él a ficzkó ; mikor vége van a búcsúnak, a 
Nagy Sheriff rendén elválasztja őket : a herczegnő újból 
leány lesz, a férj megkapja a napszámját s aztán nem tud- 
nak egymásról' többet. Én ajánlhatnék néked egy olyan 
vicze-férjnek való ifjút. 

— Péki ... 

— Derék levente, jó családból való. 

— Az mindegy, akár mamluk, akár tevehajtsár, ha 
csak faragott kép, a ki ott marad, a hová megtámasztják. 
Tehát írd meg ezt a Nagy Sheriffnek. Én minden szertar- 
tásnak alá vetem magam. 

. . . Másnap már útra kelt a herczegnő Mekka felé. Neki 
is fel kellett ölteni az ihrámot, a mekkai zarándokok 
egyetlen köntösét. Egy kis áldozattal, melyet az imám és a 
vezető metuáf markába nyomott, el lett neki nézve, hogy 
az ihrám alatt megtarthatá magán az inget és a haris- 
nyát ; más halandónak mezítláb kell az utat megtenni az 
Éva sírjától a próféta bölcsőhelyéig. 

A herczegnő szerencsésen megérkezett a szent városba ; 
a helytartó basa előre futtatott hírnöke megelőzte a Nagy 
Sheriffnek küldött levéllel s a hatalmas papi fejedelem 
eléje jött a város kapujáig: addig be sem engedte lépni 
a városba, a míg a számára kiválasztott férjjel minden 
czeremonia megtartása mellett össze nem adá. Az a férj 
volt Edrisz bég el-Homrah. 

«Péki!» . . . 

EL-KABA YEHEAM. 

A színlett házasságnál nem mondják meg a házastársak 
a neveiket, (a töröknél nincs matrikula), hogy arról se 
emlékezzenek többé egymásra, majd mikor az asszonyból 
ismét leány lesz. A feleség úgy hija az urát, hogy « ember », 
a férj a feleségét, hogy « asszony ». Elég ismertető név, 
midőn a többi nő csak rabnő. 

Legelső kötelessége volt Edrisz bégnek az asszonyát 
kiséretestől együtt elhelyezni. Ahhoz egy egész házcsopor- 
tot kellett kibérelni. Százezrével jöttek; azoknak is tanya 
kellett, minden élelmiszert magával hozott a karaván, 
mert az Mekkában méregdrága. Egy mércze tönköly (a 
leghitványabb gabonafaj) száz piaszter a búcsújárás ide- 
jén. A Nagy Sheriff kegye folytán közel a nagy fürdőme- 
denczéhez kapott a herczegnő lakást egy olyan palotában, 
mely a templom oldalához volt építve s a honnan annak 
az udvarába lehetett látni : volt hozzá egy udvarka is, a 
mit kertnek neveztek : egy pár kaktusz, meg egy pálma 
nyomorgott benne. 

Azután pihenőt lehetett tartani, a míg az a nap bekö- 
vetkezik, a mikor a nők számára nyitják meg a Kábát. 
Körüljárni lehet azt bármikor az igazhivőknek, férfinak, 
asszonynak, shiitának, szunnitának, zarándoknak és baja- 
démak. 

Az óriási .nagy templom huszonhárom kapuján rajzik 
ki s be a nép. Mondják hogy negyvenezer ember elfér 
benne. Az árkádok alatt eleven élet üt tanyát. Itt egy arab 
iskolamester tart előadást az alkoránból a tanítványainak, 

amott népénekesek és utczai tánczosnők mulattatják a kö- 
zönséget. Egy szögletben a papucsvarga foltozza a körüle 
felhalmozott patsmagokat, melyekre a gazdáik áhítattal 
várnak. Odább a zemzemya töltögeti nagy vederből kis 
korsókba a szent vizet. Emitt egy pénzváltó magyarázza a 
hadzdradzsnak a piaszter értékét ; mellette ürühust mér 
egy mészáros, hosszú fogasra felakasztott nyúzott állatok- 
ból ; zsibárus kinálja nagy lármával a portékáit ; potrohos 
teheráni kalmár ül pöfékelve a tevebőrön, drága szőnye- 
geket és érczedényeket rakva maga körül csábító szemlére ; 
zarándok-csapatok szaladgálnak a metuafin után, az elö- 
énekelt szurát utána üvöltve ; beduinok dulakodnak gyű- 
lölt egyptomiakkal ; — amott egy imám prédikál reggeltől 
estig s szidja a keresztyéneket, a zsidókat, az eretnekeket, 
a bálványimádókat ; a ki megunta hallgatni, dob neki egy 
pénzdarabot s odább megy; a túlsó oldalon talál egy 
másik makámét, abban egy másik imám prédikál, az 
meg az elsőt szidja, a harmadik mind a kettőt, a 
negyedik mind a hármat s együtt négyen a gonosz 
Biaidíjákat, a kik mohamedhitüek, de nem járnak tem- 
plomba, nem takarják be az asszonyok arczát, s el nem 
zárják őket s csak egy feleséget tartanak s az észak- 
csillag felé fordulva imádkoznak. Majd meg szép leányok 
csoportja állja útját a zarándoknak s tolakodó nyájasság- 
gal hizelgi körül. Az udvarban csoportok települnek le ét- 
kezni, a kiket egyszerre ellep a galambok serege, melyek 
a kezükből csipkedik ki a falatot. Közben minden teketó- 
riázás nélkül levetkőzik ádámpusztára egy igazhivő s ön- 
tözteti végig a testét a szent vízzel s valamennyi feje fö- 
lött a hét minaréhn álló templomőrök ordítják az idők 
óránkinti haladását. 

E rengeteg oszloperdő közepett, melyet száz kalifa épít- 
tetett, messze országból elhozott márványkövekből és 
gypszfedte homokkőből, emelkedik ki a szentül-szent 
«Kaába)) (koczka). Az annyira áhított végczélja minden 
igazhívő mozlemnek. Egy lapos födelű, négyszögletű to- 

Jókai: Az északi pólusig. — A ki a szivét. io 

rony, negyven signyi magas s tetejétől talapjáig behúzva a 
szent Kizvával a sötótszínű selyemszőnyeggel, melyet a 
szultánok minden évben megújítanak: a tavalyit kiosztják 
a szegények között. Mikor néha meglendül a szél s meg- 
mozgatja a nehéz kárpitot, a templomőrök elkezdenek or- 
dítani: «ide, ide, igazhivők! nézzétek, hogy emelgeti a 
szent Kizvát a hetvenezer angyal ! » 

A Kaába belsejébe vezető ajtónak a küszöbe oly magas, 
hogy alig éri el az ember a fejével, oda úgy húzzák fel a 
zarándokot, már tudniillik az olyant, a ki fényes ajándé- 
kot hoz, mert a Kaába szentek szentjében csak a fogadalmi 
kincsek állnak. 

Maga az imádat tárgya : a Kaába fekete köve, a torony 
ajtaja mellé van befalazva, olyan alacsonyan, hogy azt 
csak térdelve lehet megcsókolni. 

Ezért a csókért vándorol ide évről-évre százezer ember, 
távol Ázsiából, széles Afrikából, az európai Törökország- 
ból. Nem járják ezt vasúton ; hanem teveháton, vagy lo- 
von, a nagyon buzgók, a szegények gyalog, hónapokig 
tartó szenvedések, nélkülözések között, homoksivatago- 
kon, sziklakietleneken keresztül, a fojtogató számum, s 
a fagyasztó északi szél által korbácsolva, szilaj rablótör- 
zsektől üldözve, a délibábtól csalogatva. Midőn pedig a 
szent tartományba lép a zarándok, akkor minden öltönyét 
leveti, csak egy vékony lepel takarja testét ; turbánját le- 
csavarja fejéről s koponyáját simára borotváltatja s úgy 
halad a szent sír és a szent bölcső városáig mezítláb, 
fedetlen tar fővel rekkenő napsütésben, homokszóró vihar- 
ban, s csak akkor öltözik fel újra, ha a búcsújárás végén 
az Arafát hegyről visszatér. 

És még egy egyptomi csapást hord magával a hodzsa. 
Az egész Eamadán-bőjt alatt tiltva van mindenféle vadá- 
szat, így parancsolja az alkorán. S minthogy az emberi 
testen élődő apró szörnyetegek is a vad állatok sorába 
számíttatnak, annálfogva azokra sem szabad vadászni. 
Tűrni kell a marásukat a Kaába csókjáért. 

Mi hát az a Kaába köve ? Egy formátlan fekete szikla- 
darab. Senki sem tudja megmondani, mi volt valaha? 
A mohamedán hitbölcsek százféle regét tudnak felőle : az 
égből esett alá, azt mondja az egyik. A másiknál Ábra- 
hám köve volt, melyen állva a szent templomot építette. — 
A harmadik szerint Ábrahám maga lakik benne. — A ki 
jobban ért hozzá, az a régi pogány Hobál istent találja e 
bálványban ; a laikusok azt hiszik, hog^' maga Allah lakik 
ebben a sunda kőben. 

Azért is ettől jön minden áldás a földön és az égben. 
Ez ád a földnek esőt, ez fordítja meg a viharokat ; ez ád 
a hajósnak kedvező szelet; ez óv meg a pestistől, a fekete 
himlőtől ; ez ád termékenységet az asszonyoknak és a te- 
véknek. Ez szerzi meg a diadalt az igazhivők fegyvereinek 
a hitetlenek fölött ; ez ád a kalmárnak dús nyereséget, az 
éhezőnek olcsó kenyeret, a fáknak gyümölcsöt, a szabók- 
nak czifrálkodó népet s a vargáknak elszakadt papucso- 
kat. Ez teszi az ostobát okossá, a nyavalyást daliává, a 
bánatost sorsában megnyugvóvá. És ez biztosítja az igaz- 
hivő számára a paradicsomot. A Kaába kövének a csókja 
megvált a pokol tüzeitől s egyenesen bebocsát a Tubafa 
árnyéka alá a hetedik égbe. 

A ki egyszer rátehette a kezét s rászoríthatta az ajkait, 
az egyhamar nem is veszi azt le onnan. Pedig egyszerre 
csak egy ember csókolhatja meg a követ, mert az be van 
falazva a Kaába oldalába s csak egy kis része van szaba- 
don hagyva, a többi fekete vakolattal van behúzva; a 
többi zarándokoknak ott kell várni, a míg a társuk elvégzi 
a szent kővel a szerelmeskedést s az alatt a többiek csak 
a kezeiket nyújtogatják a távolból a kő felé s aztán a gyö- 
nyör legmagasabb önkívületével csókolják sorba a saját 
ujjaikat. 

A Kaába kövéhez utat csinálni erőszakkal nem lehet, 
ha mindjárt herczegasszony is, a ki az édes csókját hozza. 

A herczegnő az ő « embere » kíséretében jött a Kaábá- 
hoz. A kappanőrök hozták utána a prófétának szánt aján- 

dákokat : azok között egy muzsikáló órát, a milyenből már 
egész gyűjteménye van a prófétának a Kaába szentélyében, 
a melyek egyszerre muzsikálnak nagy ünnepnapokon. 

Jobbról a Kaába mellett az « Ibrahim Makám», a hon- 
nan a Hanefita imám szórja az áldást és az átkokat tele 
marokkal; ez alatt van « Ábrahám lábnyoma*, mely a 
sziklába be van nyomva. Nehéz férfiú lehetett és nagy- 
termetű, Izsáknak és Izmáéinak az ősapja : a talpának az 
önlenyomata másfél singnyi hosszú. Balról van a Zem- 
zem kútját magába záró kupolás épület. Ez meg az a for- 
rás, mely a pusztában bolyongó Izmáéi sarka alól fakadt : 
sós, keserű és salétromos víz. Drága ital ! és kik azt ve- 
derrel mérik s pénzért osztogatják, a Zemzemiják, bizo- 
nyos nemesi osztályt képeznek : rangjuk apáról fiúra száll. 
A legszegényebbnek is fizetni kell ezért az italért : nem 
lehet belőle dobzódni. Nagy úr legyen, a ki ezzel a keserű- 
sós vízzel le akarja magát inni ! 

A herczegnö türelmetlenül várt ott a zarándokok soka- 
sága között. A templom-udvar úgy tömve volt töksimára 
borotvált koponyákkal, hogy a fejek tetején bízvást sétálni 
lehetett volna. 

— Ember ! Csinálj nekem utat a Kaábához ! szólt a her- 
czegnö Edrisz béghez, parancsoló hangon. 

Edrisz bég odafurakodott a Zemzem kútjához s néhány 
szót váltott a Zemzemijával, a mire az felállva akútkám- 
vájára, recsegő hangon kiáltá a sokaságnak : 

— Jámbor zarándokok ! Halljátok ! Egy kegyes hodzsa, 
a kit AUah tegyen nagygyá, mindenki számára ingyen vi- 
zet fizetett, a kik az udvaron vannak: jöjjetek a Zemzem 
kútjához, ingyen vizet kaptok. 

Erre az egész áhítatos tömeg mind felugrált a térdéről 
s rohant a szent kúthoz ekként utat engedve a herczeg- 
asszonynak a Kaába kövéhez. 

Azonban az udvar többi része épen olyan tömött volt 
zarándok-néppel s bizonyos volt, hogy a mint azok érzik 
a tágulást, rögtön betöltik az üresen hagyott tért. 

Edrisz bég ekkor a tarsolyába nyúlt s telemarkolva az 
öklét ezüst pénzzel, odahajítá azt a zarándoksereg közé. 
— íme az igazhivők szultánjának leánya küldi ezt a 
jámbor zarándokoknak ! 

A pénzszórásnak csodahatása volt : a sokaság mind oda 
futott össze. Még a prédikáló imám is leszaladt a kathe- 
drából s a hosszú süvegével igyekezett elkapni a repülő 
dinárokból valamelyest. 

Ezzel a mesterséggel időt nyert az « ember » az «asz- 
3zonya» számára, hogy az egész áhítattal megcsókolhassa 
a Kaába kövét s a kappanőrök az ajándékokkal a Kaába 
ajtajáig hatolhassanak. 

A templomőrök felnyiták a Kamiba ajtaját. 
Hogy a herczegnő felléphessen a küszöbre, Edrisz bég 
odatérdepelt eléje. Az első lépcső volt az ő felemelt 
térde, a másik a kinyújtott keze. A herczegnő mezítláb 
volt. A harmadik lépcső volt Edrisz válla, a negyedik a 
feje. Az ((asszony)) végig lépkedett rajia. Nem volt rajta 
egyéb, mint az ihrám meg az ümög : öv nélkül. 

A mint a herczegnő, a templomőrök segédkezésével 
feljutott a Kaába-ajtóba, Edrisz bég is utána sietett. Ide 
nem bocsátják be a nőt, csak férjével együtt. Neki nem 
kellett semmi segédkezés: féltenyerét a küszöbre téve, 
egy könnyű szökéssel fennfcermett a küszöböt képező 
márványlapon. 

A herczegnő visszafordítá a fejét. Ez szép ugrás volt I 
Gondolta magában: «ez az én emberem valami arab 
yongleur I »> 

Keresztyén halandó még eddigelé nem látta a Kaába 
belsejét. Leírását a titokteljes szent odúnak csak az igaz- 
hitűek után bírjuk: azok között az afghán Bursonét. 
A szentély pádimentuma sakktáblamódra van kirakva 
márványkoczkákkal ; a padmaly és falak sötétveres da- 
maszszal vannak bevonva, melyre arany betűkkel hímez - 
vék az alkoránból vett mondatok. Három czédrusfából 
faragott mestergerenda tartja a tetőt, s ugyanolyan oszlo- 

pok a gerendázatot. Ablaka nincsen. Benne a lég fülledt 
és fojtó, keverve tömjénfüsttel és ámbrával. Viaszgyertyák 
égnek benne éjjel-nappal arany tartókban. A melléksek- 
restyékben vannak felhalmozva a kegyes ajándékok, me- 
lyeket a gazdag búcsujárók összehordtak, a mióta a Vaha- 
biták kirabolták a Kaábát, s magát a szent követ is 
darabokra törték. Egy szoba tele van órákkal, a melyek 
mind össze-vissza mutatják az időt. Senki sem igazítja 
őket. 

Itt egészen arczrafekve kell végezni az ájtatosságot. 
A metuáf előénekli a Szurát. 

Mikor már elég volt a malasztból, a herczegnő szét- 
osztja a gazdag ajándékot s a visszatérésre gondol. 

De az most már épen lehetetlen. 

A sakálok vért szagoltak ! 

A pénzszórástól megvadult zarándokhad most már 
egymás hegyin-hátán tolakodik a Kaába bejárata elé, a 
melyből a titokteljes jóit evőnek ismét elő kell jönni. 

— Csinálj nekem utat! szólt a herczegnő hideg, kemény 
szóval a maga emberé aek. 

— Pékil 

Edrisz bég odalép a Kaába küszöbére s ezt kiáltja a 
tomboló sokaságnak: 

— Igazhivő moziemin ! íme a tengerentúli szultán her- 
czegasszonya új kizvát hozott a Kaába számára : a régin 
osztozzanak meg az istenfélők. 

S azzal a kardját kezébe kapva, hatalmas csapásokkal 
ketté szeli a nehéz negyvenrőfös kárpitot tartó köteleket. 
Az egész függöny köröskörül leomlik ; de az ajtó előtt üres 
hely marad. A zarándoksereg rohan a lehullott selyemnek 
s elkezdi azt késsel hasogatni, osztozni fölötte : az ajtó 
előtt üres marad a tér. 

— Asszonyom : előtted az út ! kiált Edrisz, előre ugorva. 
S aztán a herczegnő két rózsaszinű talpát a tenyereibe 
fogva, leemeli őt a küszöbről, mint egy gyermeket. 

Még ezt is megteszik az arab erőművészek, 

Mikor a herczegnő a földön áll ismét, azt kérdi az em- 
berétől : 

— Hát te nem csókolod meg a szent követ, ember ? 
Arra Edrisz bég így felel : 

— Már megcsókoltam egyszer ; nem használt ; többször 
nem teszem. Én is Omár khalifával tartok, a ki azt monda : 
« ostoba, buta kődarab vagy, a ki se jót, se rosszat nem 
tehetsz ; megcsókollak, de csak azért, mert a próféta is 
így tett.)) 

A herczegnő gondola szivében : « így nem beszélnek az 
arab szemfényvesztők I » 

Innen aztán a Zemzem kútjához mentek. 

Ennek a tetejében áll oszlopokon a Safeiták ma- 
kámja. 

A Zemzem kútja egy földalatti patakforrás, melyből a 
Zemzemiják merítik bőrcsebrekkel a vizet. 

Edrisz bég előre figyelmezteté rá a herczegasszonyt, 
hogy ne igyék belőle, mert a lágymeleg keserűsós víz bél- 
görcsöket okoz az idegeneknek s ivása után tályogok tá- 
madnak a testen. A mekkaiak azt iszszák: hozzá vannak 
szokva. Mikor a szultánok és khalifák roppant költséggel 
vízvezetékeket építtettek, melyeken ólomcsöveken át ho- 
zatták a friss forrásvizet a távol hegyekből a szent váro- 
sig : a mekkaiak fellázzadtak, hogy ők nem hagyják az ő 
szent Zemzem kútjukat, a büdösét, holmi tiszta vízzel 
megfertőztetni s a szultánok kénytelenek voltak a jó ivó 
vizet a városon kívül ásatott tavakba ereszteni. Ott csak a 
tevék használják, a kiknek inkább kell az édes friss víz, 
mint a paradicsom. Átkozottak legyenek ! 

Tehát a herczegasszony nem ivott a Zemzem kútjából, 
hanem egész veder számra tölteté azt a fejére. így még 
drágább és még jobban használ. 

A vízzel leöntözött ihramlepel ez egyszer világosan el- 
árulá Edrisz bég előtt a gyönyörű termet körvonalait. 

Bevégezte a szent szertartást a hétszer alá s fel nyar- 
galás a mezítláb nagy El Emszai utczán, a Szafa szobrától 

a Merva szobráig, mint emlékeztető az eltaszított Hágár 
bolyongására a pusztán. 

(Hágár volt Ábrahám szolgaleánya, kit a felesége Sára 
unszolására elkergetett magától. Hágár fia volt Izmael, 
az arabok őse ; Sáráé Izsák, a zsidók törzsapja; a moham- 
medán hit szerint Ábrahám újra felkereste Hágárt, az 
elűzött szeretőt. Kitelik az ilyen bolondság az öreg 
uraktól !) 

A SZULTANLEANYOK EEÖEI. 

A mint a müezzinek a hét minaréhból a napnyugati 
órát elüvöltik : a bőjtölésnek vége. A zarándoksereg el- 
oszlik a városban. A galambok és a galamboknak papnéi 
házaikba térnek. A muzulmánoknál is az a hit, hogy Venus 
és a galambok egymáshoz tartoznak. 

Edrisz bég is megtért a maga herczegasszonyával a tem- 
plomhoz ragasztott palotába. 

Mind a ketten elvégezték a vallásos thuhareth-mosako- 
dást a maguk fürdőszobáiban : a mire valóban nagy szük- 
sége van a Eaába látogatóinak. 

Azután a felhordott lakomához ültek. 

Abban aztán megint nagy a mohammedán hitalapító böl- 
csesége, hogy ha nappal megkínozza is a híveit böjttel és 
a testi sanyargatással, de éjszakára felszabadítja őket; 
nem válogat az ételekben. Csak épen nem-kérődző és 
nem- hasított körmű állat húsát nem szabad nekik enni 
és kiforrott szölőnedvet inni. 

A herczegasszony és az ő embere együtt vacsoráltak : 
rizszsel főtt juhhús, mócsingos tevepup, (melynek ízes 
voltát maga a próféta fedezé fel), szultánkenyér, befőtt 
pisztácziák, vajban sült pisztrángok, jeges sorbeth (mely- 
hez a jeget tíz mértföldnyi messzeségben levő jégbarlang- 
ból szálhtják Mekkába) — minden bőséggel volt. A mit 
az úri házaspár el nem fogyasztott, azt a felszolgáló rab- 
nők költötték el. Mi sem veszett kárba. 

Lakoma után a herczegnő kezébe adatta a kilenczhúros 
lantját s szép csengő hangon énekelt valami rögtönzött 

románczot, thémának választva a mai nap élményeit: a 
Kaába-látogatást ; a Zemzen kutjáról való rögtönzést 
azonban átengedte Edrisz bégnek ; a ki szintén értett a 
mandolin pengetéshez s a versdudoláshoz. 

Edrisz bég annyira vitte a dolgát, hogy versekben le- 
irta a herczegasszonynak a szép termetét, mely a szent 
vizzel áztatott ihram alatt kitűnt ; a patyolat a viztől át- 
látszó lesz. Hozzátette azonban, hogy mindezen szépségek 
érintésére nem érdemes halandó ember. 

A herczegasszonynak megtetszett mind a magasztalás, 
mind a szerénység. 

— Mesélj nekem valamit, monda Edrisz bégnek. Te bi- 
zonyosan sok mesét tudsz. 

— A te rabnőid bizonyosan többet tudnak. 

— Péki ! A Shekerbuli tud tündérmeséket, a Sheker- 
pára pedig olyanokat, a mik csintalan tartalmúak és ne- 
vetni lehet rajtuk. De én olyan mesét szeretnék hallani, a 
mi igaz. S ilyent csak a férfiak tudnak. 

— Hát miféle tárgyról parancsolod, hogy mesét mond- 
jak? 

— Mondd el nekem azt, ha tudod, hogy ki szerzetté és 
minő alkalomból azt a szokást, hogy a szultánok herczeg- 
leányai szinből hozzáadassanak egy férfihoz, a kitől aztán 
elválasztja őket a kivont kard. 

— Igen is, tudom ennek a történetét s ha megengeded, 
elmondom előtted. 

A herczegnő végig heveredett egy dagadó kereveten; 
egy rabnője nagy pávatoll legyezővel hüsselte az arczát 
mely folyvást takarva volt az arany lepellel; a másik 
illatszerekkel dörzsölte gyöngéden lábacskáit, a miket 
felváltva kidugdosott az ihram alól. Egy harmadik rabnő 
Edrisz bég poharába töltögette a mazsolaszőlős rózsavizet, 
hogyha a regélés közben a torka kiszárad. 

Edrisz bég megmutatta, hogy kiváló makáma-énekes. 
Keze a lant húrjain volt s a míg a rímre rátalált, a hur- 
pengetés tölte ki az időközt, 

((Tehát — volt az igazi hivők földén — távol a nap- 
költén — egy uralkodó földi lény — Harun al Easid — 
kiről az a hit, — hogy mindenkor igazságos — és jósá- 
gos — volt itéletéhen : — egész életéhen. Kardját ismerte 
ellenség, — a szegények meg a kincsét : — rakva voltak 
egész pinczék, — kádak, vedrek kivert pénzzel : — 
nem számlálták, mennyi vész el ? — Trónusa volt szin- 
aranyhól, — smaragddal rakva a nagy holt : — s annak 
ormán — az alkorán — minden során — ragyogott a 
ruhint, gyémánt ...» 

Itt egyet ivott a pohárhói Edrisz s megpengeté a mando- 
lint, nem találva hirtelen rimet arra, hogy gyémánt. 

((Ez mind némán — hirdeté a nagy sah fényét, — éne- 
kesek, — komoly hölcsek — élő hangon az erényét ; — 
ámde minden drágakőnél — ragyogóhh volt az élő lény — 
a szultánnak kedvencz lánya, — Allahnak remek talá- 
nya : — a szépséges El-Ahhása — valóságos isten-mása — 
ki, ha az arczát fölfedte — a gyémánt sötét lett mel- 
lette, — s ha mosolyogva kacsintott, — zölddé tette a ru- 
hintot, — fogsorát mondhatnám gyöngynek, — pehelynél 
járása könny ebh, — se a bánfa, se a pálma — termetének 
be nem válna. 

— Elég lesz már a magasztalás, ember I Gyanút keltesz 
bennem, hogy nem vagy igazán holtszivű. 

— Hiszen csak mesét mondok. 

— No hát folytasd. De ne versben. 

— Harun-al-Easid válogathatott az igazhivő szultánok 
között, hegy melyiket szemelje ki a leánya számára vő- 
legénynek. Jöttek az udvarához a világ minden részéből 
egymással versengő kérők. De ő egyiknek sem adta a 
szép El-Abbását. Irigy volt valamennyire. Sajnálta a ko- 
ronából kitömi a legszebb gyémántot. 

A herczegnő helyreigazító szót ejtett közbe. 

— Én úgy ((hallottam)), hogy a csodaszép Abbása a nagy 
Harun-al-Easidnak húga volt, nem leánya. 

• — Te úgy hallottad a mesemondóktól, én ellenben így 

« tanultam » azt a tudósok munkáiból. Nem is volna a tör- 
ténet elhihető másképen, mert a mikor a Barmekidák 
megbuktak, akkor már Harun öreg ember volt, a nővéré- 
nek is vén leánynak kellett volna lenni s te magad itéld 
meg, hogy vájjon lehet-e egy olyan lanton szép dalokat 
pengetni, a melynek a húrjai le vannak lankadva? 

— Neked van igazad. Folytasd. 

Edrisz bég ismét elővette a lantot s folytatá a makáma- 
pengetést. 

— A nagy dicső Kalifának — sok vezérei valának — 
birák, bölcsek és tudósok, — költők és jósok ; — de mind 
valamennyi felett — arczának sugáriban melegedett, — 
a Barmekidák utódja — «Dzsafár)), kiről a hir toldja, — 
hogy együtt volt hős és tudós — költő és jós. — Ö a ka- 
lifa kegyencze : — olyan nem volt egyetlen se*. — Egy- 
szer a bájos szultánlány — Bajrám-ünnep délutánján — 
azt kérte a kalifától, — hadd mehessen ő el távol — a 
szent földre : Medinába — és Mekkának szent hónába — 
földön üdvöt kérni, várni, — szenteklakta helyen járni. — 
«Oda lányom, lány be nem megy : — inkább Mahomed- 
hez a hegy ; — hanem elébb férjhez adlak ; — ne félj, 
azért el nem adlak ; — csupán szinből látszóképen ; — 
nem múlik a vőlegényen. — Itt van Dzsafár a jobb ke- 
zem : — kezed az övébe teszem ; — megfoghatod e hü 
kezet : — ez elvezet, — mintha saját kezem lenne ; — úgy 
bizzék a szived benne. » — Es hozzáadta Dzsafárhoz, — de 
aztán így szólt a párhoz : — «ez a házasság csak álom ; — 
szerelemmé ez ne váljon ; — a délibáb a láthatáron — 
vak nap az égen kettő-három, — látható, de még sem 
való — csupán csak szemeket csaló ; — ilyen a ti egyes- 
ségtek : — abban a valóság vétek. — Dzsafár meghajolt a 
parancs előtt. 

A herczegnő türelmetlenül közbeszólt. 

— Azon. nem csodálkozom, hogy Dzsafár beleegyezett, 
de hát a szultánleány ? 

— Várd végit előbb. — Abbása nem szólt semmit : — 

a mozlem nő számára nincsen hit, — meg lett tartva a 
lakodalom; — a kincshalom, — a kelengye, — hogy 
senki el ne feledje, — ki lett osztva a násznépnek, — vi- 
rággal hintve az utak, — rózsavízből szökőkutak : — hét 
napon és hét éjszakán — dúskált a nép a lakomán; — 
az utczákon folyott a bor : — a gyauroktól elrabolt ; — 
abból itatták a tevéket, — az tánczolt mind, az lett ré- 
szeg : — igazhivőnek az méreg. — És ez alatt a boldog, 
az irigyelt, a magasztalt pár : — El-Abbása és hős Dzsa- 
fár, — a hogy kellett — egymás mellett — tölték az 
éjt ; — hanem azért — közöttük volt a kivont kard . . . 

— Nedvesítsd meg az ajkaidat, hisz egészen neki- 
hevültél. 

— A zarándok út hosszan tart ; — egy év fordult, míg 
a szent portól leverhették saruikat, — mely El-Hadzsadzs 
földén rájuk tapadt : — El-Abbása megtért épen, — csak 
képében — nem volt a hajdani: — az engedett gyaní- 
tani, — hogy valami — bánat nyomja — annak gondja — 
látszik meg a két orczáján : — a királylány — elmentével 
piros rózsa — visszatértén fehér rózsa. 

— Vájjon mi baja lehetett? 

— Azt fürkészte mind a szultán. — Évek multán — 
jött a titoknak nyomára, — milyen ára — van az el- 
veszett rózsáknak ? — A zsarátnak — lassan ég a hamu 
alatt : — elrejtőzik a gondolat ; — míg egy szellő lángra 
í^jja — leírja az iblisz ujja, — hogy maga a lótusz- 
virág, — a mely csupádon tisztaság, — Istent szül, ha rá- 
száll a méh. . . Folytassam-é ? 

— Folytasd ! biztatá a herczegasszony. 

— A kalifa kinek sem szólt — egyetlen szót : — nyájas, 
szelíd — miként elébb — volt Dzsafárhoz s Abbásához — 
most is páros — volt járásuk és kelésük, — közös poha- 
ruk és késük; — az «én uram», «én hitvesem)) — volt a 
nevük — de soha sem — mondhatták, hogy «én kedve- 
sem!)) — A két szájnak szabad volt beszélni egyet-mást, — 
de nem elhallgattatni egj^raást. — Egyszer így szólt Dzsa- 

farhoz Harnn : — oltsuk föl a vándorsarunk, — zarán- 
dokúira Mekkába, — a szent Kaába — csókja után vágyik 
szivem — és te hivem, — jártál már ott : — velem még 
egyszer bejárod — a szent várost Arafátot; — az erek- 
lyéket újra meglátod, — s még úgy jöhet, — talán töb- 
bet, — mint a miket — csókolgattál és elhagytál. — Az 
volt ám a búcsújárás! — Egész város — volt, a hol Ha- 
run megpihent — a sivatag közepiben : — választott test- 
őrök százan; — lovasok rengeteg számban: — egyik szé- 
litől a másikig a láthatárnak, — nem volt vége a teher- 
hordó dromedárnak. — Hát még a tömérdek imám, dervis, 
hodzsa, — ki a kalifa nyomdokát tapossa — az asztaláról 
lehullt morzsa — jól tartott tízezer koldust. — Midőn 
megjött csapatostul, — az eléje jött hadzsadzsok serege — 
oda teregette — ihramjait eléje a földre — azon jött be a 
városba. 

— No, ezt a diadalútat nem irigylem tőle ; szólt közbe 
a herczegasszony, ismerve a jámbor hodzsák ihrámjainak 
a minőségét. 

— De kérlek, herczegasszony, ne ejts közbe ilyen sza- 
vakat, mert a költészet olyan, mint az álom, ha az embert 
felzavarják belőle, többet vissza nem talál bele. 

— Nem nagyon bánom, ha nem beszélsz többé vers- 
ben, fáj a fülem már a rímeidtől. Szeretném hamar meg- 
tudni, hogy mi lett a vége ? A mi közbeesett azt elen- 
gedem. 

Edrisz bég ledobta a földre a lantot e szavak után s az- 
tán rövidebbre fogta az előadást. 

— Mekkában a khalifa egy egész palotát vásárolt Chalaf- 
Ben-Chuza emirtől s abban telepedett le udvari kíséreté- 
vel. Mindenütt Dzsaf árral együtt járták be a szent helye- 
ket s egyforma szövetből volt az ihrámjuk, majd japán- 
selyemből, majd perzsa shawlból, úgy, hogy nem lehetett 
őket egymástól megkülönböztetni. 

— Hát szabad a zarándokoknak más kelméből ihrámot 
viselni, mint len- vagy gyapot-szövetből? 

— Nem szabad : de ha a kihágásért egy-két űrűt áldoz- 
nak a szegényeknek, meg lesz nekik bocsátva. 

— Miért nem mondtad ezt nekem előbb, emberem ? 

— Nem kérdezted tőlem, asszonyom. 

— Holnap selyem-ihrámot veszek föl. 

— Holnap lesz a lámpások ünnepe. Harun-al-Eashid 
ott ünnepelt Mekkában a Kurban Bajrám napjáig ; áldotta 
a jobb kezét boldog-boldogtalan. A Bajrám-ünnepen szok- 
tak a szultánok a híveiknek ajándékokat osztogatni. Elő 
ajándékokat. Kiválogatott szép leánykákat, gyermekeket. 
Harun-al-Eashid maga körül gyüjté az emirjeit a palotá- 
jában. Egy nagy függöny takarta el a terem hátterét ; a 
kalifa intésére a függöny félre húzódott. Egy bársonynyal 
bevont emelvényen voltak felállítva a rabnők, olyan öltö- 
zetekben, melyek üvegből látszanak szőve lenni, kezeiken 
arany lánezok. Némelyiknek arcza szeméremtől égett ; tá- 
vol keresztyén kolostorokból ragadták el őket mór rab- 
kereskedők ; mások csábitón mosolyogtak, ezeket már pén- 
zen vették cserkesz szülőktől a vásáron ; a sok tündéri 
szépség között pedig volt két gyermek is, egy fiu és egy 
leány ; olyan egyforma az arczuk, hogy ugyanegy színű, 
szabású kantusaikban alig mondhatta meg róluk valaki, 
melyik a fiu, melyik a leány. Ikrek voltak. A földön ülve 
játszottak kapó-kövekkel. wTe választasz legelőbb », szólt 
a khalifa Dzsafárhoz. Es erre a kegyencz zavarba jött, 
tétovázni kezdett. « Utánad választanak a többi emirek, a 
mi ott marad, az jut Mazrumak)). Ez volt a khalifa testőr- 
inasa. Egy rút szerecseny rabszolga. De ő borotválta, ő 
fürösztötte a szultánt s azért nagy becsben állt előtte. ((Ne- 
kem, tudom, hogy a két poronty marad)), szólt nevetve 
Mazrur. Erre a szóra Dzsafár úgy felütötte az öklével a 
röhögő szolgának az állát, hogy annak rögtön kiesett két 
foga. «Nem ! Disznó ! Az a két poronty nem lesz a tiedw. 
S azzal odament a rabcsoporthoz, s kivezette a többiek 
közül a két gyermeket kézen fogva. «E1 hamdu Tllah)) 
(Dicsértessék Isten !) kiálta fel erre Harun-al-Eashid. «Ezek 

a te gyermekeid!)) Dzsafár nem birta őket eltagadni, úgy 
hasonlítottak hozzá. Az apai érzelem erősebb volt az alatt- 
valói félelemnél. Ott a khalifa szine előtt térdére vette a 
két gyermeket és összecsókolgatá őket. Azután arezra bo- 
rult a khalifa előtt gyermekeivel együtt, annak a lábait 
csókolva : « Bocsáss meg, hogy nem tudtam, a hogy pa- 
rancsolád, holtszívű maradni ; de Abbása olyan szép volt)). 
« Szebb Allah )) (áldassék Isten), monda a khalifa, « előre 
megmondám, hogy olyanokat fogsz Mekkában csókolgatni, 
a milyeneket más bucsuj aratódban nem csókoltál. Hozd 
magaddal a gyermekeidet)). « Áldassék Allah ! s tegye a te 
hiredet örökké tartóvá!)) sóhaj ta fel Dzsafár s a két kis 
csemetéjét kézen fogva elvitte a saját tanyájára. Másnap 
aztán útra kelt a khalifa egész táborostól. Dzsafár mindig 
ott volt az oldala mellett. Mikor az utazás hetednapján 
éjszakára megszállottak az El-Anbari oáznál az El-Urur 
klastromban, éjjel felhivatta a khalifa magához a kegyen- 
czét. Szemére veté a hitszegését, s levágatta a fejét Mazrur- 
ral, a szerecsen szolgával. 

— Hát a gyermekekkel mi történt? 

— Ott maradtak az El-Ururi kolostorban holtuk nap- 
jáig. Dzsafárnak az apja, testvérei és az egész Barmekida- 
nemzettség negyedíziglen mind a börtönben veszett el. 

— S ezt a khalifát nevezték Al-Eashidnak ? az igazsá- 
gosnak ? szólt a herczegnő felindultan. 

— Méltán tették. Mert a ki a hitét megszegi, az meg- 
érdemli a halált, habár a szultán első vezére legyen is. 
S a ki fogadást tesz, tartsa meg azt, ha mindjárt a szultán 
leánya, ha mindjárt a tündérek királynéja teszi is próbára 
a szívét, 

— S ezóta áll fenn a szokás, hogy a moziemin hajado- 
nok, ha a Kaábát meglátogatják, látszatból időre-órára 
férjet választanak? 

— Eltaláltad. 

— S ma is fennáll még Harun-al-Eashid ítélete, hogy 
a ki a látszatot valónak veszi, fejét veszítse? 

— Bizonyára fennáll. És ((hao a látszatból férjhez adott 
hajadon panaszt tesz az « embere* ellen, hogy az nem 
tisztelte az ő ártatlanságát, bizonyára levágják ennek a 
nyakát. Jó szerencse, hogy a kard és a nyak között ott van 
a «ha». 

-^ De te nem vagy arról bizonyos, hogy ott van-e ez 
a szó ? 

— Történnek csodák a nap alatt, s néha még a sötét- 
ségben is, monda Edrisz. Majd holnap elmondom neked 
a szép Gamilának, a hatalmas «Nacsir-Ed-Daula-Abu- 
Mohammed-el-Hazán)) szultán leányának a történetét, a 
minek még alig múlt egy pár esztendeje. 

Azzal Edrisz bég odafektette a kerevetre a kivont kard- 
ját kettőjük közé s aztán az álomramenők imáját mor- 
zsolgatva a fogai között, szép csendesen elszunyadt Allah 
árnyékában. 

A herczegnö még sokáig ébren volt s elnézte az alvónak 
az arczát: vájjon «ki)) lehet ez az ember? 



Jókai : Az északi pólusig. — A ki a nziyét. ' "* 

A SZÉP ÖAMILA TÖKTÉNETE. 

A lámpások ünnepén elmulaszthatatlan kötelessége volt 
a herezegasszonynak a Medzsid el-Haramot: a nagy tem- 
plomot meglátogatni. 

Ide azonban nem vihette magával a kíséretet. A fegy- 
veres kappanőröknek nem szabad a templom csarnokába 
belépni s a rabnők vagy mint tisztességes férjes asszonyok 
mehetnek a templomba, vagy pedig mint «uálem»-ek, 
utczai tánczosnök, énekesnők ; amazok a szent ihrám leple 
alatt, ezek pedig hivatásukat világosan eláruló öltözetben. 
Ekként a herczegnő nem vihetett mást magával, mint a 
vezető metuafot, a ki a rúdra akasztott méhkas nagyságú 
lámpát vitte, melyben három szál viaszgyertya égett, aztán 
meg a hites férjét. 

A herczegnő ezúttal sárga selyem-ihrámot öltött ma- 
gára, melynek birságául a Bab-el-Nebbinél (a próféta ka- 
puja) lefizetteté az emberével a két ürü árát. 

Mikor a próféta kapuján s a Soma-el-nebbin keresztül 
bejutottak a mecset udvarába, meg kellett állaniok a kapu- 
bolt alatt, egyrészt a bámulat, másrészt a nagy tolongás 
miatt. Az udvar belseje tele volt már hodzsákkal és vezető 
metuáfokkal, a kiknek mindegyikénél volt egy lámpás. 
Ezrekre ment az ájtatos látogatók száma. S épen annyi 
volt a lampionok száma is, melyekkel az árkádok ki vol- 
tak világítva. Az ég sötét volt, a félhold sarlója alig vetett 
valami világot. 

S e fényözön, mint a tengerörvény, forgott egy sötét 
központ körül. Az volt a leleplezett Kaába, az egyedül volt 

kivilágítatlan, mintha jelképe volna a sötétségnek. A za- 
rándokoknak hétszer kell megkerülni a szent Kaábát, a 
lámpással kezükben. A kik már oda jutottak, azok sebesen 
futnak, de a tömeg széle csak lassan mozdulhat, folyton 
szaporodva a próféta kapuján utána tódulóktól, míg az át- 
elleni Ali-kapun a végzettek rajzanak ki. S miután a 
Kaába kilencz lábnyival mélyebben esik, mint a templom- 
udvar, úgy tűnik elő a lámpások örvénye, mintha az a 
körben forgó fényár valóban alásodródnék a mélységbe. 

A kapubolt alatt, a hol a tömeg megrekedt s a herczeg- 
nőnek várni kellett, feküdt egy haldokló mozlem, a ki ide- 
hozatta magát ágyastól együtt, hogy a lelkét a szent he- 
lyen adja át a paradicsomnak; az ott nyögte halálos kin- 
jait, mellette négy darab dervis énekeié orrhangon a pa- 
radicsom túlvilági gyönyöreinek magasztalását; túl rajta 
pedig két uálem és három alme énekelte az innenső világi 
paradicsomjóvoltát a jámbor hodzsáknak. Abaksist egyéb- 
iránt mindenki szívesen fogadta, a dervisek is, az almék 
is, még a haldokló is. 

A bőkezű herczegnőt, kinek az embere akként csinált 
utat, hogy marokkal szórta az aprópénzt maga körül, min- 
denki megáldá. S az áldó kezek nem érték be azzal, hogy 
messziről táruljanak feléje, hanem egészen érintkezésbe 
kívántak vele jönni, s minthogy a selyem-ihrám a női ido- 
mokat előnyösen tüntette ki, az áldó kezek mindenünnen 
össze-vissza czirogatták a kegyes úrnőt. Ez a neme a nyá- 
jasságnak kezdett a herczegnőre nézve alkalmatlanná 
lenni. Bánta már nagyon, hogy a selyem-ihrámot öltötte 
fel. Edrisz bég észrevette a herczegasszony zavarát s mint- 
hogy az áldó kezeket visszatartóztatnia nem volt szabad, 
akként segített rajta, hogy a saját gyapjúszövet ihrámját 
burkolta a herczegnő selyem leple tetejébe, így azután nem 
czirogatták többet. Neki magának elég volt a deréktakaró 
is. így még nagyobb a hodzsa ájtatossága. 

A herczegasszonynak az üdve megkívánta, hogy maga 
is hétszer köröskörül járjon a Medzsed el-Harám udvarán 

a szent Kaábát megkerülve, míg egészen a közelébe juthat. 
Czudar, piszkos, utálatos rongynép tömege között, mely- 
nek fele koldus, nyomorék, ragályos beteg, féregtől hem- 
zsegő rongyokban. S még nem ezek a legundokabb alakjai 
a szent gyülekezetnek, hanem azok a kifestett képű, hosz- 
szúra eresztett hajú ifjonczok, a kik asszonyi kantusban, 
derekukra kötött övvel tolakodnak a zarándokok mellé, 
kiszemelve közülök, a kiknek legdíszesebb lámpásaik van- 
nak s szemtelen kinálkozással ajánlkoznak akár a her- 
czegnő, akár a férje mellé mulattatónak, legsötétebb árny- 
képe a keleti életnek. Utoljára valódi szabadulásnak ve- 
heté a herczegasszony, a midőn két teherhordó tolakodott 
eléje, a kik nagy kiabálással ezepeltek vállaikra emelt tra- 
gacson egy halottat, a ki nem érhette már meg élve a 
lámpások ünnepét, végkivánsága szerint a hulláját hord- 
ták a Kaába körül hétszer. Ennek riadozva nyitott utat a 
zarándoksereg, s a herczegnő a halottvivők nyomában há- 
borítatlanul tehette meg a körútját, míg végre az Ábrahám 
lábnyomát, a Zemzem-kutat, az arany-csatornát, a Harun- 
al-Eashid ezüstös köveit mind sorba megtisztelve, a fül- 
kábító imádkozás zajából, s a pestises emberoczeán bűzéből 
kivergődhetett Edrisz béggel együtt az El-Kaskas utczára. 
Nem állhatta meg, hogy megjegyzést ne tegyen a maga 
emberének a tapasztalatai fölött. 

— Különösnek találom, hogy olyan szigorúan veszik a 
hajadonok és özvegyek dolgát, hogy a Medzsed el-Harámba 
be nem léphetnek, csak ha egy férj kiséri őket. 

— Ez a törvény. 

— Hanem ha egyszer odabenn vannak a Medzsed ud- 
varán, a folyosókon, tehetnek mindent, a mi bűn. 

— Ez a szokás. S a szokás erősebb, mint a törvény. Ha 
valami istenfélő megbotránkozik a fölött, a mit látott, föl- 
jelentheti a vétkezőket a négy mefátánál s ha két tanút 
hoz magával, a mefáta kimondja rájuk az ítéletet: «Etba 
Kebs)). (Áldozzál egy ürüt.) 

— S ez a büntetés? 

— Kivéve, ha a Kaába szentélyében követi el valaki a 
szerelem bűnét. Erre csak egyszer volt eset. Asszafi ben 
Esmér és Najelaben Szahel ifjú legény és hajadon a dzsor- 
hami nemzetségből hevesen szerették egymást, de a szü- 
lőik ellenezték az egybekelésüket. A két szerelmes elvégre 
a Kaába szentélyében adott egymásnak találkozót. Ezért 
a dzsorhami nemzet átka sujtá őket. Allah teljesíté az át- 
kot s kővé változtatta mind a két vétkezőt. Ez a két kő- 
szobor a «Száfa)) és ((Merva», melyek között kell majd 
teljesítenünk a hétszer alá- s felfutást, a Hágár bolyongá- 
sára a pusztában emlékeztető «Száit», a mely nélkül a 
Bajrámot nem ünnepelhetjük. 

A herczegasszony hazatérve a palotájába, ugyan sietett 
a nagy ünnepélyről elhozott emlékeket szappanok és fésűk 
segélyével eltávolítani magáról. 

A lakomához ismét magához hivatta emberét. 

— Azt ígérted nekem tegnap, hogy el fogod mondani a 
szép Gamila herczegnő történetét. 

— Ez valóban igaz történet, nincs még két éve, hogy 
megesett. A tündérszép Gtimila herczegnő a nagyhatalmú 
Nacsir-ed Daula-Abu-Mohammed-el-Hazánnak, Aden szul- 
tánjának volt a leánya. El levén jegyezve Adhad-el-Daula- 
Ibn Buveih szultánnal, ősi szokás szerint előbb meg kellett 
tennie a nagy zarándokútat a Hedzsazs földére. Igényes 
kísérettel, gazdag ajándékokkal érkezett meg a szultán- 
leány, négyszáz teve, mind egyszínű fehér, szállította a 
drágaságokat utána s a mely napon a Kaábát megláto- 
gatta, tízezer dinárt szóratott ki a nép között. Nagy pompa 
mellett történt meg a látszatos egybekelése egy daliás ifjú- 
val, a kinek ma sem tudja senki a nevét. 

— Épen úgy, mint én nem tudom a te nevedet, de te 
sem az enyimet. 

— A búcsújárás három hónapig tartott, a Dú-el-Hodzsa 
tizedik napján, melyet az arabok Ait-el-Kebímek hinak, a 
szultánleány bucsut vett az ideiglenes férjétől s elváltak 
úgy, hogy soha ne lássák többé egymást. 

— Az a féq is holt szívű volt, mint te ? 

— Holt lehetett, de feltámadott. A szép Gamila szomo- 
rúan tért vissza a nagy bucsuj árasból s nem tudta elfelej- 
teni azt, a kivel látszatból, időre, össze volt esketve. A nő 
pedig nem is esküszik, de megtörténik, hogy hű marad 
eskü nélkül. 

— S honnan tudod, hogy Gamila hű maradt az ideig- 
lenes férjéhez ? 

— A tettéből. Mikor a menyegzője elkövetkezett, a szép 
arát fényes násznép kisérte a szultáni vőlegényhez ; ezer 
bohócz és énekes volt a lakodalmi menetben. A mint a 
Tigris hidjának a közepére megérkeztek, ősi szokás sze- 
rint a menyasszony kiszállt a palankinjából, hogy a hidról 
egy ékszert dobjon a vízbe, a melyet legbecsesebbnek tart. 
Gamila azt a kis rubintos gyűrűt húzta le az ujjáról, a 
melyet névtelen vőlegényétől kapott, s azt dobta a vízbe. 
És azután maga is utána ugrott, odaveszett. A sok nehéz 
arany kösöntyű lehúzta a fenékre. 

Ez volt a szép Gamila herczegnő története. 

Edrisz bég egészen belehevült a regélésbe. 

A herczegasszony közelebb húzódott hozzá s maga töl- 
tötte neki a csészéjébe a bájitalt, a mit «gizr))-nek hínak a 
keletiek. Magából a kávéfa húsos bogyójából készül. Mi 
csak a magjának a levét ismerjük, a nagy urak a gyümölcs- 
borát iszszák. Drága, mert a gyümölcslé kisajtolásánál 
kárba vesz az éretlen mag. 

A míg azt szürcsölte Edrisz egy szalmaszálon keresztül, 
azalatt a herczegnő lopva megnedvesíté a fátyola szegélyét, 
mely keletindiai « daccá » muszlin volt, olyan finom, hogy 
ha a pázsiton leterítik, mintha harmat szállt volna a fűre, s 
azzal megdörzsölé Edrisz bégnek az arczát. S aztán elbá- 
mult, hogy a fátyolán nem hagyott színt a férfi piros arcza. 

Edrisz bég haragra geijedten ugrott fel a helyéről. 

— Kinek tartasz te engem ? A festett képű suhanczok 
egyikének talán ? Allahra mondom, ha ezt más tette volna 
velem, menten levágtam volna érte a kezét. 

A herczegnő kérlelte, hogy ne haragudjék. 

— Bocsásd meg a kiváncsíságomat, de én még sohasem 
láttam piros arczu férfit. A kiket otthon a szerályban, vagy 
kint az utczán láttam, mind barna, fakó, olajpej színűek, 
a kik ha haragba jönnek elhalványulnak, ha nevetnek 
fehér fény támad az orczájuk közepén. Piros színt én csak 
festve láttam férfiarczon. Hát a tied mitől ilyen piros ? 

— Az én arczom Allah kegyelméből viseli ezt a színt, 
de még jöhet nap, a mikor lángveresnek is fogod ezt az 
arszot látni s akkor majd megtudod, hogy mitől lesz a 
férfi arcza piros ? 

.... A lakoma végeztével ismét aludni mentek. 

A herczegnő rendesen megvárta előbb, a míg Edrisz 
elalszik. — S minthogy az alvást tettetni is lehet, meg- 
figyelte, hogy mikor rándul össze? Eabnőinél tapasztalta 
ezt, hogy mikor az ember elalszik, abban a perczben egy 
rándulást tesz : az egyik életből a másikba ugrott át. Mi- 
kor meghal is úgy tesz : csakhogy akkor még nagyobb az 
ugrás. 

Akkor aztán a herczegnő is leveté a felső ruháit, fejéről 
letette a fátyolát ; csak éppen az arczát takaró arany le- 
mezke maradt még álmában is a homlokkötővel meg- 
erősítve. 

A fátyolát pedig belegyűrte egy kétfelé nyitható gömb- 
alaku bokályba, mely egy darab hegykristályból volt 
faragva, s arra egy fekete achát korsócskából valami ned- 
vet öntött ; s aztán a bokályfödelet rácsukta. Akkor az öt 
ujjával, mely még nedves volt attól a bűbájos illatú folya- 
déktól, végigsimítá az alvónak az arczát. Ettől azután az 
aludt mélyen, kivilágos kivirradtig bizonyosan. 

A GONOSZ ABU LAHAB LEGENDÁJA. 

A következő napon végezte a herczegasszony a nagy 
<(Szái» futást a maga embere kíséretében a Merva és 
Száfa szobrai között. Itt is nagy szüksége van a hölgy- 
zarándoknak a f érj&támaszra ; mert az ezernyi jámbor 
hadzsadzs mind rohanva fut az utczán; s ki mentül job- 
ban tud szaladni, annál inkább üdvezül : a ki elbotlik, el- 
esik, azt agyontapossák. Ilyenkor nem viselik a férfiak az 
ihramot, csak a derékcsavarót : a nők ellenben itt is tar- 
toznak burokban járni. 

A hétszeres oSzái)) futás és a hétszerhét imádkozás 
után került napirendre a « kisebbik búcsújárás^, az — El- 
Omrah. — A gazdagok szamárháton, az urinők tevepúpra 
kötött palankinban tehetik meg a szent vándorutat az 
Omrah kápolnáig ; a szegények serege gyalog s mezitláb, 

A négylábú áUaton való zarándokiásnak megvan a 
maga előnye, de megvan a hátránya is. 

Előnye az, hogy a nyeregben ülők hamarább elérnek 
az Omrah-kápolnához s ott a márványpadozatra leborulva, 
elkezdhetik az ((őlám» imáját; de a hátránya az, hogy az 
utánuk érkező gyalogosok meg a tetejükbe feküsznek, az 
őlámot végezni : úgy, hogy utoljára négy rétegben is ha- 
salnak egymáson a hívek, s holmi gyöngemellű ember, a 
ki legalul fekszik, bizony ott fulladhat. 

Edrisz bég a hátán czepelte ki a herczegasszonyát eb- 
ből az eleven embergarmadából, nagy erővel kiszabadítva. 
Mégis bölcs intézkedés az, hogy hajadon leányt egymagá- 
ban ez istenitiszteletre nem bocsátanak. 

Visszatérőben azután még meg kellett állaniok az el- 
átkozott Abu Lahab és az ő felesége, a «tüzifahordónö» 
sírjánál. 

Egész hegy lett már ebből a sirból. Minden zarándok 
hajít rá egy követ, százezerén századokon keresztül. Egy- 
szer még pyramís lesz belőle. 

A kőhajítás után minden zarándoknak el kell mondani 
az alkoránból az «átok-szurát)). 

((Szégyenüljenek meg Abu Lahab kezei. Gazdagsága, 
keze munkája semmisüljön meg. Maga égjen az örök tűz- 
ben. Éppen úgy a felesége, a <(tüzifahordónő». Nyakukra 
tekerüljön pálmaháncsból készült kötél.)) 

Mikor este megint összejöttek a vacsoránál, azt kérdezé 
a herczegnő Edrísztől : 

« Ugyan mit vétettek ezek az Abu Lahábék, hogy úgy 
megátkoztuk őket?)) 

Edrisz bég elmondá neki a legendát. 

«Mahomed próféta idejében, még a Hedzsira előtt, a 
hogy a próféta futásának napját nevezzük, az arab nép 
még bálványimádó volt. A Kaába szentélyében a Hadzsár- 
el-Aszerzuád (a szent fekete kő) mellett még fel volt ál- 
lítva az aranykos szarva : ugyanazon kosé, melyet Ábra- 
hám leölt az ő fia Izmael helyett, a kit Allah kívánságára 
meg kellett volna áldoznia az oltárkövön. A gyaurok 
könyvei ugyan azt hirdetik, hogy Izsák lett volna az, a 
zsidónép törzsapja, a kit Ábrahám lekéselni szándékozott 
Allah tiszteletére ; de ez nem hihető ; mert ebben az eset- 
ben Allah nem akadályozta volna meg Ábrahámnak ezt a 
kegyes elhatározását. Még azonkívül háromszázhatvan 
bálvány volt a templomban ; az esztendő minden nap- 
jára, más, meg más. A legfőbb bálványok voltak az «Uro- 
tál)), a borísten és az « Alilát)), a szerelem istennője; 
ide hozta Esmer-ben Lahia király a maga házi istenét, a 
«Hobáb)-t, s az volt a Kaába kupolájára fölállítva; a.z- 
után valamennyi arab törzs mind beállította a Kaábába a 
maga külön isteneit : a Béni Horra törzs az arany da- 

tolyapálmát, a Béni Thekifek az «E1-Lát» sziklát, a ko- 
reishok a «Szád-Aruát» fát; azután az «Azáf» és «Naila» 
istennők jelképeit; a «Chabár» királynét. Egy perzsa 
shah két arany gazellát küldött : azok is bálványokká let- 
tek; még a keresztyén templomokból is bevittek egy ga- 
lambot s egy madonnát, s egy zsidó templomból az Ábra- 
hám szobrát, hét nyillal a kezében. 

Mind ezen imádat tárgyaínak pusztulását kiáltá ki 
Mahomed ezzel a szóval: «egy nz Isten, és az Allah! 
Alláhn kívül nincs több Isten ». 

Az arabok ugyan azelőtt is tisztelték magát Alláht, az 
Ábrahám láthatatlan, egyetlen Istenét ; de nem igen na- 
gyon. Az arab a szántóföldjét kétfelé osztotta: az egyik 
volt az Istené, a másik á halványé. A bálványföldet ön- 
tözte mesterségesen, az Isten földét pedig soha sem. Azt 
mondta, hogy öntözze ezt az Isten maga, a ki a felhők- 
nek az ura. Ez rossz gazdaság volt. Mahomed véget 
akart ennek vetni. — Ekkor aztán összesúgtak ellene a 
bálványimádók hatalmasai, hogy elpusztítsák. — Ezek 
között a leghatalmasabb volt az Abu Lahab : a napisten- 
nek a papja. Mahomed egy kis kápolnát épített a láthat- 
lan Isten tiszteletére : ez, a melyben ma voltunk, az El- 
Omrah. Odajárt a híveivel ájtatoskodni. 

Abu Lahab anyai nagybátyja volt Mahomednek s még 
is ilyen gonosz cselt koholt ellene. Egy nagy kutat ása- 
tott a pusztában, azon örv alatt, hogy forrásvizet nyisson 
a jámbor utazóknak. — De más volt a czélja. Mahomedet 
akarta abba eltemetni. Egy napon azt a parancsot adta 
ki a kútásó embereknek, hogy ha jönni fog hozzájuk egy 
férfi, ezzel a kérdéssel: « elvégeztétek-e már a munkáto- 
kat ?» azt menten ragadják meg és vessék bele a kútba. 
Mert ez az a gonosz szellem, a ki megakadályozza a föld 
alatti vizeket, hogy a kútba folyjanak. — Eövid idő múlva 
aztán majd jönni fog egy asszony, egy szamárral, mely 
rőzsekötegekkel lesz megterhelve. Ez azt fogja mondani : 
«ime itt van a tüzelőfa a gonosz szellemnek a kútból ki- 



Digitized by 



Google 



219 

füstölésére)). Akkor gyújtsák meg a rőzsecsomókat s hány- 
ják bele a kútba egymás után, míg a füst, meg a láng a 
kut száján ki nem csap. 

Másnap aztán a gonoszlelkü Abu Lahab azt a hazugsá- 
got monda Mahomednek: «ime lássad, az általam ásatott 
kútban meg'elent a várvavárt forrás. Te légy a legelső, a 
ki annak a vizét megizleled; kérdezd meg a munkások- 
tól, hogy bevégezték-e már a dolgukat? — Mahomed nem 
sejtette a gonosz cselszövényt s elhagyta magát ámítani. 
Elment a kutat megtekinteni. Útközben azonban arra 
gondolt, hogy íme itt is Allah keze működött s mielőtt 
a kut vizéből innék, elébb betért az El-Omrah ima- 
házba s ott leborulva a mindenható előtt, végigimádkozá 
valamennyi hálaadó dicséretét a pusztában szomju- 
hozónak. 

A hosszú ájtatosság ideje alatt maga Abu Lahab lova- 
golt ki a kúthoz s leszállva a lováról, odament a mun- 
kásokhoz s azt kérdezé tőlük : elvégeztétek-e a munkát, a 
mit rátok bíztam ? Erre a munkások őtet ragadták meg s 
a saját parancsa szerint beledobták a mély kútba. Nem- 
sokára jött az asszony, a rőzserakott szamárral. Azt 
kérdé : «itt járt-e már a rossz szellem ?» — «Már bele is 
dobtuk a kútba, mondák a munkások ; hallod, hogy ordít 
a kut fenekén l» — « Akkor füstöljétek ki a rossz szelle- 
met ezzel a tüzelővel.)) A munkások úgy is tevének, s 
egyik meggyújtott kéve a másik után repült alá a mély- 
ségbe, míg végre a füst és a láng a kut száján csapdosott 
ki. A nő tapsolt diadalmas örömében. «Most már ki van 
füstölve a rossz szellem !» — Abban a pillanatban látja 
megjelenni a háta mögött Mahomedet, a prófétát, a ki 
az El-Omráhból tért vissza az ájtatoskodás után. — <(Hát 
ez még él?» kiáltá elbámulva. — «Kit dobtatok háta 
kútba ? — A munkások mutatják az ottmaradt paripát. 
A «tüzifahozóné)) ráismert Abu Lahab lovára. Megtudt 
hogy a saját férjét égettető meg a kut fenekén. Ekkor 
kétségbeesésében maga is beleveté magát a lángoló mély- 

sógbe s azóta égnek együtt mindaketten a Morhud mély- 
séges fenekén, a sírjuk felett pedig nagyot nő a megátko- 
zott kövek halma. 

— Ezek bizony megérdemelték a sok átkot, monda a 
herczegnő, a legenda által egészen felvilágosítva. 

A MITŐL A FÉEFI AECZA FEHÉR LESZ. 

A Du-el-Hodzsa hónap első napjaiban megérkeztek 
Mekkába a damaskusi és bagdadi karavánok. Az egyptomi 
zarándokok már egy hónap óta itt voltak. 

A tízezernyi zarándoksereg a városon kívül üt tábort : 
Mekka be nem bírná valamennyit fogadni ; a gazdagok 
és hatalmasok azonban a városban fogadnak szállást s 
ilyenkor pogány módra felverik a házbért. 

A damaskusi karaván megérkezése után beállít egész 
kíséretestül a damaskusi basa, (a ki személyesen vezette 
a nagy karavánt) a herczegasszony és Edrisz bég által 
lakott palotába, késő este, a mikor már ezek a lakománál 
ültek. 

Az őrtállók jelentésére, hogy egy nagy úr érkezett a 
palotába, Edrisz fölkelt az asztal mellől s kiment eléje. 
Aherczegnő a félrehúzott nehéz selyem függöny alul les- 
kelődött ki utána. 

A basa már az által is feltűnő volt, hogy nem viselte a 
vallásparancsolta ihrámot, hanem a legpompásabb ka- 
tonai egyenruháját; az aranyhimzett kabátot, a gyémántos 
Nisán renddel a mellén s a vörös fezt a borotválatlan 
fején. Kövér, elhízott férfiú volt. 

A basa mondott valamit Edrisznek törökül, Edrisz 
meg a basának mondott valamit arabul. 

S miután a török is azt tartja a maga nyelvéről, meg 
az arab is, hogy egyedül az övé az igazi emberi szólás- 
mód, a többi mind ugatás : annálfogva őrizkedik mind a 
kettő a másiknak a nyelvéből csak egy szót is megtanulni. 



Digitized by 



Google 



222 

Miután tehát még egy pár kérdést intézett a basa Éd- 
riszhez törökül, s az még egy párszor visszakérdezett 
arabul, végre azt monda Edrisz frank nyelven : 

— Ha te nem tudsz arabul, én meg nem tudok törö- 
kül : akkor beszéljünk a frankok nyelvén ; azt mind a ket- 
ten értjük, mert kénytelenek vagyunk vele : — Allah ke- 
verje meg őket ! 

— Hát jól van, beszéljünk francziául, hagyá rá a 
basa. 

— Kinek tiszteljelek? kérdezé Edrisz bég. 

— Én vagyok Mahmud bég : damaszkusi basa. 

— S mit kivánsz tőlem ? 

— Ide kivánok szállni ; s azt akarom, hogy hurczolkod- 
jál ki innen. 

— Ha egyéb kívánságod nincsen : akkor csak lépkedj 
szaporán a sarkaddal előre ; mert én ezt a palotát neked 
át nem engedem. 

— De én vagyok Mahmud bég, a damaskusi basa. 

— Ha te vagy a damaskusi basa, akkor a te helyed ott 
van a Chalaf-Ben-Chusa-palotában. 

— Tudom ; de az messze van én nekem a Kaábához. 

— Ha messze van : járj lóháton a Kaábához. 

— De én vagyok Mahmud bég, a damaskusi basa. Lát- 
hatod az egyenruhámon. 

— Elég botrány, hogy te, basa létedre, azon a szent 
napon, a mikor minden hatalmasok, a kik itt a szent föl* 
det tapossák, az ihrámot veszik fel, nem átallod az ájta- 
tos hiveket megsérteni azzal, hogy fedett fővel, aranyos 
köntösben jársz: AUaht és az angyalok seregét ki- 
csúfolod. 

— S ki vagy te, hogy én velem ilyen hangon mersz 
beszélni? 

— Zarándok vagyok, miként te. 

— Neved? Állásod? 

— A nevemet nem mondom meg ; mert férje vagyok a 
Nagy Sheriff által velem a szent napokra összekötött her- 

czegnőnek s se én nekem nem szabad tudnom az ő ne- 
vét, se ő neki az enyimet. 

— Hadd lássam én azt a te herezegnödet I 

— Egy lépést se tégy, ha a beledet kiontva nem akarod 
látni. A mozlem nő szobája szentély. 

— Nekem úgy látszik, hogy te goromba vagy. 

— Ha nem tetszenek a szavaim : jegyezd fel a tár- 
czádba. Majd, ha vége lesz a nagy ünnepnek, akkor én is 
felveszem a köntösömet : meglehet, hogy nekem is van 
olyan fényes, mint neked, s Nisán is fityeg rajta akkora, 
mint a te potrohodon ; akkor aztán szolgálatodra állok, 
akár gyalog, akár lóháton, karddal, pisztolylyal vagy 
lándzsával : a hogy jobban szereted. Most pedig Allah ve- 
zéreljen békével. 

— Velem igy még nem beszéltek soha. 

— Jó szerencse, hogy kettőnkön kívül senki sem ér- 
tette. Frankok nyelvén enyelegtünk. Már most üdvözöl- 
jük egymást, ki arabul, ki törökül; s te menj békével 
Allah oltalma alatt s ne várd el, hogy én segítsek a ki- 
meneteledben. Szálem aleikum. 

— Szálem. 

A basa kénytelen volt megretirálni : talán nem is elő- 
ször életében. 

Edrisz bég pedig visszatért a herczegasszonyához. 

A herezegnő csodálkozva látta, hogy az emberének az 
arcza egészen fehér lett? 

Hát ezt mi okozhatja vájjon? 

A MITŐL A FÉRFI AECZA MÉG PIROSABB 
LESZ. 

A Du-el-Hodzsa hónap hetedik napja az Aiafát-hegyi 
búcsújárás ünnepe. Más napokon a látogatás nem is sza- 
bad, nem is üdvezít. Hanem ezen a napon az Arafát he- 
gyét taposni minden igazhívőnek buzgó óhajtása. Moha- 
med paradicsomába nem jut senki, a ki az Arafát hegyén 
nem volt. 

Korán reggel összesereglenek a tízezerekre menő kara- 
vánok a Mekka előtti homoksíkságon az ((üdvözlet ka- 
pujaw előtt s onnan indul meg a bucsujárat, jó szerencse, 
ha alkonyatfelé. 

Megkezdi a menetet a ((mehámeb), a szent teve, mely a 
próféta zászlaját szállítja. A törökök azt állítják, hogy ná- 
luk van Stambulban a próféta igazi zászlója, s azt csak 
az országot és a mohamed hitet fenyegető nagy katasztró- 
fáknál szokták kibontani. A siriaiak azonban szintén ab- 
ban erősködnek, hogy ők bírják a próféta zászlóját, s az 
egyiptomiak szentül meg vannak felőle győződve, hogy az 
ő zászlójuk az igazi. 

Efelett szokás minden bucsuj árason összeveszni. 

Aztán «aki bírja, az marja». 

Ezúttal a siriaiak zászlaja lett az igazi; pedig tulajdon- 
képen az egyiptomi szent tevének kellett volna az elsőbb- 
ségi ranggal bírni, mert ő vitte púpján a prófétai zászló 
mellett még az új ((keszvát)) is, melyet ezúttal a khedive 
ajándékozott a Kaába beburkolására. Hanem hát a bag- 
dadi basának sok katonája volt : s a hatalom megelőzi az 

igazságot: az ő mehámelje ment legelői, az egyiptomiaké 
hátramaradt. 

A hivek, nemzetek szerint, kisérték a maguk szent 
tevéit, külön a siriaiak, külön a törökök, meg az egyip- 
tomiak. 

Edrisz bég az utóbbiak között volt. 

Ez alkalommal tüzes arab csődörön ült, egyiptomi szo- 
kás szerint : (az arabok kanczákon lovagolnak) az ihrámba 
öltözve (inkább vetkőzve), oldalán kard, kezében ke- 
levéz. 

Ott lovagolt a herczegnő mellett, a ki két dromedárra 
kötött palankinban himbálózott. A palankin aranyozott 
volt, bársony függönyökkel, s a tevék fejei veres struczcz- 
tollal, bokrétával és ezüst félholdakkal diszítve. 

A zarándokhaddal együtt vonult ki Mekka egész népes- 
sége, a ki csak mozdulni tudott. A családapák magukkal 
hozták az egész háremüket, s egy-egy nyomorult metuáf 
négy feleséget is czepelt magával, a kiket a búcsújárás 
idejére, pro forma elvett, — illendő honoráriumért. Egész 
sereg volt a szamárlovas. S a búcsújáró nép két oldalán 
rajzott a beduinok és vahabiták rendetlen csapatja, a 
kiknek az egész búcsújárás « kismiska ». Ezek a mohame- 
danismus protestánsai, a kik tagadják a szent köveknek, 
az áldozatoknak, a bucsuj árasoknak minden sikerét; nem 
hisznek a papok hatalmában ; nem borotválják le a haju- 
kat, nem isznak a zemzemvizből : nem kell nekik az 
egész hókuszpókusz ; sőt (a vahabiták) még nem is dohá- 
nyoznak. Hanem azért együtt járják meg a bucsut az áj- 
tatos hadzsadzsokkal ; abból a kegyes szándékból, hogy 
hát ha el lehet tőlük egy-egy bitang tevét csenegetni : — 
aztán meg, hogy az egész búcsújárás alatt csúfolódjanak 
velük. A szultán ugyan fizet nekik azért, hogy ne bántsák 
a zarándokokat; de nem olyan sokat, hogy Ígéretüket 
meg is tartsák. 

Van azután gyalog kutyagoló nép is elég. Férfit és nőt 
alig lehet egymástól megkülömböztetni ; az arczuk egyfor- 

Jókai: Az északi pólusig. — A ki a szivét. lő 

mán beburkolva s a meztelen karjaik egyformán ránczo- 
sak, soványak, feketék. 

így vonul végig a táborsokaság a cziprussal beültetett 
temetők, az alacsony házak között, a nagy vizmedencze és 
a Nagy Sheriff palotája mellett (van neki húsz); az El 
Moabida város szétszórt épületei között, melyek ez alka- 
lommal megszaporodtak «gerábák»kalés «kemlisz)) -ékkel: 
(zöld gályákból készült sátrak) a hol a beduin asszonyok 
kenyeret, vajat árulnak. 

S ez az egész roppant sokaság, mikor a Dzsebel Bu 
Kubis völgyszorosába eljut, úgy összeszorul, hogy ott csak 
párosával lehet a zarándokoknak egymás mellett áthaladni 
s a teveháton páros kosarukban ülő hölgyek kénytelenek 
maguk alá húzni a lábaikat, hogy a szikla le ne szedje róluk 
a papucsaik sarkát. 

Ez alatt beáll az éj. A félhold még fenn van az égen. 
A metuáfok meggyújtják a szurokfáklyákat s a sötét szikla- 
völgyben világítanak a zarándokok elé. 

Hajnalra vergődik ki a bucsújárók serege a mély szikla- 
völgyből s akkor pillantja meg maga előtt a szürkület vilá- 
gánál az Arafát hegyét. 

Egy kopasz sziklatömeg, merő kavicspusztától körülvéve, 
amelyen még csak tövis sem terem ; se egy fa, se egy bokor; 
de még egy moszat sincs a kövek között, mely az élő vilá- 
got képviselné. 

Ez az igazhivő mozlemek vágyainak a netovábbja : az 
üdvösség hazája. 

A sziklasivatag közepett egyszerre egy város látszott 
támadni. A zarándokok, nemzeteik szerint elkülönítve, 
ütötték fel a sátraikat, mindenféle színű szőnyegekből 
rendezett utczákat képezve ; a mekkaiak előreküldték a 
fabódéikat s azokban kirakták a vásárra hozott portékái- 
kat. Itt jó üzlet van az ünnepek alatt; minden hodzsa 
iparkodik valami vásárűát vinni haza a szent Arafát 
hegyről. 

Miért olyan szent az Arafát hegye ? Azért, mert ott 

találta fel Ádám apánk az elvesztett Éváját, — százhar- 
minczesztendei távollét után. — De sok meggyónnivalója 
lehetett a két jó öregnek ! 

Az Arafát hegyi ünnep három napig tart: az első a meg- 
érkezés napja, a második a mulatozásé, a harmadik az 
ájtatosságé ; akkor tartja a nagy prédikácziót a kőszószé- 
ken a Chalef ; a ki egyúttal a mekkai biró. Könnyű neki 
prédikálni : nagy könyvből olvassa s csak a szemeit kell 
törülgetnie magának a zsebkendőjével a sűrű könyhuUa- 
tástól. 

A harminczezemyi nép zsibongva hangyállik alá s fel a 
sátorváros utezáin, melynek közepéből magasan emelkedik 
ki a mekkai Nagy Sheriff zöld sátora. Ez előtt lobognak a 
próféta zöld zászlói. A tevék, paripák és csacsik roppant 
nagy karámokban vannak összeszorítva, melyeket rongyos 
beduinok őriznek. 

A legjobb helyet a szíriai zarándokok foglalták el : sáto- 
raik közepén négyszöget alkot a török katonák barakk- 
tömege s annak az elején van felütve a damaskusi basa 
aranyozott kupolás sátora. 

Ma a vigasság napja van. Pénzért mindent lehet kapni, 
a mi jó. Még pálinkát is. Vannak sátorok a hashish-evők 
számára, a kik előlegezik maguknak a paradicsomot: 
ragyogó szemfényükről, reszkető tagjaikról megismerhetők. 
Éneklő almék, tánczoló bajadérek gyönyörködtetik a híve- 
ket, s az indus kigyótánczoltatóknak, a persa kardfaló 
bűvészeknek ma nagy keleté van. 

Holnap általános bűnbánat napja lesz: tehát ma annyit 
kell vétkezni, a mennyit csak lehet, ez a legtökéletesebb 
logika. 

Az egyiptomi zarándokok voltak számra leggyöngébben 
képviselve : nekik a legrosszabb hely jutott, az Arafáttól 
legtávolabb. Ezen a szent pusztán ugyan minden helynek 
jónak kell lenni; de annak, a ki szélrül marad, mégis 
annyiban rossz a helye, hogy folyvást őrizni kell a tevéit, 
meg a lovait, hogy a portyázó beduinok, vagy a hitetlen 

vahabiták el ne lopják; mert ezek az Arafát hegyre világ- 
ért sem prédikácziót hallgatni jönnek, hanem azért, hogy 
könnyű szerrel zsákmányt ejthessenek. A török katonaság 
ugyan azért van ott, hogy a zarándoknépet rablótámadá- 
soktól megvédelmezze ; hanem az csak akkor kap lóra, ha 
a damaskusi basa parancsolja : az pedig, a míg a nargilé- 
ját ki nem szítta, fel nem kel a helyéből. 

Az ünnep harmadik napján, a mint a nagy prédikáczió 
véget ért, minden zarándok rohan a sátorához, a lovaihoz, 
a tevéihez, s kezdődik a sátorbontás. Ilyenkor van nagy 
zűrzavar. 

Ezt az időt szokták a martalóczok leginkább felhasz- 
nálni. 

Egyszer csak felzendül a rémkiáltás: nitt vannak a 
fekete turbánosokI» 

Ezek a legkegyetlenebb schizmaticusai a próféta vallá- 
sának. A Kaábaszentségtelenítők, az űnnepnaptörők, az 
ördögtagadók. A legharcziasabb törzs valamennyi beduin 
nép között. Ezek fekete turbánt viselnek, (már ez is milyen 
istentelenség !) és fekete zászlóval járnak, s azon nem 
félhold a jelvény, hanem egy ökörfej. 

A hegy szakadékok közül jöttek elő, fűrgöncz sovány 
lovaikon ; hosszú dárdákkal a kezűkben. A puszta meg- 
jelenésűkre vak rémület szállta meg a szélrűl maradt 
zarándok sereget. 

Mahmud basa látta jól a magaslaton levő sátorból a 
hitetlenek közeledését s könnyen tehetett volna róla, a 
spahik lóra ültetésével. De akkor éppen nagyon szép nótát 
fújtak, vertek a trombitásai és dobosai: valami Mayer- 
beeri finálét ; azt nem lehetett félbeszakítani. Aztán meg 
a fekete turbánosok egyenesen az egyiptomi sátorok felé 
látszottak tartani. No hát, most mutassa meg az a hetven- 
kedő muteszellim, hogy milyen legény a gáton : ha csak- 
ugyan ő is muteszellim. 

Edrisz bég, a mint a martalóczokat közeledni látta a 
sátraik felé: nem könyörgött senki fiának segítségért; 

hanem maga felkapott a lovára, baljába fogta a lándzsá- 
ját, jobbjába a szablyáját, a dárda nyele brazíliai vas-fából 
volt, mely a vízben alásülyed s a kardja a legjobb damas- 
knsi aczél. Az íhrámot is ledobta a válláról, hogy ne aka- 
dályozza a küzdelemben. 

A herczegnő bámulva nézett utána sátora hasadékából. 

Vájjon csakugyan van bátorsága egyetlen férfinak 
szembeszállani egy egész sereggel? 

Azok csoportostul száguldtak ellene, hosszú dárdáikat 
előre szegezve. Edrisz bég kiszemelte magának a vezérüket, 
a ki kivált a többi közül a turbánján lengő veres szurgud- 
zsál és gazdag nyeregszerszáma által. 

Az a sok dárda tréfa volt Edrisznek : a maga dárdáját 
középen markolva, egyet pördített rajta s mint a rokka 
pörgetyűje a gyermekek rátartott szalmaszálait, úgy verte 
föl a hitetlenek kopjáit : egy sem találhatta őt el ; akkor 
aztán kiszakítá magának a csoportból a veres kócsagos 
vezért. Egy pár beduin hátul akart rátámadni ; de azokat 
a jó lova úgy rugdalta oldalba, hogy elsomfordáltak. 

A vezér magas, szikár alak volt, a hegyes szakálla két 
ágban lógott alá a mellére, olyan hosszan, mint két kötél. 

Hárman rúgtattak egyszerre Edrisz bég ellen ; a vezér, 
meg két beduin: amaz szemközt támadt reá, ezek két 
oldalt fogták elő. Ordított fenevadak módjára mind a 
három. 

Edrisz bég a baloldalán támadó beduinnak a dárdáját 
félre csapva a lándzsájával, úgy szúrta ennek a hegyét az 
ellenfél szemébe, hogy az hanyattesett a lováról, a jobbról 
támadó ellenfél döfését szépen kikerülte a dereka félre- 
hajlításával, s a mint az kezeügyébe került, visszakézzel 
úgy csapott a nyakára, hogy az fej nélkül nyargalt tova. 

A vezér ez alatt kegyetlen csapásra emelte fel a kard- 
ját, egészen a feje fölé. maga pikkelypánczélt viselt s a 
turbánja hegyes végű ezüst sisak körül volt csavarva. Sért- 
hetetlen volt. 

De Edrisz bégnek a paripája is együtt harczol az urával; 

a nemes mén egyszerre felágaskodott s a beduinvezér 
lovát harapta fogával, vágta a patával, a mire annak a 
lova is a két hátulsó lábára állt s úgy marakodtak egy- 
mással, mint két heraldikai oroszlán. Edrisz bég szokva 
volt az ilyen harczhoz ; ö huszárosán ülte meg a lovat : 
térdei szorításával tartva magát a nyeregben, míg ellenfele 
a széles talpú kengyelhez volt szokva, s a mint az ágas- 
kodó lova hátravetette a fejét, hogy ki ne essék a nyereg- 
ből, mind a két kezével a lova sörényébe kapaszkodott, 
s e közben kiejté a kardot a líezéből. 

Edrisz bég, a mint azt látta, hogy az ellenfelének nincs 
kard a kezében, maga is a kézcsuklójára ereszté a szijjnál 
fogva a szablyáját s azzal megkapva a vezért a hosszú 
szakállánál, kirántá a nyeregből le a földre. Arra a vezér 
lova tovaszáguldott. Edrisz bég pedig megfordítva a lovát, 
vágtatva vitte magával a szakállánál fogva az elfogott 
emirt a herczegnö sátoráig : ott átadta a kappanőröknek, 
hogy verjék lánczra ; aztán megint visszavágtatott a fekete 
turbánosokhoz, a dárdáját pörgetve a feje fölött. 

Azok nem vették tréfára a dolgot; az is megijesztheté 
őket, hogy most már a török lovasság is felczihelődött s 
megindult ellenük ; hirtelen visszafordultak s menekültek 
a sziklaszakadékaik felé. Edrisz bég messze elkergette őket 
s talán mert nem akart e szent napon több embervért 
ontani, vagy mert nem tartotta őket érdemesnek a fegy- 
vere hegyére, csak a dárdanyéllel püfölte a hátaikat. 

Mikor tiszta volt már az ellenségtől a tér, akkorra sze- 
rencsésen megérkezett Mahmud basa a maga spáhijai 
élén. 

Még ő volt haragos. Ö támadt Edriszre. 

— Minek kergetted el a fekete turbánosokat? Most mind 
elfogtam volna őket. 

— Mért nem jöttél hamarább, a míg itt voltak ? 

— Most add át nekem az elfogott vezérüket, hadd akasz- 
tatom fel. 

— Jámbor Mahmud basa. Ha beduint akarsz felakasz- 



Digitized by 



Google 



231 

tatni, fogj magadnak beduint. Én az enyimet már a her- 
czegasszonyomnak adtam : hadd vigye haza Arafáthegyi 
vádárfiának. Szálem aleikum. 

Azzal visszanyargalt az egyiptomi karavánhoz. 

A herczegasszony most már látta, hogy mitől lesz a 
férfi areza lángveresse. 



Digitized by 



Google 



AZ A szív A HOMLOKON. 

A míg Edrisz bég a fekete turbánosokkal kergetőzött, a 
zarándokvárost mind felszedték a sátorkarókról s tódult 
a tenger sokaság a Ma^umin sziklaszoros felé, mely a Me- 
rian-völgybe vezet. Az éjszakát bevilágította a hold s az 
ezernyi fáklyafény, mely csillagokkal lepte el a pusztát. 

A herczegnő palankinja mellett hét lámpást vittek, há- 
rom szál viaszgyertyával. A Musalifa-mecsethez érve, 
megszálltak ismét és sátort ütének. Ez volt az utolsó napja 
a nagy bojt ünnepének. A következő nap már az «Ais-el- 
Kebir)) az arabnak, a «Kurbán Baj ram » a töröknek. Csak 
még egy prédikáezió van hátra. Mikor azt is elvégezte a 
mekkai főkádi, (mintha minálunk a főpolgármester tar- 
taná a misét) akkor aztán mindenki összeölelkezik ez 
örömszavakkal: «Aitek embarek.w Száz ember másik száz- 
zal s aztán még egy mennydörgő nagy «Labik)) kiáltás. 
«Itt vagyok, uram !» s azontúl aztán wnem vagyok itt !» 

Az eddigi napok Allahnak és a prófétának az ünnep- 
napjai voltak, a következő nap az ördögé. Minden zarán- 
dok háromszor hét követ tesz a táskájába s azokat mind 
az ördögnek a fejéhez hajigálja. 

Az ördögnek is van emlék emelve: a «dzsemra-el-kál» 
(az első parázs), egy ormótlan kövekből összerakott osz- 
lop. Ennek a fejéhez kell az elhozott huszonhét követ haji- 
gálni. S minthogy az ezernyi néptömeg az oszlopot körös- 
körül állja s a hajigálást nem minden ember tudja úgy 
kiszámítani, hogy azzal épen a szobrot találja el, annál- 
fogva a repülő kövek nagyobb része a jámbor zarándokok 

koponyáit üdvözli s az nagyon jól eshetik az ördögnek. 
Azonban Allah rendelte így. Aldassék az ő neve. 

A mozlem hit szerint Isten csak egy van : az Allah ; — 
hanem ördögnek háromnak kell lenni : ez is szent szám. 
— Az első ördögszobor után következik a második, a 
«dzsemra-el-uszt» (a középső szén). Tudniillik, hogy min- 
den kő, melyet az ördögszoborra hajítanak, az azt kisérő 
átokmondat által egyszerre égő parázszsá változik, a mely 
lyukat éget az ördögnek a testén. Csuda, hogy ki tudja 
állni! A harmadik stáczió a wdzsemra-el-aksa)) (az utolsó 
parázs). Ennek a meghajigálása után még csak egy ünne- 
pélyes szertartás van hátra : a birkák leölése. 

Ez annak az emlékezetére történik, hogy épen itt, ebben 
a völgyben szándékozott Ábrahám a fiát, Izmaelt meg- 
áldozni, a midőn az angyal azt kiáltá neki: ((EtbaKebzs!» 
(Áldozzál egy ürüt.) Valamennyi zarándok, a ki a szigorú 
zarándokszabályok ellen vétett; tehát mindazok, a kik 
nem gyalog és mezítláb, hanem lovon, teve és szamár- 
háton jöttek, vagy a papucsviselés luxusát megengedték 
maguknak ; de még inkább azok, a kik drága szövetekből 
készült ihrámot viseltek : tartoznak a Menáa völgyében 
egy ürüt vásárolni, s azt görbe késükkel személyesen 
leölni. Annak a húsából a szegény zarándoknép készít 
magának tokányt, a kik mezítláb és gyalog tették meg az 
utat. Ez a legokosabb czeremonia az egészben. A jó mek- 
kaiak gondoskodnak róla, hogy erre a napra sok ezernyi 
birka legyen a völgybe összeterelve, a melyeket ők dupla 
árért vesztegetnek a kegyes hadradzsoknak. 

Edrisz bégnek négy birkát kellett szabályszerüleg meg- 
áldozni. Egyet azért, hogy lovon jött; másikat azért, hogy 
sarkantyút viselt a lábán ; kettőt pedig a két megölt beduin- 
ért. Ez is kihágás volt az ünnepi szabályzat ellen, mely 
vezeklését a birkahalálban találja. Edrisz aztán még egy 
ötödik birkát is hozatott, melyet a herczegasszony nevében 
késelt le. Éz a fejedelmi birka szép tarkára volt festve, a 
minővel a mekkai kádi szokott áldozni. E sokszoros öl- 

döklés után valóban úgy nézett ki, mint egy mészáros 
legény. 

Alig is várhatta, hogy visszakerüljenek Mekkába s 
ledobhassa a kegyes ihrámot és a két moharrem kendőt s 
lefürödhesse magáról a sok szentséges mocskot a nagy 
«hamam»-ban. Ez a híres mekkai közfürdő. 

Akkor aztán neki is szabad volt felöltem a legdiszesebb 
ruháit. 

Neki is volt ugyan katonai egyenruhája, mint a damas- 
kusi basának; Nishán-rendje is hozzá; de ő nem vette fel 
ezt a feszes, európai szabású prózai öltözetet, sárgaréz 
gombjaival, egyenesen álló aranyhímzett gallérjával, s 
azt a megfordított üstöt, a mi a török katonák fején disz- 
telenkedik; hanem felöltötte az «ihlal»-t, a festői török jel- 
mezt : a hímzett dolmányt, ezüst virágos ingelővel ; a bő 
ránczos salavárit ; derekát átkötötte gazdagon aranynyal 
áttört perzsa sháwUal; abba dugta türkázos markolatú 
handzsárját s az aranynyelű kis kését, meg a lefüggő 
lánczú zsebóráját, a feje körül hét rőf patyolatból turbánt 
tekert s közepébe gyémántos forgót dugott. így ment át a 
herczegasszony háremébe. 

A herczegnő is egészen tündéri pompába volt ez este 
felöltözve. Se ihrám, se feredzse nem takarta a termetét. 
A vékony hímzett csalánszövet inget finom öv szorítá a 
derekához, hogy ki lehetett alatta venni, miszerint nem 
segítenek az alakját idomítani a keresztyének büntetésére 
kitalált halcsontok és aczéllemezek ; a vállain kikerekített 
dolmányka, — kóstolónak — - engedett valamit láttatni az 
elefántcsonttal vetekedő bőréből; fátyola alól gazdag fekete 
selyemhez hasonló hajzuhatag omlott alá a hátára s végig 
terült körülötte a pompás ottománon, a háti-ahajló para- 
dicsommadár tollat is aláhúzva. Igazgyöngyökből készült 
fövege alól a megszokott aranylepelke ez alkalommal két 
áruló részt hagyott nyitva : egyet a két szem számára, 
másikat a szájnak. 

«A két szemet gyémántokhoz, az ajkakat korallokhoz 

csak a bolondok hasonlítják ; mert gyémánt és korall holt 
állat, de az én hölgyem szeme és szája él és elevenít.)) 

(Ez különben Edrisz bég mondása volt : én csak aláírom, 
hogy «vidi.))) 

Ez volt az ideiglenesen kötött házasságuknak az utolsó 
napja: utolsó éjszakája. Méltó, hogy szokottnál fénye- 
sebben legyen megünnepelve. Csak fényesebben ? Hátha 
boldogabban is ? 

A terített asztalt felhozták a rableányok ; a házaspár 
hozzáült a lakomához, egymással szemben. 

A herczegnö szemei az aranyfátyol nyílásán át kedv- 
telve nézték a délczeg ifjút. Szép fehér kezei maguk válo- 
gatták ki számára a legjobb czukorsüteményeket, s saját 
rózsás ujjaival hámozta meg számára a narancsot. 

A mai lakomához pezsgőt is hoztak. Ezt nem tiltja a 
próféta, mert kiforratlan szőlőnedv. Az igazhívő nem vét 
az italával. 

Valahányszor a rabnő teletöltötte Edrisz bég poharát, 
a herczegnö mindig leszakított a keblére tűzött rózsáról 
egy szirmot, s azt odadobta a habzó pohárba. Edrisz bég 
fenékig üríté a poharat ; a rózsalevél is eltűnt. 

A herczegnö a lakoma után előhozatta a mandolinját s 
rákezdett egy új románczra, a melyet maga készített, a 
dallamával együtt. 

A románcz tárgya volt: a « piros arczú ifjú». 



«A syrá43zi rózsa elsárgulhat mellette, 

A hajnali fény haloványnyá lehet, 

Korallok, rubintok fényüket veszthetik, 

Mikor a piros arczú iQú közöttük megjelen, 
Jaj rózsának, hajnalnak, drágakőnek. 

Ha a piros arczú ifjú velük szembe kerül !• 



Edrisz bég elismerte, hogy a herczegnö hangja igen 
csengő és szavaiban sok költői szépség van. 
A herczegnö eldalolta a második verset. 

«De akkor lásd a piros arczú iflút, 

Mikor ellenséggel kerül szemtől-szembe : 

Nem számlálja, hogy hány? nem méri, mily magas? 

Szétveri, hogyha sok, levágja, ha óriás. 

Ellenség vérénél is pirosabb lesz az arcza. 

Jaj minden férfinak, ki fegyverrel jön felé. 
Ha a piros arczú i^ú még lángolóbbá lesz.v 

Edrisz bég elfogadta komoly méltósággal ezt az egész 
hozzá czímzett magasztalást. 

•Hajh, de mikor egyszer a piros arczú ifjú 
Szép nők, deli lányokkal ül szembe, 
Szomorú az arcza, eltűnik a fénye. 
Olyan, mintha egy halott ki volna festve. 

Mintha egy angyal volna, a kinek nincs neme. 
Jaj annak a nőnek, ki vele szembeül. 
Midőn a piros arczú iflu — olyan halavány lesz.» 

A románcz nem volt rossz, s mi több: elég világos 
értelmű. 

Edrisz bégnek sebesen kezdett a szive dobogni. 

A herczegnő leoldta fejéről a fátyolát, s a hogy szokás 
beletette a kókuszdió alakú szelenczébe ; a dolmánykáját 
is leveté válláról, s karjairól és lábairól lerakta a kösön- 
tyüket. Dúsgazdag hajával beterité magát köröskörűi. 

És ezúttal nem követte azt a szokást, hogy előbb Edrisz 
béget engedje elaludni s aztán az álomhozó nedvvel végig- 
simítsa az alvónak az arczát ; hanem maga készült előbb 
a lepihenéshez. 

A rabnők sürgölődve készítek el a nász-szoba menyegzői 
pompáját. Meggyujták a kerevet körül álló nehéz ezüst 
tartókban a viaszgyertyákat, melyeknek a bele ámbrával 
van telítve ; megállították a nagy antik órának az ütését ; 
megoldozták a nagy selyemkárpitok tartó-zsinórjait s a köz- 
ben a herczegnő románczának a végsorait dúdolták utána. 

Edrisz bég ismét kivonta a kardját, mely most már 
gazdag drágakövekkel kirakott hüvelyben függött az olda- 

Ián, 8 szokás szerint odafektette a herczegasszony olda- 
lára. 

A herczegasszony megfogta két kézzel a szablyát s ajkai- 
hoz emelve, háromszor megcsókolta azt, úgy fektette visz- 
sza a helyére. 

Ez is érthető mondás — napkeleti virágnyelven. 

Azután lankatag odaomlással foglalta el a fekhelyét 
a dagadó kereveten, a két karját fölemelé a feje fölé, 
a nagy, hosszú szempillák lezáródtak a szemeire; majdan 
szétnyíltak az ajkai élveteg mosolyra, két sor igazgyöngyöt 
engedve látni ; a keble csábitón szállt és emelkedett. 

A rabnők egyszerre eltűntek mind a szobából. 

És Edrisz bégnek olyan nagyot dobbant a szíve, mint 
még soha. 

Ez a szívdobbanás azt mondta: «ez a nő még ma az 
enyém I » 

Merészen nyúlt hozzá a kezével, s feltakarta az arczá- 
rói azt a soha le nem tett aranyfátyolkát. 

Elbámult e túlvilági szépség láttára. Ilyet nem teremtett 
Allah keze soha. Ez orczák, ez orr, e szemöldökök csak 
istennőktől lehetnek elvéve. És a mint még feljebb emelte 
az arany fátyolt, meglátta, hogy a tündérszép hölgynek 
a homlokán van egy tökéletes szívalakú rózsaszín anya- 
jegy. 

De ebben a perczben felszökött a hölgy a helyéből, 
haragra gyulladt arczczal s felcsattanó hangon kiálta : 

— Szerencsétlen ! Mit tettél ? Feltakartad az arczomat. 

— Napba néztem . . . megvakultam, rebegé az ifjú. 

— Jusson eszedbe a kettőnk közé tett kard ! 

— Hát ha az Alsiráth hidja maga volna közöttünk? ! 

— Halott voltál 1 

— Föltámadtam . . . 

S odaszorítá őt magához, elárasztva csókjaival a hölgy 
égő arczát, ajkait, szemeit és azt a piros szívet ott a hom- 
lokán. 

A vonagló hölgy kiszabadítá a jobbját az erőszakos öle- 

lésből, 8 alányulva, a kerevete mellett levő bokályból 
kirántá az éjente odagyűrt fátyolát s akkor azt hirtelen 
odanyomta a szerelmében őrjöngő ifjúnak az arczára. 

Edrisz bég azt érzé, hogy a túlvilági gyönyör emészti el 
valami bűbájos ülatárban, testét-lelkét eKogta a kéjes resz- 
ketés s aztán eszméletlenül rogyott le a földre. 

PALMYRA, AZ ELDOEÁDÓI HERCZEÖNŐ. 

Mikor Edrisz bég másnap késő reggel felébredt mély 
narcoticus álmából s széttekintett maga körül, hát nem 
volt ott se szép herezegasszony, se odaKszkok ; se arany- 
edényekkel terített asztal ; se duzzadó kerevet, se szőnye- 
gek, se gyertyatartók ámbrás viaszgyertyákkal. Ott feküdt 
a csupasz márványpadlón : körülötte a négy meztelen fal. 
A pókok ráértek az éjjel a szögletekben hálót kötni. 

Kitámolygott, mint egy álomjáró, az előcsarnokba. Ott 
sem strázsáltak már a kappanőrök ; lenézett az ablakon át 
az udvarra : az istállóajtók nyitva voltak, egy teve sem 
volt a jászola mellett. Egy másik ablakon át betekintett 
a nagy moshée udvarára: az teli volt vigadó néppel; 
a Kaába bevonva az új fekete szőnyeggel ; az ajtaja be- 
zárva; a templomőrök ott osztoztak a lépcsőkön a 
hadzsadzsoktól elharácsolt pénzen. 

Senki sem felelt a hívására, csak a kongó nagy termek 
visszhangja. 

A mint aztán körülnézte magát, egy kulcsot talált az 
övébe dugva. Eáismert. A saját szobájáé volt az. Annak 
az ajtaját felnyitotta. Minden drágaságai, fegyverei együtt 
voltak, pénze erszényekbe rakva; de azon kívül semmi 
emlék, a mi az eltűnt menyasszony után maradt volna. — 
Csak midőn a földön heverő meztelen kardját felvette, 
azon látta e szavakat, valami edző nedvvel felírva : 

f A mit a bolondság elveszített, azt az ész nem találja 
meg többé. » 

Hátha mégis ? 

Edrisz bég megtömött egy erszényt Mária- Terézia-tallé- 
rokkal, 8 felkereste a palotájában a Nagy Sheriffet. 

— Allah veled, vitéz Edrisz bég-el Homrah ; váljék 
egészségedre a Kurbán-Bajrám ünnep ! 

— Allah Akbar! A Kurbán-Bajrám nekem nem hozott 
semmi örömet; ellenben nagy bánatot. Tudod, hogy 
engem mekkai szokás szerint összeházasítottak ideig-óráig 
egy zarándokló hajadonnal. 

— Jól tudom, Edrisz bég. A próféta rendelte így, bizony- 
nyal. Tudod, hogy szent városunknak, melyet némelyek 
Mekkának, mások Makkának, sőt némelyek Mechának 
neveznek, sajátságos szabadalmai vannak. 

— Tudom, Nagy Sheriff. 

— Es azokat mind a próféta rendelte így. Ilyen például 
az, hogy ha egy teve egymásután kilenczszer ellik üsző- 
borjút, akkor ez a teve felszabadíttatik minden további 
teherviselés alól és szabadon bocsáttatik. 

— Hát én nem törődöm a ti szabadon bocsátott tevéitek- 
kel. Sheriff. 

— Ne is próbálj velük törődni ! Mert bizonynyal mond- 
hatom neked, hogy ha tele erszényt csörgetnél is előttem, 
megrakva ezüst tallérokkal, még sem adnék rá neked 
engedélyt, hogy egy szabadon bocsátott tevének a hátára 
felülj. 

— Nem is szándékozom az követelni. 

— Ne is követeld, mert ezt a próféta rendelte így. A teve 
szent állat s a próféta oltalma alatt áll, azt a malaika- 
angyalok védelmezik. A tevét Szádi, a nagy költő, a « sivatag 
hajójának)) nevezi a maga Gulisztánjában. 

— De ne beszélj te nekem itt a tevék históriájáról, 
miattam ott maradjanak, a hol akarnak. 

— No ezt nem jól mondod ! Látod, a nagy Ibrahim 
szultán, kinek Allah fényesítse meg a lába nyomait, épen 
ilyen felfuvalkodott módon beszélt a tevékről, mint te. 
Ö egyszer a fejébe vette, hogy egy búcsújárás alkalmával 
nem a szent tevére fogja bízni a próféta igaz zászlóját. 

hanem egy elefántra. Az elefánt hatalmas állat, de azért 
még sem szent állat. A szultán Indiából hozatott egyet 
8 nagy költséggel küldte el Mekkába. Ezer teve czipelte 
utána a szénát és abrakot, hogy az úton éhen ne veszszen, 
és az édes vizet, hogy szomját oltsa. Százezer piaszterébe 
került a szultánnak az elefánt útja Mekkába, és látod, 
édes fiam, a midőn már az elefánt eljutott a szent zászló- 
val az Arafát-hegy lábáig, ott egyszerre megbikacsolta 
magát : hiába ösztökélték a vezetői, egy lépést sem tett 
előre, hanem összerogyott és meghalt. 

— Ezt én mind tudom, jámbor Nagy Sheriff; benne 
van Mekka város történetének leírásában. Hanem hát 
mindezekről nem akarok én tőled értesítést venni ; hanem, 
íme, látod ezt az erszény pénzt ? Tele van Mária-Terézia- 
tallérokkal. Az egyedüli igazság, a mely a gyauroktól jön. 
Ezt én te neked ajándékozom, ha te énnekem megmondod, 
hogy ki volt az a herczegnő, a kivel te engemet ideiglenes 
házasságra összekötöttél. 

— Megmondom neked, vitéz Edrisz bég ! Hogyne mon- 
danám meg? Oh, én tudom jól, hogy mit mondanak 
e tárgyról a költők, a halhatatlan Omájja a Taif vidék- 
ről : «ne kösd be a tevének a szemeit, mikor a forrásvizet 
keresi)) és a dicső Zaid-ibn-Amr, a nagy hánif, a ki azt 
mondta, hogy ane temessétek el a föld alá a leányokat, 
a kiket a kedveseik sírva keresnek ». — Ámbátor figyel- 
medbe kell ajánlanom a prófétának a történetét, a melyet 
a «bahyrá»-ban megtalálsz. Tudniillik, hogy Mohammed 
próféta is útban volt egy gyönyörű szép hajadonnak a sze- 
relmét keresni, a kiről megtudta, hogy az Damaskusban 
lakik. És már elérte a várost, s a kapuban le akart szállni 
a tevéről. (A teve rókaszínű volt.) Ekkor azonban meg- 
jelent előtte Gábor angyal s így kiáltott a fülébe: ((Oh, 
Mahomed, inkább kivánod-e a földi paradicsom gyönyörű- 
ségeit szürcsölni, hogysem mint a mennyei paradicsom 
kertjeiben vándorolni s a hurik öleléseiben örökké élni?)> 
Erre Mahomed újra fölült a tevére : a fél lábának a nyoma 

Jókai: Az északi pólusig. — A ki a ezivót. *^ 

most is látható a Damaskus kapuja alatti sziklába be- 
nyomva. 

Edrisz bég türelmetlenül kiáltá : 

— De miután én nem akarok próféta lenni, se én nekem 
Gábor angyal semmit sem mondott . . . 

— Nem engedted végig mondanom ! vágott a szavába 
a Nagy Sheriff. Jól tudod, hogy a próféta e megtérés után 
beállt szolgalegénynek az özvegyasszonysághoz, Khadidzsá- 
hoz ; s ámbátor ő még ifjú legény volt, Khadidzsa asszony 
pedig negyvenesztendős, mégis abba lett szerelmes ; az 
asszonynak az atyját, a ki nem akarta a leányát a prófétá- 
hoz adni, leitatták borral. S ö aztán részeg fővel összeadta 
őket. És mégis ő tőlük származott a prófétának egész nem- 
zetsége, a kik mindnyájan zöld turbánt viselnek. 

— De miután én nem vágyom arra, hogy az unokáim 
zöld turbánt viseljenek, beérem, hogy vörös fez takarja 
a koponyájukat : — azért csak légy kegyes, nagy Sheriff, 
megmondani az én herczegnőmnek a nevét, ha ismeretes 
előtted. Megfizetek érte ! Itt a pénz ! 

— Ha ismeretes-e előttem, Mash-Allah 1 Ilyen mondás ! 
Nem tudom-e én, hogy ki volt az « Isten oroszlánja?)) Nem 
tudom-e én, hogy hová rejtette el ((Amr-ilin-Luhájj)) a 
dzseddai homokban az Ozra istennőnek a bálványát ? Nem 
tudom-e, hova rejtőzött el «Othman-ibn-Affán» a próféta 
legszebb leányával, a bájos Eokkájával? Nem tudom-e, 
hogy Azma, Abu-Bekr bájos leánya hajtotta az apja juhait 
minden reggel azon barlang elé, a melyben szerelmese, 
Ali, az üldözői elől elrejtőzött? . . . Nem tudom-e . . . 

, — Jól van ! Mindent tudsz ! Nagy a te tudományod ! 
Elhiszem. Ha ma hozzákezdesz, a jövő Eamadán hónapig 
nem érjük végét ; de mondd meg már Allah és a próféta 
nevében, ki volt az én herczegasszonyom, a kivel én össze- 
házasodtam, s a ki engem az éjjel hitetlenül magamra 
hagyott? 

— Megmondom neked, édes fiam, hogyne mondanám ? 
De fogadd meg nekem a próféta szakállára és a saját apád- 

nak a szakállára, hogy el nem árulod senkinek, hogy azt 
tőlem hallottad, mert az szent titok. 

— Fogadom az apám, a nagyapám s valamennyi dód- 
ükömnek a szakállára, hogy magamban fogom tartani. 

— No hát, vedd füledbe : a te ideiglenes házastársad 
volt «Palmyra, az eldorádói szultán herczegasszonya ! » 

Edrisz bég dühösen toporzékolt : 

— Mash Allah ! Allah buffáj ! Micsoda mesét akarsz 
te most nekem a nyakamba kötni, Nagy Sheriff! Hisz 
Palmyra nem asszonynév, hanem városnak a neve ; — 
Eldorádó pedig a gyaurok mesés országa*: az ő paradi- 
csomuk, a melybe eljutni kivánkoznak, a mit megítélhetsz 
a következő versből, mely a keresztyének alkoránjában 
olvasható : 

•Kövér disznók utczán járnak, 

Szalonnájukkal kínálnak: 

Eés van dugva a hátukba, 

Úgy hordozzák a házakba. 

A mely asszony tett egy metszést, 

Visszadugja megint a kést.» 

E szerint az Eldorádó nem lehet olyan ország, a mely 
fölött igazhivők szultánja uralkodik. S maguk a gyaurok is 
azt tartják, hogy az — a holdban vagyon. 

A nagy Sheriff a hasát fogta nevettében. 

— Allah hatalmas ! Hát az Eldorádó a gyaurok para- 
dicsoma? S csakugyan olyan az ő paradicsomuk, hogy 
disznók járnak benne házról-házra, s az asszonyok sza- 
lonnát vágnak belőlük ? Allah zavarja meg őket ! — No, 
édes fiam, Edrisz bég, most tehát olyan dologra tanítottál 
meg engemet, a mit még eddig nem tudtam. Azért nem 
hogy én venném el a te tallérjaidat; de még én teszek 
hozzá egy tallért, azért a tudományért, a melylyel meg- 
öregbítettél. Én egyebet nem hallottam a herczegnő felől, 
mint hogy ő Eldorádóból jött ide. 

Edrisz bég a fejéhez vágta a Nagy Sheriffnek az ajándék- 
tallért. 

— Allah hosszabbítsa meg a füleidet, hogy máskor 
többet hallj ! 

Azzal elrohant nagy dühösködve. 

De akárkitől kérdezősködött egész Mekka városában, 
mind csak azt felelték neki, hogy az ő herczegasszonya 
Palmyra, eldorádói herczegnő. Ha nem hiszi, szaladjon 
utána, kérdezze meg tőle. 

Edrisz bég most arra a gondolatra jött, hogy ha Mekká- 
ban nem akarják megmondani a herczegnő nevét, majd 
megtudja azt Dzseddáhban. 

Nem időzött tovább : lóra ült, elutazott Dzseddáhba. 

Újból fölkereste a helytartó basát. 

Az ismét igen szívesen látta ; megvendégelte ; nargilét 
hozatott neki. 

Edrisz bég tudta jól, hogy a ravasz töröknél óvatosan 
kell a tárgyat körülkerülgetni. 

Kezdte az ajándékozáson. 

— Hoztam neked vásárfiát az Arafát hegyi búcsúból, 
vitéz mohafiz ! 

— Allah fizesse meg, hogy ott is rám gondoltál. Mi lehet 
ez az ajándék? 

— Egy szép arab kancza, szerszámostul, csojtárostul. 

— Nemes ajándék. Mind te hozzád, mind én hozzám 
legméltóbb. Nem maradok el tőled a nagylelkűségben, s két- 
szeres árát ajándékozom neked vissza annak, a melyen te 
a kanczát vetted. 

— Azt én nem köszönném meg, mert én egy hatalmas 
kopjadöfést adtam annak a fekete turbánosnak, a kitől azt 
a lovat elvettem. 

— Tehát vitézi harczban vetted el, hittagadó eretnek 
fekete turbánostól ? No akkor tízszeresen nagy becse lesz 
előttem az ajándékodnak. 

— Valóban, tartoztam vele, hogy te rólad megemlékez- 
zem, dicső mohafiz, mert a te közbenjárásodnak köszön- 
hetem, hogy a paradicsom örömeit egy rövid időre színről- 
színre láthatám. 

— Ah, tehát meg voltál elégedve a herczegasszo- 
nyoddal ? 

— Úgy, mint a próféta a maga Aisáhjával. 

— No, ennek ugyan örülök. 

— Csak azt sajnálom, hogy nem építhettem a számára 
egy kunyhót, sárral kitapasztott pálmalevelekből, miként 
a próféta a maga Aisáhja számára. 

— Annyira megszeretted ? E szerint nagyon hasznodra 
vált a fekete kőnek a csókolgatása, meg a Zenzem kútvizé- 
nek az iszogatása? Megszűntél holtszívű lenni? 

— De egy egész lángbaborult világot hordok most a 
szívemben. 

— És már most hova szaladsz vele ? Tudod, hogy hová 
lett a herczegnőd? 

— Én nem tudom ; de neked tudnod kell. Kérdeztem a 
mekkai Sheriflftől, a ki összeadott bennünket, de az vagy 
bolond, vagy hitetlen. Olyan választ adott, a mivel neki- 
mehetek a holdvilágnak. De te okos, világlátott férfiú vagy. 
Te nem fogsz nekem mesék országáról beszélni. Te neked 
tudnod kell a herczegasszony nevét, és az ország nevét, 
mely őt szülte ; — mert te nálad volt szállva, mikor a 
tengeri úton Dzseddáhba érkezett. 

— Igen is, Edrisz bég, tudom a herczegnő nevét is ; azt 
is, hogy hol lakik. De azt én meg nem mondhatom. 

— Én nekem nem mondhatod meg ? A ki férje voltam. 

— Éppen azért nem mondhatom meg ! Mit gondolsz ? 
Ez államtitok. Hát olyan czenknek tartasz te engem, a ki 
a rábízott államtitkokat elárulja ? Nem ! Edrisz bég ! Ezt 
már velem próbálták a frankok, próbálták az angolok: 
kincseket ígértek ; de én soha államtitkot el nem árulok a 
világ minden kincseiért sem. Azért csak vidd vissza a 
kanczádat, fiam ; én a fejemmel játszom, s a fejemet nem 
adom oda sem a te lopott lovadért, sem a te szivedben 
lángoló egész világért sem. — És most beszélj másról. 

ISMÉT AZ ALOF-BETH-ÖOMAL-MOLLAH. 

A szuk-el-tnini sirodu lakója még mindig számlálja a 
napok jöttét és lementét. A vizesésen keresztül törő szi- 
várvány reggel bevilágítja a barlangja jobb oldalát, este 
a bal zugolyt s nap nem múlik el a nélkül, hogy igazhivő 
ne jönne hozzá, a ki a szájához vigye az ételt és italt. 
Bölcs tanácsot kap érte cserében. 

Egy reggel daliás ifjú lépett be hozzá, mélyen üdvö- 
zölve a századok tanúját. 

— Allah hozott, ifjú dalia. 

— Ismersz engem ? 

— Eád ismerek. Te vagy Edrisz bég ibn Tefik, el Hom- 
rah. Vártalak erre a napra. 

— Hogy álmodtad azt meg ? 

— Az nem álom volt ; hanem számítás. Mikor volt a 
Kurbán Baj rám ünnep ? Hány nap kell annak, a ki a fel- 
kelő napot üldözi futvást, a míg lemegy ? Hol áll meg ? 
Hol tart pihenőt? Míg végre eljut a forrásához annak, a 
mit keres. 

— Valóban nálad van annak a forrása. Te mondtad 
Tefik bégnek, az apámnak, hogy « küldd el a fiadat Mek- 
kába a Beith Allahhoz : csókolja meg a Kaába fekete kö- 
vét ; tegye a kezét a fehér kőre ; mosakodjék meg a Zem- 
zem kútjánál, zarándokoljon el az Arafát hegyére, s mire 
visszátér: a holt szíve eleven lesz. Új emberként fog 
visszatérni a «Beled-el Harám »-ból. 

— Én mondtam; de hozzátevém, hogy abból nem lesz 
semmi jó. Es előre bocsátottam, hogy ha Allah az ő fiának a 

szívét érzéketlenné teremte : ne akarjon igazítani a teremtő 
munkáján. De hát én a végzetet meg nem változtathatom. 
Eólad meg volt írva, hogy az apád tanácsát kövesd s el- 
mentél a nagy búcsúra a szent földre. A szíved él most 
már? 

— Él, mint az az oroszlán, a kit barlangjából kiza- 
vartak. 

— Találtál nőt, a kit szeretsz ? 

— Nem nő az, hanem tündér. 

— Tündérek nincsenek. Vannak angyalok ; de azoknak 
nincsen nemük. Vannak dzsinek, de azoknak akkora fülek 
adattak, hogy az egyiken rajta feküsznek, a másikkal taka- 
róznak. Vannak ibliszek, de azoknak a lábszáraik helyett 
kigyófarkból áll a végtagjuk. Hasonlít ezekhez a te hölgyed? 

— Nem ! ő legtökéletesebb szépség, a ki volt valaha a 
földön. 

— Száz év óta hallom ezt az állítást, százezer férfi 
szájából. Mindeniknek az a legtökéletesebb szépség, a kit 
ő megszeretett. Ha mást fog megszeretni : akkor az lesz a 
legszebb. 

— De én soha sem fogok mást szeretni, őrjöngve futom 
keresztül-kasul a világot, keresve azt, a ki előlem eltűnt : 
senki sem tud nyomába igazítani. 

— S mit tennél, ha rátalálnál ? 

— Mindent elkövetnék, hogy enyimmé tegyem. Ha 
rabnő, megváltanám mesés kincsek árán, ha fejedelemnő, 
kivívnám csoda hőstettekkel, ha férjes nő, özvegygyé ten- 
ném: elragadnám. 

— Bolond vagy te, édes fiam, Edrisz bég. 

— Tudom, hogy az vagyok : és abban telik gyönyörű- 
ségem. S nem adnám most már ezt az én bolondságomat 
a bölcsek minden tudományáért. 

— Hát akkor eredj innen, mert nálam bolondság nem 
kapható. 

— Nem távozom el addig, a míg meg nem mondod ne- 
kem, hogy hol találom meg azt, a kit elvesztettem. 

— Édes fiam. Ha éjszaka idejösz hozzám, mikor tele 
van az ég csillagokkal, s rendre kérdezed tőlem, melyiket 
kinek hívják? én rendre megnevezem neked: az ott az 
Altair, amaz a Denebola, ezt itt a Mezarthim, az az Algol, 
az az Aldebarán, ez itt a Benetnásh. De ha egy csillag 
lefut az égről s azt kérdezed, hogy kinek hittak ? azt nem 
tudom megmondani. 

— De az fenn ragyog az égen, csak keressed. 

— Miről ismerjek rá ? Ha elém hozatsz egy csigát a 
tenger fenekéről, annak megmondom a nevét, akárminő 
alakja legyen. De ha kiejted a kezedből a csigádat, én a 
milliom csiga közül meg nem tudom mondani, hogy me- 
lyik volt a tied, a mit elejtettél ? 

— Jegy van rajta, mely őt a kerek föld minden asszo- 
nyai közül felismerhetővé teszi. 

— Mi az a jel ? 

— A homlokán egy piros, szívalakú anyajegy. 

Az agg molláhnak kerekre felnyíltak a szemei : a szája 
is széttárult bámulatában. 

— Te láttad azt? 

— Én láttam. 

— Önként mutatta meg? 

— Nem. Mikor aludt, álmában feltakartam az arczárói 
az arany fátyolt. 

— Örült dolgot cselekedtél. Akármi rosszat tettél volna 
vele ; csak az arczát ne takartad volna fel, csak a hom- 
lokát ne nézted volna meg. 

— Te tudod, hogy ki ő ? 

— Mért volna Alof-bet-gomál-MoUah a nevem, ha még 
azt sem tudnám ? 

— Úgy kérlek a próféta nevére, az angyalok dicsősé- 
gére : tudasd velem, hogy hol találom őt meg? 

— Édes fiam, Edrisz bég el Homrah. Ne kérdezd ezt 
tőlem. Megmondtam az apádnak is, Tefik beynek, a Gházi- 
nak, hogy érje be azzal, hogy Allah a fiát hősnek alkotta 
a férfiak előtt, vitéznek az ellenséggel szemben : ne ki- 

vánja őt megváltoztatni, hogy hős legyen az asszonyok 
előtt és holt szívű a férfiak között. Tudod, hogy hol jár 
most a te apád ? 

— Nem tudok róla semmit. 

— Ö most győzelmes sereggel halad előre a fekete hitet- 
lenek országát behódítani ; a kik megtagadták a próféta 
hitét s beálltak gyaur nemzetnek : Egyptom legfélelmesebb 
ellenségével harczol. És te nem vagy ő mellette. 

— ííem vagyok mellette. 

— S nem ég szégyentől az orczád, hogy ilyenkor, midőn 
apád a sivatagon keresztül hatol előre a próféta zászlajá- 
val : te egy asszonyi kötény után szaladsz. 

— A próféta zászlaja is asszonyi kötény volt: Aisha 
köténye. 

— De szent jelvény lett belőle ! Fordulj vissza és keresd 
fel az apádat. 

— Kerestem már ; de üresen találtam a palotáját. 

— És nem találtál senkit, a ki megmondta volna, hogy 
az apád egy nagy tartomány kormányzójává lett emelve 
s oda költözött. 

— Az alatt történhetett ez, a míg én Mekkában voltam. 
. — A hány lépcsőn az apád fölfelé hágott : te annyit 

szálltál lefelé. Hüvelyébe rozsdásodott-e a kardod? Elve- 
szett-e a lelked ? 

— Jól mondod. Elveszett. Föl kell találnom azt, a ki 
magával vitte. Te tudod, hogy ki ő és hol tanyáz ? 

— Tudom, de nem mondom meg neked. Mert abból 
nagy szerencsétlenség fog támadni. 

— MoUah. Kérj tőlem akármit ! Kincseket, drágaságo- 
kat. Én a lábaidhoz rakom. Csak mondd meg, hol találom 
fel azt, a kit szeretek. 

— Kincseket ? Drágaságokat ? Nekem ? Hát nem látod, 
hogy minden kincsem egy vizes korsó, meg egy pálmahéj - 
kosár, datolyákkal ; palotám egy sírüreg ! Adhatsz-e nekem 
új kezeket és lábakat, hogy a drágaságaidat fölszedhessem 
s innen kimehessek velük ? Meg vagy te bolondulva, fiam. 

— Az vagyok ! őrjöngő vagyok. Pusztában futó bolond 
vagyok. S esküszöm neked, hogy ha meg nem mondod 
nekem a kedvesem hollétét, a szívedből fogom azt kivágni 
ezzel a késsel. 

S azzal az esztelen ifjú kirántá az öve mellől a hosszú 
tőrét, s odarohanva az öreghez, baljával belemarkolt an- 
nak az ezüstszín szakállába, jobbjával magasra emelve a 
fegyvert. 

Az öreg mollah pedig nyugodt hangon beszélt hozzá. 

— Édes fiam, Edrisz bég ; én itt ülök ebben a sírbolt- 
ban oly messze idők óta, a mikor még se te, se az apád 
a világon nem voltatok. Százhuszonhét év óta számlálom 
a napokat. Minden este megáldom Allaht azért, hogy egy 
napot hozzá adott a többihez s minden reggel várom, hogy 
elküldi hozzám a maga angyalát, a ki a sártestből meg 
fog szabadítani. Milyen legyen az angyalnak az ábrázatja ? 
Abban én nem válogatok. AUahval én nem vitatkozom. 
Küldheti őt sívó oroszlán képében. Jönnek hozzám elég- 
szer olyan alakban is, mikor megszomjazva a vízhez siet- 
nek. Látom őt a szemembe nézni. Megszólítom : Te vagy-e 
Allahnak az az angyala, a ki hozzám küldetett, hogy ő 
eléje vigyen? Nagyot ordít, megfordul és odább megy. 
Néha hosszú napok során át nem jön hozzám emberi te- 
remtés, a ki a szájamhoz emelje az ételt és italt, a mire 
már az én két kezem képtelen. Szemeim előtt megjelenik 
az az alaktalan sötétség, a minek mégis felségesebb és ret- 
tenetesebb ábrázatja van, mint a sívó oroszlánnak. Azt 
kérdem tőle : te vagy-e Allahnak az az angyala, a ki engem 
megszabadít e szomorú világtól ? A sötétség kétfelé oszlik 
s belép a homályból hozzám egy új látogató, s ismét fel- 
frissít, táplál, s tovább folynak a napjaim. Ha azt rendelte 
Allah, hogy az ő angyala egy dali ifjú alakjában jelenjen 
meg előttem, s a mit ifjúkorom gyönyörének ismerek, a 
fényes éles vas járja át testemet, azt mondom : « Allah ak- 
bár! Ö az egyedüli Isten ! S úgy történik minden, a hogy 
rendelte)). Végezd be, ifjú levente, a mire küldve 

vagy. Én alszom ezzel a másik örök alvóval itt, mel- 
lettem. 

Edrisz bég kiejté kezéből a tőrt s térdre esve az agg 
próféta előtt, összecsókolta annak fehér szakállát és bo- 
csánatáért rebegett. 

— Nem tudom, mit cselekedtem ! Szám mondta, de 
kezem nem teszi, a mit mondtam. 

— Pedig jobb szeretném, ha a kezed tenné meg, a mit 
mondtál : mert akkor hallgatnék előtted, s hiába kérdeznél 
többé, nem felelnék. 

— Én pedig kérdezlek és kényszerítelek a felelésre. 
Kényszerítelek e hegyesre köszörült vassal. 

Edrisz bég fölvette ismét az eldobott tőrt ; de most már 
a saját szíve felé fordítá azt. A tőr markolatát odaiUeszté 
a sziklaodúnak egy repedésébe, hogy az keményen meg- 
állt benne, s akkor széttárva a keblén az öltönyt, odahajolt 
a tőr hegyéhez. 

— Ha nem felelsz, ez a vas keresztül járja a szí- 
vemet. 

— Megállj ! őrjöngő ifjú ! kiálta a moUah. Hagyj fel 
öngyilkos szándékoddal. Legyen neked a te kívánságod 
szerint. Dugd hüvelyébe a tőrödet ! 

Edrisz bég e szóknál odaborult a moUah lábaihoz s 
átkarolta annak a térdeit. 

Alof-bet-gomál moUah nyugodt hangon szólt hozzá. 

— Hosszú életemen át mindig azt tapasztalam, hogy 
az történik meg, a mit Allah előre elrendelt. Hiába látják 
meg a látók, hiába jósolják meg a próféták a veszedelmet, 
a kinek abba bele kell menni : belemegy, ha mingyárt 
eléje tartanák is azt a tükröt, a melyből a jövendőt meg- 
láthatja. Te elhatároztad a szívedben, hogy fel akarod 
találni azt a hölgyet, a ki szívét a homlokán hordja. Fel 
fogod találni. 

— Légy áldva e szóért ! 

— Majd meg fogsz átkozni érte. Ez is meg van írva a 
«Kizmet» könyvében. Ha őt feltaláltad, a gyönyörök nap- 

jait fogod élvezni b a mámor éjszakáit átvirrasztani. 
De nagy szerencsétlenséget fogsz hozni vele ifjú fe- 
jedre. 

— Haljak meg : csak őt ölelhessem újra. 

— Megrontod fundamentumában a házadat. 

— Szakadjon rám az egész ház, csak vele együtt legyek 
eltemetve ! 

— Elveszted miatta a paradicsomot. 

— Egy pillanatja a gyönyörnek többet ér nekem, mint 
a paradicsom évezredei. Nem kivánok a túlvilágon sem- 
mit: adja ki belőle a részemet Mohamed itt a földön. 
Égjek a túlvilágon inkább örök tűzben, csak ez a tűz ne 
emészszen tovább. 

— Úgy beszélsz, mint a kit az iblisz megszállott. Én 
útrabocsátalak, mint a hogy elbocsátja Allah az üstökös 
csillagot, mely vérontást, földindulást, döghalált, éhinséget 
visz a földnek és az ő népeinek. Eredj az útadra ! Térj 
vissza a Veres-tenger partjára; ott találod a nagy Adrufa 
várost. 

— Jártam benne. 

— E várostól egy ágyúlövésnyire van egy kies völgy, a 
minek neve zengő liget : azért, mert tele van énekes ma- 
darakkal. Ennek a mélyén van egy fehér márványpalota, 
melynek ezüstözött kupolája magasan kiemelkedik a pál- 
mák és cziprusok közül. 

— Láttam én azt. 

— És elfutottál mellette. 

— Köröskörűi jártam én azt. Magas kőfal futja körül, 
de az egész falon nem találtam se egy ajtót, se egy abla- 
kot, se a palota körül egy élő lelket, a kitől tudakozód- 
hattam volna, hogy ki lakik benne. 

— Hát az úgy van, hogy a palotának az ura, ki hatal- 
mas nagy úr, mikor hosszú időre eltávozik hazulról, nem 
bizza a maga féltő kincseit senki becsületére, hanem be- 
falaztat a kőkerítésen minden kapunyilást. A bennlakók 
el vannak látva egész esztendőre mindennel, a mi szájnak 

és gyomornak kedves; de ki nem jöhetnek a palotából, se 
a te hölgyed, a ki a homlokán hordja a szívét. 

— Miért nem tudtam ezt akkor, mikor körül jártam a 
házat? Nekem játék lesz vala a kerítésen áthágni. 

— S az lett volna a veszedelmed. A palota udvarát nem 
őrzik fegyveres kappanőrök, hanem két nagy nubiai 
oroszlán : egy hím, meg egy nőstény. Ha ember volna, a 
ki a házat őrzi, azt megvesztegethetnéd, de az oroszlánnak 
hiába beszélsz. Az széttép, jóllakik veled; s meg se kö- 
szöni, hogy jól tartottad. 

— Te a szájamhoz értetted a kelyhet, s akkor húzod 
vissza. 

— Ne félj ! Ki hagyom üríteni fenékig. A te lelked rajta ! 
Ha te még egyszer megjelensz a zengő liget palotája előtt: 
fel fogsz fedezni a palota nagy kupoláit körülvevő négy 
kisebb torony egyikén egy gömbölyű ablakot. Oda állsz 
egy ablak alá, előveszed a kobzodat s eldanolod a húr 
pengése mellett azt a dalt, a mit a rejtélyes hölgyed szer- 
zett a Kurbán Bajrám éjszakáján s elzengett előtted. A piros 
arczú ifjúról szól a dal, a kinek az arcza még pirosabb 
lesz, ha ellenséggel harczol ; de fehér lesz, ha szép hölgy- 
gyei ül szembe. 

— Hát te azt is ismered ? 

— Mért volna Alof-bet-gomál moUah a nevem ? Ha 
ennek a dalnak mind a három szakaszát elénekelted, 
akkor abból a torony-ablakból egy mesterséges messze- 
nyuló vasléczezet fog előnyomulni, egész a kerítésfal pár- 
kányáig. Akkor arra egy rászegzett kötéllel felkapaszkod- 
hatol s aztán, ha van bátorságod a léczezeten végig 
lépkedni, s nem szédül a fejed, nem esel az oroszlánok 
közé, — akkor — akkor meglátod azt a hölgyet, a kit 
kerestél, s eldalolhatod neki a negyedik strófáját annak 
a dalnak. 

A PAKADICSOMBAN. 

Edrisz bég úgy tett, a hogy a vének vénje mondta, de 
nem tanácsolá, hogy tegye meg. 

Újra visszatért a tengeri úton ahhoz a völgyhöz, a mely- 
ben a körül befalazott palota volt elrejtve. A tengeren nem 
volt kinek elmondania a titkát. Angol gőzössel utazott. 
Egyszer módjában lett volna szépen elmerülni a tenger- 
ben. Éjjel egy török hajó, melyen kapitány, kormányos, 
matrózok mind mélyen aludtak, nekiment teljes erővel az 
ő hajójának s annak az oldalán házmagas rést ütött. 
A török hajó maga elsülyedt, hanem az angol ki tudta 
magát szabadítani a veszedelmes összeütközésből, s ezzel 
a nagy rongálással is be tudott vergődni a kikötőbe. 

Úgy volt rendelve a Kizmet könyvében, hogy Edrisz 
bég a partra jusson. 

A megrongált hajón senkinek sem volt gondja rá, hogy 
ő hová megy azután. 

Nem kérdezősködött senkitől : tudta már az utat a pál- 
maerdőhöz. 

Mikor a sűrű száraz fűtengeren, mely a lapályt beborítja, 
keresztül bolyongott, egy őrülttel találkozott, a kinek 
hiányzott a fél keze, a fél szeme, meg a fél füle. A fél 
esze is hiányzott. Nem fedte testét egyéb, mint a dereka 
körül kötözött sás. 

Ez az őrült útját állta. 

— Hej, piros arczú fiatal emberi ne járj ezen a félre- 
úton, a hol a kígyók laknak : a szerelem kígyói. Én is 
jártam ezen az úton. Egyszer jártam, elvesztettem a füle- 

met, másodszor is jártam, elvesztettem a szememet, har- 
madszor is jártam: elvesztettem a kezemet. Nézz meg 
engem: lásd magadat, majd mikor vissza fogsz térni. 

Edrisz bég lerázta az őrültet magáról s ment tovább az 
erdő felé. 

A pálmaerdő köröskörül be volt kerítve vastag, tövises 
kaktuszsövénynyel, mely erősebb védelmet képez minden 
vasrácsozatnál. Azonban mégis lehetett e sövényen rést 
találni, a melyen egy ember keresztül fúrhatta magát. 
A mint egy ilyen résen átfurakodott a bég, egy lövés dör- 
dült el s a golyó a feje fölött süvöltött el. Ott egy önma- 
gától elsülő fegyver volt elrejtve, tolvajok és dú vadak 
ellen : ha egy hüvelyknyivel alább repül a golyó, kioltja a 
bég életét. 

De hát az volt megírva a Kizmet könyvében, hogy őt 
golyó ne ölje meg. 

A mint a nap lement, az éj egyszerre beállt, alkonyfényi 
átmenet nélkül. A pálmák alatt sötét lett. 

Edrisz bég kiszemelte azt a helyet, a honnan a göm- 
bölyű ablakra látni, elővette a kobozát s elkezdé azt a 
dalt, a mit ama tüneményes éjszakán tanult az imádott 
hölgyétől. 

Az ablak táblái az első vers eléneklése után kinyíltak. 
Az utolsó strófánál az ablaknyilásból előkezdett nyomulni 
az a tolórács, mely hasonlít ahhoz a játékszerhez, a mely- 
lyel a gyermekek a három királyok csillagát szokták a 
magasba emelni ; csakhogy ez aczélból volt. A rács elérte 
a végével a magas kőfal párkányát, mely kifelé meredő 
szegekkel volt köröskörül kiverve. 

Azután egy nyíl süvöltött elő az ablakból, mely Edrisz 
bég lábához hullott alá. A nyíl szárnyát egy csonkított 
sastoll képezte. («Ha merész vagy, jöhetsz !») A vesszejére 
pedig egy zsineg volt kötve. 

A bég felcsavarta a zsineget a nyílvesszőre s az majdan 
egy kötélhágcsót húzott alá, melynek felső vége a vasrács- 
hoz volt megerősítve. 

Azután felkapaszkodott a kötélhágcsón a fal párkányára, 
óvatosan kikerülve a hegyes szegek sövényét. 

Most azután előtte állt a keskeny hid : az aczélrácsozat. 
Olyan keskeny, hogy éppen csak egy embertalpnak felel 
meg. A kik az ablakból előre tolták e kapcsos léczlánczo- 
latot, a mint annak a túlsó végét beleakasztották a kőfal 
szegeibe, a túlsó végénél fogva erősen meghúzzák az 
egészet, hogy feszesen álljon az, mint a kötéltánczolók 
sodronya ; mert a lágyan hajladozó keskeny bürün nincs 
ember, a ki lebukás nélkül megkísérelhesse az átmene- 
telt. 

A két oroszlán, a mint megorrontá az idegen alakot, 
ordítva rohant elő az odújából s vérszomjú dühvel ugrált 
fel a falra, a hol Edrisz béget megjelenni látta. 

Az ifjú vitéz az egyik kezében a kobozát, a másikban a 
kivont kardját tartva, szétfeszített karokkal indult neki a 
veszedelmes útnak. 

Ha olyan gyakorlott athleta nem lett volna, ez az őrült 
merénylet bizony a halálával végződött volna. 

Mikor a vasrácsozat közepén járt, a falba akasztott 
vége a rácsnak megcsúszott : a szegek engedtek, a mikbe 
bele volt akasztva, s erre az egész kifeszített aczélléczezet 
megtágult. Feszíteni pedig nem lehetett többé, nehogy a 
szegek egészen kitáguljanak a helyükből s azzal az egész 
vasrács, vitézével együtt alázuhanjon az udvarba. 

Edrisz bég leveté magát a léczbürüre, úgy, hogy a dere- 
kával feküdt rajta keresztben. 

« Kapaszkodjál a kezeiden !» — kiáltá neki egy női hang 
a gömbölyű ablakból. 

No az épen végveszedelme lett volna. Akkor a két 
oroszlán eléri ugrás közben a lecsüggő lábait. Edrisz bég 
az ellenkezőt tette ; a térdhaj lásaival kapaszkodott a lécz- 
rácsozatba s a fejével fordult alá-felé. Akkor aztán a kardja 
volt az oroszlánok felé fordulva. 

A felszökő fenevadak megtanulták a prédájukat tisz- 
telni. Az fejjel lefelé csüngve is olyan csapásokat osztoga- 

tott a fejükre, hogy kudarczot vallva sompolyogtak vissza, 
véres pofával a bozótjukba. 

Még az oroszlánok sem voltak a Kizmet könyvébe 
beírva. 

Edrisz bég a térdhajlásain kapaszkodva haladt végig 
a léczrácson az ablakig s ott egy szökéssel f elvété magát a 
párkányra. Még a kobozát sem ejté ki a kezéből. 

Mikor a torony ablakán beszökött, s még egészen kábult 
agygyal szétnézett a kerek toronyszobában, csak egy nőt 
látott maga előtt. 

Az egy rabnő volt : fekete arczú és néma. 

Mégis tudott hozzá beszélni. 

Az alfabetnek csak harminczhat betűje van, de az em- 
beri kezeknek és ujjaknak száznegyvennégy. Elmondják a 
tíz számot : a kéz, az ujj kér, megtagad, elutasít, hívogat, 
parancsol, tilt, fenyeget, hallgatást int, esküszik, ígér, ki- 
gúnyol, hízeleg, bíztat, tapsol, áld, átkoz, szerelmet vall, 
szégyent takar, haragot szít, gyűlöl, eped; a kezek, az 
ujjak minden gondolatot el tudnak mondani, a mi az em- 
beri szívben megszületik, a nélkül, hogy az ajk kimondaná 
azokat. 

Edrisz bég megértette a néma beszédből, hogy várják. 

A rabnő egy alacsony vasajtót kinyitva, azon bevezette 
Edrisz béget egy sötét, ablaktalan terembe. 

Ott nem látott semmit, hanem hangokat hallott. Beszélő 
hangokat. 

Az egyik hang azt monda : 

— «Hol vagy pírosarczú ifjú ?» 
A másik hang így szólt : 

— «Én álmodtam a pírosarczú ifjúval. » 
A harmadik így mondta: 

— «Én öleltem ébren a pírosarczú ifjút. » 

A fekete rabnő eltűnt a még feketébb sötétségben. 
Edrisz bég egyedül maradt. 

Arra mind a három hang elkezdett hangosan csókokat 
csattogatni. 

Júkai: Az úszAki polubig. — A ki a szivét. l7 

Edrisz bég a sötétben arrafelé tapogatózott, a honnan 
a hang jött. 

nÉn öleltem ébren a pirosarczú ifjút l» 

Az a mondás egyre-másra ismétlődött. 

Már olyan közel ért a hanghoz, hogy a kinyújtott karjá- 
val el kellett érnie annak a kimondóját. Feléje nyúlt. 
Akkor aztán jól megharapta valami a kezét. A három csó- 
koló hang helyett három rikácsoló kiáltozás támadt kö- 
rülötte. 

Ekkor egy, eddig észre nem vett csapóajtó emelkedett 
föl előtte a falban eltűnve s a szomszéd csarnokból tün- 
déries zöld szinű világosság tört át a sötét szobába. Akkor 
látta Edrisz bég, hogy a három beszélő hang tulajdonosa 
három papagáj : egy szürke, egy zöld és egy bóbitás. 

Ez az utolsó volt, a mely megharapta. 

Még a madara is arra volt megtanítva, hogy előbb csó- 
koljon, azután harapjon. 

A világos csarnokból azonban már egészen más hangok 
zendültek eléje. Leánykaczaj. 

A mint a felvonult csapóajtón belépett, egy kivilágított 
termet látott maga előtt, melynek minden fala tükörből 
volt. 

Azt hitte, egy egész paradicsomot lát maga előtt, tele 
hurikkal, a mint egyik tükör a másiknak adta át a leány- 
csoportot. Egy véghetetlen hosszú folyosónak látszott az ; 
sjaázszor ismételve ugyanaz a tükörkép, az elenyésző ho- 
mályosságig. 

S a mint belépett ebbe az érzékcsaló terembe Edrisz, 
saját magát látta egyszerre a végtelen folyosóból százszo- 
rozott alakban előlépni. Ugy tetszett, mintha ezer viasz- 
gyertyát látna égni : pedig tán csak tíz volt ; éppen annyi, 
a hány a leány. 

Voltak közöttük fehérek, feketék, barnák, szőkék, kék 
szeműek; fiatalok mind; a hány, annyiféle öltözetben. 

rajta nevettek. 

Volt is okuk rá. 

Edrisz bégnek azóta, hogy háborodott futását megkezdte 
egy álomkép után, eszébe sem jutott, hogy ruhát is kellene 
változtatni. Öltözete szakadozott volt, csak az arany paszo- 
mánt tartotta össze s a selyem még rongy korában is 
selyem, csakhogy a rongyok között a selyem az egyedüli 
nevetséges rongy. 

A haja nem volt azóta borotválva; négy évszak alatt 
megnőtt, összecsapzott elől-hátul, úgy lógott szerteszét a 
vállára, homlokára. Semmivel sem volt külömb annál a 
másik őrültnél, a kivel a bozótban összekerült. 

A kezeiben pedig tartott egj kobozt meg egy szablyát. 
Olyan volt, mintha a kardjával akarna hegedűlni. 

A fekete rabnő magyarázta néma jelekkel atöbbinek, 
hogy jött át a veszedelmes léczhidon a vendég, fejjel alá 
felé fordulva s hogy ugráltak utána fel az oroszlánok. 
Azon kaczagtak olyan. nagyon. 

Hanem a mint Edrisz bég egyet dobbantott a lábával 
haragosan, vége lett egyszerre minden nevetésnek. 

A leányhad vette észre, hogy ez parancsoláshoz szokott 
uraság s a mint egy ránczosképű vén banya megjelent 
közöttük, egyszerre engedelmes lett valamennyi : alázato- 
san közélitettek a csodálatos vendég felé, megcsókolták a 
kezeit, bevezették egy márványszobába, melyben a magas- 
ból okádta alá egy réz dzsinfej a meleg vizet egy meden^ 
czébe. Ott megfürösztötték, bedörzsölték illatos olajokkal ; 
a haját csigákba göndörítették ; a szakállába gyöngyöst 
fűztek ; azután felöltöztették pompás aranynyal és gyön- 
gyökkel himzett ruhákba, a feje körül kinai szövetből 
csavartak turbjLnt, a melybe gyémánt forgós kócsagtöU- 
bokréta lett tűzve s akkor a két leu^ebb leány, két oldalt 
karonfogva felvezette Edriszt egy széles márványlépcsőn, 
mely perzsa szőnyegekkel volt borítva, egy oszlopos csar- 
nokba, melynek hézagait roppant nagy japáni meden- 
czékbe ültetett pálmák ékesítek. 

Itt egy veres-rézből készült, kelet-indiai művészmunká- 
val vésett ajtó előtt megálltak, az egy titkos rugó érintésére 

17* 

felemelkedett magától a falba. Itt a leányok és a vén asz- 
szony meghajtották maglikat a bég előtt s hátramaradtak ; 
csupán a néma szerecsen rabnő fogta a kezét, bevezetve 
őt a megnyílt ajtón át, mely azonnal visszasülyedt a he- 
lyére, a mint a küszöböt átlépték. 

Edrisz bég elámult a pompától és fénytől, mely előtte 
fel volt halmozva. A nagy boltozatos terem egyetlen para- 
dicsomi kertet tüntetett elő. Köröskörül hajladozó pálmák, 
némelyiknek a koronája virágfürtökkel, másiké óriás 
gyümölcsfüzérekkel kérkedik; köztük illatterjeszto virágos 
bokrok, aranyalmákkal terhelt narancsfák, versenytársai 
a büszke gránát-almának; a karcsú jáspis és malachit 
pilléreken kúszó növények kapaszkodnak fel, tele minden 
színű virág-csillagokkal : s azokat tarka szárnyú lepkesereg 
dongja körül. 

A terem közepén egy szökőkút lövelli magasba zöldes 
vízsugarát, melynek széth,ulló üstöke színes üveggolyókkal 
lapdázik. A medencze vizében csodaalakú halak úszkálnak, 
távol tengerek hajdani lakói s pompázó tengeri csigák, 
fejlábúak mászkálnak a fenekén. A medencze vizének tehát 
a tengerből kell ide kerülni mesterséges vízvezetéken át. 

S az egész tündérkertet egy világító kék boltozat fedezi 
be, melynek gerezdjei lazurkővel vannak kirakva. Száz 
csillag és egy félhold terjeszt benne földöntúli világot. Itt 
már használják az újkor csodatalálmányát : a világító erőt, 
a írillanyt. (Ez a tündérmese a legújabb korban történik, 
a mikor már minden bűvészet valósággá válik.) 

Olyan fény van itt, mint egy holdvilágos éjszakára kö- 
vetkező hajnalon. , 

S a bokrokon százféle madár repked ; ezek felébredtek 
a rögtön támadt világításra s azt hiszik, nappal van : cse- 
vegnek, fütyörésznek, egymást ágról-ágra kergetik ; a füle- 
müle csattog, a pacsirta csicsereg, a seregélyek ember- 
szavakat mímelnek. 

S valami elandalító, bűbájos illat tölti be az egész nag}^ 
termet. 

Edrisz bég bámulva járatta körül a tekintetét e meg- 
igéző pompán 8 sorba olvasá le a falak párkányzatairól 
az alkorán verseit, melyek aranynyal voltak felirva arab 
betűkben. 

Ei lehet az, a kinek elég gazdagsága van ilyen pompát 
teremteni maga körül ? 

Ki lehet az, a ki a keleti fényűzésnek szolgájává tette a 
művelt világ új találmányát ? 

Aztán az is eszébe ötlött, hogy ezt az éjszakai napfényt 
az ő kedvéért gyújtották fel. 

Minő várva várt vendégnek kell annak lenni, a kit ilyen 
pompával fogadnak ? 

A fekete rabnő a gömbölyű teremnek egy bemélyedő 
sekrestyeszerű boltive felé vezette Edriszt. 

Ott a bejáratot egy rózsalugas takarta el. Fölséges egy 
szőnyeg! mely a magasból aláomlik, megrakva ezernyi 
sárgarózsával, melyeknek olyan illata van, mint az őszi 
baraczknak. Egy selyemzsinór kétfelé húzza az eleven 
függönyt 8 akkor belátni a fiókboltozat mélyébe. 

Az egy tündéri grottát képez, melynek barlangszáda 
roppant hegykristály-darabokból s tarkán összerakott 
piros, fehér és fekete korallokból van megalkotva : a fülke 
belseje nemes nyuszt prémmel van kirakva, a talaja fehér 
medvebőrrel; a kerevetet pávazománczú madárprémek 
takarják, felváltva hattyúprémmel ; a grotta közepén egy 
gömbölyű lábnélküli asztal, vert ezüstből. 
\:m^ S ennek a grottának, a teremből átderengő pitymallaton 
kívül egy szárnyas fülű idomtalan dzsin ad világot, mely- 
nek két szeme tűzfényt lövell a magasból alá. 

Itt eltűnt Edrisz bég mellől a fekete rabnő. 

Edrisz bég egyedül maradt a grottában. Úgy rémlett 
előtte ez az egész, mint az Abul Haszszán története az 
Ezeregyéj szakából. 

Majd valami mysticus zene szólalt meg fölötte. Az is 
újabbkori varázslat: felhúzott óramű, mely hárfahangokat, 
orgonaszót mimel, de később női hang vegyül közéje. 

Visszatért ismét a virágos terembe. 

Már akkor annak háttélre meg volt népesülve. Fiatal 
leánykák álltak nagy csoportban, kék és rózsaszin lengeteg 
ruhákba öltözve, lantot, fuvolát tartottak a kezükben s úgy 
tettek, mintha ők támasztanák azt a zenét, a mit a rejtett 
aeolodicon játszik. 

Egyszer aztán a hátsó falat takaró csillagokkal himzett 
nehéz selyem függönyt szétvonták a leányok, s e függönyök 
alól kilépett három hölgyalak. 

Három tündér a mesevilágból. 

Az egyik szőke ; haja, mint az ezüsttel vegjdtett arany, 
hosszan, langosan omlik végig a termetén ; öltözete, mint 
a görög istennőszobroké, lágy, testhez tapadó ; arcza fehér 
piros, hosszúkás, ajkai vékonyak, finom metszéssel, szemei 
sötétkékek, hosszú pilláktól árnyazva. Járása olyan, mint 
a sellőé. 

A másik keleti jellegű arcz, aranyzománczú barna szín, 
félhold szemöldökkel, koraipiros ajkkal ; aczélfényű haja 
göndör csigákba csavarva, az ajkak folyvást kérkedő mo- 
solyra nytíva, s e gyilkos mosoly közé vegyül a gyöngy- 
fogak villogása; szemének járása csupa villámtűz, ' nyug- 
talan orrczimpái szenvedélytől lüktetnek, keble feszegeti 
a himzett dolmánkát, 8 az átlátszó aranyhimzésű inget, 
melyet piros selyem öv szőrit párducz derekához, a selyem 
l^ugyogó suhog a lépteinél. 

De a harmadik, a ki középen jön, mind a kettőt elho- 
mályosítja csodaszépségével. Úgy jön elő, mint Anadyo- 
mene a grácziáitól körülvéve. 

Ez egy királynő! 

Homlokán egy ferroniére van átszorítva, de a nagy, 
szikrázó magányos gyémánt nem takarja el a rózsapiros 
szívet, melyet a természettől kapott ékességül. 

az : a hölgy, a ki a szívét a homlokán hordja. 

Edrisz bég, a mint őt meglátta, őrjöngve rohant eléje. 

Nem szólt : de ordított, mint a fenevad, mely párját fel- 
találja; odaveté magát eléje és aztán elkezdte a lábujjain. 

úgy csókolta végig az egész termetét, föl egész a homlokig; 
egész addig a szívjegyig a homlokán, s mikor azt is meg- 
csókolta, eszmélet nélkül rogyott össze. 

A három hölgy fölemelte őt karjaiba; úgy vitték a víz- 
medenczéig s életre locsolták. 

— Mért nem hagytátok, hogy meghaljak a gyönyörtől ? 
Kinevették érte. 

— Hisz a gyönyör az élet. 

Most aztán magához szorítá Edrisz imádott hölgyét. 

— Milyen régen kereslek ! 

— A ki szeret, az megtalálja azt, a kit keres. 

— Miért futottál el tőlem, mikor már az enyém voltál ? 

— Azt akartam, hogy bizonyítsd be, hogy szeretsz. 

— Kegyetlen voltál. 

— Légy te kegyetlenebb. 

Arra Edrisz nem is kért engedelmet. Csókjaival akarta 
megfojtani a kedvesét. Szerelme bevált volna gyűlöletnek. 

így szeretnek — nem a tündérek — hanem az orosz- 
lánok. 

A másik két leány behúzta- vonta magával az önfeledt 
szeretőket a virágteremből a félhomályos grottába. Ezek 
nem törődtek vele, hogy annyi szem látja őket. 

Az ezüst asztal már akkor halmozva volt süteményekkel 
és ízes gyümölcsökkel, kristály poharak, palaczkok, ezüst 
csebrekbe hűtött drága italok voltak bőrvánkosokra rakva. 
Lakoma, áldomás és közbe édes csók. Ez a valódi para- 
dicsom. 

Mit bánta azt most Edrisz bég, hogy mi lesz ennnek az 
ára ? A tokajihoz szítta a szőke tündér csókját, a piros 
borhoz a barnáét ; de a pezsgőnél a tündérkirályné maga 
volt az ölében. 

Kaczagtak, daloltak ; egymást buzdították a szerelemre. 
Nem volt semmi titkuk. Mindannyian meg voltak őrülve. 

Mámora közepett Edrisz bég felkapá a serlegét és fel- 
köszönté a nagy bölcset Alof-Beth-Gomál molláht; a ki 
megmondta, de nem tanácsolta neki, hogy idejöjjön. 

— Sokáig élj még, okos ember, a ki nem örülsz az 
életnek. Én egy ilyen éjszakáért odaadom az egész para- 
dicsomot. 

örült mondás volt. 

S a három hölgy még nevetett rajta : összecsörrentették 
a poharaikat s hosszú életet kívántak a szúk el tnini pró- 
fétának, hogy még sok szerelmes bolondot összeboronál- 
hasson. 

Alof-Beth-Gomál olyan ismeretes firma volt a Kelet 
népeinél, mint a mekkai Kaába. Ez a mennyei, az a földi 
paradicsomhoz egyengette az utat. Ö volt a szívfájdalom- 
tól őrjöngök prófétája. Bizonyos, hogy a fejedelmi hölgy 
is felkereste a moUáht. Onnan tudott mindent Alof-Beth- 
Gomál, multat és jövendőt. Egyik szívnek a titkát ismerve, 
kitalálta a másikét. Nem volt nála csodatétel a jövendő- 
mondás ; csupán hideg egybevetése a tényeknek s az azo- 
kat vezető indulatoknak. 

A fejedekmnő (más nevét nem ismerte Edrisz, ki kér- 
dezi egy fejedelemnőtől a nevét ?) elmondatta Edrisz bég- 
gel, mik történtek vele azóta, hogy a Kurban Bajrám 
éjszakáján elhagyta az esküdt felesége. 

A szőke leány könyezett, a barna kaczagott a történ- 
teken. 

Hogy találta magát egyedül a csupasz földön a föléb- 
redő vőlegény a nászéj után? Hogy jutott eszébe Abul- 
Haszszán története, a ki az anyja kunyhójában felébredve 
«Tochfa)> nevét kiabálja s a testőreit keresi? Hogy rontott 
fel a Nagy Sheriffhez, az eltűnt hitves után tudakozódni ? 
Az azt felelte neki, hogy jeg}^esét «Palmyra»-nak hívják: 
Eldorádó fejedelemnőjének. 

Mind a három hölgy kaczagott s azontúl Palmyra lett a 
neve a fejedelemnőnek s palotájának a neve Eldorádó. 

Onnan azután megint hogyan rohant Edrisz bég a 
dzseddai kormányzóhoz s az milyen pénzzel fizette ki. 
Hogy ez magasabb államtitok, a mit nem szabad el- 
árulni. 

Erre mind a három hölgy elkomolyodott : mintha ketté 
vágták volna a jó kedvüket. 

Palmyra az ajkára tévé a mutató ujját. A szőke hölgy 
Edrisz bég ajkára tapasztá a tenyerét. Hallgassunk erről. 

— De maradt egy bűvszerem I kiáltá Edrisz, kiszaba- 
dítva a nyakát a két leány ölelő karjaiból, hogy Palmyra 
ölébe hajthassa a fejét. Ez a te gyűrűd, ez a talizmángyűrű, 
melyet eljegyzésünk napján az ujjamra húztál. Ez tudatta 
velem, hogy szeretsz, hogy magadhoz hivogatsz ; mert ha 
ez nem volna igaz, álmomban lehúzhattad volna ezt a 
gyűrűt az ujjamról. 

Erre a herezegnö még egy karikagyűrűt húzott Edrisz 
bég ujjára, a talizmán gyűrű tetejébe, a mely olyan szoro- 
san járt, hogy azontúl csak erőszakkal lehetett volna mind 
a kettőt az ujjáról levonni. 

A visszontlátás éje azon végződött, hogy Edrisz bég 
elaludt, az utolsó kiürített pohárral a kezében. 

Altában azt álmodta, hogy fölébredt. Az oroszlánok ud- 
varában feküdt. Három oroszlán volt mellette ; egy sárga, 
egy rőt és egy fekete. Hízelegtek neki. Az egyik azt mondta : 
«én megeszem a fejedet !» a másik azt mondta : «én meg- 
eszem a szívedet », a harmadik azt mondta : «én megeszem 
a lelkedet)). S a nyelveikkel nyalogatták az arczát, meg a 
kezeit. 

Hárfapendülésekre ébredt fel. Az oroszlánok nem szok- 
tak hárfázni. 

Bámulva tekinte szét. Azon bámult el, hogy nem az 
Abul Haszszán gunyhójában találja magát. Ez még min- 
dig a tündérgrotta. 

Együtt vannak mind a négyen. 

Feje most is Palmyra ölében nyugszik ; a tündér-feje- 
delemnő a hattyúprémes divánon elomolva alszik ; lábai- 
nál a két leány, egymást ölelve, a pávatollas takaróval 
félig beburkoltan. 

A grotta rózsakárpitja előtt az énekes leányok zengede- 
zik az ébresztőt. 

A vén duena, a Kadun-kiet-kbuda, bejön a félretolt rózsa- 
indákon keresztül s öregsége előjogával elkezd zsémbelni. 

— Keljetek már I A hajnalt nem alvásra rendelte Allah ! 
Halljátok, hogy énekelnek a pacsirták? 

Erre mind a négyen kitörlik az álmot a szemeikből ; 
elmondják egymásnak kölcsönösen, hogy mit álmodtafc 
A vén banya ért az álomlátások lehüvelyezéséhez : 
elmondja, kinek mit jelent az álma. Edrisz bég álma erős 
jel ! « A macska szerelmet jelent : az oroszlán halálos nagy 
szerelmet ! » 

Ébren pedig a búcsúvételt, csókok és ölelések jelzik. 

A három hölgyet a kert termén át kisérik el a rabnők, 
mig Edrisz béget a vén duena vezeti vissza az öltöző- és 
fürdőszobájába. Ott újra bedörzsölik keletindiai iUó balzsa- 
mokkal; új, pompásabb öltözetet hoznak a számára; fel- 
cziczomázzák, a tükörterembe vezetik, hogy magát száz 
alakban megláthassa ; aztán lekisérik egy vas csigalépcsőn 
a menyegzői terembe. 

Ez is vetekedik pompában a kerti teremmel; falai 
malachittal kirakva. A világos zöld teremben a fehér ala- 
kok és arczok mind rózsaszínűeknek látszanak. 

A herczegnő most menyasszonynak van öltözve, a két 
leány nyoszoly óknak. Edrisz bég kaukázus- vidéki cserkesz- 
jelmezben. 

Aztán színjátékot csinálnak a szentségből. Esküvőt tar- 
tanak orosz egyházi szertartás szerint. A vénasszony ősz- 
szakállas archimandritának álczázza magát, s végig mímeli 
az egész orthodox esketést, a két ezüstkoronával, a fátyo- 
lokkal; s a rabnők khórusban éneklik utána a «gospodi 
ponííluj))-t és a «kyrie eleyzonw-t. 

Még a keresztet is előhozzák és a mádonnaszobrot ! 
^ Megsértik e színjátszással egyszerre Jézust is és Maho- 
medet is s gúnyt űznek Jehova és Allah nevéből ! 

Látszik, hogy őrültek valamennyien s pert indítottak az 
égiek ellen. 

Ez az egyik napon történt. A másik napon megint az 

Ó-egyiptomi szokás szerint Serapis mysteriumait játszák 
el a menyegzővel, harmadnap a mozaita ritus mellett es- 
küsznek meg; negyednap a Buddha-vallást paródiázzák 
ki ; azután a Brahma-hitet : egy oltár sem marad kicsufo- 
latlanul. 

S az esküvői paródiákra következnek a lakodalmi mulat- 
ságok, minőket csak keleti fantázia képes kigondolni: 
indus bűvészeti mutatványok, felváltva a modern optika 
lélekjelenéseiveL Tüneményes cyclorámák gyönyörködtetik 
a szemet esodatájakkal, izgalmas jelenetekkel. Majd mes- 
terséges automatok jönnek elő, a mik a hangszereken 
játszanak, sakkoznak ; a géppróféta, a ki feladott számokat 
megfejt. Máskor megint betanitott kajdacsok játszanak 
színdarabot ; összefeleselve akárcsak a legügyesebb színé- 
szek. Azután majmok jönnek elő ; az emberi paródiát a 
nászszertartással még majomi fintorlatra eltorzítva. Ma- 
jom-Edrisz és majom-Palmyra! Egy vén pávián, kék po- 
fájú, veres hátuljú, az esketést végző Láma! 

Közben eszményi élvezetek is jönnek ; a szőke és a barna 
lány szavalja Mirza Shaffi verseit, énekli Hafiz dalait; 
majd meg páros tánczot lejtenek, melynek csábtelj es moz- 
dulataiban az érzéki inger az eszményi tökély fokára van 
emelve. Termetüket : az alkotás remekét, csak a lengeteg 
mora-szövet fedi, mely minden bájt emel, míg rejtve tart: 
úgy tesznek, mintha csak egymásnak tánczolnának, mintha 
csak egymást akarnák elbűvölni. 

Azt megint durvább hatású látványok váltják fel. Fe- 
kete és veres szalamandereket tánczoltatnak egymással ; 
betanított sáskákat; ellenséges « árion » csigákat vereked- 
tetnek össze ; pápaszemes kígyókat tánczoltatnak dobszóra, 

S mind ezekhez a szórakoztató mulatságokhoz egáji 
betanult szolganő személyzet áll készen. Mérhetleji gazdag 
ságnak kell lenni, a miből ez mind kitelik. Ilyen udvart 
csak az tarthat, a kinek milliói vannak, a mikről senkinek . 
sem ad számot. ». .,\.. 

Ki lehet ilyen nagy úr? S ha ilyen nagy úr, mért neift 



Digitized by 



Google 



268 

lakik a palotájában, melyet ilyen fejedelmi fényűzéssel 
rendezett be ? 

Vagy talán maga ez a rejtélyes hölgy a korlátlan úrnője 
ennek a paradicsomnak ? 

Ennek ellene mond a befalazott kapu, az oroszlánok 
által őrizett udvar. 

Talán egy száműzött szultánleány ez a herczegnő ? 

Vagy valamely keletindiai nábob özvegye ? 

Tán jegyese valami sahnak ? 

Edrisz bég nem sokat törte ezen a fejét, öt csak a pilla- 
nat gyönyöre tartotta lekötve. 

Annyit kitanult a szerelmeséből, hogy az, a hárem-ne- 
velésen túl is, részesült magasabb szellemi kiképeztetés- 
ben. Volt fogalma az újabb kor találmányairól s azokat 
nem tartotta boszorkányságnak. Még fényképező készülé- 
kei is voltak, a mikkel ő maga és két társnője bántak. 
Hol azok készítettek fényképet az idyUi csoportozatokról, 
hol ő maga. Edrisz bég volt a főalak a képeken, a herczeg- 
növel és a leányokkal. Egész albumot készítettek belőle. 

Ha ez az album valaha a kezébe talál kerülni annak, a 
ki az oroszlánokra bízta kincsei megőrzését ! 

De hát arról senki sem beszélt. 

Némelykor a három hölgy végig vezette Edrisz béget a 
palota termein, a melyek keleti pompában egymással ver- 
senyeztek. Becses kövekkel kirakott falak, aranyozott osz- 
lopfők, zománczos arabeszkek, alkoráni mondatok arab 
Írásjegyekkel; de semmi utánzása a természetnek: azt 
tiltja az alkorán ; még csak egy falevél sem. Annál ke- 
vésbbé egy arczkép. Az igazhivő mozlem nem engedi lefes- 
teni a képét. Ha egy ilyen kép lett volna a palotában, 
Edrisz béget ez rögtön megtanította volna ennek a para- 
^somnak a titkára. 

Csupán egy vasajtóval bezárt szobában, mely felülről 
kapta egy kerek ablakon át a világosságot, voltak felhal- 
mozva azok a kincsek, a melyeket a mozlem «bálványok»- 
nak nevez : aranyból, ezüstből, faragott kövekből, elefánt- 

csontból készült alakjai tevéknek, páváknak; meg egy 
Mózes-alak a két sugárszarwal a homlokán, aztán egy 
Madonna-szobor ; kinai, japáni pagódlik, régi Baál és Sa- 
turnus-baliták Mohammed előtti időkből. 

Ha Edrisz bégnek lett volna figyelme a szerelme tár- 
gyán kívül még egyéb látványra is, tán kapott volna egy 
néma intést e misztikus bálvány-alakok némelyikétől, a 
mi megdöbbentette volna : talán szemébe ötlött már né- 
melyik valahol ? Aztán elgondolkozott volna rajta, hogy 
«hol?)) De most már nem látott semmit, csak Palmyra ar- 
czát, s ha attól el akart csapongni, pillanatnyi tévelyedésre 
elidőzött a szőke és barna kisérő nők bájain : kőből, ércz- 
ből faragott istenség le nem kötötte a figyelmét. 

A roppant nagy palota négyszárnyú épület volt, több 
mint száz szobával. Egy részét roppant raktárak foglalták 
el, évszázadokra felhalmozott élelmi szerekkel. Az alsó 
osztályaiban eleven állatok voltak : ökrök, juhok, a vágó- 
híd számára. A négyszögépület közötti belső udvar kertté 
volt átalakítva, franczia művészettel : ott diszlettek a gyü- 
mölcs és virágkertészet minden remekei ; az utak, kavics 
helyett, csupa kauri kagylókkal és tarka cyprseákkal terítve, 
melyek a szerecseny államokban pénz számba vétetnek ; 
közepén egy halas-tó, tele pisztránggal, potykával, süllő- 
vel; hozzá vastag oszlopban fellövelő artézikút adja a friss 
vizet. A langyos estéket e tóparton lapdázás, launtennysz- 
játék töltötte be. A felhevült leányok beleugráltak a tóba 
öltözetestül, s aztán megint kiszálltak a lapdázást folytatni. 
Ez volt a tökéletesített paradicsom : «egy» Ádám és « há- 
rom » Éva. 



m' 

A ZÖLD LEÁNY TANÁCSA. 

Hét napig volt már Edrisz bég a rejtélyes palotában. 

Minden nap új, meg új élvezet várt reá. 

Minden nap újra kezdte az esküvőt, a lakodalmat a sze- 
relmesével. 

A hetedik nap délestéjén, mikor a dáridók, játékok és 
enyelgések után Edrisz béget szokás szerint elnyomta az 
álom : a három hölgy magára hágnia a tündéri grottában, 
hogy pihenje ki magát. 

Edrisz bég arra ébredt fel, mintha egy hideg gyík, vag^^ 
béka mászna végig az arczán. 

Az pedig nem volt se gyík, se béka, hanem egy leány- 
nak a keze. 

Egy leányt látott maga előtt, a minőt még soha emle- 
getni sem hallott. Szép, karcsú termetű, szabályos arczú 
volt ; de olyan zöld volt a színe, mint a félérett czitromé. 

— Mit akarsz ? kérdezé tőle. 

— Jót akarok veled. Engem sohasem láttál. En ne- 
kem ott van a lakásom, mind éjjel, mind nappal, abban a 
toronyban, a melyen te bejöttél Én nem jöhetek a többi 
leányok közé, mert tőlem mindenki fél : azért, hogy ilyen 
színem van. De én őrzöm a házat. Még két bátyám van. 
Azoknak is ilyen színük van, mint nekem. Ok sem kevered- 
hetnek az emberek közé. Mindenki irtózik tőlük. Nappal 
az erdőben rejtőznek, éjszaka ébren viiTasztanak. Elátko- 
zott faj vagyunk, a minek el kell múlni ; mint annak a 
fának, a minek veres a levele. 

Edrisz bég félrefordítá a leánytól az arczát. 

— Szép vagy, de nem szeretlek nézni. 

— Tudom. Mindenki azt mondja. Senki sem nézhet rám 
jó sziwel. De azért hallgasd meg, a mit mondok, mert jót 
akarok veled. 

— Hallgatok rád, csak nem nézhetek rád. 

— Nekünk, a bátyáimmal, van egy titkos jelbeszé- 
dünk, a mit sethiop őseinktől tanultunk. Minden Írásjegy 
egy állatnak a hangja: a jaguár nyávogása az «alph)), a 
kecskemekegés a «beth», a repülő kutya visítása a «geml», 
a puma hörgése a «hoi», a bölény bőgése a «mái», a hokkó 
kiáltása a <(nahasz», a vadgalamb turbékolása a «res», a 
kajmán sirása a «jamán)>, a vad páva hurrogása a «kaf», 
a szelid páva kiáltása a «tjavi»), a kakukk hangja a «zappa)) 
és így végig mind a húsz betűjegyen, a mit az írástudók 
használnak. így szoktunk mi egymással éjjelenkint izene- 
teket váltani. Én a bátyáimmal, a kik a pálmaerdőben 
laknak, ők meg én velem. 

— Azok lehettek, a kik engemet megakartak lőni mikor 
a sövényen áttörtem. 

— Meglehet. Az éjjel tudatták velem, hogy az a hatal- 
mas úr, a kié ez a palota, holnap haza fog érkezni. A kő- 
művesek ide vannak már rendelve, hogy a befalazott ka- 
put kibontsák. Még ma éjjel kiszökhetel innen azon a kes- 
keny aczélhidon keresztül, a melyen ide jöttél. 

— És ha nem szököm el ? 

— Akkor Allah álljon előtted. El vagy veszve. Ezek a 
szép tündérnők, a kikkel most éjt-napot együtt töltesz 
túlvilági gyönyörökben, kegyetlen szívűek. Ii-galmat nem 
ismernek. A mely órában meghallják, hogy a kerítésfalon 
döng a kőművesek csákánya ; ebből megtudják, hogy a 
hatalmas úr megérkezett. Még egyszer megölelnek, meg- 
csókolnak : aztán egy néhány csepp bendzsit öntenek a 
poharadba, a mitől mélyen elalszol s akkor lebocsátanak 
az oroszlánok udvarába. Semmi nyom nem marad utánad. 

Edrisz bég azt monda a zöldszínű leánynak : 

— Csak azért is itt maradok ! 

A rabnő visszavonult. 

Déltájon a tóparton bolyongó Edrisz bég elé szembejött 
a néma szerecsennő. 

Leborult Edrisz előtt. A lábait csókolta. Néma jelekkel 
rimánkodott neki, hogy fusson e helyről. 

Edrisz bég félrerúgta a rabnőt maga elől s tovább bo- 
lyongott. 

Alkonyat után, a mint a palota fényes termein végig- 
sétált, egy ajtó szőnyege mögül a vén Kadun-kiet-Khuda 
suhant eléje, útját állva. 

— Szép, deli i^ú ! Sajnálom ifjú véredet. Menekülj el 
innen. Nézd ezt a nyilvesszőt. Ezt most lőtték be ide az 
ablakon keresztül. Eajta van egy czédula. Olvasd el. Meg 
fogod érteni belőle, hogy e palota ura (nagy, hatalmas úr) 
közel van : megérkezik. A kaput kibontják. Ma éjjel még 
van időd az elmenekülésre. Holnap délelőtt a hatalmas úr 
egész kiséretével megjön s ha téged itt talál, veszve vagy. 
Fuss. 

— Nem futok, monda Edrisz bég. Hadd jöjj ön! Szembe 
állok vele. Szemébe fogom mondani, hogy én vagyok az 
igazi férje az én szerelmesemnek. Engem kötött össze vele 
a mekkai Nagy Sheriflf. Én voltam a társa a Kaábánál, az 
Arafát hegyén. Engem szeret ő és én őtet. Enyim ő és 
senki másé. Ha meg akar érte vívni e hatalmas úr, állok 
szolgalatjára, gyalog és lóháton. Ez szóm és mondásom. 

— Legalább a nevét olvasd el annak, a kihez így akarsz 
szólni ; rimánkodék a duéna. 

— Majd meglátom őt holnap, ha szemtül szembe 
leszünk I monda büszkén Edrisz bég s a nyílra akasztott 
levélkét leszakítva, bedugta a turbánjának a tekercse közé. 

S aztán ment a maga paradicsomát fölkeresni. 

Meglepte az öltözet, a melyben a három hölgyet találta. 

A herczegnő talpig feketébe volt öltözve, a két társnője 
pedig fehérbe. Mind a kettő a gyász színe. A fekete az asz- 
szonyoké, a fehér a leányoké. 

Edrisz bégnek annál nagyobb volt a gyönyörűsége. 

Semmi ruhában sem olyan bájos az asszony, mint a feke- 
tében meg a fehérben. 

A ki gyászol, annak kell a vigasztalás s legjobb vigasz- 
talás a csók ! 

S ha valakinek azt mondják, hogy « holnap meg kell 
halnod:)) no hát annak százszoros oka van rá, hogy a 
gyönyör poharát fenékig ürítse ki még ma I 

A szerelem őrjöngése egyik szívről a másikra ragad. 

Éjfélre járt már az idő. A lakomának és gyönyörnek 
még sem szakadt vége. 

Kezdték a sorbethen, folytatták a pezsgőn, a mokka 
járta közben ; hátra volt még a nagy porczellán medenczé- 
ben lánggal lobogó punch. 

A herczegnő töltögette a medenczébe a bűvös-bájos ital- 
nak az alkatrészeit, mindenféle alakú palaczkokból. 

Egyik szűk nyakú fekete philolában volt a ((bendzsi». 

Nagy arany merőkanállal töltött belőle Edrisznek. 
A pokoli bűvital még a pohárban is lángolt kékes zöld 
lobogványnyal. 

— Ejh I monda Edrisz bég ; a míg a pohárban a láng 
elalszik ; még nem kérdeztük meg egymástól a neveinket. 
Ma mondjuk meg egymásnak én is, ti is. 

— Tudod-e a szemek alphabetjét? Kérdezó tőle a szőke 
leány. 

— Batalálom. 

Hát a szemek alphabetje olyan, hogy a leány annyiszor 
pillant a szempilláival, a hányadik a jelzett betű a sorban. 
Alof — az egy, Beth a kettő, Gomál a három. 

Edrisz bég figyelt és számolt. 

Kijött a szempillantásokból a szőke leánynak a neve. 

«Laillabethli 

Ejh I Gondola magában Edrisz bég, ezt a nevet én sok- 
szor hallottam. De hát két egyforma név hány van a 
világon. Hát te, gyönyörű, ki vagy? 

A barna azt monda. 

*— Hát a kézszorítások alphabetjét ismered-e? 

Jókai: Az északi pólusig. — A ki a szivét. I" 

— Azt is könnyen megtanulom, 

A barna leány kezébe vette Edrisz kezét s a sebesen 
egymás után következő szorításokkal adta ki a neve betűit, 
a míg kijött. «Ferinkháné». 

Edrisz bég elkomolyodott. Ez a név olyan kedves volt 
neki valaha ! Ah, de hisz az messze van innen ! Távol 
Alexandriában. 

Az ezüst füstölő börbönczéből bűbájos illatú keletindiai 
fűszerek kékes füstje párolgott elő, mely az érzékek kéj tel- 
jes kábulatát még jobban felfokozta. 

Künn hangzott a kapunyilásbontó csákányűtések do- 
baja tompán. Edrisz bég nem ügyelt azokra a szive dobo- 
gásától. 

Az oroszlánok bőszülten ordítottak künn az udvaron. 
Ma még nem kaptak enni. Még éhesebb az oroszlánnál 
a vak szenvedély. Edrisz bég nem látott, nem haUott 
most a szerelmén kívül semmit. Nem gondolt a múltra, 
nem a jövőre; nem törődött a kínhalállal, nem Allahval 
és a prófétával, csak a véghetetlen szerelmével. 

— Igyál hát az én szerelmemre ! unszolá őt a szerel- 
mese. 

— Én most csak úgy iszom, mint a galambok. Egyik 
galamb a másik szájából. 

— Hát én itassalak meg ? kérdezé a hölgy. 

— De akkor sem mondhatok rád áldomást, a míg a ne- 
vedet nem tudom. 

— Hát meg akarod a nevemet tudni ? Ismered-e a csó- 
kok alfabetjét? 

— Igen is. 

— Találd ki hát! 

Tizenhárom csók : — «Mim.» — M. 

Egy hosszú csók: — «01af.» — A. 

Öt szapora csók; — «He.» — H. 

Megint egy foró csók : — «01af.« — A. 

Kettő egymásután, aztán meg pihenés: — «Beth.i> — B. 

Tíz csók egymás után és szünet: — iiJud.ii — I. 

Tizenkettő és megint tizenkettő: — Kétszer «Lo- 
mad.» — LL. 

Végül egy fojtogató haraposók: «01af.)) — A. 

Hatvanhét csók s kijön ez a név : «Mahabilla». 

Edrisz bég felugrott a kerevetről s eldobta a párolgó 
poharat a kezéből, álmodók hangján hebegve. 

— A te neved Mahabilla ? Társnéid Laillabeth ? Pe- 
rinkháné? Kik vagytok ti? Kinek a palotája ez itt? 

Ekkor eszébe jutott az a czédula, melyet a vén Kadun- 
kiet-Khuda adott át neki : a nyilvesszővel küldött levél. 
Az ott volt a turbánja tekercsébe dugva. Hirtelen elővette 
és kibontá. 

Ez volt beleirva sethiop Írásjegyekkel: 

((Holnap megérkezik urunk, Tefik bey, kormányzó.* 

— « Tefik beyl» hörgé rémülten a rettenetes valóra 
ébredő szerelmes. Ez itt Tefik bey háza? Te vagy 
MahabiUa, Tefik bey neje; ti Laülabeth, Ferinkháné; 
Tefik bey leányai vagytok ? Legyetek átkozottak mind a 
hárman ! Én vagyok Edrisz bég el Homrah ! 

S már akkor a handzsár villogott a kezében. 

MIT TALÁL TÉFIK BEY - EL GHAZI — 
OTTHON, 

Tefik bey nagy diadallal tért vissza abyssziniai hadjára- 
tából. Megtörte az ellenséget, várát elfoglalta, kincseit el- 
hozta. 

Egész karavánt tett ki a rabszolgák és teherszállító álla- 
tok száma, a kik a prédát utána szállíták. 

Diadalai egy új tartományt csatoltak uralkodója orszá- 
gához. 

Annyi volt a dicsősége, hogy már csömörlött tőle. 

A fővárosából eléje vonuló küldöttségeket, a kik síppal, 
dobbal, utczai tánczosnőkkel jöttek az üdvözlésére, sherif- 
feket, mollákat, imámokat otthagyta az alvezérének, hadd 
szedje az a babérokat. Maga félretért a diadalútból, a hol 
a pálmaerdőhöz értek s egyedül egy csatlós kíséretében 
ügetett a palotája felé. 

A kapunyilás már akkor ki volt bontva. 

Meglepte, hogy ott is várja egy küldöttség. A város fő- 
kádija van ott, egy csoport fegyveres csauszszal. 

— No csak röviden beszélj, kádi, kiáltá kevély lenézés- 
sel a bey, leugorva a lováról s odavetve a mén kantárát a 
lovásznak. Nem érek rá hosszú beszédet hallgatni ! 

— Eövid szó lesz, Tefik bey, monda a főkádi. Fele- 
séged meghalt. 

— Kicsoda? Mahabilla? 

— És a két leányod is halott. 

— Laillabeth ! Ferinkháné ! 

Tefik bey lélekszakadva rohant be a palotába, fel a már- 

ványlépcsőkön, ezt a három nevet kiabálva. Emberhang 
nem felelt a kiáltására. Csak a három kajdács fecsegett 
egymás közt az elötomáczban. «Hol vagy piros arczú 
ifjú?» — «Én láttam, — én szerettem a piros arczút». 

A rabnők mind eltűntek. Egy párt közülök futás közben 
széttéptek az oroszlánok, azok most jóllakottan hüseltek 
bozótjukban. 

— Kedveseim? Hol vagytok? Lihegett a bey, a kerti 
terembe rohanva. 

Egy sor véres lábnyom mutatta neki, hogy hol keresse 
őket. 

A vérnyomok a tündérgrottához vezettek. 

Tefik bey letépte az eleven rózsafüggönyt, s a grotta 
közepén ott látta az ezüstasztalra téve a három szép fejet. 
Középen a Mahabilláé, a csodaszép fő, a piros szívvel a 
homlokán ,* az arcz sárga már, de a szív most is piros ; két 
felül mellette a Ferinkháné és a LaiUabeth. A réziblisz 
tűzszemei világítottak rájuk. 

— Ki tette ezt? Ki volt az átkozott ? ordítá embertelen 
dühében a szivén sújtott hős vezér. 

— Egy ismeretlen ifjú gonosztevő. Már elvette bünte- 
tését. Nézz oda ! 

S azzal kitárva a teremnek festett üvegű ablaktábláit, 
melyek a belső kertre nyíltak, odamutatott egy szép magas 
félrehajló borassus pálmára. 

Azon függött felakasztva Edriszbég — most már nem — 
El-Homrah. 

Ettől a pillanattól kezdve lett Tefik bey-el Gházi, (a 
győztes) neve « Tefik bey-el-Deli» (az őrült). 

Ekként olvasható az 1886-iki napok krónikáiban. 

